
— Pagalvok apie Hailandą*, — pasakė T. K.+ Konoras savo krikš- 
taduktei. — Pagalvok apie savo tėvo tėvynę, tenykščius žmones. Jis 
buvo lerdasį, vadinasi, esi lerdo duktė, o tai reiškia... 

— Negi manote, mano tėvas norėtų, kad padaryčiau tai, ko 
mans pprašote? — paklausė Keja, o jos akys iš po tankių blakstienų 
šypsojo. 

Sutvarstytas nuo kelio iki Įdubo T. K. gulėjo lovoje. Vos prieš 
kelias valandas susilaužė koją ir nuo mažiausio judesio raukėsi, bet 
dabar silpnai nusišypsojo Kejai. 

— Jeigu tavo tėvas žinotų, ko jo brangiosios dukros prašau, 
jis pririštų mane prie dengto vežimo ir vilktų per kelis kalnus. 

— Vyksiu aš, — iš kitos lovos pusės pareiškė Hopė. — 
Paimsiu karietą ir... 

T. K. uždėjo jai ant plaštakos delną ir meiliai pažvelgė į merginą. 
Hopė buvo Batšebos ir Izaoko Čepmanų vienturtė duktė. Jauna 
gražuolė jos motina pasimirė prieš daugeli metų, 0 jos niurgzlus, 
nemalonus senas tėvas vis delsė palikti šį pasaulį. T. K. Ko- noras 
tvirtino esąs tik „šeimos draugas", bet Keja buvo girdėjusi moteris 
šnabždantis, kad tarp Batšebos ir T. K. būta kai ko daugiau negu tik 
draugystės. Patylom net kalbėta, kad T. K. galėtų būti Hopės tėvas. 

— Iš tavęs labai miela pasisiūlyti, brangioji, bet... — jis 
nebaigė, nenorėdamas pareikšti to, kas buvo ir taip aišku. 

Hopė užaugo didmiestyje ir niekada nebuvo sėdėjusi ant žirgo. Ji 
keliaudavo tik karietose. Be to, trejų metukų būdama nuvirto nuo 
laiptų, susilaužė kairę koją, ir kaulas netinkamai sugijo. Po savo ilgais 
sijonais ji avėdavo batą su dviejų colių storio padu. 

— Dėde T. K., — kantriai atsakė Hopė, — tai, ko Kejos 
prašote, yra neįmanoma. Tik pažiūrėkite j ją. Ji apsirengusi po kyliui. 
Su tokia suknele nelabai pajos. 

T. K. ir Hopė pažvelgė j Keją, ir žėrinti jos grožybė kone nušvietė 
kambarį. Vos dvidešimties metų Keja, nors niekada netaps klasikine 
gražuole, kokia kadaise buvo jos motina, vis tiek buvo labai dailutė. 
Tamsiai mėlynos akys žvelgė iš po nepaprastai ilgų blakstienų, bet 

užvis gražiausi buvo vešlūs rausvai kaštoniniai jos plaukai, dabar 
prilaikomi smeigtukų, tačiau paskiros ištrūkusios garbanos švelnino 
stipraus smakro, paveldėto iš tėvo, apybrėžas. 

-— Noriu, kad iš susitikimo vietos ji vyktų tiesiai į pokylį. 
— Pabandęs atsisėsti, T. K. gavo nuslopinti dejonę. — Galbūt aš pats 
galėčiau... 

Hopės švelniai stumtelėtas į petį, jis vėl atkrito ant čiužinio. Ji 
vėsiu drėgnu skudurėliu pašluostė jam prakaito išpiltą kaktą. 

Uždusęs T. K. vėl pažvelgė į Keją. Suknelė, kuria ji vilkėjo, buvo 
tiesiog nuostabi — balto atlaso, padengto gazu, nusagstyta šimtais 
krištolinių karoliukų, išsiuvinėtų įmantriais raštais, ir puikiai gulė ant 
jos lieknos figūros, o jeigu jis gerai pažinojo merginos tėvą, Angusą 
Makterną Harkortą, tai suknelė kainavo daugiau, nei T. K. pernai 
uždirbo. 

— Hopė teisi, — pripažino jis. — Turbūt vietoj manęs tu 
negali vykti. Tai pernelyg pavojinga bet kam, 0 ypač tokiai jaunutei 
merginai. Jeigu tik Natas čia būtų. Arba Etanas ar Talis. 

Paminėjus tris iš keturių vyresnių jos brolių, Keja atsisėdo ant 
kėdės šalia lovos. 

— Aš joju geriau už Talį, — pareiškė apie savo brolį, 
mažiau nei metais vyresnį. — O šaudau taip pat taikliai kaip ir Natas. 

-- Adamas, — atsiduso T. K. — O, kad čia būtų Adamas. 

Atsiduso ir Keja. Ji nieko taip gerai nemoka, kaip vyriausiasis 
brolis Adamas. Bet, kita vertus, Adamui prilygo tik jos tėvas. 

-- Dėde T. K. — tarė Hopė, ir jos balse nuskambėjo 
perspėjimas, — jūs elgiatės neteisingai. Mėginate Keją sukurstyti, kad 
padarytų tai, kas jai absoliučiai ir visiškai ne;manoma. Ji... 

— Galbūt nėra neįmanoma, — pertraukė ją Keja. — Noriu 
pasakyti, manęs prašoma tik nujoti į sutartą vietą, atvesti nešulinį arklį 
ir sumokėti porai vyrų. Štai ir viskas, ką reikia padaryti, ar ne? 

— Štai ir viskas, — patvirtino T. K., vėl pamėgindamas at- 
sisėsti. — Susitikusi su tais vyrais, įteiksi jiems kapšą monetų, o 
Aleksui perduos: arklio su nešuliais vadžias. Vyrai iškeliaus, o tu ant 
savo kumelės nujosi į pokylį. Iš tikrųjų tai gana paprastas reikalas. 

— Galbūt ir sugebėčiau... — pradėjo Keja, bet Hopė ją nu- 
traukė. 

Atsistojusi įsisprendė rankomis į strėnas ir piktai sužioravo akimis 
į lovoje gulintį T. K. 

— T. K. Konorai, tai, kaip stengiatės paveikti šios vargšės 
mažylės protą, — kone piktadarystė. Taip sujaukiate jai mintis, kad 


galiausiai net nebeprisimena visų šio reikalo faktų — jeigu išvis juos 
kada nors žinojo. 

Hopė, netoli trisdešimties, net devyneriais metais vyresnė už Keją, 
dažnai elgdavosi taip, lyg ši būtų vos išaugusi iš amžiaus, kai 
šokinėdavo per virvutę. 

— Aš juk suprantu, ko jis prašo, — gynėsi Keja. 

— Ne, nesupranti. — Hopė vis kėlė balsą. — Visi jie 
nusikaltėliai. Visi iki vieno. Tiedu vyrai, kuriems turėsi sumokėti... — 
ji vėl piktai sužioravo akimis įT. K. — Pasakyk jai, iš kur juos 
ištraukei. 

— Iš kaliuzės, — burbtelėjo T. K., bet nuo rūstaus Hopės 
žvilgsnio pasitaisė ir pasakė aiškiau: — Iš kalėjimo. Suradau juos, kai 
buvo paleidžiami iš belangės. Betgi kur kitur būčiau radęs vyrų, kurie 
padarytų tai, ko man reikia? Bažnyčioje? Hope, tu pamiršti, kad 
visame tame reikale svarbiausia Aleksas.Tai Aleksas... 

— Aleksas! — Hopė susigriebė už galvos ir akimirką nusi- 
suko. Kai vėl pažvelgė į žmogų lovoje, jos veidas buvo paraudęs iš 
pykčio. Ir šiaip ne itin graži, tokios kaip dabar spalvos atrodė nekaip. 
— Jūs nieko nežinote apie tą Aleksandrą Makdauelą. Nė nebuvote jo 
susitikęs, kol nenuvykote aplankyti kalėjime. 

Keja išplėtė akis. 

— Betgi aš maniau... 

— Manei, kad mūsų brangusis dėdė T. K. j j pažįsta, taip? 
Ką gi, nepažįsta. Mūsų krikštatėvis tarnavo armijoje su to Alekso tėvu 
ir tavo tėvu, ir... 

—- Ir tas žmogus ne sykį išgelbėjo man gyvybę. — T. K. 
tonas skambėjo piktai. —Jis mus globojo, kai dar buvome tokie žali, 
kad net nežinojome, jog būtina nerti slėptis, kai žmonės pradeda į tave 
šaudyti. Makas mums visiems buvo kaip tėvas ar vyresnysis brolis. 
Ji: 

— Makas? — ištarė Keja, bepradedanti sudėlioti į visumą 
istorijos fragmentus. — Žmogus, kuriam tu padedi pabėgti iš kalėji- 
mo, yra Mako, vis minimo mano tėvo, sūnus? 

— Taip, — patvirtino T. K., pasisukdamas į Keją. — 
Nemanau, kad tavo tėvas šiandien būtų gyvas, jeigu ne Makas. 

— Papasakokite jai, ką sūnus padarė, — paragino Hopė, 
vis dar užraudusiu kaip nuo saulės įdegio veidų. — Papasakok, už ką 
tas žmogus sėdo į kalėjimą. 

Kai T. K. tylėjo, Keja vėl prašneko: 

Maniau, jis buvo... 


— Ką? Areštuotas už girtumą. Kad nugriuvo veidu j lovį, iš 
kurio girdomi arkliai? 

— Hope! — griežtai sudraudė T. K., ir Keja pamatė, kad jo 
veidas irgi užraudo — lygiai taip pat kaip Hopės. — Aš tikrai manau, 
kad... 

— Kad jums pavyks apmulkinti Keją, ir ji įvykdys viską, 
ko norite, nežinodama faktų? 

— Ką jis padarė? — paklausė Keja. 

-- Nužudė savo žmoną! — kone išrėkė Hopė. 

-— O. 

Keja nepajėgė sugalvoti, ką kita pasakyti. Akys jai taip išsiplėtė, 
kad su savo puošnia suknele atrodė kaip lėlė. Jos plaukuose spindėjo 
trys deimantais padengtos žvaigždės, ir tos žvakių šviesoje 
kibirkščiavo. 

Hopė atsisėdo ant kėdės šalia lovos ir pažvelgė į T. K. 

— Man jai papasakoti, ar tai padarysit pats? 

— Atrodo, esi nusiteikusi iškloti visas kraupias 
smulkmenas, tai ir varyk pati. 

— Tavęs čia nebuvo, — pradėjo Hopė, — todėl nematei 
laikraščiuose tų visų bjaurių straipsnių. Aleksandras Laklanas Mak- 
dauelas atvyko į Čarlstoną prieš tris mėnesius, susipažino su labai 
gražia ir talentinga panele Lilita Grei ir kaipmat ją vedė. O kitą rytą po 
vestuvių perpjovė jai gerklę. 

Pasibaisėjusi Keja prisidėjo prie kaldo delną. 

Hopė pasižiūrėjo į T. K., o šis jai atsakė piktu žvilgsniu. 

— Ar aš ką nors pasakiau ne taip? Perdėjau? 

— Kiekvienas žodis — kaip tiesiai iš laikraščių, — sausai 
metė T. K. 

Hopė vėl pažvelgė j Keją. 

— Tas žmogus, Aleksas, buvo surastas tik per 
atsitiktinumą. Kažkas j teisėjo Arnoldo miegamąjį pro langą įmetė 
rašteliu apsuktą akmenį. Raštelyje buvo parašyta, kad Alekso 
Makdauelo naujoji nuotaka negyva ir ją galima rasti šalia savo vyro 
geriausio miesto viešbučio viršutiniame liukso numeryje. Iš pradžių 
teisėjas pamanė, kad tai baisus pokštas, bet kai daktaras Nikersonas 
suskato kumščiu baladoti į duris, sakydamas gavęs tokį pat raštelį, 
teisėjas nuvyko kartu su juo ištirti reikalo. — Hopė pažvelgė į T. K. 
— Man tęsti? 

— Negi tave sustabdysiu? 

Keja vedžiojo žvilgsnį- nuo vieno į kitą ir matė abiejų visai vie- 


nodai sukąstus žandikaulius, tokiu pat pykčiu žioruojančias akis. 
Įsivaizdavo, kaip parvažiuos namo ir jiedvi su motina drauge pasi- 
juoks iš kiekvieno jos šįvakar čia girdėto žodžio, kiekvieno matyto 
gesto. Papasakos viską ir savo tėvui, bet teks tą istoriją kruopščiai 
paredaguoti ir praleisti tai, kad apskritai buvo paminėti žodžiai 
„kalėjimas" ir „nužudė". 

— Teisėjas su daktaru dar nė neišaušus įsiveržė pas tą 
Aleksandrą Makdauelą į numerį ir šalia jo ant lovos pamatė jaunąją. 
Gulėjo perpjauta gerkle! 

Keja vėl aiktelėjo ir nejučia prisidėjo prie kaklo ranką. 

— Galiu prisiekti gyvybe, kad Mako sūnus nenužudė, — 
ramiai pasakė T. K. 

— Prisiekinėkite kiek tinkamas, bet dabar rizikuojate Kejos 
gyvybe, o ne savąja! — atkirto Hopė. 

Keja pažvelgė į vieną, paskui į kitą ir nebuvo tikra, ar jiedu kada 
nors vėl kalbėsis. 

-- Vadinasi, jūs ištraukiate jį iš kalėjimo ir išsiunčiate toli? 

-— Toks buvo mano planas, išskyrus tai, kad ketinau vykti 
drauge su juo. 

— Į dar vieną iš jo ilgų, pavojingų žygių, — tebeniršo 
Hopė. — Kur šįsyk susirengėte? 

— | Floridos gilumą. 

I lopė pasidygėjusi nusipurtė. 

Visą savo gyvenimą Keja girdėdavo apie dėdės T. K. keliones. I 
is vykdavo su tyrinėtojų grupėmis į Tolimuosius Vakarus ir pama- i 
ydavo dalykų, kokių joks kitas baltasis nebuvo regėjęs. Jis mėgo au- 
galus, tartum žinojo visų jų lotyniškus pavadinimus ir trejus metus 
mokėsi piešti tai, ką matydavo. Nors kiti girdavo jo piešinius, Keja su 
motina pasilikdavo prie savo nuomonės, nes abi turėjo meninį talentą 
ir laikė jo piešinius per paprastus, be geros mokyklos. Vienas iš 
Kejos piešimo mokytojų — O jų ji turėjo nuo ketverių metų amžiaus 
— buvo anglų dailininkas Raselas Džonsas. Per pamokas tas žmogus 
elgdavosi kaip tironas, ir Keja gaudavo labai stengtis, kad išpildytų jo 
reikalavimus, bet jai sekėsi. Jeigu tik būtumei berniukas", — dažnai 
sakydavo jis jai apgailestaudamas. 

Keja susizgribo ištarusi tuos žodžius garsiai tik tuomet, kai I 
Kimatė T. K. ir Hopę įbedusius į ją akis. 

— Aš mąsčiau apie... 

— Poną Džonsą, — užbaigė T. K. — Savo paskutinį 
mokytoją. — Jis žvelgė į ją su pavydu. — Kaip gaila, kad neturiu tavo 


talento, Keja. Jeigu mokėčiau piešti taip gražiai ir greitai kaip tu, 
padaryčiau tris kartus daugiau piešinių, ir visi jie būtų geri. Man 
nesiseka perteikti perspektyvos, ir tai varo mane iš proto! 

Hopė nedaug ką žinojo apie Keją ar jos šeimą. Jas abi domino tik 
T. K., jųdviejų krikštatėvis. Hopei buvo papasakota vien tai, kad Keja 
turėjo „priimti sprendimą", o kol tai padarys, atvyko gyventi į 
Čarlstoną. 

= Tai tu pieši? 

T. K. susijuokė ir iškart visą jo kūną nuvėrė skausmas. Jis pasi- 
glostė sutvarstytą kelį, pamėgindamas atgauti kvapą. 

— Talento jai pavydėtų Mikelandželas. 

— Kažin, — suabejojo Keja, bet nusišypsojo, kukliai 
nuleisdama akis sau į rankas ant skreito. 

— Ir jūs norite išstatyti tą jauniklę rizikai, kad gelbėtų 
žmogžudį? — Hopė rūsčiai pažvelgė į T. K. 

— Ne. Tik noriu, kad ji padarytų ką nors dėl žmogaus, 
kuris neteko visko! Jeigu kartu su manimi būtum jį lankiusi kalėjime, 
kaip aš tavęs prašiau, būtum pamačiusi jo sielvartą. Jis labiau išgyvena 
dėl to, ko neteko, negu dėl to, his pačiam atsitiks. 

Hopės tie žodžiai nesujaudino, ir Keja spėjo, kad juodu anksčiau 
daug dėl to ginčijosi. 

-- O kai tas žmogus bus išgelbėtas, ką toliau veiks? — 
paklausė ji. — Visą likusį gyvenimą slapstysis nuo įstatymo? 

— Kaip sakiau, pagal pradinį planą Aleksas drauge su 
manimi turėjo keliauti į Floridą, kur mudu būtume prisidėję prie pono 
Greidžio. — Jis žvilgtelėjo į Keją. — Ponas Greidis — tos ekspe- 
dicijos vadovas, ir mes planavome šią kelionę nuo pavasario. Mano 
užduotis — protokoluoti tą išvyką, piešti ir tapyti viską, ką pama- 
tysime. Ponas Greidis malonėjo mane nusamdyti, nors žino, kad 
nemoku nupiešti žmogaus ar gyvūno. Mane domina tik augalai. Keja 
gali... 

Keja nebenorėjo klausytis daugiau pagyrų apie savo meninius 
sugebėjimus; šios buvo nereikalingos, kai kieno nors gyvybei iškilo 
pavojus. 

— Jeigu niekas jo tenai nepasitiks, ką tas žmogus darys? 

-— Bus sučiuptas, grąžintas į kalėjimą ir rytoj rytą pakartas, 
— atsakė T. K. 

Keja pažvelgė į Hopę, laukdama jos patvirtinimo, bet ta nenorėjo 
kaip nors pakomentuoti. 

— Taigi nori, kad jam nuvesčiau arklį? 


— Taip! — patvirtino T. K., Hopei nespėjus nė prasižioti. 
— Tik tiek. Sumokėsi vyrams, kurie padės jam ištrūkti iš kalėjimo, 
perduosi Aleksui arklį, paskui pasišalinsi. 

— Ir kur jis pasuks, jeigu aš tai padarysiu? 

-— Pas poną Greidį. Aš nubraižiau žemėlapį, kur Aleksas 
turi susitikti su ekspedicija. — Jis metė į Keją mąslų žvilgsnį. — 
Spėju, dabar ponui Greidžiui vietoje manęs teks rasti ką nors kitą, 
kuris galėtų protokoluoti. Kaip gaila... 

Keja nusišypsojo supratusi, ką jis turi galvoje. 

-- Jeigu ir būčiau vyras, kažin ar norėčiau vykti į tą 
ekspediciją. Jaučiuosi visai laiminga, gyvendama šalia savo šeimos 
Virdžinijoje, ir noriu čia likti. Tegul nuotykių ieško mano broliai. 

— Visai teisinga, — pritarė Hopė. — Iš moterų 
nereikalaujama bastytis po visą šalį, kaip tai daro vyrai. Ir iš jų tikrai 
nereikalaujama apsižergti arklio ir išjoti pasitikti žmogžudžio. 

T. K. rimtomis akimis žvelgė į Keją. 

— Pažįstu tave nuo pat gimimo, tad žinok: niekada nepra- 
šyčiau daryti ką nors pavojinga. Tu gali pridengti savo suknelę di- 
džiuoju Hopės apsiaustu su gobtuvu, ir aš žinau, mold joti. Mačiau 
tave šokinėjančią per tvoras, kurios baugina net vyrus. 

— Jeigu taip nedaryčiau, broliai iš manęs juoktųsi, — atsa- 
kė Keja. — Jie... — pagalvojusi apie brolius, paklausė savęs, kaip tie 
pasielgtų tokioje situacijoje. Talis jau sėdėtų balne, Natas prieš 
išjodamas užduotų šimtus klausimų, Etanas krautųsi daiktus, nes 
ketintų ekspedicijoje užimti T. K. vietą, o Adamas būtų... 

— Ką jie? — paklausė T. K. 

— Padėtų bet kuriam mūsų tėvo draugui, — atsakė Keja 
sto- damasi. 

-— Tu negali to daryti. — Hopė iš kitos lovos pusės žvelgė 
į Keją. 

-— Argi negirdėjau tavęs sakant, kad pati vyktum, jeigu 
galėtum? — paklausė Keja. 

— Taip, — patvirtino Hopė. — Bet tai kas kita. Esi tokia 
jauna ir... ir... 

— Vaikiška? Išlepinta? Turtinga? — paklausė Keja, sulig 
kiekvienu žodžiu vis labiau primerkdama akis. Nuo pat tada, kai 
susipažino su Hope, jautė, lyg ta atsainiai žiūrėtų į ją kaip į pernelyg 
Jauną, 


pernelyg lengvabūdę, pernelyg išpaikintą, kad kada nors gebėtų 
bent ką nuveikti. Tiesa, Keja nebuvo patyrusi gyvenime tokių bėdų 
kaip Hopė,— nelaimingo atsitikimo, palikusio ją šlubą, motinos 
mirties, priedermės visą gyvenimą rūpintis nuolatos besiskundžiančiu 
nusenusiu tėvu, — vis dėlto ir ji turėjo praeityje kai kurių nesėkmių. 
Jos nuomone, jau vien būti vienintelei mergaitei tarp keturių vyresnių 
brolių pakanka, kad galėtų pretenduoti į kovinį atlygį. 

— Aš nujosiu, — pažadėjo Keja, mesdama į Hopę tokį 
žvilgsnį, kokiu suturėdavo Talį, kad neužmestų jai už apykaklės antros 
varlės. 

— Dėkui, — tarė T. K., ir jo akyse sublizgo ašaros. 
Pačiupęs jos smulkutę plaštaką, pabučiavo šios viršų. — Dėkui, dėkui 
tau. Ir viskas bus gerai. Aleksas — labai malonus jaunikaitis ir... 

-- Abejoju, ar jo žmonos šeima su tuo sutiktų, — įgėlė 
Hopė. 

T. K. nuvėrė ją žvilgsniu, ir Hopė atsisėdo ant kėdės. Suprasdavo, 
kai pralaimėdavo. 

-— Galbūt man persirengti, — tarė Keja. 

— Ne, ne, noriu, kad jotum tokia. Iš susitikimo vietos suk 
tiesiai į pokylį. 

—- Tai tau suteiks alibi, — pasakė Hopė jau ne tokiu piktu 
balsu. 

— Taip, tikrai. Ne tai, kad tavęs klaustų, kur buvai, bet... 
— T. K. nebaigė. 

Pralaimėjusi Hopė atsiduso. 

-- Ir vis denkis veidą. Kad niekas tavęs nematytų. Net tas 
Žmogus. 

— Ar jį vysis? — paklausė Keja, jau pradėdama suprasti, 
kokiam reikalui savanoriškai pasisiūlė. 

— Aš planavau tai daug savaičių iš anksto, kol jis sėdėjo 
kalėjime, — atsakė T. K. — Ir, manau, numačiau visas galimybes. 
Vienu metu iš kalėjimo pabėgs trys vyrai, ir tik tu viena žinosi, kur 
sutikti mums reikiamąjį. 

-- Tas dalykas jums turbūt daug kainavo, — spėjo Hopė. 

Jis atsainiai numojo ranka. Pabėgimas kainavo viską, ką turėjo, bet 
joms to pasakyti jis nė nemanė. 

— Kada man išjoti? — paklausė Keja ir nuo minties apie 
laukiančią naktį gurktelėjo seiles. 

— Jau turėjai išjoti prieš kokias dvidešimt minučių. 

— Jis nenori tau duoti laiko pagalvoti, — kandžiai metė 


Hopė. 

-- Mano tarnaitė... 

— Duosiu jai kokio nors darbo, — nuramino Hopė. — Nė 
nepastebės, kad nuo jos pasprukai. 

— Aš...aš... ee... — sumikčiojo Keja. 

— Keliauk! — paragino T. K. — Daugiau negalvok, tik 
keliauk! Būk prisidengusi veidą, kad niekas tavęs nepamatytų, net 
Aleksas, o paskui jok į pokylį. Palik savo kumelę kieme už pokylių 
salės, kad nekiltų kalbų, kaip tu ten atvykai. Hopė paskui viskuo 
pasirūpins. 

Keja pažvelgė į Hopę, ir ši trumpai linktelėjo. 

— Ką gi, turbūt jau keliausiu. Nežinau, kaip josiu su šita 
suknele, bet... 

— Apsiaustas tave paslėps,— nuramino T. K., akimis ją 
melsdamas daugiau nebegaišti laiko svarstymams. — Rytoj per pusry- 
čius gersime šokoladą ir iš viso to pasijuoksime. 

— Pažadi? — nusišypsojo Keja. 

— Prisiekiu. 

Kiek padelsusi ir suspėjusi jį apdovanoti dar viena šypsena, ji 
susigriebė už suknelės sijono ir nubėgo laiptais žemyn. Nors širdis 
pašėlusiai daužėsi, Keja žinojo, kad tai padaryti būtina. Šiąnakt iš- 
gelbėsianti žmogaus gyvybę. Žmogžudys jis ar ne, dėl to sukti sau 
galvos ji nenorėjo. Ne, verčiau paprasčiausiai atlikti pavestą užduotį, o 
vėliau pagalvoti apie tai, ką padariusi. 

Keja sėdėjo patamsy ant žirgo ir gailėjosi nesanti Virdžinijoje kartu su 
savo šeima. Dabar ruduo, taigi ten vėsiau. Kažin ar jie užkūrė salone 
židinį? Jos broliai namie ar išlėkę užsiima tuo... na, tuo, ką vaikinai 
nuolat veikia? Etanas susitikinėjo su viena iš Vudlokų dukterų, bet 
Keja nemanė, kad kas nors daugiau iš to išeis. Kaip dėl Etano ta 
mergina nebuvo pakankamai daili ar protinga. 

Jos kumelė suskato trypčioti vietoje, ir Keja pasislinkusi balne ją 
nuramino. Paslėptas tarp medžių užjos stovėjo sunkiai apkrautas 
arklys, kurį Aleksandras Makdauelas turėjo pasiimti, kai pagaliau 
atvyks su jį iš kalėjimo išlaisvinusiais vyrais. 

Ji apsidairė aplink, bet po nakties dangumi mažai kas matėsi. Buvo 
sunku surasti dėdės nurodytą vietą, kur turėjo susitikti sa Mako 
sūnumi — tik šitaip Keja galėjo apie jį mąstyti. Kaip apie sūnų 


žmogaus, padėjusio jos tėvui, ir tik dėl tos priežasties esanti čia. Jeigu 
nesusitelktų į tai, žinojo, pradėtų dairytis po tamsią vietovę ir mąstyti, 
kaip reikės susitikti su žmogumi, galbūt nužudžiusiu moterį. 

Anksčiau Hopė nulipo laiptais kartu su Keja, padėjo jai po dideliu 
vilnoniu apsiaustu paslėpti suknelę ir davė T. K. nubraižytą žemėlapį, 
kad žinotų, kur turinti joti. 

- Dar ne per vėlu atsisakyti, — įkalbinėjo Hopė, rišdama Kr jai apie 
galvą gobtuvą. 

Keja nutaisė narsiausią, kokį tik įstengė, veidą. 

— Tikrai man nieko neatsitiks. Be to, abejoju, ar tas. 
žmogus iš tikrųjų nužudė. 

Hopė pritildė balsą. 

— Tu neskaitei laikraščių. Daktaras ir teisėjas ją surado 
greta jo užrakintame kambaryje. Jis kietai miegojo ir visai nesuvokė, 
ką padarė. Tas žmogus — tikras blogis. 

Keja nurijo seiles. 

— O pažadintas kaip jis viską paaiškino? 

-— Kad išgėręs taurę vyno, o paskui užmigęs. 

— Galbūt jisai sakė tiesą. 

— Esi dar tokia jauna, — globėjišku tonu pareiškė Hopė. 
— Joks vyras savo vestuvių naktį neužmiega. 

— Bet galbūt.... — mėgino pasakyti Keja, tačiau Hopė ją 
nutraukė. 

— Kuo greičiau išjosi, tuo greičiau sugrįši. Aš lauksiu 
tavęs pokylyje. Nevilkėsiu taip prabangiai kaip tu, bet būsiu 
apsirengusi rožinio šilko suknele, tad ieškok manęs salės gilumoje. — 
Hopė uždėjo Kejai ant pečių rankas ir įdėmiai pažvelgė į akis. — 
Tepadeda tau Dievas, — tarė ir paskubom pabučiavo Keją į skruostą. 

O kitą minutę abi jau bėgo į arklidę, kur laukė arkliai. Hopė padėjo 
Kejai geriau apsigaubti virš suknelės apsiaustu, iš po kurio matėsi 
apatinė šilkinėmis kojinėmis apautų kojų dalis. Mat pokylio suknelė 
buvo siaura, ir Kejai užsėdus ant kumelės užsikėlė aukštyn. 

— Kad ir ką mūsų krikštatėvis sako, prašau, būk su tuo 
žmogumi labai atsargi, — perspėjo Hopė, kai Keja galiausiai įsitaisė 
balne ir prisidengė apsiaustu. 

Mėgindama palengvinti rimtą šios akimirkos nuotaiką, Keja 
paklausė: 

— Gal tau ką pargabenti? 

— Tik pati saugiai sugrįšk, — nė nešyptelėjusi atsakė 
Hopė, bet pamačiusi nusivylusį Kejos žvilgsnį pridūrė: — Nei per 


aukštą, nei per žemą, nei turtuolį, nei vargšą. Noriu tik žmogaus, kuris 
pajėgtų atsilaikyti prieš mano tėvą. — Ir šyptelėjo: — O dar tokio, 
kuris mūsų vestuvių naktį neužmigtų. 

— Prieš katrą tėvą? — pabandė pajuokauti Keja ir tuoj pat 
sumojo nervinantis labiau nei įsivaizdavo. Pradėjo atsiprašinėti, bet 
Hopė nusijuokė. 

— Žinoma, prieš niurzgantį. Su tuo kitu neturiu bėdos — 
išskyrus tiek, kad jis nenori manęs klausytis. Nagi, keliauk! 

Keja kulnimis paragino kumelę pirmyn ir išjojo vakarų kryptimi į 
susitikimo vietą su žmogžudžiu. 

O dabar ji sėdėjo raita balne ir laukė. Jie jau turėjo čia būti, bet ji 
nieko nei girdėjo, nei matė. Gal kas nors pakrypo negerai? Gal 
mėginimas pabėgti nepavyko? Suvokė žinanti stebėtinai mažai, ko 
ėmėsi dėdė T. K. šiam planui įgyvendinti, ir būtų turėjusi daugiau 
išklausinėti. Būtų turėjusi elgtis panašiau kaip jos brolis Natas, 
mėgstantis spręsti galvosūkius. Jis mėgdavo perprasti, kas ką padarė ir 
kodėl. Nakties tyloje ji mąstė apie tą pirmą kartą, kai Natas išrišo 
dilemą, jaudinusią visą jų šeimą ir jiems dirbusius žmones. Iš virtuvės 
nerimą keliančiu greičiu pradėjo dingti miltai, bet niekas neprisipažino 
šiuos imantis. 

Šypsodamasi Keja pradėjo mintimis klysti atgalios į tą laiką, 
tačiau kažkoks garsas dešinėje paskatino ją įtempti kumelės vadeles. 
Kitą arklį ji buvo saugiai pririšusi prie medžio už penkiasdešimties 
jardų, ir kai žvilgtelėjo ton pusėn, nieko nepamatė. 

Bet pojūčiai sakė, kad kažkas pasikeitė. 

— Kas ten? — šūktelėjo ji. 

Iš tamsos išsmuko aukštas barzdočius, iš pažiūros jau pagyvenęs. 
Jisai sustojo taip arti, kad Keja trūktelėjo vadeles ir buvo benujojanti, 
bet nepažįstamasis pastvėrė ją už blauzdos, ir tuo pat metu atsidengė 
šilkine kojine apauta koja ir šiek tiek suknelės. Net nakties juodumoje 
sužybsėjo krištoliniai karoliukai. 

— Po pahaliais! — nusikeikė vyriškis ir pažvelgė j ją aukš- 
tyn. — Besmyginis synis vyriškom dohbui atlikti pasiuntė mehgiū- i r, 
— varė toliau škotiška tarme. — Žindūklę, nykią vyštą, iš kūhios nė 
bent kiek naudos, o jūlab kad šytai galėtum patykėti žmogaus gyvybę. 
Tysiog ymk yr nusišiauk vytoje. — Ir kiek patylėjęs ame- 

i ikietiška anglų kalba paklausė: —Jūs pakeliui j pobūvį, 
panelyte? 

Keja nupurtė sau nuo kojos jo ranką ir pažvelgė iš viršaus su visa 
panieka, kokią tik pajėgė sukaupti. 


— Kai tik jūsų atsikratysių — taip, tikrai. Ar neatstosite 
nuo manęs? 

Kelias vasaras ji viešėjo Škotijoje pas savo pusbrolius ir pusse- 
seres, tad suprato jo mestą įžeidimą, bet nieko daugiau nesugalvojo, 
kaip tik palaikyti tą žmogų nemaloniu storžieviu. 

Nepasivargino jam parodyti, kur kitas arklys. Jeigu esąs toks 
tikras, kad iš „mehgiūtės" jokios naudos, kad „nors ymk nusišiauk 
vytoje", tai, „po pahaliais", pats galįs susirasti arklį. 

Jis tik stovėjo ir spoksojo į ją, išsižiojęs iš nuostabos, o Keja 
pamanė, kad yra veikiausiai priblokštas, nes ji suprato jo neaiškią 
tarmę. Barzdočius sau po nosimi kažką sumurmėjo, lyg „esi iš 
Makternų", bet dėl tų žodžių nebuvo tikra. 

Kai pokštelėjo šūvis, ji nenustebo. Aišku, T. K. planas neiš- tlegė. 
Žmonės, kuriems ji turėjo sumokėti, nepasirodė, ir nešvanki aburnis 
škotas atvyko vienas. Dabar jis tikrai gaus verstis pats, įaip išmano, 
pagalvojo ji, pentinais paragindama kumelę bėgti sparčiau. 

Jodama juto suknelę užsislenkant šlaunimis vis aukščiau. Jeigu 
taip toliau tęsis, atvykusi į pokylį atrodys siaubingai. Vėjas nupūtė nuo 
galvos apsiausto gobtuvą, ir jos rūpestingai padarytos šukuosenos 
garbanos laisvinosi iš smeigtukų. Džiaugėsi, kad bent pagalvojo 
deimantines žvaigždes prisisegti iš korsažo vidaus. Šias tėvas jai 
padovanojo aštuoniolikto gimtadienio proga, ir būtų nemalonu 
pamesti, ypač per tokį niekingą reikalą. 

Už nugaros Keja išgirdo atidundant kitą arklį. Atsisukusi pamatė, 
kad vejasi škotas. Nors visa žmogaus galva ir veidas buvo gausiai 
apžėlę plaukais, jai vis tiek pavyko įžiūrėti pykčiu žėrinčias jo akis. 

— Prysidenk, tu, kvaila mergiūkte! — sušuko jis. 

— Dabar ne metas kuklumui. 

Nuo balno ji atsistojo pentinuose, ir kumelė pasinešė dar greičiau. 
Keja visada mėgo jodinėti, nemažą savo gyvenimo dalį buvo 
praleidusi ant žirgo. Lenktyniauti su broliais — ir juos pralenkti — 
buvo viena iš mėgstamiausių jos pramogų. 

— Nereikia, kad jie pamatytų, jog esi mergina, — vėl 
šūktelėjo škotas, mėgindamas nuo jos neatsilikti. Bet jo arklys buvo 
taip apkrautas nešuliais, kuriuos turėjo pasiimti į ekspediciją, kad 
nepajėgė greitai šuoliuoti. Tačiau žmogus vis ragino jį pentinais į 
priekį, kol pagaliau Kejai pagailo gyvulio. 

— Turime persiskirti, — metė ji ir timptelėjusi vadeles 
greitai pasuko savo kumelę kairėn. Nelabai pažinojo Čarlstono 
apylinkes, bet turėjo gerą krypties nuovoką, be to, tolumoje pamatė 


šviesas. Keja nusprendė parjoti pas T. K., susikrauti savo daiktus ir 
rytą išvykti namo. Kaip vienai viešnagei nuotykių jai jau gana. 

Kai žmogus irgi pasuko iš paskos ir vos nenustūmė jos į kelkraštį, 
Kejai. prireikė per visus tuos metus įgytos patirties, kad neleistų 
kumelei iškrypti iš kelio. 

—- Ką jūs sau manote, taip elgdamasis? — riktelėjo ji. 

— Gelbsčiu jūsų, mažę, gyvybę, — irgi riktelėjo atsakyda- 
mas. — Jeigu grįšite atgal į miestą, jus areštuos. 

-- Niekas nežino, kad aš su jumis susitikau. 

Ji atsigręžė per petį. Mat anksčiau buvo išgirdusi šūvį, bet nieko 
nepamatė. 

— Jie jus matė. 

-— Nieko panašaus! — atkirto. 

Kejos nuostabai, škotas pačiupo kumelės apynasrį ir taip trūkinėjo, 
kad ji kone iškrito iš balno. Jeigu būtų turėjusi rankose vytinį, I M 11 u 
jam uždrožusi. 

— Privalote joti su manimi. 

-—- Nė už ką! Jūs nusikaltėlis! 

— Dabar tokia pati esate ir jūs. Arba seksite paskui mane, 
.u i >a aš nutrauksiu jus nuo arklio ir persimesiu per savo balną. 

Kejai kilo pagunda leisti jam tai pabandyti. Matė, kad po savo 
apdriskusiais drabužiais žmogus liesas, o ji kur kas jaunesnė. Bet jis 
vis t iek gali būti pakankamai stiprus ir nutraukti ją nuo arklio. 

— Gerai, — pagaliau sutiko. 

Kitą sekundę barzdočius pasinešė į priekį, tartum tikėdamasis, kati 
ji seks iš paskos, nesvarbu kur jis ves. Keja jau norėjo apsisukti n joti 
atgal, tačiau tolumoje vėl pokštelėjo šūvis, tad ji pavarė kumelę paskui 
tą žmogų. Galbūt jis žino saugią vietą, kur galima pasislėpti. Argi ne 
visi patupdytieji į kalėjimą išmano tokius dalykus? 

Keja jojo įkandin jo galbūt kokią mylią, paskui žmogus tartum 
išnyko tamsoje. Trūktelėjusi vadeles, ji sustabdė kumelę ir apsidairė 
aplink, bet jo nepamatė. Tik išgirdo sušvilpiant kažkokį paukštį, kitų 
garsų beveik nebuvo. O kitą sekundę keliu subildėjo arklio kanopos, ir 
kai žmogus pasirodė, net ir apžėlęs jo veidas nepaslėpė jsižiebusio 
pykčio. 

Stebėdamasi jo nedėkingumu, Keja pavarė kumelę į pakelės 
krūmus ir nušoko iš balno. 

— Mūniau, kad jeigu ysi muny tahtum ir gentytė, tai galbūt 
1 Ohi bent kiek photo, bet ne, ysi kvaiša kaip vaikas, — perpus ško- 
tiškai, perpus angliškai subarė jis. 


— Suprantu kiekvieną jūsų žodį, — atkirto ji, — ir jie man 
nepatinka. Sugrįžusi aš... 

— Tyliau, panele! — suniurnėjo vyras, ir uždėjęs ant 
nugaros ranką, prilenkė ją prie žemės. 

Keja buvo beprotestuojanti, bet išgirdo arčiau subildant arklių 
kanopas. Lenkdama žemiau galvą, juto škoto ranką nuslen- kant ja 
aukštyn. Jis bjauriai smirdėjo, ir Keja sunerimo: gal utėlėtas ar turi 
kitų parazitų? Jeigu taip, ji niekada jų neišsirankios iš plaukų. 

Netoliese sustojo keturi raiteliai ant žirgų, ir ji sulaikė kvapą, 
laukdama, kol šie nujos tolyn. 

— Sakau tau, tai buvo ta raudonplaukė, viešinti pas T. K. 
Ko- norą. Mačiau jos veidą, kai atsigręžė pažiūrėti, — garsiai pasakė 
vienas iš vyrų, ir Keja aiktelėjo. 

Skotas delnu uždengėjai burną. Buvo visai arti jos, ilgas jo kūnas 
spaudėsi prie josios, viena ranka laikė ją per pečius prie žemės. 

Ji pamuistė galvą, stengdamasi nupurtyti sau nuo burnos jo delną. 
Skotas jį atitraukė, bet žvilgsniu perspėjo tylėti. 

— Mergina? — nusistebėjo kitas. — Kodėl mergina turėtų 
padėti žmogžudžiui pabėgti? 

— Galbūt kaip tik ji — ta priežastis, kodėl jis nužudė savo 
žmoną, ir dabar juodu sprunka drauge. Visi žino, kad jis vedė panelę 
Grei dėl jos pinigų. 

— Koks gi kvailys nužudytų tokią gražuolę. 

— Atrodote kaip dvi senos bobos, aptarinėjančios paskalas. 
Manau, reikėtų grįžti pas Konorą ir pasižiūrėti, ar mergina ten. Jeigu 
jos nėra, turėtume jam užduoti keletą klausimų. 

Sulig tais žodžiais raiteliai apgręžė žirgus ir nujojo. 

Keja tuoj pat pajudėjo savo kumelės link, bet žmogus, sugriebęs 
už apsiausto apačios, patraukėją žemyn. 

— Kurgi jūs susiruošėte? 

— Atgalios į savo krikštatėvio namus jo perspėti. 

— O tai reiškia į T. K. namus? 

— Žinoma. 

-— Jei šitaip pasielgsite, jie sučiups jus ir įkiš į kalėjimą už 
pagalbą žmogžudžiui. 

Keja piktai sužioravo akimis, kai jis atsistojo. 

- Spėju, tai reiškia, kad neketinate pasistengti apsaugoti savo 

geradario? 

Suprunkštęs, lyg norėtų pasakyti, kad esanti kvailiausia iš visų 
būtybių pasaulyje, jis apsisuko ir nuėjo prie savo arklio. 


Konoras moka savimi pasirūpinti. Kaip apie tą žmogų esu r u 
dėjęs, jis yra pabėgęs nuo indėnų, lokių ir viso laivo piratų. Manau, 
pajėgs susitvarkyti ir su keliais čionykščiais, ieškančiais dailios 
merginos, kad galėtų ją terorizuoti. 

-Taip, bet... — Keja nenorėjo gaišti laiko ginčams. — Gerai, 
luomet aš keliausiu namo. 

— O tai reiškia kur?.. 

— Į Ediliną, Virdžinijoje. 

-— Ar kas nors Čarlstone žino, kad jūs ten gyvenate? — Jis 
likrino ant savo arklio nešulius. 

— Keletas žmonių čionai pažįsta mano šeimą. Mano tėvai 
dažnai čia lankydavosi, o broliai... 

— Patausokite nuo manęs savo šeimos istoriją. Negalite 
vykti namo, nes apklausę Konorą jie pirmiausia pasuks ten. 

— Negaliu vykti namo? — nusišypsojo Keja atsistodama ir 
eidama prie savo kumelės. — Ar bent įsivaizduojate, kas mano tėvas? 

-— Dabar jis negalės jums padėti. Sėskitės ant arklio ir pasi- 
stenkite laikyti kojas pridengtas. Jos mane blaško nuo tikslo. 

Keja nebuvo tikra, ar tai komplimentas, bet jeigu taip, jai tai 
nepatiko. Mintyse tebebuvo gyvi Hopės papasakoti vaizdai, ką tas 
žmogus padarė savo žmonai. 

-- Kur mes jojame? — paklausė ji. — Mano tėvas pažįsta 
daug žmonių ir galėtų... 

Smarkiai trūktelėjęs vadžias, vyras sustabdė šalia jos savo arklį. 

-- Jūsų tėvas buvo užaugintas tapti Makternų klano lerdu, 
tiesa? 

— Taip, — išdidžiai patvirtino ji. 

— Taigi jis bus žmogus, saugantis savo šeimą? 

— Aišku. Jis geriausias iš... 

— Jeigu tiek apie j j žinote, vadinasi, ketinate pradėti karą 
tarp savo tėvo ir Čarlstono miesto? 

= Žinoma, ne. 

— Jeigu parvyksite namo ir pasislėpsite pas tėvą, jis, be 
abejo, kovos iki mirties, stengdamasis jus apsaugoti. Ar siekiate 
pamatyti savo šeimą išžudytą? 

— Ne,— atsakė Keja ir sulaikė kvapą, nes tiksliai žinojo, 
kaip elgtųsi jos tėvas ir broliai. — Nenoriu to, ir kai mano tėvas apie 
tai išgirs... 

— Esu tikras, T. K. Konoras pasistengs, kad jūsų tėvas apie 
tai neišgirstų. Štai ką mes turime padaryti: surasti jums saugią vietą 


pasislėpti, iki man pavyks įrodyti savo nekaltumą. Kai aš būsiu lais- 
vas, būsite laisva ir jūs. 

— Bet... —ji nutilo, susilaikydama pasakyti, kad nesanti 
tokia tikra jo nekaltumu. — Kaip jūs įrodysite, kad esate nekaltas, 
jeigu bastysitės po Floridos džiungles? 

— Reikia duoti tiems žmonėms laiko nusiraminti. Savo 
teisme pamačiau, kad niekas nenori manęs klausytis. Labai daug žmo- 
nių mėgo... 

Atrodė, jis tuoj užsprings. 

-- Jūsų žmoną? — paklausė ji. — Žmonės ją mėgo? 

— Manote, vesčiau moterį, kurios niekas nemėgsta? — 
piktai nukirto jis. 

-- Jūsų nedėkingumas mane stebina. Šiaip ar taip, dėl jūsų 
rizikavau... — ji giliai atsikvėpė. Jeigu išklotų viską, ką nori pasakyti, 
šitaip situacijai nepagelbėtų. — O ką pasakė daktaras? 

— Šunsnukis numirė nuo širdies priepuolio dieną po to, kai 
Lilitos... neliko. Buvo palaidota anksčiau, nei aš vėl ją pamačiau. 

-- Jeigu ji buvo tokia mėgstama, tai daktaras numirė to 
visko sukrėstas. Nieko nuostabaus, kad žmonės jus nori pakarti už jos 
nužudymą. 

Atrodė, Kejos kaitinimas jo nesujaudino. 

— Aš padarysiu daugiau, negu tik pakarsiu žmogų, kuris ją 
nužudė, — sumurmėjo. — O dabar jokite paskui mane ir 
neatsikalbinėkite įžūlybėmis. 

Sekdama paskui jį, Keja mėgino sugalvoti, kaip išsikeberioti is 
šios keblios padėties. Jeigu ji negali grįžti pas savo krikštatėvį, negali 
prisiglausti pas kitus šeimos draugus, negali parvykti namo, lai kur 
pasidėti? Kiek 1lgai jai teks slapstytis nuo teisingumo? Galbūt galėtų 
sėsti į laivą, išplaukti į Škotiją ir kurį laiką pagyventi pas (rvo gimines. 
Bet Įdek laiko tai truks? Pusę metų? Metus? Škotas pasakė norįs leisti 
Čarlstono valdžios atstovams „nusiraminti", — arba, kaip jis ištarė, 
„nūsihamynti", — o paskui ketina surasti tikrąjį savo žmonos žudiką. 
Kiek tam prireiktų laiko? O kas, jeigu is tikrųjų nužudė jis? Tokiu 
atveju taip ir nebus išteisintas. Ir visą laiką bus ieškomas — vadinasi, 
ir Keja amžinai bus įstatymo persekiojama. 

Ji tebejojo paskui jį, bet kirbėjo pagunda apsisukti ir lėkti atgal j 
Čarlstoną. Tačiau prisiminusi ant kelio vyrus, besidairančius jos, 
žinančius, kas tokia esanti ir kur ją galima rasti, susilaikė. Be to, Keją 
į priekį ginė škoto žodžiai, kaip į visa tai sureaguotų jos šeima. Jeigu 
grįžtų į Čarlstoną pas T. K. ir pasiduotų, be jokios abejonės, būtų 


įkišta į kalėjimą. Nepajėgė įsivaizduoti pykčio, kuris įsiplieks- iiį jos 
šeimoje. Mintyse kone regėjo savo tėvą ir keturis brolius, šūviais 
skinančius sau kelią į kalėjimą ir iš jo. O jeigu kuris nors iš ji] žūtų) 

Ašaros pradėjo jai ristis skruostais. Nesivargino jų nusišluos- 1 yti, 
tik pamėgino mąstyti apie ką nors malonaus, bet galvoje sukosi vien 
tai, kokia buvo kvaila. Pirmą sykį iškeliavo iš namų viena, — 
neskaitant tarnaitės ir liokajaus Kadžio, — ir kad gautų tokį leidimą, 
turėjo labai įtikinėti saviškius. 

— Be mūsų tenai tu papulsi į bėdą, — pranašavo Talis. 

—- Susipažinsi su kitais vyrais, tad tau teks galvoti mažų 
mažiausiai apie tris pasipiršusius, — pridūrė Etanas, o jo akys 
spindėjo linksmumu. 

Natas jai įdavė sąrašą knygų, kurias prašė jam nupirkti, ir pasakė: 

-—- Būsi atsargi, tiesa? 

O blogiausia buvo su Adamu. Pabučiavęs į kaktą, brolis pasakė ja 
pasitikintis ir neabejojantis, kad būsianti ganėtinai išmintinga visais 
atvejais elgtis tinkamai. 

Keja dirstelėjo į kumelės šoną ir pamatė vieną savo koją ap- 
sinuoginusią aukščiau kelio. Pamėgino užtraukti ant jos apsiaustą, bet 
tą buvo prisėdusi po savimi. 

O tėvas, kai paprašė leisti jai keliauti vienai, nukirto: „Ne.“ Tik 
tiek. Tačiau mama nuramino: „Nesijaudink, aš jį perkalbėsiu." Ir 
perkalbėjo. 

Taigi dabar Keja apvylė visųjų pasitikėjimą — išskyrus Talio, 
kuris laikė savo seserį lengvabūde vėjavaike. 

— Paimkit! — tarė škotas ir jai padavė purviną skepetą. 
Kai Keja dvejojo tą paimti, jis pridūrė: — Nuo jūsų nosies ji dar 
labiau išsiteps, tai kodėl iš pat pradžių turėtų būti švari? 

Keja buvo besižiojanti atsikirsti, bet jis tik užvertė į dangų akis ir 
paragino savo arklį pirma jos. 

Ji išsišnypštė nosį, paskui laikė nešvarų skurlį per ištiestą ranką 
nuo savęs, nebūdama tikra, ką toliau su juo daryti. 

— Nenumeskite ant žemės, — skubiai perspėjo jis.—Jie 
seka paskui mus su šunimis. 

Tie žodžiai Keją taip sukrėtė, kad ji vis dėlto išleido iš rankos 
skurlį, bet škotas trūktelėjęs vadeles pristabdė arklį ir pačiupo skepetą, 
šiai dar nepalietus žemės. 

— Aš jums galbūt nepatinku, bet mudu įklimpome drauge, 
— piktai bloškė jis, įsikišdamas skurlį į balnakrepšį, paskui jau 


pridūrė: — Apgailestauju, mergužėle. Nė nemaniau jus įvelti, bet, kita 
vertus, aš tai nebūčiau pasiuntęs mergiotės... 

- Jeigu vėl pasakysite „vyriškam darbui atlikti", pati jus 

padarysiu luošių. 

Įveja nebuvo tikra, bet pamanė lyg pamačiusi jo apžėlusiame wide 
šypsenėlę. 

— Nagi, mergužėle, — tarė barzdočius, — pralinksmėkit. 
Jei mane sučiups, jums teks žiūrėti, kaip mane karia. 

Kai jis paragino arklį į priekį, Keja paklausė: 

— Ar aš kabosiu greta jūsų? 

— Ne. Pasakysite, kad aš jus pagrobiau. Jie tuo patikės. 

— Ir aš tuo jau tikiu, — sumurmėjo ji ir paraginusi 
pentinais kumelę leidosi jam iš paskos. 

Kejai įskaudo kojas, gėlė strėnas ir ją taip ėmė miegas, kad vos nu- 
laikė rankose arklio vadeles. Juodu jojo visą naktį ir didesnę dalį 
dienos. Vargšė kumelė buvo labiau pavargusi už ją pačią. 

Bet Keja nesiskundė vyriškiui, paskui kurį sekė. Žvelgė į jo 
nugarą, matė, kaip jis tiesiai, be jokių nuovargio požymių, sėdi balne, 
ir stebėjosi, ar jis išvis žmogus. 

Netikėtai vyras apsisuko ir netrukus susigretino su ja. 

— Turime duoti poilsio arkliams. 

Keja buvo besakanti, kad jis galėtų pasiteirauti ir apie ją, bet 
nutylėjo. 

— Taip, mano kumelė gerokai išsimušusi iš jėgų, — kuo 
išdidžiausiu tonu patvirtino ji. 

Nebuvo tikra, bet jai vėl pasirodė, kad mėlynose škoto akyse vos 
vos šmėstelėjo linksmumas. Dėl apžėlusio jo veido sunku buvo 
įžiūrėti. 

—- Palaukite manęs čia. — Vyriškis pamojo į didžiulį 
ąžuolą nusvirusiomis iki žemės šakomis. — Tik nenulipkite nuo 
arklio, nes paskui nebeužsėsite. 

— Manau, esu visai pajėgi nusėsti ir užsėsti, — atkirto ji. 

— Ak šitaip, iš tikhųjų, — škotiškų akcentu sureagavo jis. 
— Kažkiek mokėtės mokykloje, a? 

— Specializavausi gerų manierų. Ar kada apie jas 
girdėjote? 

-- Ne šioje šalyje, — atsakė jis, bet po neprižiūrėtomis 


žandenomis tartum krustelėjo šypsenėlė. 

Keja nusekė paskui jį po ąžuolu, išsilenkdama žemai nusvirusių 
šakų. 

— Ar turite pinigus, kurie buvo skirti sumokėti tiems 
vyrams? 

Kejos veide pasirodė išgąstis. Nejau jis ketina atimti išjos tuos 
nedidelius pinigus ir palikti čia vieną stoti prieš įstatymą? 

Linksmumas iš jo veido dingo, o akys svaidė žaibus. 

— Nesu vagis! Man reikia kelių monetų apmokėti mums 
vietą už nakvynę ir nupirkti maisto. Visa kita pasilikite. 

Ji įkišo ranką į rankinę sau prie kojos ir ištraukė kapšelį su dėdės 
T. K. įduotais pinigais. Nejučia mirksnį sulaikė ranką, prisiminusi, 
kaip šiuos iš jo paėmė. Dabar jis ir Hopė taip toli. 

— Ketinate taip ir laikyti juos visą naktį? — metė škotas. 

Ji panoro sviesti monetas į jo nedėkingą snukį, bet susivaldė. 

— Kiek jums reikia? 

-— Dolerio ar poros turėtų pakakti. Taigi liksite čia ir 
palauksite ar nubėgsite pas valdžios pareigūnus? Mat turiu žinoti, ko 
tikėtis, kai grįšiu? 

Iš dalies jai norėjosi joti pas vietos šerifą ir pasakyti, kad buvo to 
žmogaus pagrobta, bet gerai žinojo negalinti taip pasielgti. Daugiau 
niekada nebeišdrįstų pasirodyti dėdei T. K. akyse. 

Man reikia plunksnos, popieriaus ir rašalo, — prašneko 
ji. — Turiu nusiųsti saviškiams laišką, kad žinotų, jog man viskas 
gerai. 

— Vadinasi, ketinate meluoti? 

— Atsiprašau? 

— Patekote į globą žmogaus, kurį vos diena skyrė nuo 
kartuvių. Nemanau, kad jūsų šeima patikės, jog jums viskas gerai. 

Keja nenorėjo galvoti apie savo tėvo pyktį ar motinos ašaras. O 
ypač nenorėjo įsivaizduoti, ką darys broliai, stengdamiesi ją surasti. 

— Jeigu ruošiatės vėl verkti, man teks vėl ištraukti nosinę. 


Keja balne atsisėdo tiesiau. 

— Aš nesiruošiu verkti, ir veikiau nusišluostysiu nosį j 
rankovę, nei pasinaudosiu tuo purvinu skurliu, kur /jūs davėte. 

— Išmintingas pasirinkimas, — pagyrė škotas ir jo akių 
kampučiuose vėl susirinko raukšlelės. — Ką gi, likite čia, laikykitės 
tyliai 1r laukite. 

— Taip ir padarysiu, jeigu tam būsiu nusiteikusi, — 


karingai atrėžė ji, bet žinojo, kad trokšta tik viena — sustoti ir pailsėti. 

Vėl jo burnos kampai trūktelėjo, lyg sulaikydami šypseną, ir 
apgręžęs arklį škotas nušuoliavo į rytus. 

Likusi viena Keja panoro nulipti nuo arklio — vien todėl, kad 
parodytų tam storžieviui, jog nesiduosianti jo įsakinėjama. Bet visai 
nebeturėjo jėgų. Tad tik nusvėrė į priekį galvą ir prigludusi prie arklio 
sprando užmigo. 

Sugrįžęs Aleksas ją tokią ir rado — sėdomis ant arklio, tebe- 
laikančią vadeles ir kietai miegančią. Pasilenkė ir iš tyko pasižiūrėjo į 
jos veidą. Daili mažytė. Prašmatnios suknelės karoliukai metė 
atspindžius ant mažučio jos smakro, o pati atrodė ne vyresnė kaip 
dvylikos metų. Ką gi, po galais, T. K. Konoras sau manė, pasiųsdamas 
tą vaikutį į pragarą, kokiu dabar tapo Alekso gyvenimas? 

Kartais jam kildavo mintis pasiduoti ir viską baigti — baigti 
gyvenimą. Nebūdavo nė minutės, kad neprisimintų vaizdo, kai pamatė 
mylimą moterį gulinčią šalia, o gražų jos kaklą perrėžtą vienu kruvinų 
pjūviu. 

Viskas, kas po to atsitiko, — tai, kaip su juo buvo elgiamasi 
kalėjime, teismas ir visa kita, — atrodė, buvo jo nusipelnyta: ne dėl to, 
kad ją nužudė, o todėl, kad nesugebėjo apsaugoti. 

Taigi dabar T. K. Konoras, vienintelis draugas, kurį turėjo per tuos 
sunkius išmėginimus, Alekso globai užkorė kitą moterį, o jis turi 
mažai priemonių jai apginti nuo visų juos aplinkui tykančių pavojų. 
Jis atsargiai paėmė iš pavargusių merginos rankų vadeles ir nusivedė 
kumelę pirmyn. Saugojo, kad mergina neiškristų iš balno, bet ji tvirtai 
laikėsi už arklio sprando, kol juodu jojo iki tvarto, kur jis nupirko 
abiem prieglobstį nakčiai. Seniokas Jeitsas, kuriam priklausė tvartas, 
įnirtingai derėjosi, todėl Aleksas džiaugėsi, kad turėjo prie savęs 
mažai pinigų. Jeigu senis būtų pamatęs merginą su jos prabangia 
suknele, būtų pareikalavęs visko, kiek jie turėjo. Arba dar blogiau — 
būtų viską perpratęs ir nudrožęs pas šerifą. 

Aleksas suvokė: jie yra tokia nesuderinama pora, kad sukels 
įtarimą, nesvarbu kur nuvyks. Mergina —jauna ir, iš visko matėsi, 
turtinga. Plaukai krenta apie pečius vešliomis žvilgančiomis garba- 
nomis, mažutės pėdos apautos pasidabruotomis kurpaitėmis —ji 
atsidavė turtu ir aukštuomene, išsilavinimu ir rafinuotumu. Kažin, 
klausė jis savęs, ar ji kada nors geria arbatą iš namų darbo molinio 
puodelio? Galbūt naudojasi tik porcelianu? 

O jis pats — jai priešingybė. Drabužiai apiplyšę ir purvini, kūnas 
sunykęs nuo kalėjime praleistų savaičių. Atvykdamas aplankyti, T. K. 


Konoras kaskart atnešdavo dėžę maisto, bet prižiūrėtojai taip mėgdavo 
„tikrinti", kas šios viduje, kad kai viskas pasiekdavo Aleksą, būdavo 
beveik nevalgoma. 

Jam buvo leista turėti skutimosi reikmenis, bet ne vandens nu- 
siprausti. Carlstoniečiai jo nemėgo už tai, ką padarė, kaip jie manė, tad 
atitinkamai ir reagavo. Su juo elgėsi blogiau nei su kokiu gyvulių. 

Taigi dabar Aleksas turėjo rūpintis šia nekalta jaunute mergina ir 
visai nežinojo, ką daryti. Ar turėtų ją pamokyti melo, kurį ji galėtų 
persakyti savo šeimai? Galėtų pasakyti, kad buvo pagrobta nuteisto 
žmogžudžio, ir jis jos nepaleidžia. Tik Aleksas abejojo, ar jai pavyktų 
įtikinti tokia istorija. Jeigu T. K. kažkokiu būdu pavyko apgaule ją 
įkalbėti vykti sutikti pabėgusio kalinio, vadinasi, turinti gerą širdį, bet 
nė kiek savisaugos jausmo. 

Be to, kaipgi ji sugebėtų viena grįžti pas savo šeimą? Kaipgi jis 
galėtų paleisti tokią merginą manytis savarankiškai? Užtektų tik 
šmėstelėti iš po to plataus apsiausto jos prašmatniai suknelei, ir mergi- 
na taptų geidžiamu grobiu kiekvienam plėšikui nuo čia iki Čarlstono. 

Ne, jam patiko T. K. planas, pagal kurį jis turėjo prisidėti prie 
tiriamosios ekspedicijos ir keliauti 1 laukinės Floridos gilumą. T. K. 
pats planavo piešti, ką jie ten pamatys, o Aleksas turėjo tapti visų galų 
meistru: prižiūrėti arklius, sumedžioti žvėrienos ir šiaip visokeriopai 
talkint. 

Šiandien pakeliui į pietus, kai jis merginos paklausė, kodėl T. K. 
nepasirodė, ji Aleksui pasakė, kad dėdė susilaužė koją. Kaip tik tą rytą 
T. K. kopėčiomis lipo ant stogo ir nukrito atbulas. Aleksas pats sau 
tuomet sumurmėjo, kas per T. K. kvailumas šitaip elgtis dieną, kai 
turėjo pagelbėti pabėgusiam kaliniui — tiesa, pasistengė tai ištarti 
labai tyliai. Buvo priblokštas, kad mergina gebėjo suprasti net ir 
stipriausią škotišką jo akcentą. Iš pradžių, kai tik Aleksas atvyko į 
Ameriką, niekas nepajėgdavo suprasti nė vieno žodžio. Pirmąjį 
pusmetį jis viską turėdavo aiškinti gestais. Bet jis pradėjo mokytis 
amerikietiškos kalbėsenos ir kiekvieną žodį tarti tiksliai, kaip parašyta. 
Pats Aleksas manė, kad tai nuobodu ir visiškai nekūrybinga, bet šiaip 
taip išmoko. 

Iki susipažino su Lilita, moterimi, kurią ketino vesti, jau kalbėjo 
taip pat aiškiai kaip ir daugelis amerikiečių. Tik didelės įtampos 
akimirkomis, kaip tuomet, kai pabėgo iš kalėjimo ir rado jo laukiančią 
šitą mažiukę, tas stiprus akcentas vėl sugrįždavo. 

Truko vos kelias minutes pasiekti suklypusį Jeitso tvartą, ir kai 
Aleksas pamatė senį įdėmiai spoksant pro purviną trobos langą, jisai 


savimi užstojo merginą ir apsidžiaugė, kad pridengė visus jos plaukus 
gobtuvu. Iš tokio atstumo niekas nepajėgs atspėti, mergina tai ar 
vaikinas — o kaip tik to Aleksas ir norėjo, nes buvo pasakęs, kad 
keliauja su jaunesniu broliu. 

Aleksas įvedė arklius į tvartą ir uždarė už savęs duris, sutvir- 
tindamas šias skersiniu. Senis tvarte laikė karvę, nusenusį arklį ir 
keletą vištų, tupinčių ant gegnių. Pastatas buvo purvinas ir senas. 
Aleksas vylėsi, kad nepradės lyti, antraip jie sušlaptų, nes pro skyles 
stoge matėsi blėstanti dienos šviesa. 

Juodu nesustodami jojo ištisą parą, tad jis paliko merginą miegoti 
ant arklio, o pats patikrino, ar viskas, už ką sumokėjo, yra vietoje. 
Kampe riogsojo šiaudų kupeta, buvo šiek tiek avižų arkliams, o ant 
seno stalo — dubuo skystos, vandeningos sriubos ir didokas 
sužiedėjusios duonos gabalas. Kad ir kaip tai buvo menka, Aleksas 
jautė, kad senis davė viską, kiek išgalėjo. 

Paklojęs tuščiame garde šiaudus, Aleksas nuėjo prie merginos. Si 
buvo dar kiečiau beįminganti ir bepradedanti svyruoti į šonus. 
Apkabino ranka ją per liemenį, kad nenukristų, ir atsargiai prisitraukė 
prie savęs. Ji buvo tvirta mažytė, sunkesnė, nei jis manė, bet, antra 
vertus, pats buvo silpnesnis nei paprastai. Vis mieganti Keja 
įsikniaubė į jį, lyg įpratusi būti nešiojama vyro, — o jis nujautė, kad 
taip ir buvo. Mat žinojo, kas ji tokia ir kaip gyvena, iš jos motinos 
Edilinos Harkort laiškų, kuriuos vaikystėje Aleksui ir jo tėvui skai- 
tydavo mama. 

Po motinos mirties, kai Aleksas buvo vos devynerių, jis pradėjo 
keistis laiškais su Kejos broliu Natų. Juodu buvo gimę tais pačiais 
metais ir ponia Harkort manė, kad susirašinėjimas su bendraamžių 
pagelbės Aleksui ištverti sielvartą. Tikrai pagelbėjo, ir juodu nesiliovė 
rašę vienas kitam. 

Per tuos maždaug penkiolika metų, kai susirašinėjo sujos broliu, 
jis daug sužinojo apie Harkortų šeimą. Kai jis ir Natas buvo dešimties, 
abu nusprendė laikyti savo laiškus paslaptyje. Aleksui tai reiškė balsu 
neskaityti Nato laiškų savo tėvui — bet vis tiek jam viską 
papasakodavo. O Natas, gyvenantis didelėje šeimoje ir viskuo su jais 
besidalijantis, turėjo žinias apie Aleksą pasilaikyti tik sau. Tik jo tėvai 
žinojo apie dviejų berniukų susirašinėjimą. 

Aleksas prisiminė kiekvieną Nato parašytą žodį apie jaunesniąją 
sesutę, o kai sėdėjo kalėjime, T. K. pasakė, kad krikštaduktė atvykusi į 
Čarlstoną pas jį paviešėti. 

— Bet jam nereikėjo jos siųsti pas mane, — sumurmėjo Aleksas. 


Mergina jo apglėbta sujudėjo, ir kai Aleksas kilstelėjo ją aukščiau, 
apsivijo rankomis jam kaklą. Apsiaustas nukrito ir atidengė 
besimainančiomis spalvomis žaižaruojančią baltą jos suknelę, ap- 
nuogintas rankas ir viršutinę krūtinės dalį. 

Jis pamėgino merginą pridengti ir vos neišleido iš rankų. Atsiliepė 
savaitės, praleistos pusbadžiu ir mažai judant. 

Atsargiai paguldė ją garde ant šiaudų, paskui atsistojo ir pasi- 
mankštino nugarą. Niekaip negalėjo atitraukti nuo savo atsitiktinės 
bendrakelionės akių. Tamsiai raudoni išsidraikę jos plaukai supo galvą 
lyg aureolė, o graži suknelė su karoliukais kibirkščiavo pro stogo 
skyles krintančioje jau blausioje saulėlydžio šviesoje. Ji gulėjo ant 
didžiulio apsiausto, it vilnonė antldodė patiesto po nugara. Išties buvo 
nelyginant grožio vizija — ir tas vaizdas vertė jį dūsauti. 

K2į.,po velniais, jam su ja daryti? 

Aleksas nepajėgė įsivaizduoti, kaip galima ją, tokią gležną ir 
nekaltą, pasiųsti į pasaulį vieną? 

Paliko Keją garde kietai miegančią, o pats nuėjo pasirūpinti 
arkliais. Nuėmė nuo jų balnus ir nešulius, ištrynė kūnus šiaudų 
gniūžtėmis, padėjo pašaro ir vandens. 

Kai vėl sugrįžo pas merginą, ji nė nebuvo sujudėjusi, tad atsisėdo 
ant išklerusios kėdės prie tokio pat išklerusio seno stalo šalimais gardo 
ir žvelgė į merginą, valgydamas pusę to skurdaus maisto, kurį jiems 
paliko Jeitsas. Sudorojo savo dalį vos per kelias minutes ir dabar 
troško tik miegoti. Gailėjosi neturįs savojo pledo, būtų galėjęs jaukiai į 
jį susisupti ir prisidengti menkus sudriskusius drabužius, bet teko su 
tuo taikytis. 

Svarstė, kur jam miegoti, kai mergina pasivertė ant šono, pa- 
likdama dalį savo plataus vilnonio apsiausto laisvą. Jis suvokė neturįs 
to daryti, bet jos pasiūlytam patogumui nepajėgė atsispirti. Tad atkėlė 
į save vieną apsiausto skverną, atsigulė šalia jos ir užsitraukė virš 
savęs sunkų vilnonį audinį. Jeigu nebūtų buvęs toks purvinas, būtų 
prigludęs visai arti Kejos, bet dabar bijojo ištepti suknelę. Už- 
migdamas stebėjosi, kaip ji galėjo tiek daug valandų joti ir išlikti tokia 
švari. Bet, antra vertus, gebėjimas išlikti švarioms, jo nuomone, — 
viena iš moterų paslapčių. 

Krūptelėjęs Aleksas atsibudo, bet liko gulėti ramiai, užmerktomis 
akimis ir klausydamasis. Nieko neišgirdęs atsikėlė ir apsidairė aplink. 


Iš pirmo žvilgsnio tvartas atrodė toks pat, kaip ir jam užmiegant. 
Tačiau jis jautė, kad kažkas pasikeitė — ar netrukus pasikeis. Jo tėvas 
sakydavo, kad Aleksas paveldėjo iš savo motinos dalelytę 
aiškiaregystės. Ji visada žinodavo, kai kas nors turėdavo pas juos 
ateiti. Sulaukęs šešerių, kai matydavo savo motiną lakstančią po 
namus ir darančią tvarką, Aleksas pajusdavo malonia nuojauta 
sutuksint širdį — mat žinojo, kad kas nors turi atsitikti. Jis niekada 
neapsirikdavo. 

Aleksas žvilgtelėjo žemyn j vis dar ant šono kietai miegančią 
merginą. Tyliai pastovėjo klausydamasis tykių tvarte esančių kelių 
gyvulių garsų; nieko neįprasta. Bet Aleksas nepajėgė atsikratyti 
jausmo, kad vis dėlto įvyks kažin kas bloga. 

Žvilgtelėjęs į skyles stoge pamatė, kad iki aušros dar yra kelios 
valandos, o tai reiškė, jog jis ilsėjosi neilgai. Kažkas viduje kuždėjo, 
kad arklius reikia išvesti laukan. Kai iškils pavojus, žinojo jis, turės su 
mergina greitai sprukti, todėl būtina jųdviejų arklius laikyti parengtus. 

Patylomis Aleksas nuėjo prie gardo, kur stovėjo jo arldys, ir 
perbraukė rankomis gyvuliui nugarą. Tai nebuvo lenktyninis žir- gas, 
prie kokių buvo pripratęs, nei tvirtas jo jaunystės laikų Škotijos 
Hailando ponis, bet nešti ekipuotei, kurios, T. K. žinojo, Aleksui 
reikės, vykusiai parinktas. 

Tyliu balsu Aleksas atsiprašė arklio ir ėmėsi vėl dėti jam apynasrį. 
Gyvulys neturėjo užtektinai laiko pailsėti nuo nešulių, bet nuolankiai 
pakluso švelnioms, įgudusioms Alekso rankoms. 

Paskui jis nuėjo prie merginos kumelės ir perbraukė rankomis jai 
šonus. Toptelėjo mintis, kad šis gyvulys turbūt geriausias iš T. K. 
turimų savo arklidėje. Kumelė muistėsi, bet Aleksas ją nuramino 
pakuždėdamas kelis žodžius ir švelniai paglostydamas. Buvo jauna, ir 
jis pagalvojo, kad ji sugebėtų bėgti sparčiai, persekiotojus palikdama 
toli už savęs. Apžiūrėjęs kumelės kanopas, nejučia nusišypsojo, mat 
prisiminė, kaip mergina jojo. Ji buvo gerai išmokyta ir taip natūraliai 
laikėsi balne, lyg būtų užaugusi Hailande. Ir nuo tos minties 
nusišypsojo dar plačiau. Be abejo, ji jam pasakys, kad bet kuris 
virdžinietis moka joti taip pat gerai kaip ir kiekvienas škotas. 

Pamažu, tyliai Aleksas pradėjo kumelę balnoti. Angliškas balnas, 
ant kurio jojo mergina, buvo be balnakrepšių daiktams gabenti, taigi 
ne itin kam tikęs, bet tikrai dailus. Aleksas apsidžiaugė pamatęs, kad 
mergina jojo ne moteriškame balne, ant kurio sėdima šonu — nors ir 
žinojo, jog ji paprastai veikiausiai jodavo būtent taip. 

Pabalnojęs arklius, Aleksas nuėjo prie didelių tvarto durų ir 


atsargiai jas pravėrė. Nieko neišgirdo, nieko nepamatė. Tylomis jis 
išvedė arklius laukan, paskui nuvedė juos kokią pusę mylios iki di- 
džiojo ąžuolo ir ten saugiai pririšo. Jeigu nelis, jiems nieko neatsitiks, 
bet jis žinojo, kad gyvuliai ilgėsis gardo patogumų. Atsiprašęs jų, 
sugrįžo atgal į tvartą. 

Užšovė skersiniu duris ir nuėjo prie merginos. Ji tebemiegojo tokia 
pat poza. Akivaizdu, visada gyveno jausdamasi saugi, niekada jai 
neteko net ir naktį likti budriai. Aleksas slankiojo po tvartą, 
grabinėdamas rankomis tamsias sienas ir ieškodamas. Vienintelės 
durys buvo tvarto priekyje, bet Aleksas jautė, kad jiems, ko gero, 
prireiks kito kelio pabėgti. Užpakalinėje tvarto sienoje užčiuopė 
keturias atsilaisvinusias ir pūvančias lentas, jas buvo nesunku išimti. 
Susidariusį platų tarpą, paslėpė, užremdamas tomis pačiomis lentomis. 

Vėl pasijutęs saugiai, nuėjo atgal prie merginos. Per miegą ji 
pasitrynė nosį, ir Aleksas nusišypsojo. Natas kadaise jam buvo at- 
siuntęs mažutį savo jaunesnės sesutės eskizą, nupieštą jų motinos, ir 
Aleksas daug metų šį saugojo prie savo lovos. Lilita jį pamačiusi kone 
ėmė pavyduliauti. 

Kai pagalvojo apie žmoną, iš veido šypsena dingo. Dabar mintyse 
tartum teliko jos, gulinčios kraujo klane, vaizdas. Jos mirtis, išėjimas 
anapus, jau atėmė norą gyventi. Tai T. K. pakišo mintį atgauti savo 
gerą vardą. 

— Vyk su Greidžiu į Floridą, — tuomet pasakė jis tyliai, 
ir tokia grožybė aplinkui suteiks tau laiko pagalvoti ir prisiminti. 

— Nenoriu prisiminti, — atsakė jam Aleksas. 

— Žinau, ką reiškia prarasti žmogų, kuri mylį užvis 
labiausiai pasaulyje. Savąją aš praradau dusyk, pirmą kartą — kai 
tėvas ją privertė ištekėti už kito, paskui vėl, kai ji mirė. Suprantu, tai 
atrodo neįmanoma, bet laikas tikrai gydo žaizdas. Keliauk į Floridą ir 
duok šiam miestui laiko nusiraminti. Ir pats atgausi bent kiek ramybės. 
Aleksai, tau reikia žmonėms įrodyti, kad esi nekaltas. 

Atsiguldamas ant šiaudų greta jos, Aleksas iš paslėptos po 
suplyšusiais, purvinais marškiniais makšties išsitraukė peilį ir pasidėjo 
šalia. Ant savo arklio jis turėjo pistoletą ir šautuvą, bet gerai žinojo, 
kad šaunamieji ginklai gali užsikirsti, parakas — sudrėkti. Kaip tik 
šiomis aplinkybėmis peilis — geriausia gynyba. 

Keja budo pamažu ir kelias ilgas sekundes nesusivokė kur esanti. 
Blakstienos buvo sulipusios, o nugaroje juto lyg kažkokį gumbą. 
Mirksėdama ir trindamasi akis, ji pasuko galvą. Pamačiusi prie pat 


savęs jį, sunkiai susitvardė neaiktelėjusi. Plaukuotas veidas buvo vos 
keli coliai nuo josios, o paties to žmogaus dvokas — tiesiog 
pribloškiantis. 

Vienintelė mintis, kokia jai kirbėjo, — tai pasprukti. Dabar, kai 
nuo pabėgimo jau praėjo šiek tiek laiko, ji su dėde T. K. tikrai 
sugalvosianti, kaip įrodyti savo nekaltumą. Skotas atrodė taip giliai 
įmigęs, kad Keja pamanė: gal jai nusiristi į šalį ir patyliukais ant pirštų 
galų ištylanti laukan. Tačiau apie juos abu buvo ankštai apsinarpliojęs 
platusis apsiaustas, ir vos pajudinusi rankas ji vyrą pažadintų. 

Kai akys apsiprato su tvarto prieblanda, Keja pastebėjo prie jo 
šono peilį. Jeigu pavyktų šį pasiekti, galėtų priremti Aleksui prie 
gerklės ir jį priversti, kad... ją paleistų. Taip, kaip tik taip ir reikia 
padaryti. 

Tiesdama ranką viršum jo veido stebėjo, gal pamatys kokių nors 
prabudimo požymių, bet jis nesujudėjo. Keja buvo tokia tikra, kad 
škotas miega, tad kai jis prašneko, aiktelėjo. 

— Mergužėle, ką sumanėte? — tebeužsimerkęs tyliai pa- 
klausė. 

Kejos mintys skriete skriejo — įsivaizdavo nusiritanti nuo jo šalin 
ir pabėganti. Ar suspėtų pasiekti tvarto duris pirma? Ar padėtų jai 
pasprukti tvarto šeimininkas — kad ir kas jis būtų? 

Vis dar užsimerkęs Aleksas ranka paėmė peilį ir padavė jai kotu į 
priekį. 

— Tai šito jums reikėjo? 

Vienu greitu judesiu Keja sugriebė peilį ir pridėjo jam prie 
gerklės. 

— Paleiskite mane arba jums galas, — pareikalavo kuo 
grėsmingiausiu tonu. 

-— Mergužėle, — kantriai atsakė jis, — jeigu norite pabėgti 
nuo žmogaus, tai nereikia jo iš anksto perspėti. 

Ji stipriau prispaudė jam prie kaklo peilį. 

— Iš pagarbos savo krikštatėviui jūsų nenužudysiu. Noriu 
tik viena: atsidurti nuo jūsų kuo toliau. 

Aleksas vis dar neatsimerkė, tik ramiai gulėjo po įremtu į kaklą 
peiliu. 

— Esate laisva keliauti kur norite, bet perspėju: dar 
nepraėjo pakankamai laiko. Jeigu jie nesuras manęs, kad galėtų 
pakarti, tai galbūt nuspręs atsigriebti ištempdami kaklą jums. 

— Betgi aš niekuo nekalta. 

Atsimerkęs Aleksas pažvelgė į ją. Jųdviejų veidus skyrė vos keli 


coliai. 

-— Padėti nuteistajam pabėgti nėra nekalta? 

— Aš padėjau savo krikštatėviui, ne jum 

— A, tuomet pakars ir jį greta jūsų. 

Ji dar arčiau prislinko jam prie gerklės peilį. 

— Jeigu bent kiek turėčiau sveikos nuovokos, dabar pat 
perpjaučiau jums gerklę, ir tegul žmonės pamato... 

Ji nebaigė, nes Aleksas atbula ranka nustūmė peilį į šalį ir greitai 
nusiritęs į šoną pašoko ant kojų. 

— Ten lauke kažkas yra,— sušnabždėjo ir truktelėjo Keją 
atsistoti, bet pėdomis įsipainiojusi į plataus apsiausto apačią ji užkrito 
Aleksui ant krūtinės. 

-- Gyvenyme nesu matęs tokios niekam tykusios mergužės 
kaip jūs, — škotiškai sumurmėjo jis, nustumdamas ją nuo savęs. 

Keja vos nesitrenkė į tvarto sieną, bet jai pavyko išsipainioti kojas 
iš apsiausto ir atsistoti tiesiai. Pamatė škotą nubėgant prie durų ir 
pažiūrint pro plyšį. Kitą sekundę jis vėl atsidūrė prie jos. 

-— Ateina senis Jeitsas, o su juo dar kažkas. Turime sprukti. 

Užsimesdama apsiaustą Keja tik dabar pastebėjo ant stalo 
maistą, ir jai iš alkio sugurgė skrandis. 

— Dabar ne metas valgyti, mergužėle, — tyliai pasakė 
Aleksas, stumtelėdamas ją užpakalinės tvarto sienos link. 

Ji vos nesuklupo, vėl užkliuvusi kojomis už apsiausto, o Aleksas 
prabėgomis pačiupo nuo stalo duonos gabalą ir užsikišo už purvinų 
marškinių. Kitą sekundę jis atsidūrė pirma jos ir atkėlė j šoną sienos 
lentas. Kažkas suskato baladoti kumščiais į dideles dvivėres duris. 
Nutaisęs piktą ir mieguistą balsą, Aleksas šūktelėjo škotiškai: 

— Kū gi jums heikia? 

— Kalbėkite angliškai, — sušnypštė Keja. 

Ji jau atsidūrė lauke. Šmėstelėjo mintis bėgti į tvarto priekį ir 
pasiduoti tiems žmonėms, bet prisiminusi škoto žodžius apie dvigubą 
ar trigubą bausmę pakariant sudvejojo. 

— Ko gi jums reikia? — jau angliškai vėl šūktelėjo 
Aleksas, sprausdamasis pro angą sienoje. Bet jo kelnių šonas 
užsikabino už vinies ir niekaip nesidavė išlaisvinamas. 

Tik tuomet Keja prisiminė tebelaikanti rankoje jo peilį. Pakėlė jį ir 
akimirką suspėjo pamatyti Alekso aids — iš jų suprato vyrą manant, 
kad tuoj bus jos nudurtas. 

Ji skubiai perbraukė peiliu Aleksui palei šoną ir nukirtusi įstrigusią 
kelnių siūlę jį išlaisvino. Nuo dėkingo jo žvilgsnio Keja kone paraudo. 


— Arldiai po ąžuolu. Keliu iki jų visai netoli. Bet teks 
gautis aplinkui per laukus ir greitai. Ar pajėgsite bėgti, mergužėle? 

— Galiu pabėgti nuo brolių, — pareiškė ji, šitaip 
atsakydama į jo klausimą. Pasikėlė aukščiau apsiaustą ir suknelės 
apačią. 

Suglumintas jos žodžių, Aleksas nuskubėjo per laukus, o Keja 
laikėsi čia pat už jo. Kai vingiuodami zigzagais jau bėgo beveik dvi- 
dešimt minučių, Kejai kilo pagunda nusimesti apsiaustą bei suknelę ir 
bėgti vien su apatiniais. Ir jeigu taip padarytų, galėtų pasinaudoti škoto 
peiliu korseto raišteliams perpjauti. Juk šiuo metu jai labiau reikėjo ne 
siauros talijos, o giliau kvėpuoti. 

Jiems teko keberiotis per medinę tvorą. Aleksas perlipo pir- mas, 
paskui iškėlė rankas, norėdamas padėti Kejai nušokti, bet su- sverdėjo 
atgal, nes ji beveik užkrito ant jo. 

— Esi labai silpnas, žmogau. Aš šokdavau ant savo brolių 
nuo medžio šakų ir jų neparversdavau. 

Aleksas išsižiojo, lyg ketindamas teisintis, bet tuoj užsičiaupė ir 
vėl leidosi bėgti, o Keja — čia pat jam iš paskos. Bet ji girdėjo jį 
murmant sau po nosimi ir kelis kartus pakraipant galvą. Nusišypsojo, 
kad pavyko jį suerzinti. Bent šitaip galinti jam atsilyginti, kad jai 
sukėlė tiek daug nepatogumų. 

Kai galiausiai juodu atbėgo prie arklių, Keja nustebusi sustojo. 
Aleksas jai pasakė, kad tie yra po didžiuoju ąžuolu, bet apie tai girdėti 
ir matyti — du skirtingi dalykai. Ji stovėjo susigriebusi rankomis 
drabužius. Kejos kelnaičių klešnės buvo sušlapusios ir lipo prie kūno, 
kojinės — sudriskusios ir purvinos. 

— Kada suspėjote tai padaryti? 

— Dabar ne laikas klausimams, mergužėle, — atsakė Alek- 
sas. — Turime iš čia nešdintis. — Kai Keja nesujudėjo, jis paėmė ją 
už rankos ir timptelėjo į priekį. — Man užmesti jus ant balno? 

—Jums*? — atrėmė ji, atsipeikėdama nuo sukrėtimo. — Mano 
jauniausias brolis už jus stipresnis. 

— Talis? — Aleksas sunėrė plaštakas, Keja pastatė ant jų 
pėdą ir įšoko į balną. — Tas vaikinas veikiau apmėtys priešą purvais 
nei jam smogs. 

Vos tik ištaręs tuos žodžius jis pasigailėjo. Mat užsiminė apie tai, 
ką Natas parašė apie savo jaunesnius brolį ir seserį, kai abu, Natas ir 
Aleksas, buvo dar tik berniukai. 

Rėją išpūtė į jį aids. 

Iš kur tai žinote? 


Merginos tėvas vis dar tebesijuokdavo iš didžiulio purvo mūšio 
tarp jos ir jauniausiojo brolio, kai abiem buvo treji ir ketveri metai. 

Apsukdamas už pavadžio savo arklį, Aleksas patapšnojo sau per 
smilkinį. 

—- Mergužėle, nesate girdėjusi apie aiškiaregystę? Aš 
moku skaityti mintis. 

Jis apdovanojo ją šypsena, leisdamas pamatyti lygius baltus dantis, 
paskui pasilenkė 1r išvedė savo arklį iš po nusvirusių medžio šakų. O 
kitą mirksnį jau paragino pentinais arklį ir nušuoliavo į priekį. 

— Turbūt jis tikisi, kad seksiu iš paskos, — garsiai ištarė 
Keja, paplekšnodama savo kumelei kaklą. 

Žvilgtelėjo ton pusėn, iš kur juodu atjojo. Dar nebuvo visai išaušę, 
bet ji matė pakankamai: niekas jų nesivijo. Galbūt jai reikėtų grįžti 
prie tvarto ir paprašyti to žmogaus, kad padėtų parsigauti namo pas 
šeimą. 

Keja net pasuko ta kryptimi kumelę, bet kažko susiturėjo. Galbūt 
dėl to, kad škotas jai leido laikyti jo peilį, nors būtų galėjęs lengvai 
atimti, o gal todėl, kad užsiminė apie Talį. Arba suveikė jos dėdės T. 
K. UkĖ nas juo. Šiaip ar taip, bet ji nepabėgo. 

Manau, vėliau to pasigailėsiu, — vėl garsiai ištarė, 
apgręžė kumelę škoto link ir nujojo paskui jį. 

Šiek tiek užtruko, kol jį prisivijo — turbūt Kejai ir nebūtų pavykę, 
jeigu Alekso arklys nebūtų taip apkrautas nešuliais. Jis jojo taip pat 
gerai, kaip ir jos pusbroliai Škotijoje. 

Kai ji su juo susigretino, iš akių pamatė, kad žmogui palengvėjo. 

-- Atjojau iš paskos, nes turite duonos, — garsiai pareiškė 
ji. 

Jis ikišo už sudriskusių marškinių ranką, ištraukė gabalą rupios 
sužiedėjusios duonos ir jai padavė. 

Per dviejų lekiančių arklių tarpą nelengva buvo pasiekti ir paimti 
duoną, bet Keja anksčiau ne sykį lenktyniavo su broliais, todėl žinojo, 
kaip ką nors pačiupti šuoliuojant visu greičiu. Sugriebė duoną ir 
akimirką pagalvojo: „Nejau turiu valgyti tokį purviną daiktą?" Jeigu 
nebūtų jautusis tokia alkana ir šitas vyras nebūtų jos stebėjęs, būtų 
numetusi duoną, bet nenorėjo jam suteikti tokio pasitenkinimo. 
Atsikando kąsnį nuo storos riekės ir su pasigardžiavimu sukramčiusi 
nurijo. 

— Ką gi, Ketrina Edilina Harkort, vis dėlto galbūt nesate 
tokia niekam tikusi, — grynu amerikietišku akcentu metė jis ir pen- 
tinais paragino savo arklį pirmyn. 


Keja net pristabdė kumelę — liko priblokšta, kad jis žino visą jos 
vardą. 

— Pasiskubinkit, mergužėle! — šūktelėjo Aleksas. — 
Neturime visos dienos, kad galėtume dykinėti! 

-— Dykinėti! — sumurmėjo ji, nurijusi paskutinį duonos 
kąsnį. — Nagi, brangioji, — tarė savo kumelei, — pasivykime jį! 

Po penkių minučių ji aplenkė Aleksą, o dar po dešimties —jau 
buvo taip toli, kad atsigręžusi jo nebematė. Sekundę pamanė, kad jį 
pametė, bet užsukusi kelio išlinkį rado Aleksą stovintį ir piktą. 

— Daugiau taip nedarykite, — tyliai pasakė jis, bet balsas 
nuskambėjo kone bauginamai. — Negaliu jūsų apsaugoti, jei nežinau, 
kur esate. Vienas dalykas erzinti vyriškį, kitas — išstatyti savo kumelę 
į pavojų. Ant šio kieto kelio galėjote sužeisti jos priekines kojas. 

— Aš? — pertarė Keja, su kumele sukdama ratus apie 
ramiai sustojusį ant savo arklio Aleksą. — Tai jiis mane aplenkėte, 
vadinasi, jojote greičiau už mane. Negi lėkėte ne keliu? 

-— Kaip bijojau — ne jūsų reikalas. Jeigu jau man tenka jus 
saugoti, privalote manęs klausyti. 

Ją nusmelkė pyktis. 

— Vienintelis vyras, kurio klausau, — tai mano tėvas... ir 
kartais Adamas, — pridūrė ji, tartum kiek pagalvojusi. — O jums, 
jeigu nespėjate su manimi, patariu prisėsti šalia kelio ir laukti, kol 
šerifas jus suras. — Sulig tais žodžiais Keja apgręžė kumelę ir pasi- 
nešė keliu, kiek gyvulys išgalėjo. 

Pašėlusiai šuoliavo tris mylias, kol pyktis pradėjo slopti. Iš visų 
valdingų, įžūlių dalykų, kada nors jai pasakytų, Alekso žodžiai buvo 
bjauriausi. 

Keja sulėtino kumelę ir atsigręžė atgal. To žmogaus — nė ženklo. 
Ką gi, iš tiesų, tai, ką jis pasakė, nebuvo bjauriausia. Vienas po kito 
visi broliai jai sakydavo, kad turinti jų klausyti. Ir tiesa tokia, kad ji 
klausydavo. Jie nebūtų leidę jai, jaunesnei ir dar mergaitei, sekioti 
kartu, jeigu nebūtų klausiusi. Bet ji niekada neklausė Talio! 

Kai kumelė sušlubčiojo, Keja nusėdo ir nuvedė ją į medžio 
paunksnę. Vargšui gyvuliui reikėjo poilsio — kaip ir pačiai Kejai. Ji 
klausėsi, bet nieko negirdėjo. Daugiau kelyje — nė gyvos dvasios. 
Vos tik sustojusi suprato, kokia esanti alkana ir ištroškusi. Jos kumelė 
turėjo tik gražų odinį balną, Kejos atsigabentą iš namų. Prie šio 
nebuvo jokios gertuvės, kokią turėjo škotas. 

Sėdomis šliedamasi į medį ji išgirdo balsus. Greitai atsistojo, 
pasirengusi pasisveikinti su žmonėmis, kad ir kas ten buvo, bet kitą 


sekundę sumojo, kad artinasi būrelis vyrų. Tada žvilgtelėjo j save. 
Kadaise graži pokylio suknelė buvo purvina, nuo jos atirę krištoliniai 
karoliukai karojo ant siūlų. Bet vis tiek matėsi, kad suknelė buvusi 
brangi. O dar kumelė — dailus gyvulys, su rankų darbo balnu ant 
nugaros. Taigi pagalvojo, kad apskritai bus išmintingiausia, jeigu 
būrelis nepažįstamųjų nepamatys, jog ji moteris ir yra viena. Kol 
neišvys ir neįvertins, kas anie tokie, reikėtų pasislėpti. 

Nusivedusi kumelę į medžių tankmę šalia kelio, ėmė laukti. Kai 
vyrai pasirodė, Keja apsidžiaugė, kad turėjo proto slėptis. Jų buvo 
keturi, visi purvini ir, sprendžiant iš to, kaip sėdėjo ant arklių, 
neatrodė visai blaivūs. 

— Jie gėrė ištisą naktį — nuskambėjo jai prie pat ausies. 
Keja nejučia aiktelėjo, pamačiusi šalia savęs škotą. 

— Kas tai? — sukluso vienas iš pusgirčių vyrų ir įtempęs 
vadeles sustabdė arklį, paskui nušoko ant žemės. 

— Nieko, — atsakė jam kitas. — Keliaujam namo. 

— Sakau tau, kažką išgirdau. 

Pirmasis paėjėjo arčiau medžių ir įsispitrijo į tankmės prietemą. 

Aleksas uždėjo Kejai ant pečių ranką, užmetė jai ant galvos 
apsiausto gobtuvą, o pačią prispaudė šalia savęs prie žemės. 

-— Jeitsas sakė... 

-- Tas senas melagis? Tu patikėjai, kad praėjusią naktį jo 
tvarte buvo apsistoję du žmogžudžiai? 

— Kodėl gi ne? Tas žmogžudys iš Čarlstono pabėgo su 
savo drauguže, tai kodėl jiems nepasislėpus Jeitso tvarte? 

-- Nes tas galėtų sudegti nuo vieno degtuko. Jeigu jie 
žudikai, kodėl nenugalabijo Jeitso? Man pačiam nesyk norėjosi tai 
padaryti. 

-— Jis turėjo tas monetas, tad iš kur jas gavo? 

— Visada maniau, kad jis turi pinigų. Tik per šykštus 
mokėti už savo alų. Nagi, keliaujam namo. Turbūt nugirdai kokią katę. 

Aleksas ir Keja stebėjo, kaip pirmasis vyriškis nenorom pasuko 
šalin, užsėdo ant arldio, ir jie visi nujojo. 

Kai Aleksas pasitraukė nuo Kejos, ji persivertė ant nugaros ir į jį 
pažvelgė. 

-—- Esate laisva keliauti kur tinkama, — piktai prašneko jis. 
— Aš —joks kalėjimo prižiūrėtojas ir nenoriu, kad mane tokiu laiky- 
tų. Galite mane palikti, kada norite, bet jeigu ketinate laikytis prie 
manęs, tai... — jis užsikirto ir atrodė tartum mėgintų sugalvoti, kaip 
geriau mintį išreikšti žodžiais, — ... bent Klausykitės, ką aš kalbu, ir 


nors kiek apie tai pagalvokite. 

Keja norėjo jo nepaisyti ir pareikšti, kad tuoj pat pasitraukianti, bet 
ausyse tebeskambėjo anų vyrų žodžiai. Tai, kad žinia apie škoto 
pabėgimą atsklido taip toli į pietus, baugino. O dar blogiau, kad ją 
tebelaikė jo bendrininke. 

— Tikriausiai neturite seserų, kitaip žinotumėte, kad 
negalima iš jų reikalauti „klausyti" jūsų. 

Ji tebegulėjo aukštielninka ir žvelgė į jį. 

-- Nei seserų, nei brolių, — papurtė galvą Aleksas. — Esu 
savo tėvo vienturtis. 

— O jūsų motina? 

— Mirė, kai man buvo devyneri. 

— Atleiskite, — atsiprašė ji. 

Liūdnomis mėlynomis akimis Aleksas žvelgė žemyn j Keją ir 
laukė atsakymo. 

O ką nors atsakyti Keja nenorėjo. Ir nenorėjo toliau keliauti su tuo 
žmogumi. Tik troško grįžti namo, pas savo šeimą, išsimaudyti šiltoje 
vonioje ir apsivilkti švariais drabužiais. Ir troško, kad visa tai greičiau 
baigtųsi! 

Alekso akys pašvelnėjo. Jis atsisėdo greta, prisitraukė kojas ir 
apsikabino rankomis kelius. 

— Mergužėle, žinau, kaip jūs jaučiatės. Ir aš to neprašiau. 
Lenktyniaudavau ant savo žirgų ir išlošdavau pinigų iš tų tingių, 
turtingų Čarlstono vaikinų, ketinau susituokti su gražiausia pasaulyje 
mergina ir staiga atsidūriau purviname kalėjime ir turėjau būti 
pakartas. —Jo balsas pritilo. — O moteris, kurią mylėjau, negyva. 

Jo veidą Keja matė profiliu: akis temdė liūdesys — ne, sielvartas. 
Tiesą sakant, ji dar nebuvo suspėjusi pagalvoti apie tą situaciją iš jo 
pozicijos. 

Jai tylint, Aleksas nuėjo prie savo arklio ir paveržė balno pa- 
spręstę. 

— Parvesiu jus atgal, — pasakė jis. — Nenusipelnote, kad 
būtumėte į tai įvelta. 

Atsikėlusi ji nuėjo ir atsistojo šalia jo. 

— Sakote, į Virdžiniją? 

— Taip, į Virdžiniją arba kur panorėsite. 

— O kaip mano šeimai gresiantis pavojus? 

— Geriau tai, negu jums likti su žmogžudžiu. 

Jis atrišo nuo medžio arklį ir jau ketino sėstis į balną, bet Keja 
pastojo kelią. 


— Mums reikia apie tai pasikalbėti. 

-— Nėra apie ką, — atsakė įšokdamas į balną. — Manau, 
mums reikėtų joti, bet jūs ir vėl pagalvosite, kad verčiu jus manęs 
klausyti, tad darykite, ką norite. 

Ji nepajudėjo iš vietos. 

— Galbūt turėtume neskubėti ir sugalvoti planą. 

Aleksas jau sėdėjo ant arklio, o Keja tebestovėjo ant žemės — ir iš 
viršaus ji atrodė tokia mažutė. Nuostabūs merginos plaukai buvo 
išsidraikę apie pečius, su įstrigusiais juose šapeliais ir lapais, bet tai nė 
kiek nemenkino jos grožio. Natas niekada Aleksui nebuvo užsiminęs 
apie savo sesers plaukus, tik parašė, kad jie raudoni, ir broliai dėl jų 
Keją erzina. Talis sykį nudažė raudonai seną peruką ir puikavosi po 
namus, vaizduodamas esąs Keja. Ji nutraukė brolio patyčias, 
numesdama nuo balkono vieną iš vertingų porcelianinių motinos vazų 
ir vos nepataikydama jam į galvą. Aleksas tuomet pasijuokė iš to, kaip 
abu vaikai buvo nubausti: turėjo ištisą savaitę darbuotis prie visos 
šeimynos skalbinių. 

— Gera mintis, — pagyrė Aleksas. — Ar bent numanote, 
ką mums daryti? 

Netikėtai užklupta tokio atvirumo, ji kelis kartus sumirksėjo, bet, 
tiesą sakant, visai nenutuokė, kaip pabėgti, kai esi medžiojamas. Kaip 
visada savo gyvenime, norėdama apsiginti, ji viską nuleido juokais. 

— Apvilksime jus suknele ir kartu grįšime į Virdžiniją kaip 
dvi senutės. — Jos akys juokėsi. — Žinoma, tai reiškia, kad turėsite 
nusiskusti ir net išsimaudyti vonioje. 

Prisivedusi kumelę prie kelmo, Keja ant jo pasilipo ir įsėdo į 
balną. 

— Jeigu reikia išsimaudyti vonioje, tai aš prieš, — rimtu 
tonu atsakė Aleksas, ir Keja nesuprato, juokauja jis ar ne. — Ir 
suknelės nesivilksiu. — Tokiomis pat labai rimtomis akimis jis 
pažvelgė į ją. — Tai kur link jojame — į šiaurę ar į pietus? 

Keja gurktelėjo seiles. Dar niekada gyvenime jai neteko priimti 
tokio sprendimo. Bet apsispręsti vertė mintis apie tai, kas gali ištikti 
jos šeimą. Broliai tokioje situacijoje tikrai nedvejotų apsaugoti savo 
mylimųjų. 

— Į pietus, — galiausiai sukuždėjo ji. 

Buvo besakanti, dar kažką, bet Aleksas trumpai linktelėjo ir 
vadelėmis paragino arklį pirmyn. Juodu leidosi joti sparčiu tempu. 
Dusyk stabtelėjo atsigerti patys ir pagirdyti arklių, o paskui vėl tęsė 
kelionę. 


Per vieną postovį Keja paklausė, Įdek toli, jo nuomone, jiems 
reikia nujoti, kad iš paskos nesivytų paskalos. Ji net nebuvo mačiusi T. 
K. žemėlapio. Tik žinojo — juodu traukia į pietus, nes saulė vis 
švietėjai į veidą. 

-— Žmonės mėgsta siaubingus pasakojimus, ir spėju, mums 
teks pasiekti Floridą, kol pabėgsime nuo kalbų. 

Floridą, pagalvojo ji ir nejučia nusipurtė. Ten pelkės ir aligatoriai, 
taip pat žmonėmis mintantys augalai. Bet tai viena iš istorijų, kokias 
dėdė T. K. pasakodavo jai ir Taliui, kai abu dar buvo maži. Adamas 
sakydavo, kad viskas netiesa, ir tai jis apkabinęs ją ramino tą naktį, kai 
klykė susapnavusi košmarą. 

— Nesijaudinkite, — paguodė Aleksas, — su manimi į 
pelkes jums nereikės lįsti. Paliksiu jus pas T. K. draugus. 

Jis nuėjo prie savo arklio, pasirausė viename nešulyje ir padavė 
Kejai vytintos jautienos atraižą. 

— Negaliu to pakęsti, — pasiskundė ji, nenoromis 
kramtydama. — Regis, jūs pasakėte, kad neturite plano. 

-—- Neturėjau, jeigu jūs būtumėte manęs paprašiusi 
parlydėti į Virdžiniją. 

Kai jis daugiau nieko nepridūrė, Keja paklausė: 

— Taip? Tai ketinate pasidalyti su manimi savo planais ar 
ne? 

— Ne. 

Suirzusi Keja uždėjo jam ant peties delną, o pėdą įrėmė į šlaunį. Ji 
dažnai taip darydavo savo broliams, ir tai garantuotai išmušdavo juos 
iš pusiausvyros. Bet Aleksas buvo tam pasirengęs ir žingtelėjo žingsnį 
atgal, o Keja vos neparvirto, tačiau jis spėjo sučiupti ją už rankos, dar 
nebrinktelėjusią ant žemės. 

Ji buvo ant jo beužrinkanti, bet pamačiusi tokį savimi patenkintą 
veidą nesusiturėjo nenusišypsojusi. 

— Jūs tikrai neturite seserų? 

— Nė vienos, bet jau pradedu mokytis — vos pagalvoju, 
kokią didžiausią šunybę galite iškrėsti, jūs ją ir iškrečiate. 

Keja kelis kartus išsižiojo ir užsičiaupė, ketindama gintis, paskui 
nusijuokė. 

— Galbūt esate ne toks stiprus ir jaunas kaip mano broliai, 
bet užtat gerokai gudresnis. Žinoma, išskyrus Adamą. 

Jis ištiesėjai sunertas plaštakas, ir Keja pastačiusi ant jų pėdą 
užsėdo ant arklio. 

— Išskyrus Adamą, — pakartojo pats vėl įšokdamas į bal- 


ną. Ir nujodamas tolyn metė per petį: — Kiek Adamui metų? 

-— Dvidešimt aštuoneri. 

— Kaip tik tiek ir prisiminiau, — mąsliai ištarė Aleksas ir 
žvilgtelėjo į. saulę. — Nežinau kaip jūs, mergužėle, bet man būtų 
neprošal užvalgyti kokį kąsnį. 

— Aš godžiomis akimis vis žiūrėjau į jūsų arklio 
pasturgalį. 

— Nejaugi? — apsimetė nustebęs Aleksas. — Galbūt 
turėčiau džiaugtis, kad ne mano pasturgalio geidžiate. 

-- Jis toks purvinas, kad nusinuodyčiau, — atkirto nė 
nešyptelėdama. — Arklys švaresnis. Ir ne taip smirdi. 

Aleksas nesusilaikė nenusišypsojęs, kai ji atmetusi atgal savo 
gražiuosius plaukus, iškėlusi smakrą jį aplenkė. 

— Jums tikrai viskas bus gerai? —jau trečią kartą Kejos paklausė 
Aleksas. 

-- Esate nepakenčiamesnis nei mano tėvas, — narsiai 
pareiškė ji apsimesdama, nes iš tikrųjų labai baiminosi pasilikti miške 
viena. Žvilgtelėjo atgal j vaiduokliškus senus griuvėsius, virš kurių 
Aleksas ištempė storo audeklo stogą. Kadangi priekis žiojėjo atviras, 
nebus jokios apsaugos nuo... nuo visko, kas tyko tarp medžių. — Man 
nieko neatsitiks. Aš tik palauksiu čia, kol grįšite. 

— Jūs turite pistoletą ir mokate juo naudotis, tiesa? 

Jis jau sugaišo daug laiko ramindamas, kad vargu ar lokiai išdrįs 
pulti stovyklą. 

— Šaudau gana gerai, — patikino ji, pasitrynė 
sužvarbusius delnus ir žvilgtelėjo į dangų. — Panašu, kad netrukus 
gali pradėti lyti, tad verčiau jokite. 

Alekso jos narsa nesuklaidino. Žinojo, kad Keja išsigandusi, o 
kadangi juodu trijose valstijose yra ieškomi policijos ir medžiojami 
kiekvieno pretendento j atlygį už sučiupimą, ji turi teisę bijoti. Bet jam 
reikėjo gauti maisto, o viešai rodytis drauge jie negalėjo. Pernelyg 
daug kas ieško vyro ir moters, keliaujančių kartu raitomis. 

—- Pasiimsiu jūsų kumelę, — pasakė stebėdamas, kaip Keja 
reaguos. 

Kai jos gražiame veide šmėstelėjo panika, Aleksas kone atsižadėjo 
savo sumanymo. Jo balnakrepšiuose buvo džiovinto maisto, bet šio 
jiems prireiks vėliau. O dabar abiem reikėjo karšto valgio, ir jeigu 


pavyks, jis to parūpins. 

—Jokite! — paragino Keja, žengtelėdama atgalios po audeklo 
dangalu. — Dėl manęs nesijaudinkite. Moku savimi pasirūpinti. 

Aleksas pagalvojo, kad ji vos pajėgtų eiti, bet neketino to pasakyti. 
O iš tikrųjų, tai jis baiminosi, kad mergina vėl gali nuspręsti, jog tai 
galvoti, ką gauja linčiuotojų galėtų padaryti jaunai merginai, kurią 
manė esant nusikaltėlę. 

Labai nenoromis pasibalnojo kumelę, sėdo ant jos ir paskutinį 
kartą metęs žvilgsnį atgalios paliko merginą vieną, saugomą tik kelių 
gurančių sudegusio namo plytinių sienų. 

Kaip įmanydamas sparčiau nujojo siauru takeliu tarp medžių ir 
nežinia jau kelintą kartą keikė T. K. Konorą. Viena vertus, Aleksas 
turėjo būti dėkingas tam žmogui už gyvybę, bet kita vertus, tai T. K. 
kaltas, kad jis įstrigo ir yra priverstas globoti — ir maitinti — 
merginą, nieko neišmanančią, kaip ką nors daryti. Ji nesutinka 
klausyti jo įsakymų ir eina ten, kur ir kada užsimano. O kai Aleksas 
užsiminė, kaip ji privalėtų elgtis, išvadino jį nedėkingiausiu ir la- 
biausiai dvokiančiu žmogumi, kokį tik kada nors pažinojo. 

Atjojęs iki kelio, Aleksas jau nepajėgė nuslopinti šypsenos. 
Mergina geba joti, turėjo jai tai pripažinti, ir jo šypsena perėjo į garsų 
juoką, kai prisiminė ją išsidraikiusiais plaukais, su besiplaikstančiu iš 
paskos plačiu apsiaustu ir ta kibirkščiuojančia ant tvirto smulkaus 
kūno balta suknele šuoliuojančią raitomis ant arklio. 

Tuoj pat Aleksas liovėsi juokęsis ir apsidairė aplink pažiūrėti, ar 
kas nors jo neišgirdo. Bet kelyje nieko nebuvo. 

Tiesą sakant, mergina — gera kompanionė, o to jam be galo 
reikėjo po pastarųjų savo gyvenimo mėnesių. Jo bylos nagrinėjimas 
buvo farsas. Teismo salėje nebuvo nė vieno, — dargi įskaitant ir jo 
paties advokatą, — kuris nemanytų jį esant kaltą. Kasdien būdavo 
kone vilkte velkamas iš kalėjimo į teismo salę, ir pakeliui žmonės į jį 
spjaudydavo, švilpdavo ir netgi mėtydavo akmenis. Iki paskelbiant 
apkaltinamąjį nuosprendį, Aleksas jau pats buvo pradėjęs abejoti savo 
nekaltumu. Antra vertus, gynyba, jam vis kartojant: „Aš nežinau, kas 
atsitiko", nebuvo itin įtikinama. 

Tik T. K. jo atžvilgiu parodė bent kokį gerumą, bet kai tas žmogus 
Aleksui papasakojo jo išlaisvinimo planą, jis pažiūrėjo į tai skeptiškai. 
O kai pabėgimo dieną T. K. susilaužė koją ir nebegalėjo visko 
kontroliuoti, kai vieną iš vyrų, kuriems buvo anksčiau sumokėta, kad 
padėtų Aleksui pabėgti, nušovė, o kitą sučiupo, atrodė, jog situacija 


visiškai komplikavosi. Galiausiai Aleksui pėsčiomis nusigavus į 
susitikimo vietą ir ten radus laukiančią dailią merginą, vilkinčią 
žvilgančia pokylio suknele, tai pasirodė kaip pasaulio pabaiga. Buvo 
įsitikinęs: per kelias minutes jis bus negyvas, o kartu su juo ir ji. 

Kai mergina suprato jo škotišką tarmę, kurios daugelis amerikiečių 
nepajėgė suprasti, Aleksas pasibaisėjęs suvokė, kad ji — Anguso 
Makterno Harkorto duktė. Numylėtoji, brangiausioji geriausio Alekso 
draugo sesuo atiteko jo globai, kai jis negalėjo net savęs apsaugoti. 
Jeigu būtų turėjęs laiko pamąstyti, būtų pasidavęs į persekiotojų 
rankas, o ne rizikavęs jos gyvybe. Bet pro šalį švilpė kulkos, ir jiems 
neliko nieko kita, kaip tik sprukti. 

Tačiau mergina pasirodė esanti nukrėsta iš tvirtesnio molio, nei iš 
pradžių atrodė. Jis matė, kokia buvo išsigandusi, bet paskui suėmė 
save į rankas ir prisitaikė prie susiklosčiusių nepalankių aplinkybių. 

Jis paragino kumelę pirmyn. T. K. įduotame žemėlapyje buvo 
pažymėta, kad kažkur netoliese yra smuklė, ir Aleksas ketino ten gauti 
padoraus maisto. Jau daug savaičių jis nevalgė nieko karšto ir taip 
sulyso, kad išsišovė šonkauliai. Vėl tyliai susijuokė prisiminęs, kaip 
mergina jį išvadino silpnu ir senu. Aleksas persibraukė delnu barzdą. 
Si dabar buvo reikalinga slėpti veidui, kurį buvo matę tiek daug 
žmonių pačiame Čarlstone ir aplinkui. Bet, atrodo, dėl barz- dos 
mergina manė jį esant seną, tikrai senesnį nei jos dievinamasis brolis 
Adamas. 

Prasilenkdamas su vyru ir moterimi atvirame kaimiškame vežime, 
Aleksas nulenkė galvą, paskui lengviau atsiduso, kai tie pravažiavo 
neatpažinę jo kaip pabėgusio kalinio. 

Jodamas Aleksas mėgino prisiminti, ką Natas jam pasakojo apie 
seserį, bet faktų buvo nedaug. Natą labiau domino spręsti galvosūkius, 
ir jis su Aleksu keisdavosi laiškais apie dalykus, kuriuos abu laikė 
paslaptingais. Natas parašydavo apie savo jaunesniąją sesutę tik 
tuomet, kai ją už ką nors tėvai nubausdavo — oO tai paprastai reikšdavo 
peštynes su broliu Artūru Talbotu Harkortu — Taliu. Ne kartą Aleksas 
prajuokino savo tėvą, perpasakodamas Kejos ir Talio išsidirbinėjimus. 

„Iš tavo žodžių ji panaši į savo motiną, — sakydavo Alekso tėvas. 
— Ar aš tau pasakojau apie tą kartą, kai ji šaudė į Angusą?“ Aleksas 
patvirtindavo: „Taip“, bet paprašydavo, kad tėvas vėl papasakotų. Tai 
Malkolmas, Kejos senelio brolis, pirmą kartą jiems papasakojo tą 
istoriją. Tris kartus Aleksas su tėvu svečiavosi pas Mak- ternus, 
gyvenančius šiek tiek šiauriau Glazgo. Aleksas susipažino su visais 
šešiais Kejos pirmos eilės pusbroliais — visais vyresniais, 


turtingesniais ir geriau išsilavinusiais už Aleksą. Tik tuomet, kai 
reikalas pakrypdavo į arklius, beje, ir į visus kitus gyvūnus, Aleksą 
laikydavo neprilygstamu. Būtent Derekas, vyriausiasis iš brolių ir 
vienuolika metų už Aleksą vyresnis, įžvelgė jo talentą. Derekas buvo 
įsisūnytas Malkolmo, dabartinio Makternų Idano lerdo, ir jo žmonos 
Harietės, taigi kurią nors dieną turėjo tapti lerdu, todėl kiti jo 
klausydavosi. Jisai sakė, kad Aleksas su gyvūnais yra „magas“, ge- 
bantis šiuos priversti daryti viską, kojis nori. Kai Aleksas parašė apie 
tai Natui, šis pradėjo Aleksą vadinti Merlinų — ir kad paaiškintų tą 
pravardę, atsiuntė jam knygą apie senovės burtininką. Ta pravardė 
prilipo, ir po to Natas visą laiką Aleksą vadindavo Merlinu. 

Pamatęs tolumoje smuklę, Aleksas mintimis sugrįžo į dabartį. 
Smuklė buvo didesnė ir judresnė, negu jam būtų patikę. Vylėsi, kad 
galės įeiti ir užsisakyti valgio, bet kai viduje tiek daug žmonių, jie 
tikrai bus girdėję naujienas iš Čarlstono. Jeigu Aleksas būtų švarus ir 
vilkėtų gerais drabužiais, viduje veikiausiai neatkreiptų niekieno 
dėmesio. Bet toks kaip dabar jis ir atrodė kaip ką tik pabėgęs iš 
kalėjimo. 

— Prakeikimas! — sumurmėjo ir jau pagalvojo grįžti pas Keją. 
Dar kelias dienas juodu galėtų maitintis vytinta jautiena ir džiovintais 
vaisiais. Kuo toliau nukeliaus į pietus, tuo mažiau tikimybės, kad bus 
atpažinti. 

Bet skrandis urzgė, primindamas apie maisto poreikį. Aleksas 
nušoko ant žemės ir nusivedė kumelę į medžių guotą, iš kur galėtų 
stebėti smuklę. Pamatė, kad virtuvė yra užpakalinėje namo dalyje, o 
net ir kieme pastatytas didžiulis katilas. Pirmyn atgal zujo virėjai ir 
mėsininkai kruvinomis prijuostėmis. 

Iš smuklės priekio dažnai darinėjosi dvivėrės durys — žmonės tai 
įeidavo, tai išeidavo. Ne, jis niekaip nepateks vidun, kam nors 
nesupratus, kas toks esąs. 

Ir jam toptelėjo mintis: jeigu negali įeiti pats, tai tiesiog teks visus 
priversti išpulti laukan. Pasitikrino, kiek turi pasiėmęs parako. 
Paaiškėjo, kad tokio kiekio ir šiek tiek kankorėžių pakaks dideliam 
sąmyšiui sukelti. 

Keja bėgo įkandin takučiu, kol škotas išnyko iš akių, paskui sugrįžo į 
nykią stovyklavietę ir atsisėdo ant rąstgalio. Turėjo rankoje jo paliktą 
pistoletą ir staiga suabejojo, ar parakas sausas. Sudrėkęs pistoletas 
galėtų susprogti jai į veidą, jei šautų. O jei sprogimo ir neįvyktų, iš 
naujo užtaisyti ginklą užtruktų bent tris minutes. Ir kas, jeigu parakas 
pasiliks padėtas anapus taikinio, kad ir į kokį ji šaudytų? Tarkime, 


jeigu artintųsi lokys, o ji pirmu šūviu nepataikytų, tai kaip apeitų tokį 
didžiulį padarą, jei reikėtų pasiimti parako ir vėl užtaisyti pistoletą? 
Kita vertus, jeigu nenudėtų lokio pirmu šūviu, tas sudorotų ją, tad 
pasiimti daugiau parako nebebūtų svarbu, nes ji jau būtų negyva. 

Jai už nugaros trekštelėjo šakelė, ir Keja pašokusi nusitaikė 
pistoletu, bet ten tebuvo voverė. 

— Privalai nusiraminti, — garsiai paliepė sau ir apsidairė, ar 
niekas jos neišgirdo. Dar buvo diena, tačiau po medžių skliautu šviesa 
labiau panėšėjo į saulėlydžio prieblandą. 

Keja nebuvo pratusi būti viena. Arba ji būdavo namie Virdžinijoje, 
arba pas savo gimines Škotijoje, todėl visada netoliese sukiodavosi 
koks nors vyriškis. Staiga ji užsimerkė ir panoro pamatyti kurj nors iš 
savo brolių, pusbrolių ar tėvą. „,NetTalį“, — sukuždėjo. Jeigu kaip tik 
šiuo metu atjotų Talis, ji taip apsidžiaugtų jį pamačiusi, kad su 
šypsena iškęstų visas brolio patyčias ir erzinimus. 

Ji atsimerkė ir vėl prisėdo ant rąstgalio. Niekas iš daugelio 
gyvenime pažinotų vyriškių nepasirodys jos gelbėti, priglausti prie 
savęs ir pasakyti, kad viskas bus kuo puikiausiai. Ir ji negalės pribėgti 
prie motinos ir išlieti jai visas savo bėdas. Tiesą sakant, jeigu Keja 
kaip tik šiuo metu nukaktų pas bet kurį iš jų, tie galėtų būti areštuoti 
už tai, kad padėjo žmogžudžiui pabėgti. 

Ašaros užplūdo akis, bet ji jas nusibraukė ir pažvelgė seniai 
pramintu takučiu tolyn. Tas žmogus dar neseniai iškeliavo, tad maža 
vilties, kad greitai sugrįš. 

Kažką išgirdusi už nugaros, vėl pašoko, bet nieko nepamatė — 
bent ne lokį, atidundantį nuo kalvos ir besikėsinantį sudraskyti ir ją, ir 
arklį. Tai, kad arklys ramiai rupšnojo žolę ir tartum nieko neišgirdo, 
Keją pakankamai nuramino. Ji vėl atsisėdo. 

Ji būtų mielai užsikūrusi laužą, bet Aleksas neleido, baimin- 
damasis, kad kas nors šio nepastebėtų. Miške buvo vėsu, drėgna ir 
vieniša, o laužas sušildytų, apšviestų ir pakeltų nuotaiką — be to, 
degančiomis šakomis ji galėtų nubaidyti žvėris. 

Vėl paliepė sau nusiraminti, bet mintys vis klaidžiojo. Galbūt 
škotas nesugrįš. Jam būtų lengviau ir sparčiau keliauti bejos. Keja 
nematė dėdės T. K. žemėlapio, tad visai nenutuokė, kur Aleksas turi 
susitikti su tyrinėtojais — nors tai jai nebuvo svarbu. Turės kur nors 
kitur apsistoti ir laukti arba pasiųsti kokį žmogų pas saviškius, kad 
atvyktų ir ją pasiimtų. 

Atsistojusi nuėjo po škoto užtiestu drobiniu dangalu. Įdomu, 
paklausė savęs, ar tą stovyklavietę jis įrengė tik dėl jos? 


Ji apsisiautė didžiuoju Hopės apsiaustu, užsimetė ant galvos 
gobtuvą ir atsisėdusi prisitraukė kelius, jusdama vilnonį audinį, pri- 
siminė paskutinę naktį dėdės T. K. namuose. Keja žinojo buvusi labai 
narsi, bet, antra vertus, ją supykdė Hopės elgesys, kai ši Keją 
pavadino pernelyg jauna ir lengvabūde, kad sugebėtų atlikti ką nors 
tokio paprasta, ko prašė T. K. 

— Ir ji buvo teisi, — garsiai ištarė Keja, sušniurkščiodama ir 
nuvydama besitvenkiančias ašaras. Reikia mąstyti apie ką nors gera. 
Galėtų mąstyti apie... apie... apie Hopės norą susirasti vyrą. Tai gera 
dingstis juokui. Hopė valdinga, mėgstanti visiems įsakinėti, ne visada 
maloni ir kai kada sako dalykus, kurie žmones skaudina. Nenuostabu, 
kad tebėra neištekėjusi. 

Galbūt Hopė ir škotas turėtų susituokti, pagalvojo Keja, ir ta 
mintis jai net padėjo atsipalaiduoti, sušilti iš vidaus. Kadangi škotas, 
atrodo, tikisi, kad moterys jo aklai klausytų, ji įsivaizdavo tarp 
jųdviejų kilsiančius kivirčus. Hopė reikalautų iš savo vyro nors kartą 
per metus išsimaudyti vonioje, o jis sakytų jai daryti, ką liepia, nors tai 
ir neturėtų prasmės. 

Nuo tokių vaizdinių Keja garsiai susijuokė. Išsitiesusi ant lapais 
nuldotos žemės mėgino išsaugoti galvoje tas nuotaiką keičiančias 
mintis. Skotas vyresnis už Hopę, — spėjo jį jau peržengus 
keturiasdešimtį, — bet nieko baisaus. Beveik trisdešimties Hopė 
neturėtų būti labai išranki rinkdamasi vyrą. 

Palengva Keja pradėjo tiek rimti, kad nejučia nugrimzdo į jai taip 
reikalingą miegą. 

Su dideliu maišu karšto maisto grįžęs Aleksas nepatraukė tiesiai į 
stovyklavietę, o apsuko šią aplinkui. Norėjo pamatyti, kokie ten 
reikalai, kad išvengtų netikėtumų. Kai prie griuvėsių nepamatė nei 
arklio, nei merginos, kone supanikavo. Matyt, ji pasiėmė arklį ir 
pasišalino. Arba ne! Galbūt ją surado ir išsivedė jėga. Nejau teks ją 
vaduoti iš kalėjimo? Prireikė šiek tiek laiko, kol širdis, tartum 
pašokusi į gerklę, nurimo. 

Kai į akiplotį atklydo laisvai vaikštinėjantis pririštas už ilgos 
virvės arklys, Aleksui taip palengvėjo, kad jis net sutriko. Nenorėjo 
prisipažinti, kad apsidžiaugs pamatęs merginą — ne tik todėl, jog 
jautėsi už ją atsakingas, bet ir dėl jos pačios. Keja jam įkūnijo ryšį su 
tėvu, Škotija ir Natų — geriausiu jo draugu, nors juodu niekada 


nebuvo asmeniškai susitikę. 

Pamažu Aleksas pavarė arklį į pakalnę, didelį maišą atkišo į priekį 
ir su jauduliu laukė, kaip ji apsidžiaugs, pamačiusi jo atgabentą 
maistą. 

Jis nušoko ant žemės, nubalnojo kumelę, palikdamas šią ganytis, ir 
tik paskui nuėjo į laikiną prieglobstį, kurį buvo jai įrengęs. Mergina 
gulėjo ant lapų ir neatsibudo, jam priėjus arčiau. Iš ašarų pėdsakų ant 
skruostų Aleksas suprato, kad anksčiau ji verkė. Matyt, jam nesant, ją 
apleido narsa. 

Aleksas atrišo maišą 1r tylomis ėmėsi iškrauti maistą. Pirmiausia 
iškėlė dar šiltą, vos tik iš krosnies ištrauktą duonos kepalą, paskui — 
storą agrastų pyragą keraminėje lėkštėje. Po ta slypėjo didžiulis 
medinis dubuo, beveik iki viršaus pilnas jautienos troškinio — didelių 
mėsos, bulvių ir morkų gabalų, ir viskas plaukiojo kvapniame 
riebiame padaže. O maišo dugne gulėjo vienintelis medinis šaukštas. 

Aleksas pakabino šaukštą troškinio, paskui prikišo Kejai prie 
nosies. Truko minutėlę, kol mergina sujudėjo, bet prabudo, atrodo, 
pirmiausia uoslė, o akys tebeliko užmerktos. 

Jis atitraukė šaukštą toliau, ir ji pasidavė paskui šį į priekį. 

— Mmm... — pratarė atsimerkdama ir siekė šaukšto, bet 
Aleksas jį vėl atitraukė. Keja tik sėdėjo, iš nuostabos spoksodama 
plačiomis akimis. 

— Duokite man! 

Ji metėsi pirmyn, pačiupo iš jo šaukštą ir įsidėjo į burną. 
Kramtydama troškinį iš ekstazės užsimerkė. 

-- Dangiška! Tiesiog dangiška! 

Aleksas ištiesė ranką paimti iš jos šaukštą, bet ji atitraukė šį toliau. 

— Pasiimkite savąjį. 

— Tai ir yra manasis, štai kaip. Mums teks juo dalytis. 

-- Dalytis šaukštu? — pasibaisėjo ji. 

Jis ištiesė savo ilgą ranką ir atėmė iš Kejos šaukštą, tuo pat metu 
numesdamas jai duonos kepalą. 

— Naudokitės juo, ir katras dabar iš mudviejų nedėkingas? 
Turbūt manote, vien dėl to, kad pavogčiau du šaukštus, turėjau ri- 
zikuoti būti sučiuptas? 

Keja atsilaužė duonos gabalą ir panardino į dubenį. Duonos 
minkštimas persisunkė padažu, bet juo pakabinti mėsos buvo sunku; ši 
vis nukrisdavo. 

Aleksas stebėjo kelias nesėkmingas jos pastangas pasiimti mėsos, 
paskui padavėjau savo panaudotą šaukštą. 


Supratusi, kad teks juo dalytis arba likti alkanai, Keja pačiupo iš 
Alekso šaukštą. 

— Jūsų manieros kaip barbaro. 

— O jūsų apetitas it medkirčio. Grąžinkite man šaukštą, 
antraip nepapasakosiu, kaip jį gavau. Manęs vos neužmušė. 

— Kas nors jus sekė? — paklausė Keja, vėl keldama prie 
burnos šaukštą. 

Pagaliau jis atėmė išjos įrankį. 

— Aš sakau, manęs vos neužmušė, o jūsų vienintelis rūpes- 
tis — neįkliūti pačiai. 

Keja buvo bešokanti gintis, bet iš škoto akių pamatė, kad jis tik 
erzina. 

-— Jeigu kas nors jus būtų sekęs, gaučiau dalytis šaukštu su 
daugiau žmonių. O man ir jūsų jau gana. 

—- Spėju, kad miegantis šalia jūsų nuteistas žmogžudys — 
tai daugiausia, ką galite pakęsti. 

Kejai nepatiko jo pajuokavimas. Buvo pernelyg realus ir pernelyg 
bauginantis. 

— Manau, turėtumėte iš savo pozicijos man papasakoti 
apie tai, kas nutiko Čarlstone. 

Ji pasistengė nutaisyti kuo labiau atjaučiamą toną, kad padrąsintų 
jį kalbėti, bet škotas tik dėbtelėjo į ją. 

Hm! — sumykė ir vėl paėmė iš merginos šaukštą. 

— Kaip suprasti? 

— Kad tai ne jūsų reikalas. 

-— Manau, jeigu dėl jūsų galiu rizikuoti gyvybe ir jeigu 
jūs... 

— Nejau ten buvo lokys? — sukluso Aleksas ir ranką su 
duonos kąsniu sulaikė pusiaukelėje iki burnos. 

Keja perpus nusirito, perpus pašoko arčiau jo, išgąstingai klyk- 
telėdama. 

— Ne, tik vėjas, — nusprendė jis ir valgė toliau. 

Keja sumojo jį išsigalvojus apie lokį vien tam, kad ji liautųsi 
kalbėti apie žmogžudystę. 

— Nemanau, kad esate labai malonus žmogus. 

— Visas Čarlstonas dėl to su jumis sutiktų. 

-- Visas miestas — tai geras teisėjas. 

Keja norėjo, kad tie žodžiai nuskambėtų lengvai, bet iš jo veido 
pamatė, jog jai nepavyko. Kurį laiką juodu valgė tylomis, paskui ji vėl 
prašneko: 


— Ar labai ją mylėjote? 

— Aha, labai. 

Padrąsinta jo atsakymo, kalbėjo toliau: 

— O kaip judu susipažinote? 

— Žirgų lenktynėse. 

Juodu baigė doroti troškinį ir Aleksas norėjo paimti pyragą — šio 
Keja dar nebuvo pamačiusi. 

— Su agrastais? Mano mėgstamasis. 

-- Ir koks gi valgis šiuo metu nebūtų jūsų mėgstamasis? 

Iš jo akių dingo ta liūdna, atoki išraiška, ir Keja apsidžiaugė. 

— Vytinta jautiena, džiovinti obuoliai ir šaltinio vanduo su 
plaukiojančiais jame samanų trupinėliais. 

Susijuokęs jisai savo didžiuoju peiliu perpjovė pyragą į keturias 
dalis. 

— Siek tiek pasitaupysime pusryčiui. Jeigu jūs paliksite 
mums bent kiek maisto. Kur visas tas valgis jums telpa, mergužėle? 

Jis pažvelgė j ją, beveik paslėptą apsiausto, bet ne kažkiek daug 
merginos ir buvo. 

— J raumenis, — pilna burna atsakė ji, nusilaižydama nuo 
riešo užvarvėjusį įdarą. 

Jis vėl nusijuokė, ir tas garsas Kejai patiko. 

— Ar ilgai ją pažinojote? 

— Ką? — paklausė jis. 

—- Savo žmoną. Ar ilgai ją pažinojote, iki judviem 
susituokiant? 

-- Tris savaites. 

Priblokšta ji išsižiojo ir išpūtė akis. 

— Bet tai nepakankamai ilgas laikas žmogui pažinti, kad 
galėtum įsipareigoti santuoka. 

— Ir kas jums taip pasakė? Motina? 

— Ir tėvas. 

— Neabejoju, taip pat ir pastorius. 

Ji nurijo dar vieną kąsnį pyrago. 

-— Taigi, spėju, jūs tiek pat patyręs meilėje kaip ir 
slapstytis nuo įstatymo. 

Keja pamanė, kad dėl šios replikos škotas, ko gero, vėl užsisklęs, 
bet atrodė, tai jo nesujaudino. 

— Taip, žinau, kai susivokiu mylįs. Tai ką gi jūsų mama 
pasakė, kaip reikia elgtis? Pažinti žmogų, prieš už jo ištekant? 

— Žinoma. 


— Ir ji jūsų tėvą pažino? 

-- Juodu daug metų vienas kitą pažinojo prieš tai, kai ji už 
jo ištekėjo, — atsakė Keja prisimerkdama. — Atrodo, daug žinote 
apie mano šeimą. Ar apie mus jums papasakojo dėdė T. K.? 

— Kai ką, taip. Na ką, jau prisivalgėte, ar man surengti dar 
vieną reidą į smuklę? Galbūt svaras ar du jautienos ten dar likę. 

— Jau pakaks, bet, viliuosi, ketinate išsaugoti tą pyrago 
pusę. 

-- Dedu galvą. 

Ji stebėjo jį padedant lėkštę su pyragu atgal į maišą, šį užrišant ir 
įkeliant į medį. 

Kai Aleksas sugrįžo į mažąją padengtę, Keja paklausė, kaip jis 
išmoko tai daryti. 

-—- Visada saugokite savo maistą, mergužėle. Stebiuosi, kad 
giminiečiai škotai jūsų to neišmokė. 

— Viešėdama pas juos, aš apsistoju pilyje, ne lauke. 

Staiga pradėjo lyti, oras atvėso. Ji susisupstė į apsiaustą ir pri- 
sitraukė kelius. Kol juodu valgė, sutemo, ir dabar ji liko atskirta nuo 
viso pasaulio, viena su žmogumi, kurį vos pažinojo. 

— Jūs ir vėl imate manęs bijoti, mergužėle? — švelniai pa- 
klausė Aleksas. 

Ji ištiesino nugarą. 

— O kodėl turėčiau bijoti tokio silpno, seno žmogaus kaip 
jūs? Tai apie ką mudu kalbėjomės? 

— Apie merginimosi jums patirtį, — greitai atsakė škotas, 
ir jo balse suskambėjo juokas. 

— Džiaugiuosi galėdama suteikti jums pramogą, bet 
faktiškai aš atvykau į Čarlstoną apsvarstyti trijų pasiūlymų tuoktis. 

Ji liko patenkinta, pamačiusi jo akyse nuostabą. 

£Ž Trijų? 

— Nejau manėte, kad vyramas aš neįdomi? Vien todėl, kad 
laikote mane niekam tikusia, tai nereiškia... 

— Jūs man sakote, kad negalite apsispręsti, už kurio iš trijų 
vyrų norite ištekėti? 

Iš škoto tono Keja suprato, kad jam tai keista, galbūt net negerai, 
bet nenutuokė kodėl. 

— Taip, — dvejodama patvirtino ji. —Jie visi geri vyrai, 
if... 

— O kaip dėl aistros? — karštai paklausė Aleksas. 

Keja džiaugėsi, kad tamsa paslėpė jos nuoraudį. 


— Jeigu kalbate apie tai, ką vyras ir moteris veikia likę 
vienu du, tai galiu jus patikinti, kad man viskas žinoma. Visą 
gyvenimą leidau tarp gyvulių ir berniokų. Tie bjaurūs padarai — 
kalbu apie berniokus, ne apie gyvulius. 

Plačiomis akimis jisai spoksojo į ją. 

— Kodėl į mane šitaip žiūrite? 

Trumpam nusisukęs, Aleksas papurtė galvą, lyg stengtųsi šią 
praskaidrinti. 

-- Ar nuo kurio nors iš tų trijų vyrų jums užkaista kraujas? 

— Man užkaista kraujas? Kas per juokingas klausimas. Ne, 
mano kraujui nieko nesidaro, išskyrus tai, ką jam normaliai priklauso 
daryti. Žinote, manau, mums reikia bent Įdek numigti. 

Keja ištiesė į priekį kojas, apmautas suplyšusiomis kojinėmis, ir 
pamėgino nusiteikti miegui, bet buvo jau kelias valandas nusnū- dusi, 
tad dabar jai nesisekė užmigti. Be to, jis tartum vis dar laukė 
atsakymo. 

— Jie visi geri vyrai ir gali pasirūpinti mano ir būsimų 
mūsų vaikų ateitimi. Nesuprantu, kas tame bloga... — Keja nutilo, nes 
škotas taip pajuokiamai suprunkštė, kad ji pasikėlė ant alkūnės pa- 
sižiūrėti j j j. Tįsojo nugara į ją ant drėgnos žolės, niekuo neužsiklojęs 
savo menkų drabužių. — Ir ką tai reiškia? 

— Nieko, mergužėle. Miegokit. 

Ji atsisėdo. 

— Noriu žinoti, ką turėjote omenyje, taip bjauriai prunkšte- 
lėdamas. 

—- Prunkštelėdamas? — sumurmėjo Aleksas, tartum 
pralinksmintas jos žodžių. — Aš ne „prunkštelėjau“, tik man 
išsiveržia toks garsas, kai išgirstu ką nors tokio neįtikima, kad 
nepajėgiu suprasti. 

-- Jeigu nepasakysite, ką turėjote omenyje, tai aš... 

— Tai jūs ką, mergužėle? 

Ji pasilenkė jo pusėn. 

— Paversiu jūsų gyvenimą pragaru, — tyliai ištarė. 

Jis pasisuko į ją pažiūrėti. Keja matė jį įsivaizduojant būdus, kaip 
ji galėtų įgyvendinti savo grasinimą. 

— Spėju, tai reiškia, kad šiąnakt mane mirtinai 
nukamuosite kalbomis. 

— Tai būtų tik pradžia. 

Jis persivertė aukštielninkas ir pasidėjo už galvos rankas. 

— Kiek esu matęs santuokų, tai sudėtingas dalykas, ir 


vienintelis būdas santuoką ištverti — tai mylėti kitą žmogų. 

-— Dėl to su jumis sutinku, — neužtikrintai pasakė ji, nesu- 
prasdama, kur jis lenkia. 

-— Vadinasi, mylite visus tris vyrus? — Gulėdamas 
Aleksas žvelgė į ją, dabar jau atsisėdusią. 

— Galėčiau juos mylėti. Jūsų žiniai, nuo šešiolikos metų 
man aštuonis kartus piršosi, ir aš susiaurinau ratą iki trijų vyrų, dėl 
kurių galėčiau svarstyti. Nemanykite, kad iš viso turėjau tik tris 
vedybų pasiūlymus ir būčiau priėmusi bet kurį iš jų. Pirmas vyras, 
kuris pasiūlė man savo ranką, buvo... Na, buvo labai netinkamas, ir aš 
jo neįtraukiau į sąrašą. 

m— Ak, taigi išsirinkote tris, kuriuos, manote, galėtumėte 
mylėti, ir nukakote tokį kelią iki pat Čarlstono, kad nuspręstumėte, 
kuris bus išrinktasis? 

— Taip, — patvirtino Keja ir žvilgtelėjo į. škotą, 
nesuprasdama, iš ko jis juokiasi. — Kas čia taip juokinga? 

Jis tartum jau norėjo atsakyti, bet paskui atsisėdo ir pažvelgė į 
merginą. 

— Mergužėle, reikia jausti aistrą. 

Jai besižiojant atkirsti, Aleksas iškėlė ranką. 

— Turėtumėte į jį pažvelgti ir jausti, kad numirsite, jeigu 
likusio savo gyvenimo nenugyvensite kartu. Širdis jums turi pašokti į 
gerklę ir ten pasilikti. 

— Jūs manote, kad reikia išmokti ką nors mylėti. Žinau, 
laikote mane kone vaiku, bet esu mačiusi kai kurias jūsiškių vedybų 
„Iš aistros", ir šios niekada nenusisekdavo. Viena iš mano mamos 
draugių pabėgo su gerokai už save jaunesniu vyru ir... Na, dabar jie 
nuolatos kivirčijasi. Jų duktė — mano draugė ir kone pusę savo 
gyvenimo praleido pas mane, nes nenori grįžti namo ir matyti be- 
sikivirčijančius tėvus. 

— Kiek jie turi vaikų? 

— Vienuolika. 

— Turi vienuolika vaikų, bet nuolatos kivirčijasi? 

Keja labai stengėsi neparausti, bet nepajėgė susiturėti ir vylėsi, kad 
jis nepamatys jos veido. 

— Jie ne itin laiminga pora. 

— Panašu, kad tarp jų viskas gerai. Tai tie, kurie mandagūs 
vienas kitam, yra labai nelaimingi. 

— Nesąmonė. Mano tėvai labai mandagūs vienas kitam. 

Jis įdėmiai 1 ją pažvelgė. 


— Na, galbūt ne visąlaik, — nusileido ji. — Mano mama 
šiek tiek užsispyrusi, o tėtis dėl to kartais supyksta, ir kelis sykius 
mano broliai ir aš pasakėme, kad išeisime iš namų, jeigu jie 
nesusitaikys. Bet abu labai myli vienas kitą. 

— Ir pasirinko vienas kitą, nes tai buvo išmintingas 
sprendimas, nes abu gerai sutapo, tiesa? 

— Mano tėtis buvo klano lerdas, o mama — turto 
paveldėtoja. Taip, manau, jie labai gerai sutapo. 

Vėl prunkštelėjęs Aleksas išsitiesė ant žemės, susidedamas ant 
krūtinės rankas, lyg rengtųsi miegoti. 

—Jie buvo blogiausiai sutampanti pora visame krikščioniškame 
pasaulyje, — burbtelėjo. 

-— Įdomu, iš kur jūs tiek daug žinote apie mano šeimą? 

— TE 

— Netikiu, kad dėdė T. K. jums tiek daug apie mus 
papasakojo. O ar jis papasakojo apie Batšebą ir save? 

— Kartais užsimindavo ir apie ją, — patvirtino Aleksas, 
bet nepasisuko į Keją. — Nejau buvo ją aistringai įsimylėjęs? 

— Beprotiškai. Mano mama sakė, kad kai ji ištekėjo už 
kito, iš sielvarto jis vos nenusižudė. 

-—- Pažįstu tą jausmą, — tyliai ištarė Aleksas. — Labai 
gerai pažįstu. 

Keja norėjo dar kažką pasakyti, net norėjo su juo pasiginčyti. Ją 
nelabai ėmė miegas, o naktis ir lietus vertė nervintis. 

-- O jūs labai mylėjote savo žmoną? — tyliai paklausė ji. 

-—- Visa širdimi ir siela. 

— Ir jūs tai supratote vos per tris savaites? 

— Supratau nuo pat pirmos akimirkos. Mudviejų akys 
susitiko, ir aš jau priklausiau jai. 

-- Betgi nieko apie ją nežinojote — nei jos būdo, nei kas 
jai patinka ar nepatinka, nei vilčių ateičiai, nieko? 

— O aš spėju, kad jūs žinote viską apie vyrus, už kurių 
svarstote tekėti. 

— Žinoma. 

— Sudarote sąrašus, taip? 

Keja prisiminė savo užrašų knygelę, pilną jos palyginimų apie 
vyrus, už kurių galbūt galėtų ištekėti. Lygino jų amžių, namus, kilmę 
— viską, ką tik sugalvodavo. Žinojo, kad santuoka — labai rimtas 
reikalas, ir nenorėjo padaryti klaidos. Troško santuokos tokios geros 
kaip savo tėvų. 


— Aišku, nieko panašaus nedariau, — pamelavo ji. — 
Leisiu nuspręsti savo širdžiai. Argi ne taip turėtų daryti nuotaka? 

— Jeigu manęs klausiate, ką jūs turėtumėte daryti, tai man- 
ding — atsigulti ir miegoti. Rytoj išvykstame anksti, dar prieš auštant, 
todėl jums reikia kuo geriau pailsėti. 

Nenorom Keja atsigulė ant kietos žemės ir pamėgino nusiraminti, 
bet mintys vis sukosi galvoje. 

— Ar jau sugalvojote planą dėl manęs? 

-- Taip, sugalvojau, bet jums nepasakysiu koks jis, tad 
nėra prasmės man įkyrėti. 

— AŠ neįkyriu. 

— Jūs galėtumėte mokyti, kaip savo liežuviu įkyrėti vyrui, 
kol tas pradės melsti liautis. 

Tikrai nepakenčiama, kad jis elgiasi su ja kaip su vaiku! 

— O štai Maikui Basetui mano liežuvis neįkyrėjo. 
Faktiškai... 

— Mergužėle, esate miške viena su žmogžudžiu. 
Pažadėkite man nekalbėti su juo apie tai, ką mergina gali padaryti 
savo liežuviu. 

L“ Aš, ee... 

Keja nesugalvojo, kaip paaiškinti, ką iš tikrųjų turėjo omenyje, 
bet, antra vertus, paaiškinti ir nebuvo įmanoma. Tad tik nusirito į 
vieną apsiausto pusę ir kiek padvejojusi kitą pusę užmetė ant jo. 
Aleksas dėkingai suniurnėjo ir prisislinko arčiau — savo nugara ji juto 
jo kūno karštį. Galbūt tai teikė nusiraminimo, o gal dėl tylaus lietaus 
barbenimo ji užsimerkė ir nugrimzdo į miegą. 


či 


— Neketinu apsirengti kaip vaikinas, — pareiškė Keja. — Tai jau 
tikrai, jokiu būdu ne! Kalba baigta, ir aš daugiau to nesvarstysiu. 

— Gerai! — tarė Aleksas. — Tuomet nevers kite manęs 
daugiau klausytis jūsų skundų. Kai apsirengsite, — kaip vaikinas — 
nors nepraversite burnos. Nebent sutiktumėte kokį vyrą, už kurio 
nuspręstumėte ištekėti, tada galėtumėte su savo burna daryti kitokius 
dalykus. 

— Esate šlykštus. Bjauresnis nei kuris nors iš mano brolių. 

— Tarp jų priskaičiuojate ir Adamą? — paklausė jis. — O 
gal jis pernelyg tobulas, kad turėtų nebažnytinių minčių? 

Keja veržė savo kumelės balno paspręstę ir pasilenkė po arklio 


kaklu piktai blykstelėti į jį akimis. Aleksas nežiūrėjo jos pusėn, bet 
Keja matė, kad yra patenkintas savimi, tardamasis pranokęs ją žodžių 
dvikovoje. 

— Mano brolis Adamas neturi jokių minčių, kurių negalėtų 
keliauti, ar esate reikalingas pagalbos? 

— Man nereikia jokios pagalbos, o jūsų brolis, atrodo, 
baisus nuoboda, — pasakė Aleksas apeidamas jos kumelę, paskui 
pasilenkė ir, sugriebęs Keją už blauzdos, kone meste užmetė ją į 
balną. 

Tik daugelio metų patirtis ir labai tvirti šlaunų raumenys jai padėjo 
išsilaikyti balne ir nenuvirsti kitoje pusėje ant žemės. Bet neketino 
skųstis, nes nenorėjo vėl suteikti jam pasitenkinimo. 

— Tik pažiūrėkit, jūs jau pusiau vyras. — Jis pakėlė j ją 
akis. — Iš tiesų, mergužėle, jeigu ne tie jūsų plaukai, galėtumėte būti 
palaikyta vaikinu. 

Tuo vienu sakiniu Aleksas patvirtino tai, ko Keja visada bai- 
mindavosi. Jos motina buvo tokia graži, kad vyrai rašė apie ją ei- 
lėraščius. Vienas jaunikaitis sukūrė apie jos grožį dainą. Bet Keja, 
vienintelė duktė, nė kiek neturėjo panašumo į savo motiną, o labiau į 
tėvą ir brolius. Faktiškai, kai ji su Taliu augo, — o tarp jųdviejų buvo 
vos dešimties mėnesių skirtumas — kartais žmonės abu palaikydavo 
broliais dvyniais. 

Stovėdamas prie merginos kojų ir žvelgdamas iš apačios, Aleksas 
suprato užgavęs jos jausmus: Keja iš paskutiniųjų stengėsi sutramdyti 
ašaras. O jis juk nenorėjęs jos įžeisti. Dalykas tas, kad po sotaus 
valgio ir gero nakties miego šįryt jis atsibudo ir pamatė labai dailią 
merginą su gražia suknele, siekiančią rankomis virš galvos ir 
mėginančią nukabinti nuo medžio maišą. Iš pradžių nesusivokė kur 
esąs ir kas per kelis pastaruosius mėnesius nutiko. Šią akimirką 
pamanė savo gyvenime neregėjęs puikesnio vaizdo — ir kaip tik tai 
buvo problema. 

Mintis aprengti merginą vaikino drabužiais jam toptelėjo, kai 
seniui Jeitsui pasakė keliaujantis su jaunesniu broliu, bet tuomet savo 
sumanymo Kejai neatskleidė, baimindamasis, kad ji sureaguos visai 
taip, kaip ir sureagavo. Kas toms moterims yra, kad jos mano 
negyvenančios, jeigu kiekvieną dienos minutę neryši kaspinų? 

— Tai tik laikinai, — švelniai įtikinėjo Aleksas, 
žvelgdamas į Keją. — Čia netoliese yra miestukas, o šiandien 
sekmadienis. Manau, galėtume įsigauti į parduotuvę, kai ta uždaryta, 


ir pasirinkti visko, ko mums reikia. Ir už tai susimokėdami paliksime 
pinigų, — pridūrė jis, nes jau pakankamai gerai suspėjo merginą 
pažinti, kad žinotų ją norėsiant šitaip pasielgti. — Kai būsite taip 
aprengta, vyk- sime į Floridą. Paliksiu jus pas T. K. draugus ir ten 
galėsite palaukti, o kai aš jau būsiu dingęs kelias savaites, grįšite 
namo. Žmonės neatkreips dėmesio į vaikiną, keliaujantį vieną, bet 
viena mergina galėtų sukelti tik problemų. 

— Pasak jūsų žodžių, ne. Juk pars manote, kad aš ir taip at- 
rodau kaip vaikinas. Spėju, norite, kad paslėpčiau savo plaukus po 
peruku. 

Atsakymo neišgirdo ir pamatė Aleksą įnikus krauti ant savo arklio 
nešulius. Pasipiktinusi giliai įkvėpė oro. 

-— Jūs norite, kad nusikirpčiau plaukus, taip? 

Aleksas užšoko ant arklio ir po kelių sekundžių nedrąsiai susitiko 
su ja akimis. 

— Pamaniau apie tai, mat jūsų plaukai sužlugdytų visą 
maskuotę. Jūs ir taip atrodote labai jauna, o su vaikino rūbais 
atrodysite dar jaunesnė. Jeigu užsidėsite pudruotą peruką, atkreipsite į 
save dėmesį. Be to, kai šitaip jojate, perukas nukristi| ir pasimatytų 
jūsų plaukai. 

Keja palietė savo žemyn per pečius krintančius plaukus. Vai- 
kystėje tik plaukai jai padėjo, kad galiausiai nebebūtų lyginama su 
broliu. 

— Aš jų nenusikirpsiu. — Ji pavarė kumelę į priekį. — Dėl 
rūbų galbūt pagalvosiu, — pridūrė. — Bet plaukų nenusikirpsiu. 

— Gerai, — švelniai tarė jis. — Nekirpsime. — Tačiau 
Aleksas melavo. Neketino dėl merginos tuštybės rizikuoti jos ir savo 
gyvybe. — Kodėl jums dabar nejojus priekyje? — susitaikomu tonu 
pasiūlė. 

Kai pagalvojo, kaip gali tekti su ja pasielgti, toji mintis baugino. 
Jeigu mergina nenusikirps plaukų savo noru, jam teks to imtis be jos 
leidimo. Jeigu jis nurėš plaukus Kejai miegant, tai verčiau niekada 
šalia jos nesumerks akių, antraip ji kai ką nurėž jam, ir tai bus ne 
plaukai. 

Ankstyvo ryto prieblandą juodu jojo tris valandas, laikydamiesi 
atokiau nuo didesnių kelių ir, kai tik galėjo, keliaudami per laukus. 
Kuo toliau į pietus, tuo miestų pasitaikydavo rečiau, pasimatė 
plantacijos. Jos priminė mažučius miestelius, ir viskas, kas reikalinga 
šeimai ir darbininkams, buvo auginama jų pačių žemėje. 

Keja jodama beveik visą laiką tylėjo, ir Aleksas suprato kodėl — ji 


nenorėjo persirengti vaikinu, bet jis nežinojo kito būdo merginai 
apsaugoti. Dėl to, kad ji atjojo jo pasitikti vilkėdama suknele, pasiūta 
tartum iš žvaigždžių šviesos, jo persekiotojai nesunkiai suprato, kad 
matė moterį. Taigi dabar jie ieškos vyro ir moters, keliaujančių 
drauge. Jeigu pavyktų pakeisti nors vieną tokio aprašymo detalę, 
Aleksas su Keja būtų saugesni. 

Jis neketino jai to pasakyti, bet įsivaizdavo, kad šiuo metu apie 
juos išsiuntinėti per rankas perduodami skelbimai, ir šiuose merginos 
plaukai apibūdinti kaip labiausiai į akis krintantis požymis, iš kurio 
galima abu atpažinti. Jis mintyse kone matė skelbimuose parašytus 
žodžius: „Liepsningai raudoni plaukai." Arba: „Trijų pėdų ilgio 
vešlūs, žvilgantys raudoni plaukai", ,„Porceliano baltumo oda, tartum 
niekada nemačiusi saulės." 

O jis pats tai norėtų nusiskusti, bet laikraščiuose teismo proceso 
metu buvo paskelbtas medžio raižinys, kuriame Aleksas pavaizduotas 
be barzdos. Jeigu jį ir atpažintų, tai tik neapžėlusio veido. Be to, kaip 
Keja tiek daug kartų — pernelyg daug, kad būtų patenkintas, — jam 
sakė, su barzda atrodo kur kas senesnis, nei esti iš tikrųjų. 

Keja dirstelėjo atgal ir pristabdė kumelę, kad Aleksas su ja 
susigretintų. 

— Kam skirta tokia išvaizda? 

-— Niekam. Aš visada taip atrodau, — irzliai atsakė jis. 

— Nesuprantu, kodėl turiu taikstytis su jūsų bloga 
nuotaika. Juk aš niekuo dėta ir įsivėliau į šią bėdą vien todėl, kad savo 
noru sutikau jums padėti. 

— Taigi katras iš mudviejų blogos nuotaikos? 

— Turiu tam teisę. Privalėtumėte būti man dėkingas. 

— Dėkoju, kad išgelbėjote man gyvybę, bet ne už tai, kad 
mūsų vos nesučiupo. 

-- Kada gi aš?.. — pradėjo ji, bet paskui užsičiaupė. O kitą 
akimirką apgręžė arklį ir visu greičiu pasinešė atgal tuo pačiu keliu, 
kuriuo juodu atjojo. 

Aleksui sunkiai sekėsi ją pasivyti ir jis keikėsi, kad jo arklys, 
apkrautas ekipuote ir visokiomis atsargomis, vos pajėgė atlaikyti 
lenktynes. Kai vis dėlto merginą prisivijo, jis kone išsinarino ranką, 
mėgindamas pagriebti išjos vadeles ir sustabdyti kumelę. Bet Keja 
buvo puiki raitelė, tad kad ir kaip jisai stengėsi, niekaip nepajėgė jos 
aplenkti. 

— Apgailestauju! — šūktelėjo pavymui jai nujojant. — Aš 
atsiprašau. Mergužėle, iš visos širdies gailiuosi dėl to, ką pasakiau. 


Aleksas neabejojo ją praradęs, tad nustebo, kai mergina pristabdė 
kumelę ir į jį apsigręžė. 

— Dar pakartokite. 

Aleksas nebuvo pratęs žemintis. Tėvas visada sakydavo, kad nors 
jie neturi titulų ar pinigų, bet turi savigarbą, ir tikras vyras niekada 
šios neatsižada. Tačiau dabar Aleksas žvelgė į tą mergiūkštę ir jautė 
esąs pasirengęs bučiuoti jai kojas, kad tik jam atleistų. Ir ta mintis — 
bučiuoti kojas — nuvijo blogą nuotaiką ir gailestį sau. 

-—- Gailiuosi, mergužėle, — pakartojo, bet jo lūpose vos 
vos šmėstelėjo šypsenėlė. — Esate drąsi ir stipri perimdama tai, ką T. 
K. sumovė, ir prašau man atleisti, kad kalbėjau kitaip. 

—Jūs rimtai tai sakote, ar tik todėl, kad nepalikčiau čia vieno? 

Nuo Kejos žodžių Aleksas kone paspringo. Verstųsi kur kas geriau 
be jos, bet neketino to pasakyti. O šiuo metu pagalvojo: ką Angusas 
Makternas Harkortas sau manė, išmokydamas savo dukterį taip gerai 
joti? Tačiau ji perpus škote, todėl galbūt turi tai savo kraujyje. 

— Jūs vis dar keistai j mane žiūrite. 

-- Mąsčiau, kad su tokiais žokėjaus sugebėjimais 
pajėgtumėte laimėti bet kurias lenktynes. Jeigu aš turėčiau savo žirgus 
ir mes nebūtume atsidūrę bėdoje, jūs ir aš galėtume užkalti turtą 
lenktynių take. 

Keja nesusiturėjo nenusišypsojusi. 

— Ar dėl to jums šįryt buvo tokia bloga nuotaika? Ilgitės 
savo lenktyninių žirgų? 

Aleksas buvo beatveriąs jai tiesą —jis bijosi ateities ir to, kas 
atsitiks abiem, jeigu bus sučiupti, — bet nutylėjo. Užtat nuleidęs akis 
pasakė: 

— Mąsčiau apie tai, kaip bus siaubinga nurėžti tokius jūsų 
plaukus. Bet, mergužėle, esate pernelyg daili su tuo dideliu jų ratilu, 
besiplaikstančiu jums apie galvą. 

Aleksas neabejojo: ji apšauks jį mėšlo krūva ir nujos tolyn, kad 
niekada daugiau jo nebematytų, bet Keja to nepadarė, tik palietė sau 
plaukus ir maloniai nusišypsojo: 

-— Jūs tikrai taip manote? 

— Taip, tikrai, — patvirtino jis ir buvo nuoširdus. 

— Turbūt aš per greitai užsiplieskiu, — pasakė Keja. — 
Tai visada buvo mano problema. Anot Adamo, didžiausia mano yda. 

— Ir, žinoma, Adamas visada teisus, — sumurmėjo jis. 

Keja įdėmiai pasižiūrėjo, mėgindama nuspręsti: juokauja jis ar 
kalba atvirai. 


Aleksas labai stengėsi, kad jo akys išliktų ramios ir ji nepastebėtų 
jose juoko. 

— Ar dabar josite kartu su manimi? 

— Tik jeigu vadinsite mane vardu ir mudu pereisime j „tu“, 
— pareiškė ji. — Žinau, tau pasakė visą mano vardą, bet mane 
vadina... 

— Keja, — pabaigė už ją Aleksas. — Dėl tavo inicialų K. 
E. H. Natas pamanė, kad toks bus tavo vardas, nes tokias raides jūsų 
motina išsiuvinėjo ant visko prieš tau gimstant. Ji buvo nusprendusi, 
kad gims mergaitė. Taigi... Keja, ar pasirengusi keliauti? Visai ne- 
trukus turėtume pasiekti miestą. 

Kai jis apgręžė arklį ir pasuko į pietus, aiškiai tikėdamasis, kad ji 
seks iš paskos, Keja nepajudėjo iš vietos. Kiek daug dėdė T. K. jam 
papasakojo! Jos nuomone, papasakojo pašaliečiui pernelyg daug jų 
šeimos reikalų. Susiraukusi ji pagaliau pajudėjo jam įkandin. 

Išgirdęs paskui save caksint kumelės kanopas, Aleksas nusi- 
šypsojo ir pamanė galbūt ką tik sužinojęs šį tą apie moteris. Aišku, 
suteršė savo savigarbą, jos atsiprašydamas ir maldaudamas joti kartu, 
bet tuo pat metu ir laimėjo, nes dabar ji seka iš paskos. Ko gero, 
savigarba ir moterys — du nesuderinami dalykai. Kad ir kokia būtų 
tiesa, jis džiaugėsi, kad mergina pasielgė išmintingai ir leidžiasi jo 
globojama. 

— Man tai nepatinka, — sušnabždėjo Keja, kai ištraukta iš pastato 
sienos vinimi Aleksas ėmėsi krapštinėti durų spyną. 

-- Manai, man patinka? — irgi sušnabždėjo jis. — Šiuo 
metu norėčiau būti namie su savo žmona, o ne čia. 

— Atleisk, — atgailaujamai sušnabždėjo ji. — Kartais aš 
užmirštu apie tavo netektį. 

Aleksas vinimi spynoje kažką paspaudė, pasukiojo, ir durys 
galiausiai atsidarė. 

— Greičiau, — paragino praleisdamas ją vidun pirma 
savęs. 

Akimirką jis užsilaikė lauke ir apsidairė pažiūrėti, ar kas nors 
jų nematė. Bet atrodė, kad visi miestuko žmonės šį sekmadienio rytą 
bažnyčioje, tad kol kas juodu buvo saugūs. 

— Graži parduotuvė, — tarė Keja, dairydamasi aplinkui į 
gausiai sudėliotas lentynose prie sienos prekes. Toliau gilumoje 
įstiklintos spintelės buvo pilnos drabužių. — Nors ne Čarlstonas ar 
Niujorkas, bet kaip tokioje vietoje neblogai. 


Aleksui nerūpėjo, kiek gera parduotuvė — svarbiausia pasiimti, ko 
reikia, ir nešdintis, kol jų neaptiko. 

— Turime dangintis iš čia ir sprukti, — tyliai pasakė jis. — 
Ir nekelti triukšmo. 

— Visada manai, kad aš nieko nežinau, — atšovė ji, 
nueidama M didelės parduotuvės gilumą, nes priekyje buvo ilgas 
prekystalis, o už jo — dėžės ir buteliai. Taip pat stovėjo statinės su 
sausainiais, 0 viena — su marinuotais agurkais. 

Aleksas paėmė iš už prekystalio didelį drobinį maišą ir pradėjo į jį 
krauti sausainių ir džiovintų obuolių. Jis nepasakė Kejai nerimaujantis, 
kad žinia apie tai, jog T. K. įsivėlęs į pabėgimą iš kalėjimo, jau bus 
pasiekusi poną Greidį, ir šis ieškos žmogaus su apibūdintais Alekso 
požymiais. Jam nesinorėjo galvoti, kad nukeliavę tokį atstumą juodu 
gali papulti į spąstus. 

Iš ten, kur nuėjo Keja, nesigirdėjo nė garso, tad Aleksas nu- 
sprendė, kad ji keičiasi drabužius, todėl nenorėjo trukdyti. Pastatęs 
prie durų maišą, jis irgi nutykino giliau į parduotuvę. Ten buvo 
spintos, pilnos drabužių. Aišku, jie ne tokie, prie kokių pripratusi 
Keja, bet tvirto, praktiško audinio ir gerai pasiūti. Jam truko tik kelias 
sekundes nusimesti savo sudriskusius purvinus skarmalus. Paskui 
apsivilko gelsvai rusvais, prie šlaunų prigludusiais bridžiais, baltais 
marškiniais su kaklaraiščiu ir ilga tamsiai žalia liemene. Pamatęs 
lentyną, pilną plačiakraščių šiaudinių skrybėlių, vieną pasiėmė. Si 
saugos jį nuo Floridos saulės. Nužvelgęs save įsivaizdavo atrodantis 
kaip koks pasiturintis plantatorius — tikrai ne kaip bėglys iš kalėjimo 
ir neseniai atvykęs iš Škotijos Hailando. 

Šypsodamasis Aleksas nuėjo pas Keją pasižiūrėti, ką susiradusi 
apsivilkti, bet ją pamatęs sustojo. 

Parduotuvės gilumoje į rėmus buvo įmontuotas aukštas veidrodis, 
o mergina su šukomis rankoje stovėjo priešais jį 1r ramiai šukavosi 
plaukus. Jis būtų pasakęs, kad jau pripratęs ją matyti, bet dar niekada 
nebuvo matęs jos neprisidengusios apsiaustu. Nors suknelės kraštas 
buvo apdriskęs, 0 ir visa vietomis ne per geriausios būklės, vis tiek 
atrodė gražiai. Virš nedidelės iškirptės apvalėjo merginos krūtys. 
Trumpos rankovės nedengė ilgų, plikų jos rankų, ir jis matė, kad tos 
gražiai susiformavusios, tiek metų tramdant užsispyrusius arklius. 
Balta suknelė glaudžiai gulėjo virš krūtų, tuoj žemiau jų perrišta 
kaspinu, o paskui laisvai krito iki grindų. 

Akimirką jisai stovėjo nustėręs, stebėdamas ją, ir mąstė apie tai, 
kad buvo susirengusi vykti j pokylį Čarlstone. Veikiausiai įsivaizdavo 


pasimatymus mėnesienoje su jaunikaičiais, galbūt net pridūrė prie 
savo sąrašo dar vieną santuokos pasiūlymą, apie kurį pasakos 
anūkams. 

Bet dėl savo gero būdo ji sutiko padaryti tai, kam ryžtųsi mažai 
turtingų — beje, ir skurdžių — jaunų moterų. Rizikavo savo gyvybe, 
kad išgelbėtų žmogų, kurio niekada nepažinojo, žmogų, kurį turėjo 
pagrindą manyti esant kaltą dėl žmogžudystės. 

Aleksas vis stebėjo ją šukuojantis plaukus ir spėjo mąstant, kad tai 
paskutinis kartas. Ir iš jos veido išduodamo netekties jausmo suprato 
— Keja sutiks juos nurėžti. 

Kaip gaila, kad jis negali pasukti laikrodžio atgal! Jeigu galėtų, 
grįžtų 1... Nenorėjo apie tai mąstyti, nes žinojo, kad grįžtų į tą laiką, 
kai jautėsi laimingiausias per visą savo gyvenimą, kai buvo vedęs 
Lilitą. 

Giliai atsidusęs, Aleksas iš praėjimo tarp prekių pilnų lentynų 
žengtelėjo prie jos. 

— Galiu pakviesti jus šiam šokiui, panele Keja? 

Aleksas ištiesė 1 ją rankas, vildamasis, kad mergina nepasidygės 
nešvarių jo plaukų ir tebesilaikančio prie kūno kalėjimo tvaiko. 

Bet ji buvo gerai išauklėta. Maloniai nusišypsojusi, viena ranka 
kilstelėjo suknelės apačią, o kitą įdėjo jam į plaštaką. Jusdamas ant jos 
liemens savo pirštus, gailėjosi, kad nėra muzikos, tad tik užniūniavo 
senovinę škotų baladę, kurią kadaise dainuodavo mama. 

Baladė buvo netinkama šokti sudėtingomis figūromis, kai maino- masi 
partneriais, bet labai asmeniška, tik tarp jų abiejų. 

Keja irgi užniūniavo kartu su juo, parodydama, kad žino dainą, ir 
Aleksas, plačiau nusišypsojęs, ėmėsi sukti ją po prekybos salę tarp 
stendų ir lentynų, taip pat aplink prekystalį. Kai ji išsilenkusi paėmė 
nuo lentynos tamsiai rudą butelį ir pastatė ant prekystalio, jis garsiai 
nusijuokė. Ji nepamiršta reikalo, kodėl juodu čia. 

Tik po kelių minučių nuvedė ją atgal prie veidrodžio, nusilenkė ir 
atsitraukė. 

— Turiu prisipažinti, panele Keja, dar niekada gyvenime 
nepatyriau tokio malonumo šokdamas kaip šįkart. 

Žo Ir aš. 

Visu platumu prilaikydama suknelės apačią, ji padarė priešais jį 
tūpsnį. 

Žengtelėjęs atatupstas toliau, Aleksas pažvelgė į ją, mąstydamas, 
kokia atrodo daili su ta ilga balta suknele — ir norėjo prisiminti tokią. 
Merginą, išgelbėjusią jam gyvybę. 


— Gausi man padėti, — pasakė Keja. 

Aleksas tebespoksojo. Per visus tuos metus, kai susirašinėjo su jos 
broliu, Natas nekart neužsiminė, kad jo jaunesnioji sesutė tokia graži. 

E Padėti tau ką? 

-— Nusirengti. 

Tik po akimirkos Aleksas suprato, ką ji pasakė. 

— Nori, kad padėčiau tau... nusirengti? 

Ji saldžiai jam nusišypsojo. 

-— Jeigu mudu keliausime drauge, turi elgtis kaip vienas iš 
mano brolių. —Ji atsuko jam nugarą ir pasikėlė plaukus. — Gali 
pradėti atsagstydamas nugaroje sagas. 

— Jų turbūt koks tūkstantis. Visą dieną čia sugaišime. 

-— Esi vedęs vyras, todėl turi žinoti, kaip atsagstyti 
suknelės nugarą. 

— Buvau vedęs tik kelias valandas, — atsakė Aleksas, 
vargdamas su ketvirta saga. Šios buvo mažutės, o kilpelės — slidžios. 

— Kelias valandas? Tai judu ne... 

— Tai joks tavo reikalas, bet taip, mudu to nedarėme. 

Jis raukėsi į sagas. 

-- Hopė sakė, kad savo vestuvių naktį užmigai, bet aš ja 
nepatikėjau. 

— Aš ne „užmigau“, o mane užmigdė vaistais. 

— Ak taip, taurė vyno, paskui miegas. Kas tau įmaišė 
vaistų? 

— Jeigu tą žinočiau, mane būtų išteisinę. 

Jis jau buvo atsagstęs du trečdalius sagų. 

— Hopė sakė, kad durys buvo užrakintos iš vidaus ir kad 
kambaryje buvai tik tu su savo žmona. 

— Tai vienas dalykas, dėl kurio teisininkai neklydo. — Aleksas 
atsegė paskutinę sagą. — Štai, dabar lipk iš tos suknelės ir sprunkam. 
Kas nors gali čia ateiti. 

— Sekmadienį? Tikrai ne. Net mano tėtis sekmadieniais 
nedirba. 

— Taigi, spėju, tai reiškia, kad ir niekas nedirba, — 
pajuokiamai atrėmė Aleksas. 

Jis žvelgė įjos suknelės nugarą, lyg ką tik būtų užkopęs į kalną ir 
didžiuotųsi nuveiktu žygių. 

— Apsisuk, — sukomandavo ji. —Tebesu mergina, o tu 
vyras ir... — nutilusi išplėtė akis, tartum tik dabar supratusi, kad jis 


vilki naujais drabužiais. 

— Patinka? — paklausė išskėsdamas į šalis rankas. 

— Atrodai kaip plantatorius, — tyliai ištarė ji. — Tie dra- 
bužiai tau tinka. — Keja vėl nusisuko į veidrodį, bet tebežiūrėjo į 
Alekso atspindį jame. — Žinoma, visą įspūdį menkina tai, kad esi 
nešvariausias žmogus šalyje ir turi plaukuose glindų. 

Jis persibraukė delnu plaukus. Anksčiau juos tvarkingai 
kaspinu, bet dabar jie užaugo pašėlusiai ilgi ir buvo susivėlę, taip pat ji 
teisi ir dėl to, kad yra labai nešvarūs. 

— Galbūt galėsiu juos išsiplauti, kai atsidursime ten, kur 
vykstame. 

— Ne, turėsi visas išsimaudyti šiandien, arba aš nesivilksių 
vaikino drabužiais. 

Keja pačiupo nuo lentynos arčiausiai savęs vieną suknelę ir iškėlė 
aukštyn. Suknelė buvo paprasta, pasiūta iš rudo languoto vilnonio 
audinio su juoda juostele apie apykaklę. Merginos akys grasinamai 
sužioravo. 

Aleksas nutylėjo, bet jeigu ji ir toliau ketina vilkėti suknele, tai 
jam kur kas labiau patiktų toji balta, su kuria iki šiol keliavusi. Jis jau 
priprato, kaip ta saulėje blyksteli. Stebėtina, kad ji, padedama 
kažkokios slaptingos moteriškos intuicijos, tartum suprato, jog jam 
BEpgUEIŲS) jeigu ji vilkėtų paprasta ruda suknele. 

Tu turi išsimaudyti vonioje. 

— Pažadu nusiprausti, — nusišypsojo. — Nesu koks 
barbaras, net jeigu taip ir manai. 

Keja vėl pasižiūrėjo į veidrodį. Laikė apie save susiėmusi gražiąją 
suknelę. Paskutinį kartą ilgai šią nužvelgė, paskui dirstelėjo į Aleksą. 
Kai jis nusisuko, leido suknelei nukristi ir išžengė iš jos. Stebeilijo į 
save su ilgu korsetu, kelius siekiančiomis kelnaitėmis ir 
sudriskusiomis kojinėmis virš sunešiotų purvinų kurpaičių. Paskutinį 
kartą mato save kaip merginą. 

O kas dar blogiau — teks paprašyti Alekso, kad padėtų nusiimti 
korsetą. Tarnaitė prieš kažkiek dienų šį tvirtai suvarstė, ir nuo to laiko 
Keja nebuvo jo nusiėmusi. 

— Turėsi mane atraišioti, — pasakė ji. 

—- Tuomet man teks atsisukti, kad galėčiau tai padaryti. O 
gal man užsirišti ant akių raištį? 

— Tau užriš akis prieš sušaudant už tai, kad atvarstei 
moteriai 


korsetą, kai ji to nenorėjo, bet aš pati prašau tai padaryti, taigi 
viskas gerai. 

Nusijuokęs Aleksas atsisuko, ir Keja liko patenkinta, kai jis tyliai 
aiktelėjo. Jis — vienintelis vyras, kada nors matęs ją vien su 
apatiniais. Aišku, išskyrus tėtį ir brolius, mintyse pridūrė ji, bet tie 
neįskaičiuojami. Sykį, prieš pat Kejai susipažįstant su senu mamos 
draugu Tomu Džefersonu, netrukus tapsiančiu Virdžinijos 
gubernatoriumi,Talis pribėrė jai už korseto niežulį keliančių miltelių. 
Prisiminusi, ką po to padarė Taliui, ji nejučia nusišypsojo. 

— Nuo kur pradėti? — paklausė Aleksas, įbedęs akis į 
kaulėto apdaro nugarą. 

— Įsivaizduok, kad tai arklio pakinktai, ir juos atraišiok. 

-— Galėčiau pasiimti peilį ir... 

— Ne! — nukirto ji. — Tik ne peiliu. 

Jis kone pajuokavo, pasakydamas „dar ne“ — mat turėjo galvoje, 
kad nieko nerėš peiliu, kol neprieis prie jos plaukų, bet persigalvojo. 
Varsčiai buvo taip surišti, kad per kelias pastarąsias dienas užsiveržė į 
kietus mazgus, ir prireikė nemažai laiko, kol juos išnarpliojo. Pradėjęs 
ištraukinėti varsčius, juto ją kelis kartus giliai atsikvepiant. 

— Dėl pokylio tarnaitė juos suveržė tvirčiau nei paprastai, 
— pasakė Keja, darsyk atsikvėpdama. 

— Ar šitaip neskauda? — prie vieno mazgo Aleksas užstri- 
go, ir jam labai norėjosi išsitraukti peilį ir perrėžti tuos prakeiktus 
raištelius. 

— Žinoma, skauda, bet jūs, vyrai, mėgstate moteris 
plonomis talijomis. 

Pasilenkęs jis arčiau prikišo veidą prie varsčių. Panašu, kad 
tarnaitė surišo mazgą tiek per vidurį, tiek viršuje. 

-- Bet tos suknelės, kurias jūs, moterys, nūnai nešiojate, 
slepia taliją. 

— Tikrai? — saldžiai nekaltu balsu paklausė ji. 

Jis palaisvino varsčius, žingtelėjo nuo jos atgal ir nusišypsojo. Čia 
Keja jj pagavo. Mados su paaukštinta talija mažai ką teslėpė. 

-— Ne, — pripažino jis, —j0s nedaug ką teslepia. Kai 
moteris atsistoja priešais žvakę, galima matyti... — Jis krenkštelėjo. 
— Viską. 

Keja jau muistėsi iš korseto. Aleksas apačią paliko neatraišiotą, 
tad jai teko nusitraukti šį per šlaunis. Buvo benusisukantis, bet ji taip 
rangėsi, kad jis nepajėgė atplėšti akių — ir juokėsi. 

— Galiu kvėpuoti! 


Keja persibraukė delnais nugarą aukštyn ir per ilgus medvilninius 
marškinėlius pasikasė, o kai to nepakako, nuėjo prie sienos ir į ją 
pasitrynė nugara. Jos veidas išdavė begalinį malonumą. 

— Tau būtų nereikėję bijoti lokio, nes būtų palaikęs viena 
iš savo gentainių. 

— Užsičiaupk, — draugiškai paliepė ji. — Jeigu pats dienų 
dienas būtum buvęs su korsetu, nenusiimdamas šio nė nakčiai, tai... — 
Ji atgręžė jam nugarą. — Būk nors kam naudingas. Eikš ir pakasyk 
man nugarą. Taip niežti, kad tiesiog išprotėsiu. 

Aleksas delsė, bet galiausiai išpildė, ko paprašytas, švelniai pa- 
kasydamas per medžiagą merginai nugarą. 

— Žinau, kad esi silpnas, bet tikrai galėtum stipriau. 

Jisai suskato ją kasyti smarkiau, bet turėjo nepakankami ilgus 
nagus, todėl išsitraukė peilį ir šio kotu ėmėsi brūžuoti merginai 
nugarą, vis baimindamasis nenudrėksti jai odos. 

Pagaliau Keja nuo jo pasitraukė. 

— Jau geriau. Kur kas geriau. 

Ji tebesirangė, trūkčiojo pečius ir ratais suko rankas. 

Jis vėl nusistebėjo, kokia ji daili. Kodėl Natas nerado reikalo apie 
tai užsiminti savo laiškuose? 

—- Manai, dabar jau galėsi apsirengti, mergužėle? 

— Žinoma. Ką man apsivilkti? 

— Bet ką, kad tik tave pridengtų, — burbtelėjo ir vėl nuėjo 
per parduotuvę pasižiūrėti, gal ras dar ko nors jiems reikalinga. 

Ant prekystalio stovėjo butelis, kurį Keja ten padėjo, kai juodu 
šoko. Etiketėje buvo parašyta: ,Jazminų aliejus". Panašu, kad nors ji ir 
sutiko persirengti vaikinu, ketino skaniai kvepėti. Be abejo, teks jai 
pasakyti, kad negali kvepintis, bet dabar nenorėjo gadinti merginai 
geros nuotaikos. Tad padėjo aliejų atgal į lentyną. 

O parduotuvės gilumoje Keja vargo su drabužiais. Ji pasiliko su 
apatiniais marškinėliais, bet kai ant jų apsivilko vyriškus marškinius, 
krūtys vis tiek styrojo. Ir buvo linkusios kratytis jai einant. Nesirengė 
apie šią problemą prasitarti škotui ir paprašyti jo patarimo. Užtat gavo 
pasidairyti po parduotuvę ir surasti kolą audinį, kuriuo galėtų persirišti 
krūtis. Galiniame kampe buvo sukrauti medžiagų rulonai ir žirklės, tad 
ji atsikirpo balto muslino ir pasidariusi iš jo didelį tvarstį persirišo 
krūtis, bet nesusiveržė pernelyg smarkiai — tik tiek, kad tos 
nešokčiotų ir iškiluma nelabai kristų į akis. Tuomet vėl apsivilko 
marškinius. Jeigu jie bus ganėtinai laisvi, manė ji, viskas pavyks. 

Kitais drabužiais apsivilkti ilgai netruko. Savo suplyšusias šilkines 


kojines Keja pakeitė storomis baltomis vyriškomis, o bridžiai lengvai 
užslinko lieknomis jos kojomis. Nemažai vargo prisitvirtindama šiuos 
per juosmenį, — mat tiek daug visų tų sagų ir raištelių, — bet 
galiausiai perprato. Marškinius susikišo į kelnes, įnėrė į liemenę 
rankas ir susiradusi nesunkų vilnonį švarką apsivilko. Pakeliui į 
parduotuvės priekį pasigriebė nuo lentynos didelę šiaudinę skrybėlę ir 
nuėjo prie prekystalio. 

— Na? — paklausė Alekso iš už nugaros. 

Apsisukęs jis atidžiai ją nužvelgė, bet nieko nepasakė. 

-- Tau nepatinka? Ką nors ne taip padariau? Nesu pratusi 
prie bridžių, bet, manau, susisegiau tinkamai. 

Tylomis Aleksas užėjo užjos, suėmė už pečių ir pastūmė prie 
veidrodžio. Tame atsispindėjo mergina vaikino drabužiais: ant pečių 
vešliomis garbanomis krintantys plaukai, ausyse — perliniai auskarai. 
Stebėtina, kad jie tiek 1lgai išsilaikė nenukritę, bet, antra vertus, Keja 
dažnai juos paverždavo. 

Neprataręs nė žodžio, Aleksas ištiesė ranką, ir Keja suprato. 
Nusiėmė auskarus ir įdėjo jam į delną. 

— Padėsiu juos prie kitų tavo drabužių ir juos pasiimsiu. 

— Žinoma, pasiimsime mano suknelę. Galbūt ją bus gali- 
ma pataisyti. Neketinu amžinai nešioti šitų bjaurių drabužių. Kai tu su 
kitais vyrais išvyksi į savo keliones, galbūt galėsiu vėl tapti mergina. 

— Ir nukeliauti iki pat Virdžinijos kaip vieniša moterėlė? 
Ne, taip neišdegs. 

Vos tik tie žodžiai išsprūdo iš burnos, Aleksas pasigailėjo juos 
pasakęs, bet ji nutylėjo. Tik vėl suskato raivytis. 

— Ką gi čia darai? 

— Judu. Keista būti be korseto. Nuo dvylikos metų jį 
nešiojau kasdien. 

— Nuo dvylikos? — nustebo Aleksas. — Buvai surišta į tą 
daiktą kone nuo kūdikystės? 

— Žinoma. Kaipgi kitaip suaugusi moteris turės ploną 
taliją. Juk nemanai, kad motina lauks, kol jos duktė suaugs, o tada 
bandys sutraukti jos taliją, a? 

— Atvirai prisipažįstu — niekada nesusimąstydavau, kaip 
moteris įgyja ploną taliją. Turbūt manydavau, kad tokią turi iš pri- 
gimties. 

Keja palingavo galva. 

— Tuojau tu man pasakysi manęs, kad moters plaukai iš 
prigimties žvilga, o skruostai kaip rožės rausvi? 


Kadangi tai buvo tiesa, Aleksas tylomis tik spoksojo į ją. 

— Manau, daug ko nustojai gyvenime, neturėdamas nei 
mamos, nei seserų. 

— O aš manau, kad buvau naivuolis, kol nesutikau tavęs, 
— Ssumurmėjo sau po nosimi Aleksas ir garsiau pridūrė: — Jau pasi- 
rengusi keliauti, mergužėle? 

— Tau teks liautis taip mane vadinti, kai jau turiu būti vai- 
kinas. 

— Kai ką nors padarysime tavo plaukams, kad 
nebeatrodytum kaip mergina, liausiuos1. 

Visas linksmumas iš Kejos veido dingo. 

— Manau, jeigu aš juos išsiplausiu ir šlapius sušukuosiu į 
viršų, galbūt pavyks paslėpti ir tokius, kokie yra. 

Jam nepatiko liūdesys jos akyse. 

— Tą pat galėtum pasakyti ir apie liūto karčius, — atrėmė 
Aleksas ir apsidžiaugė, kai ji nusišypsojo. 

— Tikrai? 

— Visiškai. Zinai, turbūt dar niekada anksčiau nesu matęs 
tiek plaukų ant vieno žmogaus galvos. O spalva išties nuostabi. 

Kalbėdamas jis ėjo durų link, Keja sekė iš paskos. 

— Nemanai, kad jie per raudoni? — paklausė ji, o akis 
nutaisė nekaltai plačias. Mat norėjo taip nukreipti jo dėmesį, kad 
nepastebėtų, kaip ji pakeliui dedasi į drobinį krepšį visokių dalykų. 

Neatitraukdamas nuo merginos akių, Aleksas pakėlė nuo grindų 
didelį maišą su gėrybėmis ir palaikė jai atidaręs duris. 

— Nė sruogos jų nekeisčiau. — Jis darsyk atsigręžė 
parduotuvės vidun, pamatė savo paliktus ant prekystalio pinigus ir 
uždarė paskui Keją duris. — Kadaise turėjau ponį, kurio karčiai buvo 
tavo plaukų spalvos, ir jis buvo mano mėgstamiausias iš visų. 

Keja pasižiūrėjo į uždarytas duris. 

— Kalbi tokius dalykus tik tam, kad padaryčiau, ko tu 
nori? 

— Taip, bet taip pat kalbu tau tiesą, mergužėle, — tyliai 
prisipažino jis. — Tavo plaukai nuostabūs. 

Šypsodamasi ji nulipo laiptukais. 

Parduotuvėje juto, kokia laisva berniokiška apranga, bet tik 
užsėdusį ant savo kumelės iš tikrųjų suprato skirtumą. Užuot turėjusi 
kliautis kitų žmonių pagalba ar pasistoti ant ko nors, idant galėtų įsėsti 
į balną, dabar, kai kojų nepančiojo suknelės padurkai, ji aukštai 
iškėlusi įstatė pėdą į balnakilpę ir lengvai pati užšoko. Pasižiūrėjo į 


savo kojas, aptemptas tamsiais bridžiais, ir pagalvojo, kad 
elegantiškoji jos motina, dabar pamačiusi dukterį tokią, nualptų. Kad 
ir kokiomis aplinkybėmis, Edilina Harkort niekada nesivilktų 
berniokiškų drabužių. Bet Keja nenoromis gavo pripažinti, kad 
jaučiasi truputėlį laisviau. Matė smalsiai ją stebintį škotas. 

— Norėčiau pamatyti žemėlapį, kad žinočiau, kur mes 
keliaujame, — pačiu tvirčiausiu balsu, kokį tik įstengė nutaisyti, 
pareiškė 
ji- 

Ir visai nenutuokė, kodėl jos pasakyti žodžiai privertė jį taip 
garsiai nusikvatoti. Priminėjam, kad turi laikytis tyliai, nes kas nors 
gali juos išgirsti. 

— Turbūt ką tik pabloginau savo dalią, — atsakė škotas ir, 
paraginęs vadelėmis arklį, pasuko į pietus, o Keja — tuoj pat jam iš 
paskos. 

Keja vengė užsiminti dar bent žodį apie škoto plaukus ar jo kūną, kol 
jie nesustojo nakčiai įsirengti stovyklos. Kai nuleidusi blakstienas 
maloniu balsu paprašė įkurti stovyklavietę prie kokio upokšnio ar 
upės, Aleksas prisimerkė, lyg ketintų paklausti, ką sumaniusi, bet 
nieko nepasakė. Vis dėlto apsistojo kaip tik tokioje vietoje. Visą laiką, 
kol juodu stiprinosi džiovintais vaisiais, sausainiais ir raugintais 
agurkais, ji tylėjo. 

Tik abiem baigus valgyti, Keja atsistojo ir įrėmė į jį žvilgsnį. 

-- O dabar metas tau išsimaudyti. 

— Per šalta, — atsakė Aleksas, nė nepakeldamas akių. 

-Kokie aštuoniasdešimt laipsnių (Iš Pagal Farenheitą, t. y. apie 27 
“C.) 

—- „0 esi škotas, tai kaip gali būti per šalta? 

— Srovė per srauni. 

Jai nė nereikėjo pasižiūrėti į upokšnį, kad pamatytų, kaip lėtai šis 
teka, — girdėjo iš garso. 

— Turiu tavo plaukams skysto muilo. 

— Manjo nereikia. — Aleksas vis į ją nežiūrėjo. — O kalbant 
apie tave, mergužėle, deja, atėjo metas apkarpyti tavo plaukus. Iš 
parduotuvės pasigriebiau žirkles, taigi peilio neprireiks, bet, manau, 
turėtume pradėti. 

Keja suprato, kad jis bando nukreipti jos dėmesį, bet ta gudrybė 


nesuveikė. 

-— Tu taip smirdi, kad turiu delnu dengtis nosį ir kvėpuoti 
pro burną. O plaukai tokie purvini, kad esu mačiusi karvių uodegas, 
švaresnes už juos. Nuo tavęs dvokia, ir aš negaliu ilgiau to kęsti. 

Alekso akys buvo įbestos tiesiai į priekį, jis žiūrėjo į vandenį ir 
saulę žemai danguje, o ne į ją. Iš tiesų, tai jis nenorėjo nuplauti nuo 
savęs kalėjimo dvoko. Žinojo, kad kvailai elgiasi, bet jam nebuvo 
leidžiama maudytis nuo pat tos dienos, kai vedė Lilitą, o jeigu dabar 
nusipraustų, netektų paskutinės savo sąsajos su ja. 

O, be to, dar tas faktas, kad yra vienas su jauna mergina, kurią 
pradėjo matyti kaip visai geidžiamą. Ir apskritai, manė jis, bus geriau, 
jeigu privers Keją laikytis atokiau nuo savęs. 

— Mano kvapas man patinka. 

— Na, o man — ne. Jeigu mes ketiname vykti į Floridą 
drauge, bus tokių kartų, kai tau reikės mano pagalbos, ir jeigu nori, 
kad ją suteikčiau, privalai būti švarus. 

Kai jis tik sėdėjo ir tylėjo, ji apsisuko, nuėjo prie savo kumelės ir 
ėmėsi šią balnotis. Truko ilgiau, nei Keja tikėjosi, kol jis ją suturėjo, 
bet vis dėlto taip atsitiko. 

— Kodėl tėvas nepasiguldė tavęs ant kelio ir nepamokė 
klausyti vyresniųjų? 

— Mano tėtis niekada nemuštų vaiko, bet mama... — Keja 
piktai sužioravo į jį akimis. — Neužvesk manęs kalbėti apie savo 
šeimą! Antai vanduo, o muilas krepšy. O kai baigsi, sutepsiu tau 
plaukus jazminų aliejumi. 

Pasibaisėjęs Aleksas žingtelėjo nuo jos atatupstas. 

— Ne, to nepadarysi! 

— Aliejus užmuš juose visa, kas gyva. Taip pat ir 
suminkštins plaukus. 

— Bet kvapas, mergužėle... Negalėčiau pakęsti tos 
smarvės. — Pamatęs, kad ji neketina pasiduoti, vėl pažvelgė į 
vandenį. — Ne, į vandenį neisiu. 

— Puiku, — kaip įmanydama maloniau atsakė ji. — 
Tuomet išsimaudysiu aš. 

Apsisukusi Keja įsmuko į supantį aplinkui mišką ir nusiavė 
kurpaites, sulig kiekvienu atsikvėpimu jį keikdama. 

— Turbūt jis verčiau pageidautų terpentino, — murmėjo. 
— Kad kvapas būtų labiau kaip vyro. Gerai. Tuomet, jei nori, gali likti 
purvinas, man nė motais. Bet tegul nemano, kad vėl dalysiuosi su juo 
savo apsiaustu, ir daugiau nebemiegos šalia manęs. Jis ne... 


Nutraukė savo tiradą, išgirdusi garsų pūkštelėjimą. Arba tai 
didžiulė žuvis, arba lokys, ateinantis jų suėsti, o gal... Keja žengtelėjo 
arčiau upokšnio ir pamatė vos virš vandens škoto galvą. 

— Galbūt krante šilta, bet vanduo šaltas, — pasiskundė 
Aleksas. 

Net blėstančioje saulėlydžio šviesoje Keja matė, kad jo veidas jau 
paraudęs. 

— Škotijoje vanduo dar šaltesnis, — nusijuokė ji. 

— Taip, bet ten lendu į jį ne nuogas, o susisupęs į pledą. 
Tebešypsodama Keja sugrįžo atgal tarp medžių. Esanti viena 
miške su nuogu vyriškiu, kuris galbūt žmogžudys, bet ji šypsosi. Net 

jai tai atrodė keista. 

— Tu nelendi į vandenį, mergužėle? — Skoto balsas 
nuskambėjo kaip senio, kviečiančio jauną merginą, — o iš tikrųjų taip 
ir buvo, — bet ji žinojo, kad jis juokauja. 

Nuo jo sąmojo momento nesmagumas atlėgo. 

— Prauskis muilu. Tikiuosi, tas pakankamai stiprus ir 
nuplaus bent kiek nešvarumų. 

— Gal ateitum ir man parodytum kaip? — erzindamas pa- 
šaukė jis. 

Keja liko pasislėpusi nuo jo akių, bet juokėsi. Kai jis daugiau 
nieko nesakė, o tik girdėjosi smarkus taškymasis, ji atsargiai iškišo iš 
už medžio galvą ir pažvelgė. Aleksas stovėjo vandenyje iki krūtinės, 
išsimuilinęs galvą, ir drebėjo. Jai tebestebint, panėrė po vandeniu, ir 
paviršiuje pasimatė nuogas jo užpakalis. Nusisukusi ji sukikeno ir pati 
pradėjo nusirenginėti likusius drabužius. 

Ką jis darytų, jeigu ji tikrai įlįstų drauge į vandenį? — toptelėjo 
Kejai į galvą. 

Tarp jos draugių tik Džesika Velš mėgo flirtuoti. Sykį Kejos 
mama pasakė, kad stebuklas, kaip Džesika trylikos metų nepabėgo su 
kokiu nors vyriškiu, žinant kokia buvo jos motinos, Tabitos, praeitis. 
Po tokių žodžių Keja panoro išgirsti visą istoriją, bet mama nebuvo 
linkusi detaliau pasakoti. 

— Kaip aš pasielgčiau, jeigu būčiau Džesika? — garsiai paklausė 
ji savęs. Ir pamanė, kad nusivilktų visus drabužius ir nuoga įbristų į 
upę. Blausi vakaro šviesa, šiltas oras, viena su vyriškiu... Viskas 
atrodė normalų. 

Bet Keja rėmėsi į medį ir dūsavo. Bėda ta, kad jis — netinkamas 
vyras. Žmogus, kurį vos pažįstanti, gerokai jai per senas ir ne iš tokių, 
kad šeima didžiuotųsi jos pasirinkimu. Jeigu ir būtų įrodytas jo 


nekaltumas dėl žmogžudystės, visada liktų nuo reputacijos neat- 
siejama patirto apkaltinimo ir teismo proceso dėmė. 

Ne, pagalvojo ji ir vėl atsiduso. Galbūt aplinkybės ir tinkamos, bet 
vyras — Ne. 

Keja palaukė, kol išgirdo jį išbrendant iš vandens, tuomet pati 
nuėjo į upokšnį. Laikėsi gerokai toli nuo tos vietos, kur jis maudėsi, ir 
nors norėjo paplaukioti ir paišdykauti vandenyje, — šis buvo šaltesnis 
nei atrodė, — to sau neleido. Išsimuilino 1r išsiplovė plaukus, juos 
praskalavo, paskui išsidžiovino dviem dėdės T. K. įdėtais prie atsargų 
rankšluosčiais. 

Kai sugrįžo į stovyklavietę, Aleksas jau buvo užkūręs laužą, 
sėdėjo prie ugnies vilkėdamas švariais drabužiais ir atrodė bei kvepėjo 
kur kas geriau. Tiesą sakant, galbūt tai buvo nuo šviesos, bet jis atrodė 
jaunesnis ir tartum truputėlį gražesnis. 

— Jau geriau? — paklausė jis. 

— Kur kas. Tik dabar nebegalėsiu tavęs surasti vien pagal 
kvapą. 

Palinkęs virš ugnies Aleksas atrodė aukštesnis nei tuomet, kai 
juodu pirmą kartą susitiko. O jo plaukai buvo drėgni, švarūs ir ne- 
bestyrojo nuo galvos. 

Keja pasiėmė rudą butelį su jazminų aliejumi. Ji jau anksčiau 
pamatė tą butelį aliejaus, veikiausiai pagaminto parduotuvės savininko 
žmonos, ir žinojo, kad šis puikiai padėtų nuo glindų, utėlių ir kitų 
parazitų. Antra vertus, šitaip suveiktų ir keli kiti aliejai. Mat tikslas — 
uždusinti gyvius, kad jie negalėtų kvėpuoti. Iš kitų parduotuvės 
savininko turimų aliejų pasirinkusi jazminų, nes labai mėgo jų kvapą. 
Jai teko butelį pasičiupti po to, kai Aleksas bandė šį nuslėpti. Jis buvo 
taip įnikęs žerti jai komplimentus, kad nė nepastebėjo, kaip Keja 
šmurkštelėjo butelį į maišą. 

Aleksas nepratarė nė žodžio, tik linktelėjo, kad ji gali užpilti jam 
ant galvos aliejaus. Tačiau kai su šukomis rankoje Keja atsisėdo už jo, 
vyras išplėtė akis. 

— Ką ketini man daryti, mergužėle? — tyliai paklausė. 

— Ne tą, ko tu tikiesi. Palenk galvą, kad galėčiau matyti 
tavo plaukus. 

Šypsodamasis jis atsisėdo priešais ją. Tačiau nesulaukęs iš Kejos 
jokio veiksmo, vėl į ją pažvelgė. 

— Esi per aukštas, nepasiekiu. —Ji patiesė sau per kelius 
šlapią rankšluostį. — Atsigulk ir padėk man ant kelių galvą. 

— Mergužėle, nemanau, kad... 


— Kad pajėgsi sutramdyti savo „aistrą“ man? — be 
šypsenos paklausė ji. — Bijai, kad prisiliesi prie manęs ir iškart 
įsimylėsi?? 

Aleksas suprato: mergina iš jo juokiasi. Jam tai nepatiko, bet, antra 
vertus, ji mokėjo jį prajuokinti. 

— Aš save patausosiu kokiai vyresnei, o tave tegul turi 
Maiklas. 

— Maika, — pataisė ji. 

Jis padėjo Kejai ant kelių galvą, ir ši ėmėsi šukuoti jam plaukus. 
Išpainiojusi kaltūnus, užpylė aliejaus ir suskato nuodugniai šį trinti j 
skalpą. Aplink pasklido dangiškas jazminų kvapas. 

— Kadaise šitaip dariau savo broliui Etanui, kai jis j 
plaukus įsivėlė medaus ir bičių vaško. Tėtis jau norėjo jam nuskusti 
galvą, bet aš pasipriešinau ir pasakiau, kad viską išvalysiu. 

m Kiek tau tada buvo metų? 

— Turbūt vienuolika. 

— Vadinasi, jam?.. 

— Keturiolika. 

— Tu visada jiems buvai lyg mama? 

— Visai ne. — Keja masažavo į galvos odą aliejų. Nors 
dažnai skundėsi jį turint utėlių, pirštais nieko panašaus nejuto, tik odą 
ir labai ilgus plaukus. — Galbūt ir buvau Etanui šiek tiek mama, bet 
jis mieliausias iš mano brolių — švelniausias ir dailiausias. 

— Dailus? Kaip mergina? 

— Ne. Bet jokia mergina ir nemano jį esant tokio dailumo. 
Moterys, senos ir jaunos, taip apie jį šoldnėja. 

— Tai turėtų būti malonu. 

—Jam smagu. Tik mamai nepatinka. Ji sako, kad mano kartos 
merginos visai neturi santūrumo nei gėdos. Tvirtina, kad šiandien 
merginos metasi vyrams ant kaklo. 

— Kaip tu — savajam jaunikaičiui? 

— Aš niekada... 

— Jis tavęs nepamokė, kaip naudotis savo?.. 

Jis pamojavo plaštaka apytikriai sau apie burną. 

— Ne, — neužtikrintai atsakė Keja, mat nenorėjo išsiduoti 
meluojanti. — Man apie tai papasakojo Džesika. Ji su berniukais 
labiau patyrusi nei aš ir ldtos mano draugės. 

— Taigi su tuo. berniuku Maika nieko nedarei, ko 
nederėtų? 

Kejai nepatiko, kad jis kalba visai kaip jos tėvas. 


— Vargu ar jis berniukas. Trisdešimties metų, niekada 
nebuvo vedęs ir sekmadieniais laiko pamaldas. 

Pasisukęs Aleksas pažvelgė j ją. 

— Jis dvasininkas? Ketini ištekėti už pastoriaus? 

-— O kas čia bloga? 

— Sutikai padėti nuteistam žmogžudžiui pabėgti iš 
kalėjimo. Nemanai, kad tai šiek tiek prieštarauja tam, kaip turėtų elgtis 
gera švento Žmogaus žmona? 

-- Jau sakiau tau: padariau tai ne dėl tavęs, o dėl savo 
dėdės 
T. K. 

— Ir tai žmogus, kuris aistringai buvo įsimylėjęs moterį, 
vardu Batšeba? 

— Taip, — patvirtino Keja nesuprasdama, kur jis kreipia. 
= Pasakyk man, vaikuti, ar T. K. dėl savo aistros ką nors 
darė? Kai Keja tylėjo, jis pakėlė j ją akis. 

— Nagi, mergužėle, matau iš tavo veido. Taigi, ką jis darė? 

-—- Vylėsi. 

— Jis vylėsi, kad kurią nors dieną ras moterį, kurią mylėjo, 
vieną? 

—- Ne! — atkirto Keja ir padėjusi Aleksui ant skalpo 
delnus, vėl nugręžė jo galvą nuo savęs. — Batšeba turi dukterį, kurios 
vardas Hopė*, ir ji labai panaši į dėdę T. K. — Ji rūsčiai pažvelgė į jj. 
— Jeigu ir toliau į mane taip spoksosi, supilsiu to aliejaus į tavo 
vypsančią burną. 

Aleksas užsimerkė, bet tebesišypsojo. 

— Aš tik sakau, mergužėle, kad jeigu ištekėsi už pastoriaus 
ir žmonės sužinos, ką padarei, gyvenimas tavo vyrui nebus lengvas. 
Bet jis galbūt supratingas žmogus ir atleis tau už nuodėmes. 

— Aš ne... —ji nutilo, nelabai žinodama, ką pasakyti. 
Angį. Hope — viltis. 

Kaip Maika elgsis, kai jam praneš, ką Keja prisidirbusi? Kaip ji 
jam paaiškins, kad daug dienų praleido viena su tuo žmogumi, net 
buvo pasidėjusi jo galvą sau ant kelių, bet nieko nuodėminga neįvyko? 
Kai pamatė Alekso šypseną, — lyg 1š tikrųjų skaitytų jos mintis, — 
Kejai kilo pagunda įgyvendinti savo grasinimą ir supilti jam į burną 
aliejų. 

— Nejau pamiršti, kad esi nuteistas žmogžudys, o mes atsi- 
dūrę čia toli vienu du? Žinau, nenori, kad tau kalbėčiau apie... apie 
vyrus. 


— Tikrai taip. Tik norėjau žinoti, ar nesi dariusi ko nors 
nederama. 

— Kuo daugiau pradedu tave pažinti, tuo labiau iš kalbos 
man primeni vieną iš mano brolių. 

= Kurį? 

— Iš dalies Natą ir iš dalies Talį. 

— Bet ne gražuolį Etaną? 

— Tikrai ne Etaną. 

-—- O kaip dėl tobulojo Adamo? 

Adamas vienintelis toks. / jį niekas nepanašus. 

Eus laiką abu tylėjo. Aleksas užsimerkė, kol Keja darbavosi po jo 
galvą savo mažutėmis rankomis, o aplinkui sklandė malonus 
aromatas. 

— Prisiekiu, mergužėle, sukėlei man ekstazę. 

Braukdama aliejumi jam plaukus, ištempdama šiuos sau per 
kelius, ji susimąstė apie savo šeimą ir apie tai, kur pati atsidūrė, taip 
pat apie tai, kad nežino, kur keliauja ir kas toliau nutiks. Anksčiau 
visas Kejos gyvenimas buvo aiškiai suplanuotas, ji visada žinojo, ko 
nori iš gyvenimo. Būtų galėjusi nupiešti save trisdešimties metų. Tuo 
laiku turėsianti du berniukus ir mergytę. Tereikėjo nuspręsti, už kurio 
vyro ištekėti. O dabar klausė savęs, ar kuris nors iš tų numatytųjų 
dargi jos norės — po to, kai tiek laiko bėgusi nuo įstatymo. Ūmai 
pradėjo tvenktis ašaros, ir viena jų nukrito Aleksui ant kaktos. 

Jis gulėjo užsimerkęs, mintimis ir kūnu atsidavęs palaimai, pa- 
tiriamai pirmą kartą po labai ilgo laiko. Kai pajuto užkritusią ašarą, 
nemalonu buvo pagalvoti, kad pravirkdė merginą — ypač tokią mielą 
ir nekaltą kaip ji. 

— Ar žinojai, kad atvykau į šią šalį dalyvauti žirgų 
lenktynėse? — tyliai, vos girdimai paklausė jos. 

-- Ne, aš... — Keja sužagsėjo ir sušniurkščiojo nosimi, 
nurydama ašaras. — Tiesą sakant, labai mažai apie tave žinau. 

— Išskyrus tai, ką perskaitei laikraščiuose, — pasakė 
Aleksas, ir ji pajuto jo kūną įsitempiant. 

— Apskritai tai aš jų neskaičiau. Žinau tik tai, ką man 
papasakojo Hopė. — Kai jos žodžiai jo nepaveikė, Keja pasielgė taip, 
kaip būtų pasielgusi su kuriuo nors iš savo brolių: ėmė glostyti 
Aleksui plaukus — žinojo šitaip jį nuraminsianti. — Ar mėgsti kokius 
kitus gyvūnus, ne tik žirgus? 

2. Mėgstu visus, — atsakė jis. — Paukščius, žirgus, 
meškėnus. Visus mėgstu. 


— O vorus? 

Jis nusišypsojo. 

— Mažiau, bet taip, mėgstu. Ten, Škotijoje, aš labai blogai 
pasielgiau. Dusyk. 

Ji toliau šukavo jam plaukus, išskleistus sau ant skreito ir suteptus 
kvapniu aliejumi. 

— Mano broliai irgi kartais pasielgdavo taip, kad tėčiui ne- 
patikdavo. Sykį Natas padarė kažką tokio, aš nežinau ką, bet tėtis 
pyko ant jo ištisą savaitę. 

Aleksas nesusiturėjo nenusišypsojęs. Jis gerai žinojo, ką ir kodėl 
Natas padarė, taip pat ką jo tėvas manė savo sūnų padarius. Bet 
neketino pasakyti to Kejai. 

——- Aš slapčia sukergiau savo kumelę su nuostabiuoju lordo 
Brokinghersto eržilų. Dusyk. 

— Nejaugi? — nusijuokė Keja. 

— Aha, tikrai. Turėjau mielą kumelę, tokią įnoringą, kad 
jai nebuvo lygių. Tiesą sakant, šiek tiek panašią į tave. Ir aš nusigabe- 
nau ją į pietus, į Angliją, paskui palaukiau, kol to žmogaus eržilą 
paleis nakčiai į ganyklą. Mat už kumelės kergimą su nuostabiuoju 
gyvuliu lordas labai daug prašydavo, o aš neišgalėjau tiek mokėti. 

—- Vadinasi, pavogei, kas tau nepriklausė. 

— Aš linkęs manyti, kad suteikiau eržilui malonumą naktį 
pasimėgauti mano kumele. 

— Taigi esi filantropas. 

— Daugmaž, — nusišypsojo Aleksas. 

-—- Ir kuo baigėsi tavo didžiadvasiškumas? 

— Pirmas kumeliukas buvo mergaitė, o kumelės, kaip 
žinai, nepajėgios taip greitai bėgti kaip eržilai. 

-— Galbūt jos nenori, — pasakė Keja. — Galbūt nori likti 
vienoje vietoje, būti savo šeimoje. 

Aleksas pramerkė vieną akį ir pasižiūrėjo į merginą. 

— Sugrąžinsiu tave namo, mergužėle, dėl to nesijaudink. 

— Atrodančią kaip vaikinas? Gal turėčiau pradėti kramtyti 
tabaką? 

Jis tebežiūrėjo 1 ją. 

— Galbūt turėtum, mergužėle, nes dabar neatrodai kaip 
vaikinas. Tavo plaukai... 

Aleksui keliantis jų paliesti, Keja nustūmė jo ranką. 

— Mudu kalbėjomės apie arklius. 

— A, taip. 


Jis apsisuko ir užsimerkė. Gerai žinojo — kad ir kas buvo jo 
plaukuose, jau seniai iššukuota. Bet džiaugėsi, kad ji jo nenustumia. 

— Antras kumeliukas buvo gražuolis, tobulas visais 
atžvilgiais. 

— O tai reiškia, kad vyriškos lyties. 

— Žinoma. Kas gi kitas galėtų būti tobulas? 

Kai Keja pradėjo stumti jo galvą sau nuo kelių, Aleksas nusijuokė 
ir pagavo jos ranką. 

— Mergužėle, aš tik juokauju. Argi nesupranti? 

Ji atlyžo ir šukavo toliau. 

— Ir ką paskui darei?) 

— Matai, turėjau planą. 

— Kokį gi? 

Aleksas norėjo jai papasakoti, bet negalėjo, nes tas planas buvo 
susijęs su Kejos šeima. Jis žinojo, kad prieš kokius dešimt metų Nato, 
tai yra ir Kejos, tėvas netoliese Edilino nusipirko arklių fermą. Ten 
buvo namas, tvartas, upokšnis, tvenkinys — viskas, ko reikia žmogui, 
ketinančiam sukurti šeimą ir auginti arklius. Natas jam buvo parašęs 
apie tą vietą ir pasiskundęs, kad tėvas taip užsiėmęs, jog neturi laiko 
tinkamai fermos prižiūrėti, todėl ji yra nuostolinga. Kai Aleksas 
atrašė, kad tai panašu j jo svajonių fermą, Natas paprašė tėvo jos 
neparduoti, nes galbūt norės turėti tą vietą sau. 

Kaip tik tikimybė kada nors turėti fermą netoliese savo draugo 
Aleksui gyvenime teikė vilčių. Tėvas jam buvo pasakojęs apie 
Amerikoje atsiveriančias galimybes, ir Aleksas seniai svajojo tenai 
nuvykti. Jo planas buvo toks: užsidirbti iš žirgų tiek pinigų, kad iš- 
galėtų nusipirkti fermą, paskui į Ameriką pasikviesti tėvą ir gyventi 
drauge su juo. Viskas šiek tiek iškrypo iš vėžių, kai susipažino su 
Lilita ir ją vedė, dar nesukaupęs pakankamai pinigų fermai įsigyti, bet 
jis žinojo: jeigu surandi meilę, negali jos paleisti iš rankų. Žinoma, 
Lilita buvo ne visai tokia, kaip galima įsivaizduoti fermerio žmoną, 
tačiau Aleksas neabejojo, kad viskas būtų susiklostę sėkmingai. 

— Koks buvo tavo planas? 

-— Užkalti daug pinigų. Ar ne todėl visi vyksta į Ameriką? 

— Ir tu taip pat? 

— Taip. — Jis atsimerkė ir pažvelgė j tamsą. Šviesa sklido 
nuo laužo, bet saulė nusileido ir greitai atėjo vakaras. — Sėdau j laivą, 
pasiėmęs tris savo arklius — kumelę ir du jos palikuonis. Planavau 
štai ką: kergti kumeles ir leisti j lenktynes eržilą. Tarka buvo greitas... 

— Tarka? Tokiu vardu buvo greičiausias mano tėčio, kai 


dar gyveno Škotijoje, ponis. Vaikystėje aš juo jodinėdavau. 

Aleksas vos neprasitarė, kad Natas jam apie tai rašė, ir būtent todėl 
šitaip pavadino savo ristūną, bet nutylėjo. 

-- Toks vardas gana dažnas. 

— Nejaugi? O aš maniau, kad jis veikiau neįprastas. Taigi 
atsigabenai savo arklius į Ameriką ir leidai juos į lenktynes? Ar tik 
Tarką? 

— Mano kumelė pajėgdavo aplenkti daugelį čionykščių 
žirgų. O Tarką patausodavau tiems kartams, kai norėdavau laimėti 
didelius pinigus. 

— Suprantu. Tu priversdavai visus manyti, kad jie gali tave 
nugalėti, bet paskui išleisdavai kitą žirgą. Laikydavai jį paslėpęs? 

-- Suktos tavo mintys, — tiesiai neatsakė Aleksas, bet šyp- 
sojos. 

— Taigi taip ir darydavai? 

— Aha, kaip tik taip. Laikydavau Tarką paslėpęs toli 
užmiestyje, kad niekas iš tų turtingų vaikinų apie jį nežinotų. 
Lenktynes laimėdavau ir pralaimėdavau, o paskui išleisdavau Tarką. 
— Alekso šypsena praplatėjo. — Būtum turėjusi jį pamatyti. Aukštas 
ir juodas, gražus kaip saulėtekis. Buvo puikus gyvulys, ir pats tai 
žinojo. Žengdavo aukštai iškėlęs galvą, mostaguodamas uodega, ir nė 
nepažiūrėdavo į kitus žirgus. O bėgdavo! Bėgimo take nuo pat starto 
šaudavo į priekį taip, lyg Įeiti žirgai ten būtų buvę atvesti ganytis. 
Aplenkdavo juos keliais korpuso ilgiais. Amerikoje joks kitas žirgas 
negalėdavo jam prilygti. 

Keja raukėsi. 

— Kalbi taip, lyg jis... —ji užsikirto. — Lyg jis nebegyvas. 
Kas jam atsitiko? 

-— Nežinau. — Džiaugsmas Alekso balse išnyko. — Kai 
mane apkaltino žmogžudyste, viską, ką turėjau, iš manęs atėmė. 
Klausiau T. K., kas nutiko žirgams, bet jis nežinojo ir nieko neįstengė 
išsiaiškinti. 

— Būtum pasakęs dėdei T. K., kad aptikai niekieno iki šiol 
nematytą augalą, tai jis pasaulį aukštyn kojomis būtų apvertęs, 
stengdamasis tą augalą surasti. 

Aleksas nusišypsojo —jam vėl grįžo gera nuotaika. 

-- Mergužėle, visada sugebi mane prajuokinti. —Jis 
pasivertė šonu ir pažvelgė į ją. — Kai nuplausiu suteptą savo vardą, 
susigrąžinsiu Tarką, jo motiną ir sesę. 

— Kaip ketini nuplauti savo vardą? 


— Aš jau... —jis buvo bepasakąs, kad nemažai nuveikė, 
siekdamas nuplauti suteptą savo vardą, bet kadangi tai buvo susiję su 
jos broliu, nutylėjo. 

Kai T. K. aplankė jį kalėjime, Aleksas parašė Natui ir išdėstė, kas 
nutiko. Prižiūrėtojai neleido jam turėti plunksnos ir popieriaus, tad 
Aleksui teko laišką rašyti per daugelį jos dėdės apsilankymų. 
Išeidamas T. K. pasiimdavo prirašytus puslapius. Kai Aleksas aprašė 
viską, T. K. nusamdė raitelį, kad tas 1lgą, su visomis nušviestomis 
smulkmenomis laišką nugabentų Natui. Aleksas vylėsi, kad bus pa- 
kankamai laiko Natui atvykti ir juodu galės apie tai pasikalbėti, bet 
teisėjas pareiškė: Alekso nusikaltimas toks baisus, kad jis turi būti 
pakartas praėjus dviem dienoms po paskelbto nuosprendžio. Taigi 
Natui neliko laiko atvykti į Čarlstoną ir įrodyti Alekso nekaltumą. 

— Ką tu „jau“? 

Aleksas atsistojo ir įmetė į laužą daugiau medgalių. 

— Nieko, mergužėle. Visiškai nieko. 

Keja žinojo, kad jis meluoja. Neabejojo, buvo sumąstęs, ką daryti, 
bet nenorėjo jai pasakyti. Tik pamanyk, ji tiki škotu ir net rizikuoja 
savo gyvybe, 0 jis nė nesiteikia pasakyti, ką ketina daryti, kad 
apsigintų. Keja pritraukė prie krūtinės kelius ir apsigobė šiuos 
rankomis. Kai padėjo šalia savęs rankšluostį, visur aplink juos pas- 
klido jazminų kvapas. 

— Gal malonėtum mane vadinti kaip nors kitaip, o ne 
„mergužėle"? 

Jo lūpos persikreipė pusiau šypsniu. 

—- Tik kai tu išvis kaip nors mane vadinsi. 

— Nesąmonė. Aš tave vadinu... 

— Aha, tai kaip tu mane vadini? 

-- Ponu Makdauelu. 

— Kaip gražiai. — Aleksas atsigulęs išsitempė, ir drėgni 
marškiniai prilipo prie jo nugaros raumenų. — Tai parodo, kad gerbi 
vyresniuosius. Galbūt kartkartėmis dar pridurtum „sere“, tai labai tiktų 
esant dabartinei mūsų padėčiai. 

-- Dabartinei?.. — perklausė ji. — Jeigu nebūčiau tavęs iš- 
gelbėjusi, jau būtum negyvas. Kai pirmą kartą tave pamačiau, buvai 
pėsčias ir persekiojamas šaudančių žmonių. Kas nutiko tau padėju- 
siems išsilaisvinti vyrams? 

—- Vieną nušovė, o kitas pats pasidavė, — tyliai atsakė 
Aleksas. 

— Kaip tu ištrūkai? 


— Nėriau j. tamsą ir leidausi bėgti. Nesitikėjau nuo jų pa- 
sprukti. — Pažvelgęs į Keją, jis nusišypsojo. — Bet mane išgelbėti 
laukė miela mergina, apsirengusi pobūviui. Atrodei kaip angelas. 

—- Tada kitaip kalbėjai. Pasakei, kad tau galas. 

— Ne taip mane supratai. Aš pasakiau manęs, kad 
numiriau ir patekau V dangų. 

— Tu pasakei... — pradėjo ji ir nutilo, supratusi, kad jis er- 
zina. — Taip, iš tiesų manau, kad tu pavadinai mane angelu ir, ak, 
kaip apsidžiaugei, pamatęs mane ten tavęs laukiančią. 

— Kaip tik taip aš ir prisimenu. — Alekso akys laužo švie- 
soje linksmai sužybsėjo, ir Keja irgi nusišypsojo. — Mergužėle, 
manau... — Jis pažvelgė į ją. — Keja, manau, turėtume bent kiek 
numigti. Rytoj anksti rytą iškeliaujame. 

Ji atsiduso. 

— Vėl prieš auštant. Namie tarnaitė pažadina su puodeliu 
karšto šokolado, o aš guliu lovoje ir gurkšnoju, kol ji klausinėja, kuo 
norėčiau tądien apsivilkti. 

— Pasiklausius skamba taip nuobodžiai, — pasakė jis, 
pagaliu pamaišydamas lauže žarijas. 

— Ne, tai... — Keja apsidairė aplinkui į tykią naktį. Juodu 
jau buvo nukeliavę ganėtinai toli į pietus, ir augalai pradėjo rodytis 
kitokie. Ji buvo pastebėjusi gėles, kokias matė tik savo dėdės T. K. 
piešiniuose. — Tuomet nemanydavau, kad tai nuobodu, — pasakė ji 
žvelgdama į žemę ir pridūrė: — Aleksai. 

— Ką tu pasakei? 

-—- Namie nemanydavau, kad tai nuobodu. 

— Ne, tą girdėjau. Bet pabaigoje? 

Ji nusišypsojo. 

— Aleksai. Tą norėjai išgirsti? 

— Ne, man geriau patinka „pone Makdauelai“. 

Ji paėmė grumstą ir sviedė į jį. Kai pataikė į ranką, Aleksas 
suvaitojo, lyg iš tikrųjų skaudėtų. 

— Nesi džentelmenas. 

-— Niekada nenorėjau toks būti. Tik norėjau to, ką turi 
džentelmeno eržilas. 

Keja nusijuokė ir atsistojo. 

—- Manau, metas miegoti. Tik paprašysiu tarnaitės sušildyti 
man lovą ir atnešti šokolado, o tada jau galėsiu gultis. — Tikėjosi, kad 
Aleksas nusijuoks, bet jis tik įdėmiai ją nužvelgė. — Kas yra? 

— Neatrodai kaip vaikinas. 


— Tikiuosi, ne. — Keja žvilgtelėjo žemyn į savo 
drabužius. — Turiu pasakyti, tie bridžiai tikrai suteikia daug laisvės. Ir 
be tų... kai kurių apatinių, šiandien joti buvo kur kas lengviau. 

— Ne, kalbu apie tai, kaip tu eini, apie tavo judesius. 
Mergužėle... — jis iškėlė ranką. — Keja, noriu pasakyti, šitaip 
atrodydama niekada nebūsi palaikyta vaikinu. 

Ji palietė sau plaukus. Neketinanti verkti! 

— Žinau. Mano plaukai... 

— Nors ir nuskusčiau tau galvą plikai, vis tiek atrodytum 
kaip mergina. Ir savo laikysena, ir rankų judesiais. 

— Kas negerai, kaip aš judinu rankas? 

— Tai nieko bloga, jeigu esi panelė, įžengianti į pokylių 
salę. Bet dabar atrodai kaip vaikinu persirengusi mergina. 

— Ak, — ištarė ji, pagaliau supratusi, ką jis turi galvoje. — 
Nori, kad mano judesiai būtų kaip Talio. 

— Nežinau, kaip jis juda, bet pabandyk. 

Keja paėjėjo toliau nuo laužo, ištiesino pečius, atstatė į priekį 
suspaustą krūtinę ir prastybrino pro jį pasipūtėliškai krypuodama, lyg 
tuo parodydama esanti geriausia ir šauniausia. Sustojusi kumščiu 
pasitrynė nosį ir įžūliai į jį pažvelgė, lyg kviestų muštis. 

Aleksas susijuokė, paskui nusikvatojo visa gerkle. 

— Tu tikrai neteisingai vaizduoji. Vaikinai šitaip 
nevaikščioja. 

— O jis vaikščioja kaip tik taip. 

— Pabandykim dar kartą, tik nesistenk atrodyti, lyg 
ieškotum peštynių. Ištiesinti pečius tinka, bet žingsniuok ne taip 
pasipūtėliškai. 

— Tuomet galbiit panašiau kaip Adamas. 

Ji vėl praėjo, tik šįsyk žirgliodama ilgais žingsniais ir nutaisiusi 
povyzą, lyg sakytų: esu pernelyg užsiėmęs, kad kreipčiau dėmesį į 
visus kitus pasaulyje. 

Aleksas užsikosėjo, suturėdamas juoką. 

— Negerai? O jeigu kaip Etanas? 

Pritariamai mostelėjęs ranka, Aleksas sutiko, kad ji paban- 
dytų. 

Keja sugrįžo atgal, tik šįkart ėjo lėtai, viską aplinkui stebėdama, o 
kai žybtelėjo akimis į Aleksą, ilgai jį nužvelgė, lyg niekada anksčiau 
nebūtų nemačiusi, bet norėtų susipažinti. 

— Viešpatie aukščiausiasis! — sušuko Aleksas. — Juk 
tikrai vaikinukas taip nevaikščioja. 


Keja gūžtelėjo pečiais. 

-— Gatvėje merginos sekioja jam iš paskos. 

= Na, hm, nemanau, kad šitai turėtum daryti. Juk 
nenorime, kad žmonės paskui mus sekiotų. O kaip dar vienas brolis? 
Kuo jis vardu? 

— Natanielis. Natas. 

Keja apsidairė aplink, kažko ieškodama, paskui paėmė odinį 
krepšį, gulintį ant žemės prie jos balno. 

— Tarkime, tai knyga. 

Prisikišo krepšį prie veido ir pamažu perėjo per laukymę, tartum 
nekreipdama dėmesio į visa aplink, tik įbedusi akis į knygą. Pasiekusi 
pakraštį, tebelaikė galvą nulenktą, bet apėjo kelyje pasitaikiusį medį. 

Sugrįžo prie laužo ir pažvelgė į Aleksą. 

— Na, kaip? 

Jis neiškentė nesusijuokęs. 

— Manau, nė vienas netinka. Ar negalėtum?.. 

— Ko negalėčiau? 

— Na, mergužėle... Keja, ar negalėtum vaikščioti kaip as? 

— O? Tai yra šitaip? 

Ji išpūtė krūtinę, suraukė kaktą ir rūsčiai pažvelgė į įsivaizduojamą 
asmenį: 

— „Ar negalėtum greičiau, mergužėle? Neturiu visos 
dienos laiko. Su tavimi daugiau vargo, negu esi to verta.“ 

Ir nuskubėjo į tamsą, palikdama tą, į kurį kreipėsi. 

— Aš taip ne... — pradėjo Aleksas, paskui palingavo galva. 
— O gal. Bet jeigu taip vaikščiosi ir nieko nekalbėsi, tai galbūt tau 
gerai seksis. 

— Tai suprasti kaip komplimentą? 

-- Tik ne iš manęs, — atsakė jis šypsodamasis. — Manau, 
dabar turėtume pamiegoti. Dar šiek tiek padirbėsime prie tavo eisenos 
rytoj. 

— Juk neketini man pasakyti, kad turiu sėdėti pražergtomis 
kojomis, a? 

=— Taip, ketinu, — rimtai atsakė jis. 

— Galbūt tai ir gerai. Jeigu padarysiu tokią didelę 
nuodėmę, mama mane suras, kad ir kur būčiau. 

Keja paėmė nuo žemės platųjį Hopės apsiaustą ir j j j susisupo. 
Ketino juo pasikloti, apsisaugodama nuo drėgmės iš apačios, ir už- 
sikloti, bet pasižiūrėjusi žemyn j savo bridžius susimąstė apie realią 
padėtį, į kokią juodu pateko. Jeigu kas nors atspėtų, kad ji moteris, ir 


dar pamatytų drauge su Aleksu, nebūtų sunku suprasti, kas jie tokie. Ir 
abu UŽSALYUS) į kalėjimą. 

Noriu, kad dabar nukirptum man plaukus, — tyliai 
paprašė ji ir neišdrįso šių paliesti, tik vėl pravirko. 

Matė, kad Aleksas buvo besižiojąs atsiprašyti ar rasti kokią nors 
dingstį plaukus palikti ild ryto, bet to nepadarė, tik linktelėjo galva į 
netoliese gulintį rąstgalį, ir ji tiesia nugara ant šio atsisėdo. 

Aleksas išsiėmė iš krepšio pasigriebtas parduotuvėje žirkles ir 
užėjo jai už nugaros. Plaukai dar buvo drėgni nuo maudynių upėje, bet 
džiūdami papuro vešliomis garbanomis. Nukirpti tokius plaukus — tai 
negailestingai suniokoti grožį. 

Keja pakėlė aukštyn akis, pamatė Aleksą dvejojant ir buvo 
bepasakanti jam, kad nesunkintų jos kančios. Tačiau nutylėjo, nu- 
PES jį pakurstyti. 

Ar aš tau pasakojau apie Bendžaminą? 

— O kas jis toks? — paklausė Aleksas, suimdamas ir 
pakeldamas jos plaukų sruogą. Troško pridėti juos sau prie veido ir 
pajusti ant odos. Per tą laiką, kol sėdėjo kalėjime ir vyko teismo 
procesas, jau praėjo mėnesiai, kai jis nepatyrė moters švelnumo. — 
Turi penktą brolį? 

-—- Bendžaminas — jauniausias iš mano gerbėjų. Tik dvide- 
šimt dvejų ir labai dailus. Žinoma, ne toks dailus kaip Etanas, bet iš 
pažiūros labai mielas. Iš gana turtingos šeimos ir mėgsta lošti 
kortomis iš pinigų, žaisti visokius žaidimus ir statyti žirgų lenktynėse. 

— Statyti už žirgus? Juk tikrai nemanai tekėti už lošėjo! 

Laikydamas rankoje storą jos plaukų sruogą, Aleksas pirmą 
kartą čekštelėjo žirklėmis. Kai nuostabūs raudoni plaukai nukrito ant 
žemės, jis įsistebeilijo įjuos. 

Pajutusi savo plaukus kerpamus, Keja pasiryžo neverkti. 

— Bet jis moka mane prajuokinti ir atsiveža įdomių 
žaidimų pažaisti. Manau, galbūt jis kaip tik tas, už kurio turėčiau 
ištekėti. Jam atrodytų tai puikus nuotykis, kai bėgau per kraštą su 
nuteistu žmogžudžiu. 

— Kas jis per žmogus, jei visai nesijaudintų dėl to, ką tau 
teko patirti? — Aleksas nukirpo jai dar plaukų. — O jeigu aš būčiau 
kaltas, kaip visi mano? Ar bent kiek nutuoki, ką jau būčiau galėjęs tau 
padaryti? 

— Bet nepadarei, ir grįžusi namo viską Benui papasakosiu. 
Jis net pasijuoks dėl jazminų aliejaus, kuriuo sutepiau tau plaukus. 

— Negi pasijuoks? — paklausė Aleksas susiraukdamas ir 


nukirpo dar plaukų. — Nepavyduliaus? 

— Benas sako, kad kvaila pavyduliauti, ir kai mudu 
susituoksime, privalau niekada nepavyduliauti, nors ir ką jis darytų. 

— Pasiklausius panašu, kad jis ketina lakstyti paskui kitas 
moteris, kol tu sėdėsi namie su pulku varvanosių. 

— Argi tai ne žmonos priedermė? 

2 Ne, — atsakė Aleksas. — Mano nuomone, pora turi 
drauge auginti šeimą. 

— Taigi, sakai, vyras turėtų būti pavydus? 

-—- Manau... — Aleksas nutilo, supratęs, kad jį erzina. — 
Esi įkyruolė, štai kas tu. Viskas, aš baigiau. 

Keja atsistojo. Apsiaustas nukrito jai nuo pečių, 0 ji stovėjo 
žvelgdama į Aleksą ir bijodama pajudinti galvą. Kaip jausis turėdamas 
tiek mažai plaukų? Pamažu, nedrąsiai pakreipė galvą į vieną, paskui į 
kitą šoną. Tiesą sakant, jausmas ne toks ir blogas. Jis nukirpo plaukus 
tik iki pečių, tad Keja galėtų juos susirišti virš sprando, kaip darydavo 
jos broliai. 

Keja pakreipė galvą j vieną šoną, tik šįsyk greičiau. Nebelikus 
pėdos vešlių plaukų, buvo stebėtinai lengva. Ji suskato purtyti galvą, ir 
plaukai išsidraikė apie veidą. Liovusis pažvelgė į Aleksą. Vis dar 
laikydamas žirkles rankoje, jis stebėjo ją plačiomis akimis. 

— Negaliu patikėti, kad šitaip man dargi patinka. — Keja 
vieną koją pastatė ant rąstgalio, o rankoje laikė įsivaizduojamą pypkę. 
— Taigi, sere, pasakykite man, ką manote apie šiandieninę kviečių 
kainą? Ji vėl padidės ar anglai ir tą mums numušė? 

Aleksas dar niekada nebuvo matęs ką nors mažiau panašesnę į 
vyrą nei ji: plaukai išsidraikę apie pečius, nuo ilgų blakstienų ant 
skruostų krintantys šešėliai. 

= Manau, kalbėti turėtum leisti man. 

Ji išsitiesė ir vėl papurtė plaukus. Iš tikrųjų jausmas nuostabus. 

— Liaukis! — nukirto Aleksas. 

— Kodėl? 

— Mane nervini, tik tiek. Eik miegoti. 

— Otų? 

— Ką veiksiu, tai mano reikalas, — atrėžė jis, pats 
suprasdamas, kad nuskambėjo irzliai. Nežinojo, ar vis dar myli Lilitą, 
bet jau seniai jis buvo vienas su moterimi, o Keja... Jis ieškojo 
tinkamo žodžio. Gundanti. Iš tikrųjų ji gundanti. 

Keja stovėjo čia ir spoksojo į jį, o Aleksas žinojo, ko mergina nori. 
Nori žinoti, kur jis eina, ką ketina daryti ir kada grįš. Magėjo vėl 


pasakyti, kad ką darys, tai jo reikalas, ne jos, bet nutylėjo. 

— Einu išsiplauti iš plaukų tą šlykštų aliejų, — pagaliau 

pasakė. O iš tikrųjų ketino ilgam pūkštelėti i šaltą kaip ledas upokšnį. 

Nevalia to daryti, — pareiškė ji. — Aliejus turi pasilikti 
bent iki ryto, kad sunaikintų viską, kas yra tavo plaukuose. Galėsi jį 
išsiplauti prieš mums rytoj išvykstant. —Ji vėl pasiėmė apsiaustą ir į jį 
susisupo. — Bet daryk, ką nori. — O aš dabar miegosiu. 

Ji išsitiesė ant žemės šalia laužo ir minutėlę gulėjo tylėdama, 
paskui numetė nuo savęs vieną apsiausto pusę. Aleksui tai reiškė 
kvietimą. Kad ir ne itin kažkas, bet juos skirs vilna, o kai jis šalia, 
mergina jausis saugesnė. 

Truko tartum amžinybę, kol Aleksas pajudėjo iš vietos. Atrodė, 
lyg mėgintų apsispręsti. Pagaliau Keja išgirdo jį tyliai susijuokiant, — 
prie to garso jau buvo bepriprantanti, — o paskui jis išsitiesė ant žolės 
greta jos ir užsitraukė ant savęs dalį apsiausto. 

— Labanakt, Keja, — palinkėjo jis. 

— Labanakt, — atsakė Keja ir jusdama per vilną jo kūno 
karštį užmigo. 

— Vis dar dvokia, — pasiskundė Aleksas, sėdėdamas ant rąstgalio 
nuleidęs galvą su užkritusiais kvapniais plaukais. — Niekaip negaliu 
atsikratyti tos smarvės. Tris kartus muilavausi galvą, bet teužuodžiu 
vien... gėles. Nuo manęs trenkia kvapas kaip nuo prakeiktos gėlės 

Keja su žirklėmis rankoje stovėjo už Alekso, mėgindama nukirpti 
bent kelis colius ilgų jo plaukų. Pati pavydėjo jam to kvapo, bet 
nebuvo tokia kvaila, kad prisipažintų. 

Jos nuomone, iš tikrųjų Alekso problema ta, kad juodu šįryt 
atsibudo susiglaudę kaip šunyčiai. Teisybė, nors tarp jų terpėsi sunkus 
vilnonis apsiausto audinys, vis tiek miegojo labai arti vienas kito. 
Aleksas gulėjo ant šono, veidu į laužą, o Keja — už jo, prisispaudusi 
visu kūnu jam prie nugaros ir užmetusi ant krūtinės ranką. Veidų 
įsikniaubusi į kvapnius jo plaukus sapnavo malonius sapnus. 

Žinojo, Aleksas nenori prisipažinti, bet tikriausiai irgi gražiai 
sapnavo, nes laikė jos ranką, delnu prispaudęs sau prie skruosto. 

Bet kai labiau išsibudino, Aleksas pašoko ant kojų piktai su- 
riaumodamas. Tačiau jo pyktis Kejos neišgąsdino. Ji pasirąžė, tebe- 
gulėdama jam nusišypsojo ir pasakė, kad kvepia nuostabiai. Ir kaip tik 
tuomet jis nubėgo prie upokšnio, nusiplėšė drabužius ir įsibridęs į 


vandenį iš paskutiniųjų stengėsi pašalinti nuo savęs jazminų aliejaus 
kvapą. 

Niekas nepadėjo. Jo plaukai tebekvepėjo nuostabiai. Keja privertė 
Aleksą atsisėsti ant rąstgalio, kad galėtų apkirpti, ir kaskart, kai kaip 
nors pakomentuodavo ar — dar blogiau — prikišdavo prie plaukų 
nosį, jis dar labiau supykdavo. 

-—- Nusiskusiu galvą, štai ką padarysiu, — murmėjo jis. — 
Vaikščiosiu plikas. 

— Tai tau teks nusiskusti ir barzdą, nes ir ta kvepia tiesiog 
dangiškai. 

Pasisukęs jis sužaibavo akimis. 

— Atleisk. Kvapas labai vyriškas. Tačiau laukiu 
nesulaukiu, kada galėsiu apie tai papasakoti draugėms. Įdomu, ar 
galėčiau gauti iš parduotuvės savininko žmonos to jazminų aliejaus 
receptą. Niekada dar nesu uodusi tokio stipraus kvapo. Kažin kokia 
būtų jos jazminų arbata? 

Vis piktai tebežioruodamas akimis, Aleksas atsistojo ir nusimetė 
nuo pečių rankšluostį. Deja, tas irgi buvo persismelkęs jazminų kvapo 
ir vos pajudintas paskleidė ore malonų aromatą. 

Keja gavo prikąsti lūpą, kad garsiai nesusijuoktų, bet, antra vertus, 
jai jau atsibodo jį raminti. Savo pykčiu Aleksas darėsi juokingas. 

— Nors nesi bankų plėšikas, — pasakė ji. 

— Ir kuo tai geriau, nei būti vadinamam žmogžudžiu? 

Jis jau balnojo savo arklį ir krovė nešulius. 

— Tave atpažintų, vos tik įžengtum pro duris. — Kai 
Aleksas pasisuko ir metė į ją įsakmų žvilgsnį nutilti, Keja tik nekaltai 
sumirksėjo. — Tau susekti būtų nusamdytos moterys. 

Aleksas rūsčiai žingtelėjo į priekį, o ji atsitraukė. Jeigu tebe- 
vilkėtų suknele, būtų užkliuvusi už kokių šakelių ir parvirtusi, bet 
bridžiai suteikė laisvumo, tad mikliai šias peržengė. 

— Zinai, kaip būtų parašyta skelbime dėl tavo arešto: 
„Apuostykite tą nusikaltėlį.“ Galbūt išsiuntinėtų lapelius, suteptus 
aliejaus lašų pavyzdžiais. Žmonės galėtų juos lyginti su kiekvieno 
sutikto vyro plaukų kvapu. 

— Tu... — pradėjo Aleksas, bet Keja jo akyse nebematė 
pykčio. 

-- Vyrus, besinaudojančius rožių vandeniu, iškart atmestų. 
Ne, kaltasis būtų tik tas, nuo kurio kvepia jazminais. Tik pamanyk, 
kokį perversmą padarytum nusikaltėlių pasaulyje. Žmogų atpažintų ne 
pagal jo piešinį, o pagal kvapą. 


— Gerai, užteks, — griežtai, bet slėpdamas šypseną, 
pareiškė Aleksas. — Sėskis ant arklio ir keliaujam. Tai yra, jeigu tik 
sugebėsi liautis iš manęs šaipiusis. 

— Pasistengsiu kaip įmanydama, bet turiu prašymą: gal 
leistum man joti pavėjui nuo tavęs? 

Jis nepajėgė užgniaužti juoko. 

— Gerai, mergužėle, šok į balną, antraip mudu nespėsime 
susitikti su ponu Greidžiu. 

Keja įsėdo į balną, vadelėmis paraginusi kumelę demonstratyviai 
giliai įkvėpė oro ir užsimerkė lyg pagauta ekstazės. 

Nuleidęs jos elgesį nemačiom, Aleksas iš nedidelės laukymės 
nujojo pirmas atgal į kelią. 

— Taigi prisimink. Kai sutiksime žmones, laikyk galvą nu- 
leistą ir nieko nekalbėk. Jie nesunkiai atpažintų tave kaip merginą. 

— Betgi aš nekvepiu kaip mergina, — nusišiepė ji. — 
Palieku tai tau. 

Aleksas tik palingavo į ją galva ir paragino pentinais arklį. 

Kurgi ji? — vėl paklausė savęs Aleksas. Keja turėtų būti smuklėje 
šalia jo. Bet jos nėra. Anksčiau būtent jai kilo mintis išbandyti pa- 
keistą savo išvaizdą, ir jie dėl to net susiginčijo. 

— Nė nemanyk! — pareiškė jis, ir tai turėjo būti įsakymas. 

— Kada nors man vis tiek teks pasirodyti viešumoje, tai 
kodėl ne dabar? 

— Vis dar esame pernelyg netoli Čarlstono. 

Jis sėdėjo ant arklio tiesus ir žvelgė tiesiai į priekį, o ne į ją. 

— Žinau, esame piečiau Savanos. Nors man ir neleidai 
pasižiūrėti į žemėlapį ir nieko nepasakei, kur esame, kur link keliauja- 
me ir kaip ilgai mums truks tenai nukakti. Faktiškai net nepasakei, 
kokį esi sugalvojęs planą dėl manęs. Išgelbėjau tave nuo mirties, 
rizikavau savo gyvybe, o tu net nesiteiki mane nušviesti kur ir kada. O 
kai tavęs klausiu... 

— Gerai, — garsiai nukirto Aleksas. —Jeigu nustosi 
taušku- si, leisiu tau užeiti į smuklę. Bet privalai tinkamai elgtis. Ir 
liaukis čiupinėjusis plaukus! 

Pažvelgęs į ją ant arklio pagalvojo, kad juodu galėtų tiesiog dabar 
pasiduoti vietos šerifui. Jo akimis, Keja visai nepanaši į vaikiną. O jos 
absurdiška laikysena, anot pačios, nusižiūrėta iš vieno ar kito savo 


brolių, tiesiog kelia juoką. Tikrai niekas nepatikės, kad ji vyras. 

Keja akinamai nusišypsojo. 

— Nežiūrėk į mane taip, lyg būčiau tavo bloga lemtis. Tik 
tu manai, kad aš atrodau kaip mergina. Beje, ar mano suknelė tvarkin- 
gai supakuota? 

Ji nepasakė, bet rūpinosi dėl deimantinių segtukų korsaže. 

— Taip, mergužėle, tvarkingai. 

Aleksas nepajėgė nežiūrėti į Keją akimis, lyg jaustųsi netoli 
mirties, o kaip tik taip ir jautėsi ją matydamas. Neabejojo, kad abu 
sučiups, vos tik ji pasirodys žmonėse. 

Žvilgtelėjusi į jį, Keja nusišypsojo, pristabdė vadelėmis kumelę, 
atsilikdama už jo. Po kelių minučių Aleksas pamatė ją pasikeliant ant 
dešinės pėdos, o kairiąją ištraukiant iš balnakilpės. 

— Ei, ką mėgini daryti? — paklausė kaip įmanydamas 
ramiau. 

— Tai gudrybė, kurią atlieka Talis, o aš negalėdavau, nes 
visada jodavau su suknele. Jį to išmokė mano pusbrolis Derekas. Jis 
turi... 

— Tapti lordu, — greitai užbaigė Aleksas ir prieš savo 
valią pajautė... na, pajautė kažką labai panašaus į pavydą. Tai Aleksas 
parodė jos pusbroliui Derekui Monkrifui, kaip įstatyti abi pėdas į 
vieną balnakilpę ir joti pasislėpus arklio šone. Aleksas dažnai nau- 
dodavosi ta gudrybe, kai norėdavo nepastebėtas prasmukti nuo tėvo — 
mat šis jam uždraudė naktimis joti į viržynus. 

— Ne visai taip, — vėl prašneko Aleksas pikčiau nei norė- 
jo. — Perkelk visą savo kūno svorį ant dešinės pėdos, paskui kairiąja 
slysk per arklio nugarą į kitą pusę. Štai taip, mergužėle, dabar pritūpk. 
Kitame arklio šone niekas tavęs nematys. 

Keja nusišypsojo Aleksui taip dėkingai, kad jis nusuko į šalį 
akis. 

— Spėju, tai škotiška gudrybė. 

— Tiesą sakant, jos išmokau iš savo tėvo, o jis — iš 
jūsiškių Amerikos indėnų. Manyčiau, tai jūsų tėvas išmokė to tavo 
brolius. 

— Jis?.. — Keja nepajėgė paslėpti nuoskaudos, kad tėvas 
išmokė tokio naudingo veiksmo jos brolius, bet ne ją. Ką dar jis jiems, 
o nėjai parodė? — Ką kita dar moki? — paklausė ji Alekso. 

— Manai, parodysiu tau gudrybes, kuriomis pasinaudojusi 
nuo manęs pabėgtum? 

— Juk sakei, kad nesu belaisvė ir galiu tave palikti bet 


kuriuo metu. Be to, dabar, kai mano šonkauliai nebevaržomi, aš 
pradedu... 

— Ką? Tuo mėgautis? 

— Ne, žinoma, ne. Bet aš... —Ji primerkė akis. — 
Nežiūrėk j mane taip, lyg būčiau didelė įkyruolė, ir parodyk dar ką 
nors. Kitą kartą, kai pamatysiu Talį, noriu, kad jis liktų baisiai 
priblokštas to, ką darysiu. 

A, tad jeigu nori baisiai jį priblokšti, gal tau patiktų 
žabandyi tai. 

Jis žinojo, kad neturėtų gaišti laiko ir jai demonstruoti triuko su 
arkliu, bet negalėjo pakęsti, kad visi nuopelnai būtų priskiriami kam 
nors kitam. Tad pasiūlė apsimainyti arkliais ir nurodė Kejai atsistoti su 
jo arkliu kelio pakraštyje. Jis numetė ant žemės nešvarią skepetą, kurią 
jai pasiūlė aną pirmąją naktį, paskui pasivedėjo merginos kumelę 
kažkiek keliu į priekį, užšoko ant jos ir visu greičiu pasinešė atgal, 
Kejos link. Susilyginęs su numesta ant žemės skepeta, pasilenkė ir šią 
pakėlė. Beveik tą pat Aleksas padarė prieš kelias dienas, kai mergina 
numetė skepetą, tik šįsyk pasilenkė žemiau, ir Keja niekaip nesuprato, 
kaip jis išsilaikė balne nenukritęs. 

Sustojęs apsuko kumelę ir atjojo žingine atgal. 

-- Aš irgi noriu to išmokti. 

Aleksas nušoko ant žemės ir padavė Kejai kumelės vadeles. 

— Išmokysiu tave, bet ne dabar. Nėra laiko. — Pamatęs jos 
veidą, prisilenkė arčiau. — Ir nebandyk to daryti viena pati, nes 
nusilauši sprandą ir gausi man už tai atsakyti. 

— Kada mane išmokysi? 

— Kai... — norėjo sakyti, kad parodys jai, kai pasieks 
Floridą, bet jis turės išvykti su ekspedicijos grupe, o ji pasiliks pas T. 
K. draugus. Galimas dalykas, dar po dviejų dienų, kurių prireiks susi- 
tikimo vietai pasiekti, jis jos niekada nebepamatys. Tačiau neketino 
Kejai to sakyti. — Kai turėsime laiko, — tik tiek pažadėjo. 

Taigi likusią dienos dalį Aleksas stebėjo, kaip Keja praktikuojasi 
pirmąjį triuką. Privertė merginą joti priekyje, kad galėtų matyti, ką 
daro negerai, ir ją pataisyti — taip pat pagelbėti, jeigu iškiltų pavojus. 
Bet priekyje jojanti mergina buvo klaidingas sprendimas: jis nuolat 
matė ją priešais akis judančią, su itin aptemptais bridžiais ir plonais 
marškiniais. 

Kol pasiekė smuklę, nuotaika Aleksui subjuro. Visai suprantama, 
Keja nori išbandyti savo maskuotę, bet jis nepajėgė prisiversti sau to 
pripažinti. O galbūt tiesiog norėjo vėl praleisti naktį su ja kur nors 


kelyje. Jam jau pradėjo patikti jausti arti savęs kitą žmogišką būtybę. 
Per visas pasibaisėtinas savaites kalėjime, nors ir apimtas sielvarto, 
kartais jis ilgėdavosi žmonių. Pasikalbėti su kuo nors ilgiau, ne tik tas 
kelias minutes, kurias jam leisdavo matytis su T. K. Klausytis kokio 
nors kito žmogaus, ne tik savo advokato! 

— Sugebėsiu priversti žmones manyti, kad esu vyras, — 
kalbėjo Keja, kai bandė jį įtikinti, kad leistų jai kaip vaikinui 
pasirodyti viešumoje. 

-—- Gerai, — pagaliau sutiko jis, nenorėdamas jos nuvilti. 
— Bet privalai daryti tiksliai taip, kaip pasakysiu. 

— Juk visada taip ir darau, ar ne? 

Aleksas atsiduso. 

-- Esi klusni kaip višta. 

-- Kaip kas? — perklausė ji. — Kodėl iš visų gyvūnų, 
kuriuos galėjai pasirinkti, nusprendei palyginti mane su višta? 

— Galbūt dėl plaukų. Kaip raudonas gaidys. Raudona de- 
deklė. 

Ir vėl ji sugrąžino jam gerą nuotaiką. 

O dabar jisai sėdi smuklėje ir laukia jos pasirodant. Užsakė dvejus 
pietus ir du bokalus alaus, paskui susimąstė, ar ji kada nors ragavusi 
alkoholinio gėrimo. Bet vyro legenda kaipmat sužlugtų, jeigu 
užsakytų jai arbatos. 

Aleksas vėl žvilgtelėjo į duris. Keja nuėjo j išvietę, bet praslinko 
jau pusė valandos. Tad kurgi ji ir ką veikia? Negi ją jau atpažino? 

Prie gretimo stalo sėdėjo trys vyrai. Vienas iš jų pakvietė: 

-— Eikš, prisidėk prie mūsų. Juk nesėdėsi vienas tokį 
malonų vakarą. 

— Laukiu... ee... savo brolio. 

-— Tad abu galite prisidėti prie mūsų, — pasiūlė antrasis. 

— Ne, bet vis tiek dėkui, — atsakė Aleksas, stengdamasis 
kuo geriau prisiminti savo amerikietišką akcentą. Juo nekalbėjo nuo 
tada, kai susitiko Keją. Matydamas, kad vyrai įdėmiai į jį tebežiūri, 
pridūrė: — Mano brolis nedrąsus. Prie nepažįstamųjų nesmagiai 
jaučiasi. 

— Tas dailus vaikinas? Liaunas kaip nendrė? 

Aleksas pasistengė neaiktelėti ir neparodyti, kaip tas klausimas jį 
išgąsdino. Jau tikėjosi išgirsti, kad tas žmogus atpažinęs tariamame jo 
brolyje merginą. Bet vis dėlto įstengė linktelėti. 

— Tuomet jis ne toks nedrąsus, — nusišypsojo pirmasis. 
— Mačiau jį su bufetininko dukra, ir juodu anaiptol nebuvo nedrąsūs. 


Kalbėjosi ir juokėsi. 

Apimtas siaubo Aleksas tik spoksojo į vyriškį. Po galais, ką Keja 
dabar krečia? Juk juos išduos! Jau buvo perpus beatsikeliantis nuo 
kėdės, kai atsidarė durys ir ji įėjo vidun. Savo apsiaustą buvo palikusi 
ant arklio, tad liekna jos figūra gerai matėsi po laisvais baltais 
marškiniais ir aptemptais virš laibų klubų bridžiais. Ir kaipgi ji 
sugebėjo jį įtikinti, kad kada nors galėtų atrodyti kaip vyras? 

— Antai ir jis. Taigi, vaikine, kaip tau sekėsi su ta mažyte? 

Keja nusišiepė. 

— Na, visai neblogai. Bet jums, seniai, nepasakosiu, nė 
nesitikėkite. 

Garsiai nusikvatoję, trejetas vyrų vėl ėmėsi savųjų alaus bokalų. 

-— Ką tu sau manai, taip elgdamasi? — pro sukąstus dantis 
iškošė Aleksas, kai tik ji atsisėdo šalia. 

— Papasakosiu vėliau, — tyliai atsakė Keja ir pakėlė savo 
bokalą j vis dar besijuokiančius vyrus prie gretimo stalo. Nugėrė di- 
džiulį mauką. 

-- Pastatyk jį ant stalo! 

— Esu ištroškusi. 

— Dar to betrūko, kad nusigertum ir pradėtum šokti po 
salę, visiems parodydama, kas iš tikrųjų esi. 

— Ir kas, jei išties imsiu šokti? — paklausė Keja. — 
Niekas nepalaikys manęs mergina. Tik tu matai mane tokią. — Ji 
paėmė iš dubens stalo viduryje marinuotą kiaušinį ir jo atsikando. — 
Nori išgirsti, ką veikiau? Hm, skanu. Galbūt reiktų gauti receptą. 

-- Vyrai paprastai neprašo receptų. 

— Galėčiau pasakyti, kad mano mama... Ne! Kad noriu, 
jog mano sužadėtinė jų gamintų, kai susituoksime. 

Aleksas atėmė iš jos nesuvalgytą pusę kiaušinio ir pats sudorojo. 

— Kalbėk kuo mažiau ir nieko neklausinėk receptų. 
Supratai? 

— Supratau, kad drebi dėl dalykų, dėl kurių visai nereikia 
jaudintis. A, štai atneša mums valgį. 

— Bent vienu atžvilgiu tu prilygsti vyrui: savo apetitu. 

Aleksas taip nerimavo dėl to, kas dedasi, kad vos pastebėjo 
merginą, jiems atnešusią dvi kaupinas lėkštes maisto. Lėkštėse buvo 
storos riekės kumpio, šparaginių pupelių, bulvių svieste, kukurūzinės 
duonos ir obuolių džemo. Pamatęs, kad Keja gavo dvigubai pilnesnę 
nei jo lėkštę, Aleksas klausiamai pažvelgė į padavėją. 

Ta buvo dailutė mergina, šviesiaplaukė ir mėlynakė, su įspūdingu 


biustu, kuris gerokai matėsi po palaidinuke gilia iškirpte. Jis 
žvilgtelėjo į vyrus prie gretimo stalo — tie išsižioję spoksojo į mer- 
giną. 

-- Tavo korsažas persikreipęs, — pasakė Keja ir uždėjusi 
abi plaštakas ant didžiulio merginos biusto ėmėsi taisyti visą jos palai- 
dinukės priekį. Jeigu Aleksas jau būtų atsikandęs kąsnį, būtų pa- 
springęs. O dabar sukrėstas tik be žado spoksojo. 

— Štai, — pasakė Keja, — jau kur kas geriau. 

— Dėkui, sere. 

Mergina tūptelėjo Kejai, o ši sutelkė savo dėmesį į valgį. 

Visi kiti — tai yra visi vyrai — neatplėšė nuo merginos akių, iki ši 
paliko salę ir sugrįžo į virtuvę. 

Jai išėjus, vyrai pratrūko juoktis, ir jų linksmumas buvo skirtas 
Kejai. Du vyrai prisiartinę užplojo jai per petį. 

— Šaunuolis, vaikine! 

— Puikiai suveikei! 

Kai užplojo antrą kartą, Keja vos neįkniubo nosimi į lėkštę, bet 
išsilaikė ir vogčiomis paskersavo į Aleksą. Šis piktai nuvėrė ją akimis. 

Juokui ir dėmesiui galiausiai nurimus, ji pašnabždėjo: 

— Matai? Visi mane laiko vaikinu. 

—- Tu atkreipei į save dėmesį, — tyliai pasakė Aleksas, 
paskui nusišypsojo vyrui, kuris eidamas pro šalį pasveikino Keją. — 
Išties neskanų surengei spektaklį! Ir tiesiog negaliu patikėti, kad ta 
mergina leido tau šitaip su ja elgtis! 

-- Iš kalbos esi didesnė davatka net už Adamą, — pilna 
burna atkirto Keja. — Gal paduotum tų garstyčių? O, desertui pas juos 
obuolinė „Rudoji Betė“4. 

— Ir ką ketini su ja daryti? 

Mirksnį lyg sutrikusi, Keja nusišiepė: 

— Gal pakutenti po sijonu? 

Aleksui iš pasipiktinimo užėmė kvapą. 

— Prašau, gal nusiramink? — sudraudė Keja ir 
nusišypsojo, kai dar vienas vyras priėjęs užplojo jai per petį. — Aš 
žinojau, ką darau. Noriu tau pasakyti, kas atsitiko arklidėje. Aš 
pasikalbėjau su... 

-— Klausyk, ar teisingai tave išgirdau? Juk nepasakei, kad 
su kažkuo kalbėjaisi, a? 


4 Tradicinis amerikiečių vaisių (dažniausiai obuolių), sutrintų su saldžių sausainių trupiniais, desertas, 
paduodamas j stalą su sirupu ar plakta grietinėle. 


— Dabar nenori manęs klausytis, taip? Manau, man teks 
palaukti, kol atsidursime drauge lovoje, tuomet aš tau papasakosiu. 

Tas pareiškimas buvo toks papiktinantis, kad Aleksas prarado 
amą. Jis jau buvo bebaigiąs savo pietus, kai iš įsitvyrojusios smuklėje 
tylos nė nepažiūrėjęs suprato, kad sugrįžo bufetininko duktė. 

— Paliesi ją, ir aš... 

— Ir tu ką? — paklausė ji, žybtelėdama akimis. 

— Teks tau naktį likti lauke, ir aš nemiegosiu bent kiek 
arčiau tavęs. 

Keja buvo beužprotestuojanti, bet nuo perspektyvos naktį atsidurti 
vienai stovyklavietėje užsičiaupė. Murmtelėjo padavėjai „dėkui“, kai 
ta padavė desertą, bet jos nepalietė. Kai mergina pasišalino, vyrai 
salėje atrodė nusivylę, tačiau nesulaukę spektaklio tęsinio nusiramino. 

— Šitaip jau geriau, — pagyrė Aleksas. 

Keja paknebinėjo šakute obuolių riekeles moliniame dubenė- 
lyje. 

— Aš mėginau padėti, bet tu nenori klausytis, ką turiu tau 
pasakyti. 

Aleksas palenkė galvą prie pat josios. 

Man tik neramu, kad kas nors tavęs neatpažintų. 

— Suprantu, bet aš nuveikiau kai ką naudinga. Parašiau 
laišką Natui. 

— Ką padarei? — Aleksui teko nutilti ir linktelėti 
einančiam pro šalį vyrui. — Ką tu padarei? 

— Suradau žmonių, kurie nugabens laišką mano broliui. 
Paprašiau Nato, kad nukaktų į Carsltoną ir išsiaiškintų, kas iš tikrųjų 
įvyko. 

Aleksas, jau nusiuntęs lygiai tokį pat prašymą tam pačiam žmogui, 
nesugalvojo, ką atsakyti. 

Keja neteisingai suprato jo tylą ir suskato teisintis. 

— Jeigu tik pasiklausytum manęs, aš viską paaiškinsiu. 

— Gerai, — sutiko Aleksas. — Tai kaip dėl mūsų 
kambario? 

-— Eliza — toks padavėjos vardas — davė mums vieną iš 
atskirų kambarių. Tu ir aš turėsime dalytis lova, bet... 

— Šitaip negerai. 

—- Puiku, tuomet jai pasakysiu, kad tu norėtum apsistoti 
viename iš didžiųjų kambarių su aštuoniomis lovomis. Jeigu nemiego- 
siu su tavimi, tuomet man teks atsigulti su kokiu kitu vyru. Smuklė 
pernelyg perpildyta, kad kam nors atsirastų atskira lova. 


Aleksas rūsčiai ją nužvelgė. 

— Baigei? 

Keja susikimšo į burną tris didžiulius kąsnius obuolių su sirupu ir 
atsistojo. 

— Dabar jau. 

Ji gavo atbula ranka nusišluostyti lūpas, nes sirupo nuvarvėjo ant 
smakro. 

— Viršun! — sukomandavo Aleksas. — Nebent norėtum 
pažaisti dar po kieno nors sijonu. 

— Ne, paliksiu tą malonumą Džosajui. 

— Tik nesakyk, kad jis — dar vienas iš tavųjų gerbėjų! 

— Tyliau, nešauk! — sušnypštė Keja. — Džosajas — 
Elizos mylimasis, ir jie rytoj pabėga. Gyvens mano tėvui 
priklausančioje fermoje, toje, apie kurią tau jau pasakojau. 

Aleksas išplėtė akis. Kone paklausė, ar ji kalba apie jo fermą — tą, 
kurią Natas per vargą išsaugojo, kad nebūtų parduota, fermą, dėl 
kurios Aleksas taupė pinigus, jog išgalėtų nusipirkti, kur planavo 
gyventi su savo žmona ir jųdviejų vaikučiais. Tačiau nutylėjo, tik 
nusekė laiptais paskui Keją viršun į jiems paruoštą kambarėlį. 
Apsidžiaugė pamatęs, kad išilgai lovos numesta ilga volo pavidalo 
pagalvė. Si buvo naudojama atskirti svetimiems žmonėms, kai tie 
pakelių užeigose dalydavosi bendra lova. 

— Gerai, — tarė Aleksas. — Aš pasirengęs klausytis. 

Jis atsisėdo ant vienintelės kėdės kambarėlyje ir laukė. 

—Jau buvau begrįžtanti iš išvietės, kai išgirdau garsus, tad aš... 

— Kokius garsus? 

— Ee.. —ji delsė. 

Kaip pasakyti, kad išgirdusi bučinių garsus, medžiagos šiugždesį ir 
sunkų dūsavimą, ir neatrodyti, jog šnipinėjo? O tam tikra prasme ji 
kaip tik tai ir darė. Bet argi tokiu atveju niekam nebūtų smalsu? 

— Na, klok, — paragino Aleksas. — Ir negaišk laiko 
išsigalvodama kokią nors istoriją, kuri, tavo nuomone, man patiktų. 
Ką išgirdai ir ką darei? 

-— Viename iš tvarto gardų išgirdau garsus ir kadangi esu 
labai atsargi, žinoma, panorau išsiaiškinti, kas ten vyksta. 

Keja žvilgtelėjo į Aleksą, norėdama pamatyti, ar jis patikės ta 
istorija, ir apsidžiaugė išvydusi, jog žiūri j. ją ta globėjiška, tėviška 
išraiška, kurią buvo bepradedanti taip gerai pažinti. Dabar, su 
apkirptais ir sutrauktais už pakaušio plaukais, jis atrodė kur kas geriau, 
bet veidą tebeslėpė žandenos. Tačiau apie akis tartum sumažėjo 


raukšlelių, ir vyriokas atrodė jaunesnis, nei ji iš pradžių manė. O 
galbūt toks įspūdis buvo tik dėl tvyrančios kambarėlyje prieblandos. 
Sėdėdama lovos gale Keja klausė savęs, kodėl taip stengiasi 
pasaldinti tiesą. Šiaip ar taip, šis vyriškis jai joks giminietis, tai kodėl 
turinti jį saugoti nuo gyvenimo tikrovės? 
— Iš garsų supratau, kad ten mylimasi. 


— Mylimasi? 
— Taip. Bučiniai ir visa kita. Nuėjau arčiau ir pamačiau 
garde Elizą su Džosajumi, jie bučiavosi ir... ir... —Ji numojo ranka. 


Visa kita tegul jis pats mintyse užsipildo. — Aš patyliukais, ant pirštų 
galų, pradėjau slinkti šalin, bet tuomet Eliza pravirko. 

— Taigi tu sugrįžai, — užbaigė Aleksas. — Nejau 
nesupranti, kad būtent šitaip ir padarytų moteris. Kaip gali vaizduoti 
vaikiną, jeigu nuolat elgiesi kaip mergina? 

— Galbūt galėčiau tau priminti, kad tą pirmą naktį, kai aš 
verkiau, tu padavei man skepetaitę? Argi tai iš /avęs daro merginą? 

Aleksas nusuko veidą, slėpdamas šypseną, bet Keja vis tiek ją 
pastebėjo. 

— Tad kokia Elizos problema? — paklausė jis. 

Ji matė, kad Aleksui pyktis išgaravo. Aišku, blogą nuotaiką kurstė 
nerimas dėl jos. 

— Tėvas ją verčia tekėti už turtingo senio. 

— O ji, kaip suprantu, nori ištekėti už jauno ir skurdžiaus. 

— Taip. Ji myli Džosają, bet jis neturi nė cento. 

Keja žvelgė į Aleksą ir mąstė, koks artimas jis jai tapo per tas 
pastarąsias kelias dienas. Atrodė, kad Čarlstone su Hope ir dėde T. K. 
ji buvo seniai seniai. 

— Tad ką tu padarei? Atidavei jiems fermą? 

Aleksas nepajėgė nuslėpti kartėlio. Po visų jo ir Nato įdėtų pa- 
stangų dabar panašu, lyg Keja nerūpestingai ketina atiduoti fermą 
kažkam kitam. Anksčiau jis nejautė apmaudo, kad ji, turtinga pa- 
veldėtoja, turi teisę tvarkytis su savo turtu kaip tinkama, bet dabar toks 
jausmas nusmelkė. 

— Aš jiems pasakiau, kad jeigu nugabens laiškus, kuriuos 
parašiau, maniškiams, pasirūpinsiu, jog tėtis juos įdarbintų. Džosa- jas 
mėgsta viską auginti, o kadangi tėvas turi fermą, kuriai reikia 
ūkvedžio, pasiūliau, kad vaikinui duotų tą vietą. Kas tau nepatinka? 
Elgiesi taip, lyg būčiau padariusi ką nors netinkama. Maniau, būsi 
patenkintas, kad sugebėjau išsiųsti laiškus, vieną — Natui, papasa- 
kodama jam tiesą, kitą — savo tėvui, papasakodama, kaip smagiai 


leidžiu laiką Čarlstone. Laiškai bus įteikti asmeniškai. 

Aleksas nerimavo, kad Čarlstono laikraštis bus įtraukęs Kejos 
vardą į straipsnius apie pabėgimą iš kalėjimo ir kad šiuo metu jos 
tėvas ir broliai jau yra mieste. Bet neketino jai to sakyti. 

-- Ar tarnaitė suprato, kad tu moteris? Todėl tau ir leido- 
si7.. — jis gestu parodė į savo krūtinę. 

— Ne, laiko mane vaikinu, suteikiančiu jai galimybę 
pabėgti su savo mylimuoju. O dėl... — Keja padarė tokį pat gestą kaip 
ir jis. —Jos palaidinukė buvo nusmukusi į šoną nuo... na, supranti, 
nuo to, kai buvo arklidėje su Džosaju, ir aš jai pataisiau. Deja, pa- 
miršau, kad turiu vaidinti vaikiną. Minutėlę. Pamiršau tik minutėlę, 
daugiau nebepamiršiu. Tie vyrai sukėlė dėl to tikrai per daug šur- 
mulio, ar ne? 

— Kur kas per daug šurmulio, todėl gerai mus įsimins. 

Aleksas atsistojo, nuėjo prie siauro lango ir pažvelgė laukan. 

Mat jam reikėjo susitvardyti. Keja šaunuolė, puikiai suveikė, ir jis 
neturi teisės ant jos pykti. Jeigu T. K. pavyko užsitikrinti, kad jos 
pavardė nepatektų į laikraščius, ir jeigu dėl kokios nors priežasties 
Alekso laiškas taip ir nepasiekė Nato, tai Keja išties puikiai suveikė. Ir 
tai ne ji pavogė iš jo svajonę. Svajonę iš jo atėmė, kai iš šio pasaulio 
išsiųsdino... Lilitą. 

Keja nieko nenutuokė apie Alekso rūpesčius. Mąstė, kaip keista 
būti su juo mažame kambaryje, nes anksčiau jie daugiausia būdavo 
drauge miške. O kai mažutė erdvė ribojama sienų, tai kur kas 
intymiau, nei būnant dviese lauke. Keja priėjo ir atsistojo greta jo. 

— Mąstai apie savo žmoną? — tyliai paklausė. 

— Taip. Aš norėjau auginti arklius, ir mudu ketinome... — 
nebaigęs jis pasisuko ir pasižiūrėjo į Keją. Vešlūs jos plaukai, 
anksčiau surišti už pakaušio, išsidraikė, o akys iš po ilgų blakstienų 
nekaltai žvelgė į jį. 

Keja jautė atsirandantį tarp jųdviejų, nepatogumą, ir tai jai ne- 
patiko. Verčiau jau ta nusistovėjusi lengva bičiulystė — norėjo ją 
išsaugoti. 

— Tu tikrai skaniai kvepi, — pasakė. 

Šypsodamasis Aleksas nusisuko nuo lango ir nepatogumo 
akimirka praėjo. 

— Aš renkuosi tą lovos pusę — arčiau durų. 

— Kad galėtum mane apsaugoti, jeigu kas nors įsiveržtų? 
—Ji tik norėjo pajuokauti, bet vos ištarusi tuos žodžius pasigailėjo. 
Tai nuskambėjo tartum ji kalbėtų apie aną naktį, kai buvo nužudyta jo 


žmona. — Aš nenorėjau... 

Aleksas vėl nusisuko į ją nugara, ir Keja nebematė jo veido. 
Akimirką jo pečiai įsitempė, bet tuoj pat atsileido. 

-- Padarysiu viską, kiek pajėgsiu, kad tave apsaugočiau. 

Pasisukęs Aleksas vėl į ją pažvelgė, ir Keja sekundėlę pamatė 
jo akyse didelę vidinę gėlą. 

Turiu jį prajuokinti, pagalvojo ji. Būtent humoro jausmas padeda 
jam atsitraukti nuo savo minčių. Keja pradėjo atsisegioti marškinius. 

— Kokį velnią sumanei? — griežtai paklausė jis. 

-- Užsakiau, kad atneštų čia viršun man išsimaudyti. 
Ketinu pasinerti į pilną karšto vandens kubilą. 

Aleksas atrodė sukrėstas, bet paskui jo veidas atsileido. Ir vėl gėla 
liko paslėpta. 

— O aš turėsiu nuplauti tau nugarą. 

— Tai padarys Eliza. 

— Tad aš nuplausiu jos krūtinę. 

Keja nusijuokė. Aleksas nurungė ją savo sąmoju. Šiuo atveju jo 
nebepranoksianti. 

— Nusisuk. Prieš atsiguldama turiu nusirišti tą krūtinę ver- 
žiančią juostą. 

-—- Miegodavai su korsetu, tai kodėl negali miegoti su juos- 
ta? — paklausė nusisukdamas nugara į Keją. 

- Korsetas tik išryškina tai, kas aukščiau, bet ta... O, štai. 
Taip, nuostabu. Tikra palaima. Jau gali atsisukti. 

Apsisukęs Aleksas pažvelgė j ją ir iškart to pasigailėjo. Ji stovėjo 
su marškiniais ir tie buvo užsagstyti, bet mažai ką palikę vaizduotei. 

— Ir kodėl gi tie vyrai palaikė tave vaikinu, niekaip nesup- 
rantu. 

-— Dėkui, — pasakė Keja, atsisėsdama ant lovos ir 
nusiauda- ma batus bei kojines. 

— Viskas. Daugiau nieko nebandyk nusivilkū. 

Keja nesusilaikė nenusišypsojusi. Gyvenime buvo girdėjusi daug 
komplimentų, bet tai, ką pasakė Aleksas, skambėjo tikroviškiau. Jis 
kalbėjo jai malonius dalykus ne dėl to, kad žinojo kilusią iš turtingos 
šeimos ir nemažai paveldėsiančią, bet todėl, kad esanti... na, 
geidžiama. Tegul vaikino drabužiai ir patogūs, bet jai labiau patiko 
būti mergina. 

Vis dar šypsodamasi, vis dar daugmaž apsirengusi ji atsigulė j lovą 
iš lango pusės, užsitraukė lengvus apklotus ir stebėjo vaikštinėjantį po 
kambarėlį Aleksą. Mąstė apie tą dieną, kai bus ištekėjusi ir viena su 


mylimu žmogumi, ir juodu būsią tikri vyras ir žmona. 

Aleksas nusiavė batus, nusivilko liemenę ir ėmėsi atsisegioti 
marškinius, bet dirstelėjęs į ją susilaikė. Kaip ir ji, įsmuko į lovą 
beveik su visais drabužiais, užpūtė žvakę ir užsitraukė apklotą. 

Keja gulėjo patamsyje ir klausėsi jo alsavimo. Jie drauge jau 
praleido kelias naktis, bet būti vieniem dviem šitame ankštame 
kambarėlyje kažkaip atrodė kur kas intymiau. Tiesa, juos skyrė 
apvalus ilgos, sunkios pagalvės volas, bet ji jautė Aleksą prie pat 
savęs. 

Visą dieną praleidusi raitomis, Keja buvo pavargusi ir norėjo 
miego, tačiau girdėdama Aleksą tankiai ir giliai kvėpuojant suprato, 
kad kažkas j j slegia. Paskui toptelėjo mintis: veikiausiai tai pirmas 
kartas, kai žmogus miega lovoje ir kambaryje po to, kai buvo nu- 
žudyta jo žmona. 

Buvo nužudyta, pagalvojo ji ir susizgribo mąstanti taip, lyg nu- 
sikaltimą padarė ne Aleksas. 

— Kokia ji buvo? — sušnabždėjo Keja. 

-—- Tyli, — pasakė jis, ir iš pradžių ji pamanė, kad Aleksas 
liepia jai, Kejai, tylėti. Bet iš gilaus jo alsavimo suprato buvusi teisi 
spėdama, apie ką jis mąsto. 

— Vadinasi, nepanaši į mane? — paklausė. 

—- Ne, nepanaši j tave. Ji buvo tyli, švelni ir subtili. 

— Dienų dienas nešuoliuodavo ant žirgo, a? 

— Ne. Bet pasakysiu, kad man patinka, kaip kartais tu šuo- 
liuoji. 

Keja jautė jo nerimą nykstant. Jos strategija pasiteisina. Pasivertusi 
šonu, pasirėmė ranka galvą ir pažvelgė Vjį anapus didelės pagalvės. 
Aleksas gulėjo aukštielninkas ir krintančioje pro langą mėnulio 
šviesoje ji matė jo profilį. 

— Papasakok apie ją. 

— Ką nori žinoti? 

— Viską. Kur ji užaugo? Iš kokios kilusi šeimos? Kur 
lankė mokyklą? Kiek turėjo brolių ir seserų? 

— Nežinau, — atsakė Aleksas, ir jo balse nuskambėjo 
nuostaba. — Nežinau atsakymo nė į vieną iš tų klausimų. 

— Nežinai, kur ji užaugo? 

-- Ne. — Pasisukęs Aleksas pažvelgė į ją. — Aš niekada 
neklausiau, o ji man taip ir nepapasakojo. Bet, antra vertus, drauge 
mudu buvome taip trumpai. 

Keja vėl atsigulė ant pagalvės. 


— Keista. Aš tau papasakojau apie savo šeimą po dešimties 
minučių, kai susitikome. 

— Taip, tikrai, mergužėle. Man tiek daug papasakojai apie 
savo gyvenimą ir šeimą, kad jaučiuosi juos pažįstantis. Bet Lilita buvo 
ne tokia kaip tu. Mažai kalbėdavo — tik tai, kas svarbu. 

—- Betgi šeima ir yra svarbu. Šeima — tai viskas. Žinau, 
tau tėvas daug reiškia. Ar papasakojai apie jį savo žmonai? 

— Taip. Labai daug jai papasakojau apie savo gyvenimą 
Škotijoje ir apie savo tėtį. Ji mėgdavo klausytis pasakojimų. 
Suprasdavo mane, tik kai kalbėdavau amerikietišku akcentu, bet juk 
negalėjau jos už tai smerkti, ar ne? 

Keja džiaugėsi girdėdama jo balse linksmesnę gaidelę, taip pat jai 
buvo malonu girdėti jo alsavimą rimstant. Pasisekė pasiekti tai, ką ir 
buvo užsibrėžusi —jį nuramino. Žinoma, mintyse šmėstelėjo: jeigu 
išvis bent kiek turėtų sveiko proto, nenakvotų užsirakinusi kambaryje 
su žmogumi, nuteistu už tai, kad perpjovė greta savęs gulinčiai 
moteriai gerklę. 

Ne tik ji pajautė jo nuotaikos permainą — ir Aleksas suprato, kad 
mergina alsuoja kitaip. 

— Jeigu nori, išeisiu į kitą kambarį. 

— Ne, — atsakė ji. — Su tavimi jaučiuosi saugesnė. 

Kurį laiką jis tylėjo, paskui ištiesęs per juodu skiriančią didžiulę 
pagalvę ranką suėmė mažutę jos plaštaką. 

— Ačiū tau už tai. Esi tik antras žmogus, patikėjęs manimi. 

Kejai patiko justi jo didelę šiltą plaštaką ant savosios — net 
labai patiko. Tad ištraukė iš jo delno savo ranką ir pasivertusi ant šono 
nusisuko. 

— Jeigu iškeliausi į Floridą man neparodęs, kaip atlikti tą 
triuką su skepetaite, atsiimsiu visus savo žodžius. —Ji nusišypsojo 
išgirdusi jį susijuokiant. 

Aleksas pradėjo kvėpuoti ramiau ir pagaliau užmigo. Tylus lėtas jo 
alsavimas veikė raminamai. Bet pažiūrėjusi į mėnulį už lango Keja 
susimąstė, kas įvyks per ateinančias kelias dienas. 

Užduodama daugybę Mausimų, Keja sugebėjo sudėlioti į visumą 
jo „plano“ fragmentus. Aleksas ketina ją palikti kažkokiems dėdės T. 
K. draugams, o pats išvykti į tiriamąją ekspediciją. Po savaitės ar 
dviejų Keja, vis dar persirengusi vaikinu, turės parkeliauti j savo tėvų 
namus Virdžinijoje ir tikėtis, kad jos avantiūra neiškils viešumon. 
Apie Alekso pastangas įrodyti savo nekaltumą kalbos jau nebebuvo. 
Kažkaip palengva jis tartum atsisakė tos minties ir pastarąsias porą 


dienų kalbėjo vien apie tai, kaip Keja grįš namo, ir apie jos saugumą. 

Nejau jis nebegalvoja apie teisingumą? — klausė ji savęs. Ir jeigu 
taip, tai gal atsisakė tos minties dėl jos? Iš jo kalbos galima suprasti, 
kad ketina iškeliauti į laukinės Floridos džiungles ir galbūt niekada 
nebegrįžti. 

Bet ji girdėjo, kaip pasikeičia jo balsas, kai kalbėdavo apie praeitį. 
O kalbėdamas apie arldius, būdavo kupinas energijos, net jaudulio. Jis 
paliko gimtąją šalį ir tėvą su viltimi apie būsimą savo gyvenimą. 

Visai kaip ir aš planuoju savąjį, mąstė Keja. Žino, ko trokšta iš 
gyvenimo, o jis irgi žino. Net pradėjo dėl to stengtis dar te- 
begyvendamas Škotijoje. Nusišypsojo prisiminusi jo pasakojimą, kaip 
sukergė savo kumelę su „nuostabiu“ eržilu. Taip padarė, kad galėtų 
kada nors nuvykęs į Ameriką turėti nuosavą fermą, žmoną ir vaikų. 

Jis trokšta lygiai to paties kaip ir aš, pagalvojo ji, ir nuo minties, 
kad pati galbūt turės ateitį, kokios trokšta, o Aleksas — niekada, 
apėmė liūdesys. Mat visą gyvenimą jam neduos ramybės faktas, kad 
buvo nuteistas už žmogžudystę ir išsigelbėjo tik dieną iki kartuvių. 

O jeigu Natas, gavęs jos laišką, nuvyks į Čarlstoną ir išsiaiškins 
tiesą, kas nužudė Alekso žmoną? Bet tas žinojimas juk nesugrąžins 
nužudytosios į gyvenimą. Nors Aleksas galbūt bus išteisintas nuo 
kaltinimų žmogžudyste, jis niekada nesusigrąžins moters, kurią 
mylėjo. Prireiks daug metų, kol atsigaus nuo tokio tragiško įvykio — 
jeigu išvis atsigaus. 

— Nemąstyk tiek daug, — prašneko Aleksas. — Man 
trukdai miegoti. 

m Gerai, — sutiko Keja. — Tik aš nemanau, kad Florida 
ką nors išspręs. 

— Nė aš, — prisipažino jis, — bet šiuo metu kito 
pasirinkimo neturiu. Miegokim, nes planuoju išvykti labai anksti. 

— Galbūt jeigu įsikniaubsiu veidu tau N plaukus ir uosiu 
jazminus, man pavyks užmigti. 

— Nė nemanyk manęs prisiliesti. 

— Klausau, pone Makdauelai, — pasakė ji ir užsimerkė. 

Rytą, gerokai prieš išauštant, Aleksas paliepė Kejai keltis iš lovos, bet 
ji tartum nepajėgė išsibudinti. 
-— Turime keliauti, tad apsirišk tuo daiktu krūtinę ir einam. 
-- Noriu šokolado, — sumurmėjo Keja, mėgindama 


atsikelti. — Taip pat ir išsimaudyti. 

— Prieš dvi dienas maudeisi. Nagi, renkis. 

Vos tik Aleksas nuėjo į kitą kambario pusę, ji nukrito skersai lovos 
ir akimirksniu užmigo. 

-- Kelkis! — sukomandavo jis sugriebdamas už jos bridžių 
juosmens ir patraukdamas. — Jei vėl šitaip nukrisi, užplosiu tau per tą 
apvalų užpakaliuką. 

— Esi žiaurus. 

Atrodė, ji nepajėgė atsimerkti, ir nors atsistojo, svyravo j šonus. 

— Keja! — griežtai įsakė jis. — Apsirenk. 

— Aš apsirengusi, — sumurmėjo. 

Paėmęs audeklą krūtinei susirišti, užmetė jai ant peties. Bet Keja 
tik stovėjo ir nejudėjo. 

— Dievaži, — supyko jis, — man kyla pagunda palikti 
tave čia! Jau buvau nulipęs j apačią, ir bufetininkas aptikęs, kad jo 
duktė pabėgo su arklidės bernu. Žmogus nujaučia, jog kas nors jiems 
padėjo. Jeigu paliksiu tave smuklėje, niekaip nesusiturėsi neprasi- 
žiojusi ir nepasigyrusi, kad tai tavo darbas. Žmogus veikiausiai 
pasistengs tave patupdyti į kalėjimą. 

Keja pramerkė vieną akį. 

—- Juk tikrai neketini išvykti be manęs, a? 

Aleksas visiškai apsirengęs stabtelėjo prie durų. 

— Penkios minutės. Jeigu už penkių minučių neatsirasi 
prie arklių, daugiau manęs nebepamatysi. 

Sulig tais žodžiais jis išėjo iš kambario, uždarydamas paskui save 
duris. 

Visą minutę Keja stovėjo nejudėdama. Žinoma, jis melavo, o 
galbūt ne. Po keturių su puse minutės, kai Aleksas paliko kambarį, 
Keja jau buvo tvarte, stovėjo prie kumelės ir žiovavo. Alekso niekur 
nesimatė. Kai pagaliau jis pasirodė iš smuklės su dviem garuojančiais 
aukštais puodeliais rankose, ji pasiskundė: 

— Ilgokai užtrukai. Jau kažin kiek valandų laukiu. — 
Pamatė po jo žandenomis lyg šmėstelint šypseną. — O kur pusrytis? 

— Turės užtekti tiek. Bufetininkas pernelyg įpykęs, kad ką 
nors gamintų. Ten viduje žmogus, už kurio jis ketino ištekinti savo 
dukterį. 

Kai jis daugiau nieko nepridūrė, Keja paklausė: 

— Ir koks gi jis? 

Alekso akys išdavėjo linksmumą. 

— Labai senas, labai bjaurus. 


Keja išmaukė ligi dugno savo puodelį ir pasuko smuklės link, bet 
jis sučiupo ją už rankos. 

— Kur sumanei eiti? 

-- Pasakyti žmogui apie jazminų aliejų. Nuo jo net seni ir 
bjaurūs gražiai atrodo. 

— Sėskis ant arklio, — paragino Aleksas nusijuokdamas. 
— Jeigu dvi dienas sparčiai josime, rytoj vakare galime būti vietoje. 

— Rytoj? — paklausė ji ir nuo to žodžio visai išsibudino. 
Tik viena diena. 

Aleksas nuo savo arklio pažvelgė į ją. 

— Ilgėsies manęs, mergužėle? 

Ji norėjo jam pasakyti, kad džiaugsis galėdama vėl išvysti savo 
šeimą, bet nesivertė liežuvis. Pamačius rūškaną Alekso veidą, suprato 
jį vėl pradedant nerimauti. 

— Ar aš tau pasakojau apie Efraimą? — paklausė ji, 
užsėsdama ant kumelės. 

— Arjis trečias gerbėjas? 

Ji nusekė paskui jį į kiemą ir toliau į kelią. 

— Taip. Keturiasdešimt dvejų našlys ir turi tris beveik 
suaugusius vaikus. 

-- Mergužėle, pasakyk, kad juokauji. 

-- Ne. Jis labai turtingas, turi gražų namą ir... 

— Bet ar tau iš džiaugsmo suvirpa širdis, vos tik jį 
pamačius? 

— Tikrai manau, Aleksai Makdauelai, kad esi 
romantiškiausias vyras, kokį kada nors pažinojau. 

— Žinoma, išskyrus Adamą. 

— Ilgais žiemos vakarais Adamas rašo eilėraščius. 

Aleksas atsiduso. 

— Tikiuosi, man niekada neteks susipažinti su tavo tobulu 
brolužiu. 

Kai pažvelgė į Aleksą, Kejai toptelėjo, kad jis galbūt niekada 
nesusipažins su niekuo išjos šeimos. 

Jis pamatė merginos veido permainą, išnykstantį iš jos akių 
spindesį. 

— Pasirengusi joti? Neatsiliksi? 

—- Kada panorėjusi galiu tave aplenkti. 

— Šitaip geriau. Nagi, gana liūdėti. Visai netrukus manęs 
atsikratysi. 

Pasisukęs jis sparčia risčia leidosi keliu, o Keja — tuoj iš paskos. 


Kuo toliau į pietus, tuo mažėjo miestų ir net kelių. Juodu jojo 
pro puikias plantacijas, veikiau panašias į gyvenvietes nei j pavienius 
namus. Aplinkui provėžuotus, piktžolėmis apaugusius kelius, kuriais 
keliavo, plytėjo akrų akrai indigažolių, medvilnės ir ryžių laukų. 

Kur nebuvo plantacijų, stūksojo mažutės sukiužusios trobelės, apie 
kurias lakstė tartum tuzinai vaikų — ryškus kontrastas tarp didelių 
turtuolių ir vargšų. 

Keja, kiek galėjo, dairėsi aplinkui, tuo pat metu stengdamasi 
išlaikyti Alekso užduotą varginantį tempą. Kartkartėmis jis atsi- 
sukdavo ir klausdavo, ar jai viskas gerai. O ji visada linktelėdavo. 

Saulė darėsi skaistesnė, dangus — žydresnis, žmonių ir trobesių 
pasitaikydavo vis rečiau. Užsitraukusi žemiau ant kaktos šiaudinę 
skrybėlę, idant apsaugotų akis nuo žilpinančios šviesos, ji vis jojo ir 
jojo. 

Vidudienį juodu stabtelėjo prie upokšnio pavalgyti ir atsigerti. 

— Vis ilgiesi namų? — paklausė Aleksas. 

Ji apsidairė aplink į aukštas, laibais kamienais palmes ir didžiulius 
paparčius. 

— Ne, turbūt nesiilgiu. 

— Nė tų dviejų savo gerbėjų? 

-—- Trijų. 

—Juk tu tikrai ne rimtai apie tą su suaugusiais vaikais, a? Kiek 
metų vyriausiajam?) 

— Sūnus, aštuoniolikos. 

Aleksas užsuko gertuvės kamštį. 

— Jis įsiropš pas tave į lovą. 

— Niekada taip nepadarytų. Labai mielas vaikinas. 
Studijuoja 
teisę. 

— Ak, vadinasi, jeigu teisininkas, tai turi būti auksinio cha- 
rakterio. 

- Esi nepakenčiamas. 

— Niekada ir nesakiau, kad toks nesu. — Aleksas užsėdo 
ant arklio ir pažvelgė į Keją. — Atmetus tą senį, tau lieka 
pamokslininkas ir lošėjas. Mergužėle, turi gerai pagalvoti, už ko 
tekėsi. 

Kikendamas jis vėl nukreipė savo arklį į siaurą keliuką. 

Užsėdusį ant kumelės, Keja iškišo j jo nugarą liežuvį. Bet kaip tik 
tą mirksnį Aleksas atsisuko ir pamatė — ir taip nusikvatojo, kad ji 
panoro jam užtvoti. 


Jie jojo dar kažkiek valandų, kelias taip susiaurėjo, kad tapo neką 
platesnis nei takutis. Dusyk sustojo prie namų pakely, kad Aleksas 
galėtų pasiteirauti krypties. Abu kartus žmonės, ištroškę draugijos ir 
naujienų iš plačiojo pasaulio, kvietė juos vidun. Keja norėjo paviešėti, 
nusėsti nuo arklio ir pavaikštinėti, bet Aleksas neleido. Prie vieno 
namo dailutė mergina, kokių šešiolikos, iš po ilgų blakstienų pažvelgė 
į Keją ir padavė didelį gabalą kukurūzinės duonos. Bet Aleksui 
mergina nieko nepasiūlė. 

Kai vėl užsėdo ant arklių, Keja įniko su malonumu valgyti duoną. 

— Turbūt geresnės kukurūzinės gyvenime dar nesu 
valgiusi. Mmm, kaip skanu. — Ji nepasiūlė Aleksui nė kąsnio. — 
Zinai, kodėl ji duoną davė man, o ne tau? — paklausė. 

Aleksas tylėjo. 

Ji su manimi flirtavo, štai kodėl. O flirtavo, nes palaikė 
mane IE aikabii 

Jis nužvelgė ją nuo galvos ligi kojų. Bridžiais aptemptos šlaunys, 
apie pečius išdrikę plaukai, plačiakraštė skrybėlė, lyg šydą metanti ant 
jos veido šešėlį. Moteriškiau atrodyti neįmanoma, nusprendė jis. 

— Tuo tik įrodei, kad žmonės kvaili. 

— Jie mato tai, ką ir turi matyti. Kada apsistosime nakčiai? 
Ar kur nors čia aplinkui yra smuklių? 

— Ne prie šito kelio. Tai pasidalysi sa manimi ar ne? 

Eee laikė rankoje didelį gabalą dar nesuvalgytos duonos. 

Aš tau ją parduosiu. 

— Pinigai pas tave. 

— Man nereikia pinigų. Noriu, kad pasakytum, kokį sugal- 
vojai planą. 

Jis prisimerkė. 

-— Lyg pati nebūtum jo jau perpratusi. 

-—- Sakai, atspėjai tai iš mano subtilių klausimų? 

E Tu nežinai, ką reiškia žodis „subtilus“. 

— Gerai, tai papasakok man apie savo vaikystę. 

— O jeigu papasakosiu apie tą laiką, kai kalėjime gyvenau 
su žiurkėmis? Arba gal tau patiktų pasiklausyti apie tai, kaip žmonės 
apmėtydavo mane, tempiamą į teismo salę, akmenimis? 

Šypsena iš Kejos veido išnyko ir ji padavėjam duoną. 

Aleksas šią sukirto dviem kąsniais. 

— Per savo minkštą širdį kada nors papulsi į bėdą. Aš lai- 
mėjau! 

Spustelėjęs kulnais, jis pavarė savo arklį pirmyn. 


— Tu!.. — šūktelėjo Keja pavymui. Po velnių! Kodėl nesi- 
klausiusi, kai Talis norėjo ją išmokyti keiktis? — Esi labai blogas 
žmogus, Aleksandrai Makdauelai! — riktelėjo. 

Iki jos atskriejo tik jo kvatojimas, bet ir pati šypsojosi. 

— O jeigu žmonėms pensione aš nepatiksiu? — paklausė Keja. 

Aleksas spardydamas gesino laužo likučius. 

— Kaip tu galėtum jiems nepatikti? — švelniai paklausė 
jis. -Ką? 

—Juk jau sakiau: negyvensi su jais amžinai, tik kelias savaites, tad 
viskas bus gerai. 

= Kiek savaičių? 

— Nežinau. — Jis užmynė tebesmilkstantį nuodėgulį. Pa- 
kėlęs akis į Keją pamatė, kad ji žiūri į jį taip, lyg žinotų visus 
atsakymus. — Mergužėle, aš tikrai nežinau, ko tikėtis. Negi galiu 
žmonių klausinėti, ar jie girdėję apie pabėgusį iš Čarlstono žmogžudį, 
a? 

Keja atsisėdo ant rąstgalio ir mąstė, kad ji galėtų ten pasilikti. 
Pagal dėdės T. K. žemėlapį, kurį ji ką tik pamatė, juodu esą vos trys 
valandos kelio nuo mažučio miestuko — faktorijos — prie Šventojo 
Jono upės, kur Aleksas turi susitikti su ponu Greidžiu. Miestuke kokia 
dešimtis namų, prekybos kontora ir keletas kitų parduotuvėlių. 
Viename iš namų priimami mokūs klientai, ir ji kaip tik ten turės 
apsistoti. Anksčiau maniusi, kad svečiuosis pas T. K. „draugus“, bet 
tai bus tik pensionas. 

Aleksas prisėdo greta. 

— Nagi, mergužėle, aukščiau nosį. Tai tik trumpam, paskui 
grįši pas saviškius. 

— O kaip man pas juos nusigauti? Kas, jeigu mane užpuls 
plėšikai? 

-— Tu juos aplenksi. Arba galbūt tik nusmuksi į savo arklio 
šoną ir pasislėpsi, kaip tave išmokiau. 

Keja išgirdo jo balse juoką. Atsistojusi piktai sužaibavo akimis. 

— Kai fu tuo metu su pasimėgavimu bastysiesi po laukines 
Floridos tankynes! 

Vakar, vėlai vakare, jie įsikūrė stovyklą tarp kažkokių dygliuotų 
brūzgynų ir, kaip jau buvo tarp jų nusistovėję, miegojo arti vienas 


kito. Buvo taip šilta, kad nereikėjo nei apsiausto, nei laužo, tad tikros 
būtinybės miegoti skiriamiems vos pėdos nebuvo. Bet abu jautėsi 
pernelyg pavargę, kad imtų kaip nors teisintis, kodėl neturėtų gulėti 
drauge. Aleksas patiesė ant žemės vilnonį apklotą ir buvo betiesiąs 
antrą už kelių pėdų, tačiau žvilgtelėjęs į Keją perkėlė šį šalimais 
josios. Galų gale juk tai jų paskutinė naktis drauge. 

Iš nuovargio nesinorėjo daug kalbėtis, o šįryt Aleksas jai parodė T. 
K. žemėlapį, ir Keja pamatė, kaip arti kelionės tikslas. Visą rytą juodu 
sparčiai jojo, ir Keja nė karto net nešyptelėjo. 

— Nagi, mergužėle, juk tikrai turi užslėpusi kokį juoką, — 
pabakštino Aleksas, jodamas greta. 

— Ne, jokio. 

— O jeigu užsipilčiau ant plaukų dar aliejaus? 

Ji mėgino sugalvoti ką nors šmaikštaus, bet nepajėgė. 

Netrukus prieš vidudienį Aleksas iš nelygaus kelio išsuko į 
laukymę tarp piktų krūmų, grasinančių į juos įsikibti, ir užkūrė laužą. 
Žinojo gaištąs laiką, bet kaip ir Keja gerai suvokė, kiek nebeilgai jie 
bus drauge, kol amžinai išsiskirs. Jis ilgėsis jos. Nors nepasakė, bet 
labai nerimavo, kas laukia jų ateityje. 

Dabar, sėdėdamas ant rąstgalio, pažvelgė į merginą. 

—- Aš šitaip nedaryčiau, jeigu nebūčiau priverstas. Juk 
žinai tai? Jeigu būtų mano valia, aš... — Jis nusišypsojo. — Grįžčiau 
kartu su tavimi ir susipažinčiau su tavo broliais. 

Ji vėl atsisėdo greta jo ant rąsto. 

— Jeigu tau nereikėtų slėptis džiunglėse, būtum vedęs 
vyras ir nė nebūtum manęs sutikęs. 

— Teisybė, — pripažino jis. — Bet jeigu man galbūt 
pavyks išsiaiškinti tiesą, kas mane pakišo, galėsiu tave aplankyti. 

-— Neaplankysi. — Ji atsiduso. — Manau, mano 
gyvenimas sugriautas. 

— Atleisk man už tai, mergužėle. Visai nenorėjau tavęs pa- 
versti bėgle, persekiojama ginkluotų žmonių, ar... 

— Bet kaip tik taip ir yra, — nutraukė Keja vėl atsistodama. 
— Regis, man visa tai patinka. Iki tų įvykių buvau labai laiminga. Juk 
turėjau nuostabią šeimą, mielus draugus ir gyvenau puikiame mies- 
tuke. Turėjau viską. O dabar... — ji skėstelėjo rankomis. — Dabar 
nieko daugiau neturiu, kaip tik tuos drabužius ant savęs ir... 

—- Ir suknelę mano balnakrepšyje, — pridūrė jis, — o dar 
tris deimantinius segtukus. 

Jis taip nudžiugo pamatęs merginą vėl pažvalėjant, kad panoro 


šokti su ja kaip tuomet parduotuvėje. 

— Ar žinojai, kad mano mama vadovavo bendrovei? 

Aleksas vos neprasitarė, kad viską apie tai žino, bet nenorėjo 
jos pertraukti. 

— Kokiai bendrovei? 

— Bostone, prieš ištekėdama, ir ji nusamdė daug moterų, 
kad pardavinėtų vaisius. Tvarkėsi labai sėkmingai, o kai pardavė 
verslą, gavo daug pinigų, kuriuos išdalijo savo samdinėms. Mano 
mama nuveikė išties nuostabių dalykų. O ką nuveikiau aš? 

-—- Savo neapsisprendimu išvarei iš proto tris vyriškius? — 
pasiūlė Aleksas. 

Ji suprato, kad jis juokauja, bet nepriėmė to už juoką. 

— Būtent! Tik tiesa tokia, kad man sunku prisiminti, kaip 
tie vyriškiai atrodo. 

— Bjaurus, gražus ir koks nors per vidurį. 

— Daugmaž, — linktelėjo ji. 

-— Tai ką tu sakai, mergužėle? Norėtum pasilikti Floridoje 
ir laukti, kol aš sugrįšiu? Tik nežinau, kiek užtruksiu išvykęs. 

Aleksas norėjo duoti Natui pakankamai laiko viskam išsiaiškinti. 

— Laukti, — pakartojo Keja. — Man teks laukti. 

Tas žodis jai skambėjo siaubingai. Bet tuo pat metu pamanė, kad 
galbūt galėtų piešti, ką pamatys. Jos mokytojas, ponas Džonsas, 
dažnai apgailestaudavo, kad Keja negali nuvykti į vakarus ir piešti 
puikių kraštovaizdžių, kurie, kaip jis girdėjęs, tenai plyti. O gal, 
laukdama Alekso sugrįžtant, ji galėtų nukeliauti į didžiąsias 
plantacijas, pro kurias juodu jojo, ir tapyti jų gyventojų portretus? 

— Galimas daiktas, tai netruks taip ilgai, — ramino 
Aleksas, nepajėgdamas nuslėpti savo balse vilties. Galbūt iki jisai 
sugrįš, Natas bus išsiaiškinęs tiesą. 

Pastarąsias kelias dienas savęs vis klausinėjo, kodė! kas nors būtų 
galėjęs trokšti Lilitos mirties. Kodėl jos, o nėjo? Ir porą sykių taip pat 
paklausė savęs, ar galėtiį būti tiesa tai, kas buvo teigiama teisme: kad 
migdomųjų į vyną įpylė Lilita ir juos sugirdė Aleksui. Bet jis nuolat 
sugrįždavo vėl prie to paties klausimo: kodėl? 

— Mąstai apie savo žmoną, tiesa? Tavo akyse vėl tas 
atokus, liūdnas žvilgsnis. 

-- Jau suspėjai gerai mane pažinti. — Jis plekštelėjo delnu 
šalia savęs į rąstgalį, ir Keja prisėdo greta. — Kelionėje aš ilgai ne- 
užsilaikysiu. Galiu pabūti ten kokį mėnesį, o paskui pasakyti Grei- 
džiui, kad turiu jį palikti? Padėsiu jam surasti ką nors kitą, kuris 


rūpintųsi arkliais, paskui grįšiu ir parlydėsiu tave į Virdžiniją. 

Keja susiraukė. 

— Šitaip paverstum niekais viską, ko siekei savo 
pabėgimu. Ne, mudu turime persiskirti. Tavo planas palikti mane čia 
geras, tik kad jis man ne prie širdies. 

Aleksui jos logika — ir pasiaukojimas — patiko. 

— Aš tikiuosi įrodyti savo nekaltumą. 

— O jeigu nepavyks, visą gyvenimą slapstysiesi. 

— Žinau, mergužėle, — tyliai pratarė jis, — bet patikinu 
tave: padarysiu viską, kad ant /avo vardo nekristų dėmė. 

— Neabejoju, mano tėvas ir broliai apsaugos mane nuo 
visų nemalonumų. Tai dėl tavęs aš susirūpinusi. Esi malonus vyras 
if... 

— Nejaugi? — paklausė jis, užsėsdamas ant arklio. 

— Kartais, — sausai atsakė Keja, statydama pėdą į 
balnakilpę. Buvo pikta: ji sako žmogui komplimentą, o jis kaip visada 
iš jos juokiasi. 

-- Ar pasikviesi mane pietų į savo didelius namus? Abu 
prisiminsime tą laiką, kai per mudviejų pašėlusią kelionę raitomis į 
pietus miegodavome kartu, o tavo vyrą pavydas varys iš proto. 

Jo erzinimas buvo užkrečiamas. 

— Paskui mes šoksime vienas kitam j akis, bet su savo 
vyru aš susitaikysiu, ir tuomet f pavydėsi. 

Iškėlusi viršun nosį, ji pavarė vadelėmis savo kumelę. 

— Cha! — atkirto Aleksas, susigretindamas su ja. — 
Tuomet aš jau turėsiu ant rankų dvi — ne! tris — moteris ir man 
priklausys didžiausias visoje Virdžinijoje žirgynas. 

— Prasiloši iki paskutinių marškinių, ir kuri moteris norės 
tokio smirdinčio senio kaip tu? 

Ji džiaugėsi matydama Aleksą šypsantis ir buvo ypač patenkinta 
girdėdama jj kalbant apie kitas moteris ne tik apie savo žmoną, kurios 
neteko. 

— Jazminų kvapas vyrų aprangoje taps paskutiniu šėlsmu, 
— atsakė Aleksas madoms neabejingo žmogaus balsu. — Net pre- 
kiautojai kailiais kvėpins juo savo elnenas. 

-— Jie privilios peteliškes, ir šitaip prasidės nauja 
moteriškos mados tendencija. Mūsų skrybėlaitės bus su peteliškių 
sparnais. 

— O tavo vyras jų neapkęs, nes sukels jam čiaudulį. 

— Ištekėsiu už tokio, kuris toks vyriškas, kad niekada 


nečiaudės, — metė ji ir paragino savo kumelę. 

Gera jos nuotaika neapleido dar valandą, bet kai Keja pradėjo 
mąstyti, kas atsitiks jiems atkakus j vietą, sulig kiekvienu žingsniu vis 
labiau niuro. Aleksui išvykus, kelias savaites liks pensione viena, 
paskui turės atsargiai judėti, kaip jis nesyk kartojo, namų link. Nieko 
nuobodesnio, vienišesnio — ir baugesnio — ji nė negalėjo 
įsivaizduoti. Nejučia vis ateidavo į galvą mintys, kas galėtų pakrypti 
ne pagal planą. Nors vis kartodavo Aleksui ncabejojanti, kad na- 
miškiai sugrąžins jos gerą vardą, vis tiek nerimavo dėl laiko. O jeigu 
Čarlstono policija suprato, kad jų kalinys veikiausiai pasitraukei į 
pietus? Daug žmonių žino apie dėdės T. K. tiriamąsias ekspedicijas, 
tad tikriausiai žino ir kur jis rengėsi į kitą kelionę. Jos žiniomis, T. K. 
ir ponas Greidis tarėsi dėl išvykos nuo pat pavasario, taigi nereikėtų 
gero seklio perprasti, kad ištrūkęs bėglys — ir jo bendrininkė — 
veikiausiai patraukė į Floridą susitikti su tyrinėtojų grupe. 

Jeigu taip, tai ką Keja darytų, kai Aleksui išvykus Floridoje 
pasirodytų valdžios atstovai? Būtų ten viena. Visiškai viena. 

Kaip dažnai pasitaikydavo, Aleksas tartum skaitė jos mintis. 

— Prieš išvykdama namo, privalai paklausinėti žmonių 
apie naujienas ir sužinoti, ar tebesi ieškoma. Bet tikrai nujaučių —T. 
K. tuo jau pasirūpino. 

— Kaipgi jis tai padarytų? 

— Yra daugybė būdų. Jis galėtų pasakyti, kad turėjai su 
kuo nors susitikti ir atsitiktai patekai į tą maišatį, kilusią po pabėgimo 
iš kalėjimo. Kai tavo šeimynykščiai nuvyks į Čarlstoną, jie paliudys, 
kad tavęs tenai nebuvo, kai mane aptiko su nužudyta Lilita. Faktiškai 
tu manęs nė nepažinojai. 

— Vadinasi, policija pamanys, kad viskas tik sutapimas: 
dėdė 
T. K. tave lankė kalėjime, o aš, jo krikštaduktė, atsidūriau kartu su 
tavimi, kai pabėgai? 

— Galbūt jis galėjo pasakyti, kad išjojai j pasimatymą su 
vienu iš daugelio gerbėjų, siekiančių tavo rankos. Nežinau. Bet esu 
įsitikinęs — T. K. gali prasimanyti šimtus visokių istorijų. — 
Jausdamas, kad balsas išduoda jo nerimą, Aleksas gavo atsikvėpti ir 
nusiraminti. — Neabejoju štai dėl ko: viskas bus jau susitvarkę, ir tu 
saugiai galėsi grįžti namo. Jeigu dėl to nebūčiau tikras, neleisčiau 
vykti. 

— Tačiau tau nėra saugu. 

— Aš vis tiek neturiu namų, — tyliai ištarė jis, bet įstengė 


nusišypsoti. — Galvok tik gera, mergužėle. Vėl pamatysi savo šeimą 
ir vyrus, kuriuos myli. 

— Ak, juos. — Kejos balsas nuskambėjo gana abejingai. 
— Aš mąsčiau ir esu įsitikinusi, kad turėčiau pasidairyti ko nors 
daugiau. Galbūt kurs nors kitur, ne Ediline. 

— Gera mintis, — sutiko Aleksas. — Galbūt turėtum pasi- 
dairyti 1r ne tik Viljamsberge. 

— Ką aš darysiu, kai nebus tavęs iš manęs pasijuokti? 

-—- Tu netruksi ką nors susirasti, — džiugiai atsakė jis. 

Ji nuvėrė jį žvilgsniu. 

— Lauki nesulauki, kada iškeliausi į džiungles, taip? 

Aplinkui juodu supo grožis: palmės, ryškiai žydintys krūmai, 
stambūs, Kejos niekada anksčiau neregėti paukščiai. 

— Manau, tikrai, — pripažino Aleksas. — Kai T. K. pirmą 
kartą man atskleidė savo sumanymą, sėdėjau kalėjimo vienutėje ir 
nepajėgiau įsivaizduoti savęs valtyje, plaukiančio per tokį, jo žodžiais, 
rojų. Bet dabar, matydamas šį kraštą, manau, norėčiau išvysti daugiau. 

— Kas užims dėdės T. K. kaip protokoluotojo vietą? 

— Nežinau. 

Kejai galvoje pradėjo bręsti mintis. 

—- Ar ponui Greidžiui pranešta, kad dėdė T. K. nevyks? 

— Nežinau. Spėju, T. K. parašė Greidžiui laišką ir 
informavo, kad šis turės susirasti naują protokoluotoją, tad galbūt 
Greidis jau atvyks su juo. 

— Bet mudu jojome labai greitai. Jeigu ponas Greidis irgi 
keliavo čionai, joks laiškas jo negalėjo pasiekti. 

— Tai ne mano rūpestis. Neabejoju, jis suras ką nors, kas 
pieš augalus ir gyvūnus. Ar tai sudėtinga? 

Keja kone ėmėsi ilgai aiškinti, kiek daug pastangų reikia įdėti 
norint tapti dailininku, bet nutilo, užtat susimąstė apie kitą galimybę. 
Idėja atrodė pernelyg nereali, kad ją būtų galima įgyvendinti, tačiau 
viliojanti. 

Po valandos juodu įijojo į gyvenvietę. Keja dairėsi aplinkui ir liko 
sužavėta to, ką matė: iš baltinto molio nulipdyti namukai, stogai 
dengti sudžiūvusių palmių lapais. Dešinėje — ilgas žemas pastatas, ir 
ji spėjo, kad tai pensionas. Jo paunksnėje darbavosi dvi paauglės: 
viena aižė iš džiovintų burbuolių kukurūzus, o kita didelėje piestoje 
grūstuvu šiuos trynė į miltus. Abi pertraukė darbą ir smalsiai sužiuro į 
Aleksą ir Keją. 

Aleksas linktelėjo galva namo link. 


— Pirmiausia įkurdinkime tave. 

-— Ne! — Kai jis nustebęs į ją pažvelgė, Keja skubiai 
paaiškino: — Tai yra, pasižiūrėkime, kur tu turi susitikti su ponu 
Greidžiu. Gal jis jau laukia ir spėlioja, ar išvis pasirodysi. 

-- Atvykome dieną anksčiau, tad abejoju, ar jis jau bus nu- 
samdęs ką nors kitą. 

— Bet juk to nežinome, ar ne? 

Aleksas pabandė paslėpti šypseną. 

— Kas tave labiausiai baugina, mergužėle? Perspektyva 
likti Vienai ar baimė, kaip baisiai manęs ilgėsies? 

— Kaip rytais aš atsikelsiu iš lovos, kai tavęs nebus šalia, 
kad rvtane ištemptum už bridžių? Ir kaip gyvensiu be jazminų kvapo, 
Naktimis tvyrančio aplinkui? 

Keja norėjo pajuokauti, bet žodžiai nuskambėjo lėkštai, nes ji iš 
tikrųjų ilgėsis tų dalykų. 

Aleksas atjaučiamai jai nusišypsojo. 

— Ką gi, gerai, mergužėle, suraskime, kur aš turiu susitikti 
su ponu Greidžiu. 

Jis nukreipė savo arklį kairėn, ir Keja džiaugdamasi nusekė iš 
paskos. Ji norėjo kuo ilgiau kvėpuoti švelniu, šiltu aromatingu oru, o 
ne tūnoti užsidariusi kažkokiame pensione. 

Surasti susitikimo vietą nebuvo sunku, nes ten į ramią lėtos tėkmės 
upę šovėsi prieplauka, ant kurios buvo sukrautos medinės dėžės, ir jas 
peržiūrinėjo du vyrai. Vienas — kokių keturiasdešimties, žemas, 
apkūnus, tvarkingai apkirptais, žilsvumo pamargintais plaukais. 
Antrasis — vaikinukas, aukštas, liesas, šiaudų spalvos plaukais, 
ilganosis ir strazdanotas. Jis niekada nebus gražus, bet turėjo savotiško 
patrauldumo. Ir vaikščiojo išdidokai, tuo jai primindamas Talį. 

-— Jūs —T. K. draugas? — paklausė vyresnysis, 
nužvelgdamas Aleksą. — Darantis su gyvūnais stebuklus? 

— Nemanau, kad aš atitinku tokį apibūdinimą, — atsakė 
Aleksas, nušokdamas nuo arklio. Arba jis veikiau manė taip atsakęs, 
nes ištarė tokiu škotiškų akcentu, kad abu vyrai nesupratę išpūtė akis. 

Keja nusėdo nuo kumelės ir priėjusi atsistojo greta Alekso. 

— Mano brolis norėjo pasakyti, kad kažin ar atitinka tokį 
aukštą įvertinimą, kokiu jį apibūdino T. K. Konoras. — Ji ištiesė 
paspausti ranką. — Mano vardas Kejus. Aš... — Vos pasisaldusi 
vardą, ji užsikirto. Žmonės paprastai manydavo, kad jos vardas — 
mergaitiško Kezija trumpinys. 

Aleksas broliškai apkabino ją per pečius. 


— Tai santrumpa iš Karlo Elvino... — jis mirksnį padelsė. 
— Jeitso. 

Keja metė j jį skvarbų žvilgsnį. Jei nepatiko būti pavadintai 
pavarde žmogaus, užsiundžiusio ant jų šerifą. 

-- O čia mano brolis... — ji sudvejojo dėl vardo, bet 
Aleksas buvo gana dažnai pasitaikantis. — Aleksas Jeitsas. — Matyt, 
ta pavardė nepatiko ir Aleksui, nes jis pirštais tvirčiau suspaudė jai 
petį, tačiau Keja pasitraukė nuo jo. — Ar tai priklauso ponui 
Greidžiui? 

— Taip, — patvirtino vyresnysis, paspausdamas Kejai ran- 
ką. — Aš — Elijas Peisonas, bet visi vadina mane Eliu. O čia jaunasis 
nenaudėlis Timas Dousonas. Kur T. K.? 

-— Jis nukrito ir susilaužė koją, — atsakė Aleksas, — todėl 
neatvyks. 

Kalbėjo pamažu, stengdamasis kruopščiai tarti žodžius, kad Elis 
juos suprasti). 

— Ponas Greidis bus nusivylęs, — pasakė Elis. —Jis 
ketina vykti su mumis į vietas, kur dar niekada nebuvo įžengę baltieji, 
ir nori, kad viskas būtų protokoluojama. 

— Jeigu mes pamatysime augalus, kurie ryja žmones, jis 
tikrai norės jų piešinių, — sutiko Aleksas. 

Elis nusijuokė. 

—- Matau, esate girdėję kai kurias iš T. K. istorijų. Jeigu mes iš 
tiesų pamatysime ką nors tokio, teks numesti jiems jaunąjį Timą ir 
reikės, kad kas nors nupieštų, kaip jisai suryjamas gyvas. 

Regis, Timui nepatiko tokie juokai. Jis užraudo iš pykčio. 

—Jis už mane mažesnis! — linktelėjo į Keją. 

— Tas tiesa, — pripažino Aleksas, — bet mano brolis su 
mumis nevyksta. Pasiliks čia, iki aš sugrįšiu. —Jis vėl pasisuko į Elį. 
— Tad parodykite man, kas dėžėse. 

— Mielai, — sutiko Elis, ir abu nuėjo apžiūrėti medinių 
dėžių turinio. 

Keja nužingsniavo tilteliu upės link ir sustojo sužavėta šios grožio. 
Vaikystėje ji su broliais dažnai buriuodavo ir irkluodavo po Džeimso 
upę. Neįsivaizdavo, kad ekspedicija keliaus vandeniu, bet tai buvo 
išmintinga. Pastarąsias kelias dienas keliai darėsi vis labiau ir labiau 
neįveikiami, o gyvenvietę, kaip atrodė, supo vien džiunglės. 

— Taigi nevyksti su mumis? 

Atsisukusi ji pamatė tą vaikinuką — Timą. Aukštesnis už ją, bet 
jaunesnis ir toks liesas, kad, atrodė, jo kūnas nepaspėjo stambėti su 


— Ne, — atsakė ir nusišypsojo. 

— Bijaisi, ar ne? 

— Kodėl gi, visai ne, ne todėl nevykstu. 

-— Čia yra aligatorių. Ar kada nors apie juos girdėjai? 

— Taip, girdėjau. 

Ji tebesišypsojo, bet tai sunkiai sekėsi dėl Timo laikysenos. Atrodė 
nusiteikęs kone karingai. 

— Matei bent vieną? 

-- Ne. Jeigu man atleisi... 

Jis užkirto jai kelią pasitraukti. 

— Verkdamas pasiskųsi vyresniajam broliui, jeigu 
pavadinsiu tave bailiu triušiu? 

Ji tiesiau atsistojo ir nužvelgė vaikėzą. 

— Neketinu užsiminti apie tave savo broliui nei niekam pa- 
saulyje. 

Žvilgsniu leido suprasti nelaikanti jo tokiu svarbiu, apie kurį 
vertėtų kalbėti. 

— Manai, manęs neprisiminsi? — pareiškė jis ir tuoj pat 
smarkiai smogė jai į petį. 

Keja susvirduliavo atatupsta, pamėgino išsilaikyti ant kojų, bet 
nepajėgė ir kitą sekundę pūkštelėjo į upę. Paniro po vandeniu tarp 
žolių ir žmonių sumesto šlamšto. Stengdamasi iškilti į paviršių, pa- 
stebėjo kažkokių gyvūnų kaukoles. Aleksas jau klūpojo ant tiltelio, 
tiesdamas ranką ją ištraukti. Ji matė, kad pats jau buvo bemaž bešokąs 
į upę gelbėti. Jis rūsčiai raukėsi. 

— Ką, po velnių, čia išsidirbinėji? — piktai ir kartu 
baimingai škotų tarme paklausė jis. — Nejau to man dar betrūko, kad 
būtum nuskendusi? 

Ji atsakė ta pačia tarme: 

— Tas niekingas vaikėzas mane parmušė iš kojų. 

— Nejaugi? — vėl škotiškai paklausė Aleksas, o jo lūpų 
kampučius ištempė šypsena. 

—Jis pats įkrito, — garsiai pareiškė Timas. — Vaikis užkliuvo už 
dėžės ir smigo tiesiai į vandenį. Bandžiau jį pačiupti, bet nespėjau. 

— Ar tikrai, vaikine? — paklausė Elis, su užuojauta 
žvelgdamas į visą varvančią Keją. 

Visi trys stebėjo ją, laukdami, ką atsakys, ir Kejai magėjo pasakyti 
tiesą, tačiau ji žinojo, kad tai būtų moteriška. Buvo mačiusi savo 
brolius krečiančius vienas kitam visokias šunybes, bet jie verčiau būtų 


numirę, nei pasiskundę. Egzistavo kažkoks vyriškos garbės kodeksas 
nutylėti teisybę. 

Ji prikando liežuvį ir pasakė: 

-- Taip, pats įkritau. 

-- Na, ką gi, — švelniai pratarė Elis. — Nors neužsigavai. 

Aleksas globėjiškai uždėjo j jai ant pečių ranką. 

Einam, surasime tau sausų drabužių. — Jis pažvelgė į 
Eli: — — Pasimatysime rytoj anksti rytą. 

— Ponas Greidis turėtų čia atsirasti iki vidudienio, — 
patikino Elis. —Jūs pats jam pasakysite, kad neturime protokoluotojo. 
— Gerai, — pažadėjo Aleksas ir paskubėjo vestis Keją 

šalin. 

Bet ji apsisuko grįžti. 

— Pamiršau skrybėlę. 

Kai pūkštelėjo į vandenį, skrybėlė nukrito nuo galvos ir pasiliko 
ant tiltelio. Kol lenkėsi pasiimti skrybėlės, vaikėzas Timas stovėjo čia 
pat, patenkintas savimi ir pergalingai vypsodamas. Vanduo varvėjo 
Kejos plaukais ir lašėjo ant nosies. Ji žinojo neturinti elgtis vaikiškai ir 
nenusileisti iki to bjauraus vaikėzo lygio, bet pagunda buvo pernelyg 
didelė. Galbūt vyriški drabužiai, kuriais vilkėjo, buvo bepaverčią ją j 
Talį. Atsitiesdama jau su skrybėle rankoje, ji kyštelėjo koją ir pėda 
užkabino jam čiurną. Neišlaikęs pusiausvyros,Timas smigo j priekį, 
veidu atsitrenkdamas j medinės dėžės kraštą. 

Keja tvirtai užsimaukšlino ant galvos šiaudinę skrybėlę ir aukštai 
iškėlusi galvą pražygiavo pro jį. 

— Jis man sukruvino nosį! — jai iš paskos riktelėjo Timas. 

Elis griežtai nužvelgė vaikėzą. 

— Betgi tu pats kaltas, ar ne, berneli? Kaip ką tik pasakei, 
Kejus pats kaltas dėl to, kad įkrito į vandenį, taigi ir tau nepasisekė, 
nes apsižioplinai. Ar ne taip? 

Keja nusukusi akis sulaikė kvapą. 

— Aha, aš užkliuvau, — nenorom pripažino Timas. 

Šypsodamasi Keja pažvelgė į Aleksą. 

— Na ką, einam? 

— Gerai, jeigu daugiau nieko nenori. Galbūt pervažiuoti 
vaikiną furgonu. 

-— Ne. Sukruvintos nosies pakaks. — Ji saldžiai nusišypso- 
jo. — Kaip manai, gal nupirktume man naujų drabužių? Antraip 
turėsiu lakstyti nuoga, kol tie išdžius. 

— Keja, mergužėle, po to, ką padarei tam vaikinui, 


pildysiu viską, ką pasakysi. 

-— Kad tik taip būtų, — atsiduso ji, o Aleksas nusijuokė. 
Laikydama savo šlapius drabužius ištiestoje rankoje, Keja pasitaisė 
dailią naują liemenę. Prekybos kontoros savininkas sakė ją nupirkęs iš 
jauno džentelmeno, kuriam reikėjo pinigų, kad galėtų apsirūpinti 
visokiomis atsargomis prieš išvykdamas į džiungles. 

— Jis taip ir nesugrįžo, — išplėtęs akis pasakė žmogus, 
mėgindamas įbauginti Keją. — Turbūt kažkieno buvo suėstas. 

— Mano brolis į žygį nevyksta, — paaiškino Aleksas be 
linksmumo balse. Mažiausiai jis norėjo, kad Keja baimintųsi labiau, 
nei jau buvo įsibaiminusi. — Kiek už liemenę? 

O dabar Aleksas raukėsi į Keją dėl to, kaip ji apžiūrinėjo 1š- 
siuvinėtus liemenės kraštus — bites, dūzgiančias apie laukinių gėlių 
guotus. Asmeniškai jis manė ją jau atrodant taip moteriškai, kad 
verčiau būtų apsivilkusi senais, beveik sunešiotais skarmalais, kuriuos 
buvo jai išrinkęs. Bet niekaip nepavyko jos perkalbėti ir nepirkti tos 
puošniosios liemenės. 

— Liaukis, o tai žmonės supras, kad tu mergina, — tyliai 
pašnabždėjo jis. 

-— Tas žmogus palaikė mane vaikinu. Ir taip pat tas 
šlykštukas Timas, o ir Elis nė Įdek nesuabejojo, kad esu vyras. Tik tu 
vienas manai, kad atrodau kaip mergina. 

— Jie visi akli. 

Paėjėjusi šiek tiek į priekį, Keja apsisuko ir sugrįžo atgal. 

— Sakai, jeigu mane dabar pamatytum, — tai yra jeigu 
nebūtum manęs pažinojęs ir niekada anksčiau matęs, — suprastum, 
kad esu mergina? 

— Taip, — patvirtino Aleksas. — Tu vaikštai kaip 
mergina, kalbi kaip mergina ir esi tokia pat įkyri. Nesu matęs ko nors 
mo- teriškesnio. 

— Manau, tai komplimentas. 

— Ne, anaiptol. — Aleksas susiraukė. — Jeigu paliksiu 
tave čia, kas nors supras, kas tu tokia iš tikrųjų, ir paklaus, kodėl slepi 
savo tapatybę. 

— Tad pasiimk kartu su savimi. —Ta mintis visą dieną 
sukosi Kejos galvoje, tačiau ji ketino Aleksą palengva prie jos užvesti, 
kad neliktų priblokštas kaip kūju per galvą. — Aš sugebu... — buvo 


besakanti, kad galėtų piešti, bet Aleksas ją nukirto. 

— Nė už ką! Jokiomis aplinkybėmis. Ne, ne ir dar kartą ne! 

Jis pirma jos nužirgliojo pensiono link. 

— Bet... — Keja jį pasivijo. — Galbūt vykti su tavimi būtų 
geriau, negu likti čia vienai ir neapsaugotai. 

— Ne. Vykti į žemėlapiuose dar nepažymėtą teritoriją, kur 
už kiekvieno kampo tyko nauji pavojai, nėra geriau, nei saugiai likti 
čia. Ir nenoriu girdėti apie tai daugiau nė žodžio. 

Atidarydamas pensiono duris, jis žvilgsniu leido Kejai suprasti, 
kad daugiau neketina klausytis jokių jos kalbų. 

Keja ištiesino pečius ir pirma jo įėjo vidun. Jau žiojosi dygiai 
atsikirsti, bet tą pat akimirką prie jos pripuolė tos dvi mergiotės, kurias 
juodu matė įjodami į miestuką. 

— Mes taip ir žinojome, — prašneko viena, plačiomis 
akimis žvelgdama į Keją. — Sakiau Alisai, kad tu apsistosi pas mus. 

Jos buvo dvynės, panašios viena į kitą kaip du vandens lašai ir ne 
itin gražios. Vilkėjo daug kartų skalbtomis ir išblukusiomis suk- 
nelėmis. Palyginti su jomis, Keja su savąja dailia siuvinėta liemene 
atrodė prašmatniai. 

— Tu gražiausias kada nors mano matytas bernas, — 
pagyrė antroji, įsikibdama Kejai į parankę. 

Pirma mergiotė įsikibo į ją iš kitos pusės. 

— Einam į valgomąjį, mes tave pamaitinsime. Koks tu 
liesas! 

— Ar tiesa, kad apsistosi pas mus ne vienam mėnesiui? 

Keja per petį atsigręžė į Aleksą, akimis melsdama padėti, bet 
jis tik šypsojosi tokia jau jai gerai pažįstama šypsena. Išties mėgavosi 
jos nepatogumu — ir džiaugėsi, kuriam laikui išvengęs nemalonaus 
pokalbio. 

— Turiu pasirūpinti kai kuriais dalykais, — pasakė jis, vos 
slėpdamas balse juoką. — Pasimatysime vėliau, broluži. Smagaus 
vakaro. 

Keja metė į jį žvilgsnį, duodantį suprasti, kad dar atsiims už tai, 
jog ją paliko, bet Aleksas tik plačiau nusišypsojo ir išėjo, uždarydamas 
paskui save duris. 

Tą pat sekundę, kai liko viena su dviem mergiotėmis, šios ją 
apibėrė klausimais. 

— Kiek tau metų? 

— Kur gyvena taviškiai? 

— Tu vedęs? Ar susižadėjęs? 


— Ką mėgsti valgyti? Aš puiki virėja. 

-— Mačiau, kaip tu joji. Aš irgi mėgstu arklius. Manau, mes 
turime daug bendra. 

-— Tu tikrai apsistosi ilgesniam laikui? Galėtume kasdien 
pajodinėti drauge. Tik mes abu. Vieni. Aš prisikrausiu krepšį užkan- 
džio, ir jeigu pasiklystume, galėtume pernakvoti lauke. 

Kai mergiotė, šitaip pasiūliusi, pradėjo glostyti jai ranką, Keja 
staigiai šią atitraukė ir atsisėdo prie stalo. 

— Lauk! — suskambo balsas už jos. — Šią pat minutę abi 
dinkit iš čia ir atstokit nuo jaunikaičio. 

Atsisukusi Keja pamatė tarpduryje stovinčią moterį su lėkšte 
valgio ir moliniu puodeliu rankose. Nors aukšta ir daili, buvo šiek tiek 
per sena, kad galėtum laikyti ją gražia. Keja spėjo, kad moteriai jau 
per trisdešimtį, bet pavargusios akys išdavė per trumpą savo gyvenimą 
ją pernelyg daug ką mačius ir darius. 

Pastačiusi priešais Keją valgį, ji grasinamai pažvelgė į mergaites, 
ir tos nenorom pasišalino iš kambario. 

— Atsiprašau už j as, — pasakė moteris. — Pas mus čionai 
apsistoja nedaug jaunų vyrų, ir jos, bijau, šiek tiek per daug sau leido. 
Tikrai pasistengsiu, kad jos jums neįgristų, kol čia gyvensite. 

Lėkštėje buvo keptas paukštis, nepanašus nei į vištą, nei V kokį kitą 
kada nors Kejos regėtą skraidantį padarą, ir ji nusistebėjo, kas šiame 
krašte medžiojama. Nedrąsiai paėmusi peilį ir šakutę, ėmėsi valgyti. 
Buvo skanu. 

-— Esu Dėkingoji, — prisistatė moteris, atsisėsdama 
kitapus stalo priešais Keją. 

Keja vos nepaklausė „Dėkingoji už ką?“, bet susiturėjo. Mat jau 
tiek daug laiko buvo praleidusi drauge su Aleksu, kad kone iš visko 
juokavo. 

— Kaipgi jūs sužinojote, kad čia apsistosiu? 

Dėkingosios burną perkreipė šypsena. 

— Čia buvo atėjęs tas vaikiščias Timas, kad apžiūrėčiau 
jam nosį. Gerai, kad su jais nevykstate, nes turėtumėte dėl jo vargo. 

-- Aš jam iškart nepatikau. 

Keja valgė kažkokias jos dar niekada neragautas daržoves, bet tos 
buvo nuostabaus skonio. Kažin ar augtų Virdžinijoje, pagalvojo ji. 
Galbūt mamos oranžerijoje. 

— Manau, jis pavyduliavo, — nusprendė Dėkingoji. —Jis 
turėjo būti kelionėje jauniausias, tačiau pasirodėte jūs su savo jaunys- 
te, dailumu, išsilavinimu ir... 


— Išsilavinimu? — Kejai nepatiko, kad ta moteris tiek 
daug apie ją žino. 

Dėkingoji nusišypsojo. 

— Pasak jauniklio Timo, iš kalbos jūs kaip anglų 
profesorius. 

Ne, jis niekada nieko panašaus nebuvo sutikęs, bet daug ką turėjo 
pasakyti apie jūsų pasilinksminimą. 

Keja liko patenkinta, kad moteris, regis, labai gerai perpranta tą 
vaikį, ir buvo bepajaučianti jai simpatiją. O tai gerai, jeigu turės su ja 
praleisti nemažai laiko. 

— Jūs čia ilgai gyvenate? 

Dėkingoji nuėjo prie indaujos ir paėmė iš jos molinį dubenį. Kiek 
Keja jau spėjo pamatyti, name baldų buvo nedaug, ir tie atrodė 
pagaminti čia pat vietoje, užtat visur viešpatavo švara ir tvarka. 

— Visą gyvenimą, — atsakė Dėkingoji ir, šaukštu 
pasėmusi į dubenį pjaustytų vaisių, pastatė priešais Keją. — Iš tikrųjų 
tai ne, bet atrodo, kaip labai ilgai. 

Keja žinojo neturinti daugiau klausinėti, nes pernelyg smalsauti 
būdinga moterims. Jos tėvas dažnai sakydavo, kad dvidešimt metų 
pažinodamas žmogų neturėdavo apie jį tiek žinių, Įdek žmona jų iš šio 
ištraukdavo per dvidešimt minučių. 

Bet Keja neatsispyrė pagundai. Juk esanti svetimoje vietoje tarp 
svetimų žmonių, todėl ką nors daugiau išsiaišldnti apie Šios moters 
gyvenimą visai natūralu. 

-—- Ir kodėl gi šitaip? — paklausė ji. 

Dėldngoji kurį laiką tylėjo, bet Kejos veido išraiška padrąsino ją 
atsiverti. Nors to Kejai nepasakė, tačiau beveik visi apsistojan- tys jų 
pensione būdavo pagyvenę žmones, linkę kalbėti vien apie vienokius 
ar kitokius reikalus. Atsisėsti ir pasišnekėti su pensiono šeimininke 
jiems būdavo gaila laiko. 

— Mama mirė gimdydama mane, tad daug metų gyvenau 
viena su tėvu. Jis mėgo kilnotis iš vietos į vietą, todėl man iš tikrųjų 
neteko pažinti daug žmonių, bet buvo vienas jaunikaitis... —Ji 
atsainiai numojo ranka. — Kad ir kaip ten būtų, tėvą pasiekdavo 
gandai, kad kuo toliau į pietus, tuo geresnių darbų galima gauti, ir 
apskritai ten viskas geriau, tad mes nuolat kilnojomės. Kai buvau 
septyniolikos, jis antrą kartą vedė, ir naujoji žmona pagimdė dvy- 
nukes, Džeinę ir Alisą. Ji nebuvo iš tų moterų, kurios būtų mielai 
prisiėmusios motinystės ir namų rūpesčius. 

— Norite pasakyti, ji pasinaudojo tuo, kad turi podukrą, ir 


jums užkrovė rūpintis vaikais bei namais? 

Dėkingoji nusišypsojo, ir Keja pagalvojo, kad ji atrodo kur kas 
jaunesnė ir gražesnė. 

— Daugmaž. Šiaip ar taip, už mane ji buvo vyresnė tik 
puse metų ir norėjo džiaugtis gyvenimu. 

— Bet jūs... 

BEBES): gūžtelėjo pečiais. 

Ji mirė, kai mergaitės buvo dešimties, o po metų mirė ir 
mano tėvas, tad gerai susiklostė, kad aš tebebuvau namie ir galėjau 
jomis pasirūpinti. 

— Vadinasi, tapote motina, nors ir neištekėjusi. 

— Žmogui tenka elgtis taip, kaip privalu. 

— Taip, tikrai, — sutiko Keja ir prisitraukusi dubenį su 
vaisiais įsižiūrėjo į juos. Mąstė apie viską, kas nutiko jai ir Aleksui. 
Tikrai, ji pasielgė taip, kaip ir privalėjo. 

— Taigi liksite čia ir lauksite, kol jūsų brolis grįš iš pono 
Grei- džio ekspedicijos? 

— Tiesą sakant, brolis nori, kad kelias savaites čia 
pagyvenčiau, o paskui grįžčiau namo. 

— Vienas? 

— Taip, — patvirtino Keja. — Ar kas nors negerai? 

—- Esate labai jaunas, kad keliautumėte vienas. 

— Man dvidešimt. 

Negalėdama patikėti, Dėkingoji išsižiojo. 

— Tik neišsiduokite mano įseserėms. Aš joms pasakiau, 
kad jums šešiolika. Jeigu jos sužinos, jog dvidešimt, pasistengs, kad 
per dvi savaites vieną iš jų vestumėte. 

Keja nusišypsojo. 

E Kažin, nemanau. 

— Taip, taip, pasistengs, — rimtai patikino Dėkingoji. — 
Jūs nežinote, kaip jos nori iš čia ištrūkti. Alisa sako tapsianti aktore, 
bet Džeinė trokšta ištekėti ir turėti vaikų. 

— Betgi jos negalėtų būti daugiau kaip... Kiek? 

-- Keturiolikos, beveik penkiolikos. Tačiau per savo 
trumpą gyvenimą daug patyrė, tad įsivaizduoja esančios vyresnės. Aš 
vyliausi, galbūt viena kuri jums patiks, ir... ir... 

— Ir išlaisvinsiu nuo atsakomybės už ją? 

—- Taip, — nusišypsodama patvirtino Dėkingoji. 

— Vadinasi, ir jūs norėtumėte iš čia ištrūkti? 

— Labiau už viską. 


— Bet nejau nesusiradote vyro iš tų, kurie veikiausiai čia 
pasirodo ir vėl dingsta? 

— Taip, man siūlėsi, bet ne... neradau tokio, su kuriuo 
norėčiau pasilikti. Jeigu suprantate, apie ką kalbu. 

Keja jau buvo besižiojanti sakyti, kad gerai supranta, apie ką 
Dėkingoji kalba, tačiau persigalvojo. Jeigu tos moters draugijoje jai 
kaip vyrui teks likti savaites, verčiau pradėti vaidinti dabar pat. 

— Turiu jums laišką, — pasakė Dėkingoji, ir ta žinia Keją 
taip išgąsdino, kad ji kone paspringo. 

— Nuo ko? 

Iš „nuo ko“ Dėkingoji nusišypsojo ir pažvelgė į atdaras duris, 
norėdama įsitikinti, ar kieno nors smalsios akys jų nestebi. 

— Nuo pono Konoro. 

Tai, kaip moteris ištarė tą pavardę, privertė Keją akyliau į ją 
pasižiūrėti. Panašu, kad Dėkingoji tam žmogui neabejinga. Arba, kaip 
Aleksas pasakytų, ,„liepsnoja jam ugningai karšta aistra". Bet, kita 
vertus, jis visur mato romaną. 

-— Nejaugi? — pagaliau pratarė Keja. — Ir jūs tikra, kad 
jis skirtas man? 

Dėkingoji išsitraukė iš kišenės sulankstytą popiergalį ir akimirką 
palaikė jį ore, lyg nenorėtų išleisti iš rankos. 

— Čia tik parašyta „Keju.i“ ir adresuotas mano globai. 
Vakar j j pristatė kažkoks raitelis. Spėju, turbūt jojo dieną naktį, 
skubinda- masis atsirasti čia iki jūsų broliui išvykstant. 

— Turbūt, — sumurmėjo Keja paimdama laišką, kur 
adresato varde „a “ buvo parašyta beveik kaip ,„uū“. Jau norėjo iškart 
par laužti smalkos antspaudą ir paskaityti, ką dėdė T. K. parašė, bet 
užteko tik žvilgsnio į Dėkingąją, kad atsisakytų šio ketinimo. 
Akivaizdžiai moteris norėtų sužinoti laiško turinį, o Keja negalėtų 
niekojai pasakyti. 

— Ar jau baigei valgyti, — iš tarpdurio pašaukė viena iš 
dvynių. 

Dėkingoji atsiduso. 

— Jis baigė, — pasakė paimdama iš Kejos tuščią lėkštę ir 
dubenį su vaisiais. — Bet galbūt dabar nori pailsėti. 

— Aš noriu jam kai ką parodyti, — neatlyžo viena 
mergiotė. 

— Ir aš, — pareiškė kita dvynė. — Prašau, eikš laukan su 
mumis. Mes tau daug ką parodysime. 

Keja plėšėsi tarp noro pabėgti nuo mergiočių ir būtinybės toliau 


vaizduoti vaikiną, kuriam tikriausiai turėtų patikti, kad dvi jaunos 
merginos apie jį taip šokinėja. 

— Parodysite man savo krašto įdomybes? — paldausė ji 
atsistodama. 

— Viską, ką tik norėsi pamatyti, — sukrizeno viena iš mer- 
giočių. 

Keja joms nusišypsojo ir pagalvojo, kad kai vėl susitiks mamą, jos 
atsiprašys. Mat dažnai manė esant savo mamą per griežtą, per 
senamadišką, bet dabar matė, kas atsitinka mergaitėms, kai jos neturi 
motinos, kuri kasdien kiekvieną sekundę jas auklėtų. Štai kokios jos 
tampa. 

— Galite su jomis neiti, — pasakė Dėkingoji, griežtai nu- 
žvelgdama savo įseseres. 

— Ne, viskas gerai, — nuramino ją Keja, leisdamasi 
mergiočių paimama už rankų ir ištempiama iš kambario. — Sis 
kraštas mane domina. 

— Jos mėgino mane pabučiuoti! — pasibaisėjusi Keja pasiskundė 
Aleksui. Laukėjau sutemo, ir juodu buvo tvarte. Aleksas valė abiejų 
arklius. 

-— Čia dabar, nejaugi? 

— Tik nedrįsk iš manęs šaipytis. Jeigu pabandysi, aš... — ji 
nežymiai nusišypsojo. —Tau neleisiu pamatyti dėdės T. K. laiško. 

Šypsena jo veide išnyko. Pasisukęs pažvelgė į Keją. 

— Ką jis rašo? 

— Tiesą sakant, aš jo dar neatplėšiau. 

— Neperskaitei? 

— Tavo žiniai, visai neturėjau laiko, kai palikai mane tarp 
tų ryklių patelių. Ar žinai, ko tos dvi mergiotės iš manęs norėjo? Ran- 
komis be paliovos visą grabinėjo. Sulig kiekvienu žingsniu mėgino 
pabučiuoti. Viena pakišo man koją, ir aš užvirtau ant kitos. Jos... 

— Taigi jos tokios pat kaip ir visos moterys pasaulyje, — 
atsainiai metė Aleksas. — Kur laiškas? 

—Jos ne tokios pat kaip visos moterys, aš gyvenime niekada... 

— O kaip kitaip vyrui žinoti, kada moteris nori, kad ją pa- 
bučiuotų, jeigu ji pati jam to nepasako? — nekantriai pertraukė jis. — 
Na, duokš laišką. 

— Galbūt ir taip, bet esama tokio dalyko kaip subtilumas. 


Daktarų naudojamos dėlės taip neprisisiurbia prie žmogaus, kaip jos 
prisisiurbė prie manęs. Negalėjau žengti nė žingsnio, kad jos ne... — 
Alekso mestas žvilgsnis privertė Keją nutilti apie dvynes ir išsiimti iš 
kišenės laišką, nors ir manė, kad turėtų šį perskaityti viena. Šiaip ar 
taip, buvo adresuotas tik jai. Bet per pastarąsias dienas ji taip priprato 
dalytis viskuo su Aleksu, kad net neatėjo į galvą mintis nuslėpti nuo 
jo, kas rašoma laiške. 

Ištiesė jam užantspauduotą laišką, bet Aleksas jo nepaėmė, tik 
toliau valė jos kumelę. 

-— Perskaityk man. 

Keja perlaužė laiško antspaudą. Pamačiusi pažįstamą savo dėdės 
braižą, vos nepravirko, bet giliau atsikvėpė ir susitvardė. 

— Jis datuotas penkios dienos po to... po to, kai tave 
sutikau. Šitaip atrodė mandagiausia apibūdinti pabėgimą iš kalėjimo. 
Ji pradėjo skaityti: 

Mano brangiausioji, mieliausioji Keja, net nežinau, kaip tavęs 
atsiprašyti už viską, kas tau nutiko. Tai perdėm mano kaltė, ir niekada 
sau to neatleisiu. 

Bet kad ir kaip norėčiau tau tai papasakoti kuo ilgiau ir smulkiau, 
kiek užtektų plunksnos ir popieriaus, čionai yra atvykęs Adamas, ir tu 
žinai, ką tai reiškia. Tad turiu eiti prie reikalo. 

Pirmiausia — tavo tėvai nieko nežino. Aną naktį, apie kurią aš 
galiu galvoti tik kaip apie Didžiąją Klaidą, Hopė sėdo į greitą 
karietaitę, vadeliojamą Kadžio, ištikimo tavo motinos tarno, ir 
nuvažiavo į Ediliną surasti Nato ir tiek tavo brolių, kiek jiems pavyks. 
Jiems pasisekė, kad Adamas buvo namie ir viską sutvarkė. Jis žinojo: 
jeigu viską papasakos tėvui, prasidės karas. Angusas eis iš proto, 
baimindamasis dėl tavo saugumo — 0 jeigu sužinos, kad tai įvyko per 
mane, mano gyvenimui bus galas, ir visiškai teisingai. 

Natas man pasakė, kad Adamas, jeigu reikia, gali būti puikus 
melagis, ir šįsyk jis pranoko pats save. Jis sukūrė kažkokią siaubingą 
istoriją, tavo tėvams paaiškindamas, kodėl jiems reikia nedelsiant 
išvykti, ir per rekordinį laiką atsidūrė su Natų čia. Mariau, galbūt 
Adamas įsikinkė erelį ir atskrido. 

Visos dienos Adamui prireikė pasikalbėti su čionykščiais 
žmonėmis ir visko išklausinėti, ir kai tik aš baigsiu šį laišką, jis ketina 
išvykti, bet man nesako kur. Natas pasiliks Čarlstone ir pamėgins 
įminti mįslę, kaip Alekso žmona galėjo būti nužudyta užrakintame 
kambaryje. 

Keja, tavo vardas liko nesuterštas. Tai padaryti buvo gana lengva, 


bet jeigu skaitai šį laišką, vadi?iasi, turi būti Floridoje. 

Kažin ar Aleksas... 

Keja liovėsi garsiai skaičiusi ir permetė akimis likusią laiško dalj, 
paskui vėl pažvelgė V Adamą. 

-- Tu buvai teisus sakydamas, kad dėdė T. K. sugalvos, 
kaip nuplauti nuo mano vardo dėmę. 

— Skaityk toliau, — paragino Aleksas. 

— Tai nesvarbu. Ar ko nors valgei? Dėkingoji —jai 
priklauso šis pensionas — pagamino kažkokios paukštienos, tokios 
gyvenime nesu valgiusi. Su ryžių ir kažkokių prieskonių įdaru. Tikrai 
labai skanu ir... 

— Skaityk laišką ir nepraleisk nė žodžio, — pareikalavo 
Aleksas tokiu tonu, kad Keja negalėjo nepaklusti. 

Tad ji vėl ėmėsi laiško. 

Kaži ar Aleksas vis dar su tavimi. Kai lankiau jį kalėjime, buvo 
labai piktas ir taip sielvartavo dėl savo žmonos, kad man kone plyšo 
širdis. Ar ilgoje kelionėje į pietus jis buvo tau nors koks kompanionas ? 
Tiesiog verkiu savo širdyje pagalvojęs, ką tikriausiai turėjai su juo 
iškentėti. 

Adamas liepė parašyti, kad privalai likti ten, Floridoje, ir laukti, 
£0/ vienas iš brolių atvyks tavęs pasiimti. Nesijudink iš tos vietos ir lik 
ten, kol kuris nors, veikiausiai Talis, atkaks pas tave. Adamas tą 
kartojo ir kartojo. Atrodo, jis tavęs nelaiko labai klusnia panele. 
Pasakiau jam, kad priešingai — tu mielai sutikai padėti vargšui 
Aleksui sunkią minutę. Keja, mieloji, tavo vyriausiasis brolis man 
išsakė tokių keiksmažodžių, kokių per visas savo keliones niekada 
nebuvau girdėjęs nei iš jūrininkų, nei iš kalniečių! 

Meldžiu tavęs, pasilik ten. Dėkingoji tavimi pasirūpins, o 
laukdama gali kiek tinkama naudotis mano piešimo reikmenimis. 
Dėkingoji tau parodys, kur jie padėti. Ji — labai maloni jauna 
moteris ir pagelbėjo man viską surinkti. Paseldykjai 

Keja, mieloji, įdomu, ar tau pavyko prašnekinti Aleksą? Kol sėdėjo 
kalėjime, jis beveik nekalbėjo. Esu prisiekęs saugoti paslaptį, bet tau 
pasakysiu: jis žino daugiau, nei aš maniau. Neprasitark Aleksui, 
tačiau tas ilgas laiškas, kurį jis parašė kalėjime, taip ir nepasiekė 
adresato. Natas sako, kadjeigu Aleksas tebėra ten, perduok jam, kad 
jis, Natas, tvirtai prisiekė surasti Alekso žmonos žudiką. 

Jau turiu eiti. Adamas svaido į mane žvilgsnius, nuo kurių darosi 
baugu. Jis toks panašus į tavo tėvą! 

Siunčiu tau savo meilę ir apgailestauju už visą skausmą, kurį per 


mane patyrėte tu ir tavo šeima. Kai vėl būsime kartu, primink ?nan, 
kad aš tau skolingas šokolado. 
Didžiai tave mylįs T. K Konoras 


Keja vėl sulankstė laišką ir pažvelgė į Aleksą, bet jis buvo nusukęs 
veidą ir susitelkęs j arklį. Tačiau ji jau pakankamai jį pažinojo, kad 
suprasti | smarkiai mąstant apie tai, ką parašė dėdė T. K. 

— Ką dėdė turėjo galvoje parašydamas, kad tu žinai 
daugiau, nei jis manė? 

Valydamas šepečiu kumelės nugarą, Aleksas tylėjo. 

— Džiaugiuosi, kad jiems pavyko apsaugoti tavo gerą var- 
dą, — pagaliau prašneko jis. — Ir sutinku su tavo broliais — tu 
privalai laukti, kol kuris nors iš jų tavęs atvyks. Man nepatinka mintis, 
kad keliautum atgal viena. —Jis žvilgtelėjo į ją. — Net ir persirengusi 
vaikinu. 

Sprendžiant iš tono, Aleksas pastarąją mintį laikė juokinga. 

— Talis, — pasakė Keja, ištardama tą vardą slogiai ir niū- 
riai. — Jis iš manęs juoksis. 

Aleksas krenkštelėjo, lyg manyti), kad ir pajuoka turėtų būti 
tinkama reakcija. 

— Bet pagalvok, kaip jam nušluostysi nosį pasakojimais 
apie savo nuotykį. Per naktį jojai kartu su pabėgusiu žmogžudžiu. 
Galėsi papasakoti apie savo baimę ir nuolatos grėsusį pavojų. 

Keja kilstelėjo į jį antakius. 

-- Nejau tai atrodo pavojus, kai mudu šokome 
parduotuvėje? Arba kai buvai padėjęs man ant kelių galvą, o aš 
tryniau į tavo plaukus jazminų aliejų? 

Aleksas nusisuko, kad Keja nematytų jo veido. 

— Nežinau, mergužėle, — tyliai ištarė. — Tą pirmą naktį 
tu manęs bijojai. 

— Teisybė. Vos neperpjoviau tau gerklės. 

Jisai susijuokė. 

— Ar žinai, kad man dar tebeskauda šoną, kur tu mane 
grybštelėjai peiliu? 

— Aš to nepadariau! 

— Taip, taip. Tuomet, kai mudu išsmukome pro tvarto 
sieną ir tu perpjovei man bridžius. — Aleksas vėl j ją pažvelgė. — 
Pasakysiu tau, mergužėle, pamaniau, kad nudursi mane ten pat vietoje, 
ir nežinojau, ar būčiau pajėgęs nuo tavęs išsisukti. 

— Nebuvo lengva pasirinkti tarp tavęs ir to apgriuvusio 


tvarto šeimininko. 

— Džiaugiesi, kad pasirinkai mane? — juokdamasis 
paklausė Aleksas, bet kai pažvelgė į Keją, jo veidas surimtėjo. Buvo 
aiškiai matyti, kad ji vėl leidžia jam suprasti nenorinti būti čia palikta. 

-- Taip. 

Jiedu pažvelgė vienas j kitą, ir stojo nepatogi akimirka. Ore pakibo 
faktas, kad tai jų paskutinė naktis drauge. 

Tylą pertraukė Aleksas. 

— Taigi bučiavaisi su jomis? 

— Su kuo? 

— Su tomis mergiotėmis. 

— Tu nesveikas. Esi blogesnis už žmogžudį, visai 
pasimaišęs. Tave turėtų uždaryti į beprotnamį. 

— O kaip jaunasis Timas? Padarei jam didžiulį įspūdį. Gal 
slapčia sugrįžai ir jį pakštelėjai? 

= Pasakysiu savo broliui Adamui, kad buvai man negeras, 
ir jis tave primuš. 

Aleksas nusijuokė. 

— O, kaip aš tavęs ilgesiuos, mergužėle. Pralinksmindavai 
mane, nors jau maniau daugiau niekada nė nenusišypsosiu. 

-- Dabar jau būtum miręs, jeigu ne aš. 

Keja kalbėjo visai rimtai, susmigdama į jį degančiomis akimis. 

Aleksas vėl nusigręžė į arklius. 

— Ne, tu su manimi nevyksi, tik nepradėk iš naujo. 
Verčiau papasakok, kaip čia maitina. Po šios nakties aš pietų galbūt 
valgysiu aligatorius. Įdomu, koks jų mėsos skonis? 

— Tikiuosi, skonis kaip nudvėsusio asilo glamonės, — 
atkirto Keja, piktai žioruodama akimis Aleksui į nugarą. — Ir nedrįsk 
manęs prašyti, kad šiąnakt miegočiau su tavimi vienoje lovoje, nes to 
nesulauksi. Tu, Aleksandrai... Jeitsai, esi nedėkingas, šiaudadvasis, 
irzlus stuobrys. Ir gailiuosi nežinanti tokių žodžių, kuriuos vartoja 
mano broliai, kad galėčiau jais tave išvadinti. 

Ir ji išbėgo iš tvarto, trenkdama paskui save durimis. 

Pasisukęs Aleksas pažiūrėjo įkandin ir atsiduso. Tikrai, jis labai 
labai jos ilgėsis. 

Tą naktį vėliau Keja — viena — gulėjo lovoje ir turėjo tramdyti 
ašaras. Po to, kai paliko Aleksą, dvynės jau laukė, nekantraudamos 
apipilti ją naujais klausimais ir vėl mėginti paliesti. Abi elgėsi taip 
tiesmukai, kad Keja bemaž buvo beatskleidžianti joms tiesą — jog 
esanti moteris. Bet taip padaryti ji negalėjo. 


Pakako vien minties, kad teks su jomis dviem turėti reikalų ištisą 
dieną, ir jai kilo noras šokti į balną ir pasinešti šiaurės link. Nė 
nepajėgė įsivaizduoti visos savaitės — ar daugiau — kartu su jomis. 

O dar blogiau, kad pasibaigus tam baisiam laikui Kejai teks 
susitikti ne su kuo nors kitu, o su Taliu. Taliu! Savo broliu, užvis 
labiausiai mėgstančiu ją versti jaustis visiškai nevykėlei, kad ir ko 
imtųsi. 

Dabar mintyse tartum girdėjo jį. „Vadinasi, vilkėjai pokylio 
suknele, kai vidur nakties išjojai gelbėti nuteisto nusikaltėlio? Ar 
nesibaiminai, kad suknelė gali susitepti? Arba kad tau išsileis plaukai, 
kuriuos kažkaip susikėlei į viršugalvį?" 

Jis nesiliaus priekaištauti, o ji turės stovėti ir klausytis. 

Bet, antra vertus, galėtų jį pašauti, mąstė ji. Viena kulka į petį. 
Arba galbūt į šlaunį. Jis pasveiks, tačiau tam kartui bus užčiauptas. 

Štai tokios mielos mintys, kupinos smagių vaizdinių, sukosi Kejos 
galvoje, kai į kambario duris kažkas pabeldė. Kadangi buvo girdėjusi 
Dėkingąją grasant mergiotėms daugiau neįkyrėti „Kejui“, buvo tikra, 
kad tai Aleksas atėjo atsiprašyti. Ji paskleidė savo plaukus — kiek jų 
buvo likę — ant pagalvės. 

— Įeik. 

Kai pravėrusi duris galvą vidun įkišo Dėkingoji, Keja suskato 
skubiai slėpti po savimi plaukus. 

— Nenorėjau jūsų trukdyti, bet gal pono Konoro laiške 
buvo kas nors bloga? 

-—- Ne, — nuramino Keja. — Tik žinios iš namų. 

-— Netyčia pastebėjau, kad išėjusi iŠ arklidės buvote 
prastokos nuotaikos, tad pamaniau, galbūt... 

Keja mintyse sau priminė ateity būti atsargesnė. Keliaudama su 
Aleksu priprato, kad juodu niekada nepamatydavo žmonių antrąkart. 

— Ne, tik mano brolis buvo toks, koks yra. 

— O, — pratarė Dėkingoji. Ji žiūrėjo sau į rankas ir atrodė 
lyg nesa dar kažką pasakyti, tik nežino kaip. 

Tuomet gerai. Tai yra, dėl laiško. Tikiuosi, ponas 
Konoras laikosi gerai. 

Nuvijus1 savo susierzinimą dėl Alekso į šalį, Keja sumojo, ko 
Dėkingoji siekia: sužinoti naujienų apie dėdę T. K. 

— Jis tikrai apie jus puikios nuomonės. 

— Nejaugi? — paklausė Dėkingoji kilstelėdama galvą ir 
nusišypsojo. — Noriu pasakyti, aš irgi puikios nuomonės apie jį. Ar 
jis kada nors jums pasakojo, kaip mudu plukdėme jo skrynią su 


piešiniais? 

-— Jis apie tai minėjo, — mandagiai pamelavo Keja. 

T. K. niekada nė žodžiu neprasitardavo apie moteris, nebent tos 
būdavo 1š kokios nors jo aplankytos indėnų genties. 

—Jūs ne prieš? — paklausė Dėkingoji, pamodama į kėdę šalia 
lovos. 

E Žinoma, ne, — atsakė Keja, tiesiau atsisėsdama lovoje. 

Jau buvo nusimetusi naująją liemenę, bet tebevilkėjo plačius 
marškinius, o bridžiai buvo pakabinti ant lovos galo. Ir ji pagalvojo: 
jeigu iš tikrųjų, būtų vyras, šis pasimatymas būtų labai nederamas. 

— Ponas Konoras buvo čia su ponu Greidžiu pavasarį, ir 
jie kūrė planus šiam metui. 

— Jie apsistojo pas jus? 

-—- Taip, — patvirtino Dėkingoji, vėl pažiūrėdama sau į 
rankas. — Ponas Greidis visąlaik buvo užsiėmęs, bet ponas Konoras... 
— Ji pakėlė akis į Keją. — Spėju, jūs žinote, kad jis nuostabus 
dailininkas. Net ponas Greidis taip sako. 

Keja turėjo pasistengti, kad niekaip to nepakomentuotų. Jos 
nuomone, dėdė T. K. — puikus botanikas, bet nepajėgus nupiešti ar 
nutapyti nieko, kas būtų verta dėmesio. 

Dėkingoji atsistojo, nuėjo prie lango, žvilgtelėjo į mėnulį ir vėl 
pažvelgė į sėdinčią lovoje Keją. 

— Paprastai aš nekreipiu daug dėmesio į vykstančius pro 
čia vyrus, bet ponas Konoras kitoks. Malonus ir išsilavinęs. Mudu 
nuostabiai pasikalbėdavome. 

— Jis labai mielas žmogus. 

— Argi ne taip! — entuziastingai pritarė Dėkingoji ir vėl 
atsisėdo ant kėdės. —Jis atsigabeno dėžes su piešimo reikmenimis. 
Ten buvo stori bloknotai iš Italijoje pagaminto popieriaus, prancūziški 
pieštukai ir angliški vandeniniai dažai. Ir viskas taip gražu. 

Kejai liko tik mirksėti į moterį, nes buvo akivaizdu, kad ši svaigsta 
iš meilės T. K. Konorui. Įdomu, klausė savęs Keja, ar meilė abipusė. 
Pasak jos mamos, dėdė T. K. nesugeba ką nors mylėti, išskyrus 
mirusią|ą Batšebą. 

— Dėdė T. K. savo laiške parašė, kad jūs žinote, kur yra jo 
piešimo reikmenys, ir kad aš galėčiau jais naudotis, kol lauksiu at- 
vykstant kurio nors iš savo brolių. 

— Jis šitaip parašė? Kaip iš jo miela prisiminti. Taip, turiu 
viską savo miegamajame. 

Keja norėjo paklausti, ar ir mieganti su jais, bet susilaikė. 


— Jūs kažką užsiminėte apie skrynią? 

— Taip, savo piešimo reikmenims ir baigtiems piešiniams 
saugoti jis užsakė metalinę dėžę. Ji buvo labai gerai padaryta — 
nepralaidi vandeniui. Mudu su ponu Konoru nuėjome prie upės ir 
įmetėme į ją skrynią, norėdami įsitikinti, ar ši tikrai plauks ir nepraleis 
vandens. Žinoma, skrynią pirma aprišome virve, kad galiausiai 
neatsidurtų Kouforde5, bet viskas pavyko puikiai, kaip jis ir sumanė. 
Kai po kažkiek valandų ją ištraukėme, vidun įdėtus popierius radome 
visiškai sausus. 

-— Po kažkiek valandų? — perklausė Keja ir, kai Dėkingoji 
paraudonavo, jos veidas atrodė pajaunėjęs daug metų. 

Stebėtina, kaip meilė paveikia žmogų, pagalvojo Keja. 

— Mums truko kone visą dieną įsitikinti, ar skrynia 
visiškai nepralaidi vandeniui. 

— Tikriausiai jums tai buvo smagi pramoga, — nusprendė 
Keja. 

-— Dargi labai. — Dėkingoji vėl atsistojo. — Skrynia užra- 
kinta, bet ponas Konoras paliko man raktą. Jeigu laiške jis rašo, kad 
galite naudotis viskuo, kas joje yra, mielai jums raktą duosiu. Bet, 
žinoma, man reikia įrodymo. 

-- Taip, įrodymo, — lėtai pakartojo Keja ir turėjo 
pasistengti, kad nesusirauktų. 

Panašu, kad Dėkingoji atėjo dingstimi pamatyti T. K. laišką, bet, 
žinoma, Keja negalėjo jai šio parodyti, nes ten buvo pernelyg daug 
asmeniškos informacijos. O tai reikš, kad jai nebus leista naudotis 
dėdės T. K. piešimo reikmenimis, kol čia gyvens palikta Alekso 
Nedėkingojo. 

— Dabar netrukdysiu jums miegoti, — tarė Dėkingoji atsi- 
stodama. — Tik leiskite man pamatyti pono Konoro patvirtinimą, ir 
su džiaugsmu jums perduosiu skrynią. — Šypsodamasi ji nuėjo prie 
durų. 

Pagauta netikėtos paskatos, Keja paklausė: 

— O ponas Greidis, koks jis? 

Dėkingosios akys praplatėjo. 

— Nemanau, kad sugebėsiu jį apibūdinti. Timas sako, kad 
rytoj jis Čia atsiras, tad jūs pats galėsite pamatyti. 

— Kaip jums atrodo, jis geras žmogus? 

— Jis... Džeimsas Greidis su niekuo nepalyginamas. 


5 Senas Džeksonvilio miesto Floridoje prie Šventojo Jono upės pavadinimas. 


Manau, jau eisiu, 0 tai mergaitės neteisingai apie mus pagalvos. 

Ji skubiai paliko kambarį. 

Praėjo visa minutė, kol Keja įniko kumščiu daužyti pagalvę. Vis 
blogyn, blogyn ir blogyn. Viskas sparčiai ritosi nuokalnėn. Jai 
šviečiasi perspektyva savaites būti kankinamai trijų meilės išsiilgusių 
moteriškių. Dvi iš jų, regis, užsibrėžusios Keją už savęs apvesdinti, o 
trečioji ketina priversti ją parodyti laišką, kol duos paimti į rankas nors 
paprasčiausią pieštuką. Ką gi ji turės veikti tas savaites? 

Ir negana viso to blogio, jau kai bus ištvėrusi šį laiką, jos pasiimti 
atvyks Talis. 

Ir vėl Keja pagalvojo iššokti pro langą ir sėsti ant arklio. O dar 
geriau — nerti į upę ir plaukti namo. Įdomu, ar Šventojo Jono ir 
Džeimso upės kur nors susilieja. Galbūt, jeigu susirastų valtį, galėtų 
pati viena nusiirti šiaurės link. Nesusiturėjo nenusišypsojusi nuo 
minties, kaip Aleksas sunerimtų jos čionai neberadęs. Taip jam ir 
reikia! — mąstė ji. Jis nusipelnęs mirtinai išsigąsti — po to, kam ją 
pasmerkė. Ir po to, kai ji išgelbėjo niekam vertą jo gyvybę! 

Beužmigdama ji paklausė savęs, kurgi Aleksas šiąnakt miega. 
Vylėsi, kad kur nors nepatogiai ir smarvėje. 

Keja buvo tokios prislėgtos nuotaikos, kad nė nekvaršino sau galvos, 
kokio paukščio tie kiaušiniai, kuriuos stumdė po lėkštę. Ji jau matė čia 
tiek daug skraidančių ar bėgiojančių padarų, kad net pametė jų 
skaičių. Vakar kaip įmanydama stengėsi iš mergiočių išsiaiškinti, koks 
didžiulis paukštis suka ore ratus joms virš galvos, bet tas domino ne 
paukščiai, o tik pati Keja. Abi tenorėjo ją liesti, sėdėti greta 
prisiglaudusios ir kreipti į save jos dėmesį. 

— Niekaip jis negali būti teisus, — murmėjo Keja, 
mąstydama apie Alekso pasakytus žodžius, kad šitaip elgiasi visos 
merginos. Keja galėtų jį patikinti, jog pati niekada nė iš tolo nebuvo 
tokia įžūli su savo daugybe gerbėjų. Visada laikydavosi kuo 
mandagiau, kaip ir dera panelei. Tuos kelis kartus, kai buvo likusi 
viena su kuriuo nors iš trijų vyrų, už kurių svarstė ištekėti, niekada 
nedarė nieko, ko nebūtų dariusi matant jos motinai. Galbūt ne matant 
tėvui, bet motinai — taip. 

— Ką nors sakėte? — paklausė Dėkingoji nuo tarpdurio, 
nešdama į stalą dar vieną dubenį valgio. 

Keja buvo vienintelė viešnia pensione, ir jeigu valgytų nors pusę 


to, kas jai buvo patiekiama, nutuktų. Klausė savęs, ar mergiotės 
atstotų, jeigu ji sustorėtų. 

— Šiandien jūsų brolio dar nemačiau, — pasakė Dėkingoji. 
— Kaip manote, jis pageidaus pusryčio? 

— Nežinau, kur jis praleido naktį, ir nežinau, ar valgė, o 
jeigu taip, tai kada. 

— Aišku, — nedrąsiai tarstelėjo Dėkingoji. 

— Naktį praleidau po žvaigždėmis, — nuo slenksčio metė 
Aleksas. 

Išgirdusi jo balsą, Keja staigiai atsisuko ir vos susiturėjo ne- 
nubėgusi pasitikti. Kaip nuostabu matyti žmogų, kuris nesvetimas. 
Nors ji nuslopino šypseną, dar neišplitusią po visą veidą, jis vis tiek 
šią pastebėjo. 

-- Pone Jeitsai, prašom, sėskitės ir pusryčiaukite, — 
paragino Dėkingoji. — Aš sutaisysiu jums lėkštę kiaušinienės. 

Ji išėjo iš kambario, ir Aleksas atsisėdo prie stalo priešais Keją. 

— Pasiilgai manęs. 

Jis paėmė nuo lėkštės riekę skrudintos duonos. 

— Visai ne. Tikiuosi, naktį šalai. 

— Gaila, kad vasaros Škotijoje ne tokios šiltos kaip 
čionykštė žiema. Ar dar ilgai ant manęs pykši, mergužėle? 

-— Liaukis mane taip vadinęs, o tai išgirs Dėkingoji. 

— Kaip manai, už ką jos tėvai buvo dėkingi, kai ji gimė? 

Beveik tą patį Keja juokais pagalvojo, kai moteris jai prisistatė, 
bet neketino suteikti jam malonumo tai prisipažindama.Tik sužioravo į 
jį akimis ir vėl ėmėsi stumdyti po lėkštę kiaušinius. 

— Šiandien atvyksta Greidis. 

— Tikiuosi, jis neatvyks. — Kejos tonas buvo piktas. — 
Tuomet ir tau teks čia likti. 

— Tu taip trokšti būti su manimi kartu, a? 

— Nė kiek to netrokštu. Tik nenoriu likti Šiame pensione ir 
laukti savo brolio, kol jis atvyks šaipytis iš manęs. 

— Mergužėle, čia yra pašto tarnyba, — kantriai pasakė jis. 
Tad gali parašyti kitiems savo broliams ir paprašyti, kad jie atvyktų 
tavęs pasiimti. Koks to gražuoliuko vardas? 

-- Etanas. Ne, jeigu Adamas pasakys, kad Talis turi vykti 
manęs, tai taip ir bus. Adamui niekas nepriešgyniauja. 

Alekso veidu šmėstelėjo šešėlis, bet jis tuoj pat jį nuvijo. 

— Rytoj ateisi manęs išlydėti? 


— Maniau, išvyksti šiandien. Aš to tikėjausi. 

-— Greidis turi atsigabenti plokščiadugnę valtį su daugiau 
atsargų, ir mes išvykstame rytoj anksti rytą. Verksi, modama man 
„sudie“? 

-— Surengsiu vakarėlį. 

— Ir pasikviesi tas mergiotes? Slapčia bučiuosies su jomis? 

Pasiėmusi šakutę, Keja sviedė tą per stalą į Aleksą, bet jis juok- 
damasis išsilenkė, o kaip tik tuo metu sugrįžo Dėkingoji. 

— Tikiuosi, iškepiau, kaip jūs mėgstate, — pasakė ji, 
smalsiai pažvelgdama nuo Kejos į Aleksą ir atgal. 

— Puikiai, — pagyrė Aleksas, su šilta šypsena 
žvilgtelėdamas į Dėkingąją. 

Ji irgi atsakė jam šypsena, paskui sugrįžo į virtuvę. 

-- Tu su ja flirtuoji, — prikišo Keja kone sušnypšdama. 

— Ji patraukli moteris, — atsakė Aleksas. 


— O tujuk vedęs. 

— Ne, mergužėle, — tyliai ištarė Aleksas. — Nesu vedęs. 

-—- Aš neketinau... — pradėjo ji, paskui nutilo. Mat 
nemokėjo pykti. 


Nors Kejai vaikystėje Talis krėsdavo tikrai pasibaisėtinų dalykų, ji 
negalėdavo ilgai niršti. Taigi dabar pasidėjo ant rankų galvą, 
alkūnėmis pasirėmė į stalą. 

— Nenoriu likti čia viena, — pridūrė. 

—- Dėkingoji atrodo gana maloni moteris, tad galbūt taps 
tavo drauge. — Alekso balse nuskambėjo užuojauta. 

-—- Ji įsimylėjusi dėdę T. K. 

— Nejaugi? Kas būtų galėjęs tai pamanyti? O jis ją myli? 

— Iš kur man žinoti? Esu jo krikštaduktė. Apie savo meilės 
reikalus man nekalba. 

— O galbūt turėtų. Verčiau kalbėtų apie savo meilės 
reikalus, ne apie gyvenime sutikus žmogžudžius. 

Keja nusišypsojo. 

— Sutinku su tavimi. 

Siekęs per stalą, jis paėmėjos ranką. Keja pažvelgė  j j. 

— Man išties dėl visko labai gaila, mergužėle. Nenorėjau, 
kad taip atsitiktų, nė T. K. nenorėjo. Jeigu nebūtų buvęs toks kvailas 
lipti ant tų kopėčių, dabar čia būti) jis, o ne tu. 

— Ir keliautų drauge su tavimi, — pasakė Keja, o jos akys 
maldavo. 

Aleksas atitraukė ranką ir paėmė kąsnį kiaušinienės. 


— Vėl nepradėk manęs graužti. Tau negalima vykti, ir 
baigta. 

— Jis čia! — sušuko viena iš dvynių, įpuldama į valgomąjį. 
Jos akys įsmigo tiesiai į Keją. — Uuuch, — ištarė ir klestelėjo ant 
kėdės šalia jos, bet Keja atsistojo. 

— Kas čia? — paklausė Aleksas. 

Mergiotė nė nesiteikė į jį pažvelgti, akys buvo įbestos tiesiaiį “eją- 
— Ponas Greidis. 

— O, — negyvai pratarė Keja, pažvelgdama į Aleksą. 

Jis greitai nurijo dar tris kąsnius kiaušinienės, pasigriebė skrybėlę 
ir pareiškė turįs eiti. 

Keja nusekė tuoj pat jam įpėdžiui. 
Prie laukųjų durų Aleksas sustojo. 

-- Turėtum likti čia. Nežinau, kur Greidis buvojo, tad 
galbūt yra girdėjęs naujienų iš Čarlstono. Jis gali dėl tavęs ką nors 
įtarti. 

— Mano vardas švarus, prisimeni? Tai fau reikia bijotis, ne 
man. Aleksas kreivai šyptelėjo. 

—- Bet vis tiek gražiai pamėginai mane apgauti, — neatlyžo 
ji. — Tikrai, aš tavimi bemaž patikėjau. 

—- Tuomet buvo verta pabandyti, — nusijuokė Aleksas ir 
apkabino ją per pečius. — Eime, broluži, pažiūrėsime, kas manęs 
laukia. 

— Tavęs, o ne manęs, — niūriai pasakė Keja. — Tu gi 
matei valgomajame, kas manęs laukia. 

m Tos mergiotės neblogos, brolau. Galbūt, kai grįšiu, 
pakviesi mane į savo vestuves. 

— Nejuokinga. 

Kvatodamas Aleksas tvirčiau apkabino ją per pečius, bet Keja nuo 
jo išsimuistė. 

— Tikiuosi, aligatorius nukąs tau koją. 

— Nagi, mergužėle, juk kalbi ne rimtai. 

— Taip, rimtai. Aš... 

Ji nutilo, nes juodu jau pasiekė prieplauką, o tarp daugybės 
skrynių ir dėžių stovėjo aukštas vyriškis su sniego baltumo marški- 
niais, tamsiai žalia liemene ir smėlio spalvos bridžiais. Jo galvą dengė 
didžiulė plačiakraštė fetrinė skrybėlė. Veidu buvo nusisukęs nuo jų, 
bet Keja matė, kad jis jaunas ir raumeningų kaip raitelio šlaunų. 

— Tai jis? 

Pamatęs jos veido išraišką, Aleksas susiraukė. 


— Turbūt. O kas? 

-— Jis man primena lyg kažkokį pažįstamą, tik tiek. 

— Manau, turėtum grįžti į pensioną. Jeigu Greidis tave at- 
pažins, mes žuvę. Pažadu, vidudienį ateisiu su tavimi atsisveikinti. 

Aleksas vėl pabandė apkabinti ją per pečius, bet Keja nuo jo 
pasitraukė. 

— Neketinu ten grįžti, kol nebus būtina. Norėčiau, kad jis 
atsisuktų, tuomet galėčiau pamatyti jo veidą. 

Aleksas žingtelėjo į priekį, savimi ją užstodamas. 

-- Man tai nepatinka, jeigu manai pažįstanti tą žmogų, 
vadinasi, ir jis tave pažins. Ir nepalaikys tavęs vaikinu. 

— Jeigu tai tas, apie kurį manau, manęs neatpažins, nes 
vienintelį kartą, kai jį mačiau, man buvo aštuoneri. 

— Aš vis tiek manau... — pradėjo Aleksas. 

— Jūs Jeitsas? — nuskambėjo už jųdviejų balsas. 

Nenorom Aleksas atplėšė akis nuo Kejos ir apsisuko, o išgirdęs 
už savęs ją įkvepiant oro, suprato, kad tas žmogus jai pažįstamas. 

Džeimsas Greidis buvo labai gražus vyras. Lyg neseniai perkopęs 
trisdešimtį, toks pat aukštas kaip Aleksas, tik stambesnis, nes nebuvo 
savaitėmis kone badavęs. Tamsiaplaukis ir pilkų akių, skruostuose — 
pailgos duobutės. 

Vos tik jį pamatė, Aleksui daug kas paaiškėjo. Kaip ir nuo Kejos, 
nuo Greidžio tartum dvelkė pinigais. Pažvelgęs į tą žmogų, iškart 
mintyse išvysdavai saloną su portveinu krištolo taurėse ir cigaro 
dūmus. Matei moteris tokiomis elegantiškomis suknelėmis, kad tos 
atrodė lyg sukurtos Olimpo kalne. 

Be abejo, Aleksas suprato, kad Džeimsas Greidis — tai vyresnio 
amžiaus atmaina tų turtingų plantatorių sūnelių, kuriuos jis 
nugalėdavo Čarlstono žirgų lenktynėse. Kitaip tariant, jis priklausė tai 
pačiai visuomenės klasei ir buvo tokio pat išsilavinimo kaip ir Keja. 
Vadinasi, yra iš jos sluoksnio, iš jos socialinės padėties gyvenime. 

Aleksas save įtikinėjo neturintis priežasties neapkęsti to žmogaus, 
bet vis tiek šis jausmas tvinksėjo gyslose. 

-- Jūs Jeitsas? — vėl paklausė vyriškis. 

— Taip, — pagaliau įstengė atsakyti Aleksas. — Aš — 
Aleksas Jeitsas. 

— Ir esate tas draugas, apie kurį man T. K. rašė, tai yra 
sugebate elgtis su bet kokiais gyvūnais. 

— Nežinau, kiek sugebu, bet stengsiuosi kaip įmanydamas, 
— škotiška tarme atsakė Aleksas. 


— Atleiskite? 

Per šį pokalbį Aleksas sugebėjo laikyti Keją sau už nugaros. Ji 
mėgino ištrūkti iš jo gniaužto, bet buvo tvirtai suimta. Galiausiai bedė 
alkūnėmis jam į nugarą, ir Aleksui teko ją paleisti. 

Keja išsmuko aplink Aleksą, atsistojo prieky jo ir plačiomis akimis 
pažvelgė į poną Greidį. 

Aš — Karlas Elvinas Jeitsas, — pasisakė j ji 
liesiudasis pečius ir atstatydama į priekį krūtinę. — Čia mano brolis, 
o aš jam vertėjauju. 

Tik dabar Aleksas susizgribo vėl perėjęs į stiprų škotišką akcentą, 
kurio Greidis neįstengė suprasti. 

— Mano brolis pasakė esąs dėkingas ponui Konorui už 
komplimentą ir pasistengs kuo labiau pateisinti lūkesčius. 

— Nejaugi šitaip? — pralinksmintas nusišypsojo Kejai 
ponas Greidis. —Jis visa tai pasakė tik tais keliais žodžiais? 

— Taip, tikrai, — patvirtino Keja, atrodo, nesuprasdama, 
kad ponas Greidis ją erzina. —Jis gali kalbėti angliškai, tik nelabai 
gerai. 

—- Ir kaip čia yra, kad brolio toks stiprus akcentas, o tavo 
— ne? 

— Oi, ir mano toks, kai sau tai leidžiu, — škotiškai atsakė 
ji, akimis išduodama savo susižavėjimą. 

Ponas Greidis nusijuokė. 

— Gerai, vaikine, matau, būsi puikus priedas prie mūsų 
mažutės grupės. Tu galėtum... 

—Jis nevyksta, — garsiai nukirto Aleksas amerikietiška anglų 
kalba. 

— Ak, atleiskite, — atsiprašė Greidis. — Maniau, jis irgi 
vyks su mumis. 

-—- Turi čia pasilikti ir laukti, kol atkaks jo brolis — mūsų 
brolis — ir pasiims jį. 

— Toks puikus sveikas bernas kaip jis negali keliauti po 
mūsų didžiąją šalį vienas? Kiek tau metų, vaikine? 

Keja žiojosi atsakyti „dvidešimt“, bet Aleksas taip stuktelėjo 
alkūne į šoną, kad ji kone parvirto, ir kol stengėsi išsilaikyti ant kojų, 
pasakė: 

— Šešiolika. 

Ponas Greidis žvilgtelėjo j atsitiesiančią Keją ir pakomentavo: 

— Iš pažiūros atrodo vyresnis. 

Jis žvelgė į ją, lyg stengtųsi kažką prisiminti, tad Aleksas žing- 


telėjo į priekį tarp jųdviejų. 

— Aš prižiūrėsiu arklius, medžiosiu ir darysiu viską kitką, 
ko jums reikės, — pasakė jis. 

— Man reikia žmogaus, kuris galėtų nupiešti ir nutapyti 
visas grožybes, kurias pamatysime. 

Greidis pasuko atgal į prieplauką, Aleksas laikėsi greta jo, o Keja 
sekė jiems iš paskos. Buvo perpus žemesnė už abu vyrus ir niekaip 
nepajėgė jų apeiti. Kassyk, kai bandė aplenkti Aleksą, jis ištiesęs 
ranką ją sustabdydavo. Po poros tokių pastangų ji apibėgo ponui 
Greidžiui iš šono ir suskato žingsniuoti šalia jo. 

— Jeigu būčiau žinojęs apie T. K ištikusią nelaimę, būčiau 
atsigabenęs ką nors iš namų. Ten yra vienas berniokas, šiek tiek mo- 
kantis piešti. Jis ne toks geras piešėjas kaip T. K., bet mažai tokių yra. 
Štai dabar esu čia ir neturiu nieko, kas protokoluotų viską, ką pa- 
matysime. Ar esate kada nors buvęs džiunglių gelmėse, pone Jeitsai? 

Aleksas per vyriškį paskersavo į Keją. Si sužavėta plačiomis 
akimis spoksojo aukštyn į poną Greidį. Kol dar nieko daugiau nevyko, 
privalo žūtbūt ją sugrąžinti į pensioną. 

— Beje, nuo viržynų mane skiria tik viena karta, — į tylą 
pasakė ponas Greidis. — Mano tėvas atvyko iš Škotijos, kai buvo tik 
vaikinukas, ne vyresnis kaip šis jaunasis Karlas, ir... 

— Kejus — pasakė ji ir, kai Greidis pažvelgė į ją žemyn, 
paaiškino: — Esu šitaip vadinamas pagal savo inicialus. 

— Kejus, taip? — Ponas Greidis kelis kartus į ją 
sumirksėjo, paskui vėl pasisuko j. Aleksą. — Judu atvykote iš 
Čarlstono? 

— Taip. 

— Aš girdėjau apie pabėgus; iš ten žmogžudį? Tenai 
gyvena mano pusbrolis, ir savo laiškuose vien tik apie tai rašo. 
Prisiminiau, nes jūsų toks pat vardas, Aleksas. Regis, nevidonas 
nužudė savo žmoną jų vestuvių naktį. 

Aleksas prasižiojo kažką sakyti, bet joks garsas nėjo iš burnos. 

— Baisus dalykas, — skubiai įsiterpė Keja, — tačiau 
sklando gandai, kad tas žmogus nekaltas — tapo tokio bjauraus 
sąmokslo auka, kad net nedrįstama apie tai rašyti laikraščiuose. 

— Ak šitaip? — nustebo ponas Greidis. — Mano pusbrolis 
turbūt nieko apie tai nežino, nes tikrai būtų laiškuose užsiminęs. 

— Tai dėdė T. K. mums viską papasakojo. 

— Dėdė, a? 

— Taip, sere, — patvirtino Keja. — Jis mano krikštatėvis. 


— Įdomu, — tarė ponas Greidis. — Pažįstu T. K. jau 
dešimt metų, bet jis niekada neminėjo apie berniukus, savo 
krikštasūnius. 

— Spėju, kadangi gyvenome Škotijoje, jis apie mus pamir- 
šo, — paaiškino Keja, stengdamasi nežiūrėti į kitoje pono Greidžio 
pusėje žingsniuojantį Aleksą, nes jo žvilgsniai bylojo, kad turinti 
laikyti liežuvį už dantų. Jos prasimanomi melai kaupėsi vienas ant 
kito. Bet Keja nekreipė į jį dėmesio. — Vadinasi, kelionei neturite 
dailininko? 

-- Nejau man sakai, kad moki piešti, a? 

— Jis nemoka! — garsiai bloškė Aleksas. — Vos žino, 
kaip laikyti rankoje pieštuką, ką jau kalbėti apie teptuką. Juk tiesa, 
broluži? — Aleksas rūsčiai žaibavo akimis. 

— Tiesą sakant, mokyldoje neblogai piešdavau. Tikrai 
geriau nei Idti. — Ji per Greidį pažvelgė į Aleksą. — Beveik visą laiką 
buvai toli nuo namų, todėl neprisimeni. 

e Na, ką gi, vaikine, išmėginkime tave, — pasiūlė ponas 
Greidis. — Aš visada gabenuosi nešiojamą rašomąjį stalą, tai kaip 
manai, išsiversi su laiškiniu popieriumi ir plunksna? 

— Nemanau, kad... — pradėjo Aleksas, bet kai abu, ir 
Keja, ir ponas Greidis, į jį sužiuro, nutilo. — Man reikia pasikalbėti su 
broliu vieniem dviem. 

— Vėl čia susitiksime, kai baigsite? — paklausė ponas 
Greidis. — Pasistengsiu, kad popierius ir plunksna jau lauktų. 

Aleksas negaišo laiko: pastvėrė Keją už parankės ir nusitempė prie 
vieno statinio sienos. 

— Ką, po velnių, tu darai? 

— Noriu vykti su tavimi. 

— Jau apie tai kalbėjomės. Si kelionė pernelyg pavojinga, 
tad tau negalima plaukti, ir baigta. 

— Žengti į Hado žiomenis būtų geriau, nei likti čia ir laukti 
Talio, kad pasijuoktų iš manęs. 

Aleksas persibraukė delnu barzdotą veidą ir pamėgino suskaičiuoti 
iki dešimties, bet žinojo: nors skaičiuotų ir iki šimto, kitaip nebus. 

— Tu negali sa mumis vykti, — kaip įstengdamas ramiau 
pasakė. — Net nuosavas brolis tau liepė čia pasilikti. 

— Adamas nežino, kad esama švelninančių aplinkybių. 
Jeigu žinotų su kuo aš keliauju, man leistų. 

Aleksas atsirėmė V pastato sieną ir giliai atsikvėpė. 

— Gerai, tad klok. Kas jis? 


— Kas jis toks? 

Prisimerkęs į ją, jis tylėjo. 

— Paprasčiausiai norėjau suteikti šiam reikalui šiek tiek 
lengvumo, bet tu, regis, visai praradai humoro jausmą. Na, gerai, 
liaukis / mane šitaip žiūrėjęs. Iš tikrųjų ponas Greidis — tai Džeimsas 
Armitidžas, ir jis... 

Aleksas suvaitojo. 

— Taigi esi girdėjęs apie tą šeimą? 

— Man apie juos papasakojo, vos tik išlipau iš laivo, 
atplaukęs iš Škotijos. Jo tėvas norėjo nupirkti iš manęs žirgus. 

— Karalius. 

— Ką? 

— Džeimio tėvą vadina Karaliumi. Karaliumi Armitidžu. 

— Džeimio? 

— Taip jį vadina šeima. Manau, jo antras vardas Greidis. O 
gal tai nuo jo motinos pavardės. Ar žinai, kodėl Džeimio tėvą vadina 
Karaliumi? 

— Turbūt dėl to, kad jam priklauso Džordžija, ar ne? 

— Tik didelė jos dalis. O Pietų Karolina jam priklauso 
beveik visa. Džeimis — trečias sūnus, ir aš suprantu, kodėl jis keliauja 
prasimanyta pavarde. Tik tuomet su juo bus elgiamasi kaip su 
paprastu žmogumi. O jis labai mielas, ar ne? 

Aleksas trumpam prisidengė delnu akis. 

— Prašau, tik pasakyk, kad neketini grįžti prie pastangų su- 
sirasti vyrą. 

Ji atsirėmė greta Alekso nugara j sieną ir svajingai prašneko: 

— Kai buvau aštuonerių, nuvykau su tėvais į Greisvelą Pie- 
tų Karolinoje paviešėti pas Armitidžus. Mano tėtis dirbo kartu su ponu 
Armitidžu per Nepriklausomybės karą ir juodu yra draugai. Tėtis 
nevadina jo Karaliumi, tik Biliu, ir jie abu daug kalbasi apie Škotiją. 
Kai mes svečiavomės, Džeimis parvažiavo iš Viljamo ir Marijos. 
Tai... 

— Žinau, koledžas ir, tiki ar ne, aš taip pat moku skaityti ir 
rašyti. 

Keja pažvelgė į jį, tartum klaustų, apie ką kalba, bet paskui tęsė 
savo pasakojimą. 

-- Tuomet buvau tik aštuonerių, o jis — dvidešimt dvejų ir 
sūpavo mane ant sūpuoklių. 

Aleksas šiek tiek palaukė, bet ji nieko daugiau nepasakė. 

— Ir kas toliau? 


— Tik tiek. Apie pusvalandį sūpavo mane, paskui sugrįžo į 
namą, o kitą rytą, man dar neatsikėlus, išvažiavo. Daugiau jo 
nemačiau. 

Aleksas pasitraukė nuo sienos ir pažvelgė į Keją. 

-— Ar aš čia ką nors praleidau? Iš tavo tono atrodo, lyg tai 
būtų išties svarbu. 

— Ir buvo. Tą vakarą mamai pasaldau, kad ištekėsiu už 
Džeimio Armitidžo, ir ji pagyrė, kad gerai pasirinkau. 

Kelis kartus Aleksas į ją sumirksėjo. 

— Tu visada buvai tokia apnikta minčių ištekėti? 

— Aš noriu pasirinkti teisingai. Kas čia bloga? Esu mačiusi 
nelaimingų santuokų ir nenoriu šitaip gyventi. 

Keja susikryžiavo rankas ant krūtinės ir nusisuko. 

— Vos prieš kelias dienas man kalbėjai apie tris vyrus, dėl 
kurių mėgini apsispręsti, o dabar ketini susimedžioti šį žmogų. 

Keja vėl į jį atsisuko. 

— Aš nieko nemedžioju.Tik tau sakau, kad jį pažįstu. 
Pažįstu jo šeimą, namus ir kai kuriuos iš miestukų, kurie priklauso jo 
tėvui. 

— Ir tu nori keliauti su manimi, kad galėtum jį medžioti, 
kaip tave medžioja tos dvynės? 

— Tu šlykštus. 

Stengdamasis nusiraminti Aleksas kelis kartus įkvėpė oro ir 
nusprendė pabandyti kalbėti kitaip. 

— Tavo brolis Adamas parašė tau likti čia 1r laukti, tad, 
manau, taip ir turėtum daryti. 

— Manau, Adamas norėtų, kad kuo daugiau laiko leisčiau 
su Armitidžų sūnumi. Adamui nepatiko... — Keja staigiai nutilo ir 
pažvelgė į šalį. 

— Kas jam nepatiko? 

Keja nenorėjo atsakyti, bet Aleksas nenuleido nuo jos akių. 

— Tie vyrai. 

— Sakai, tavo vyriausiam broliui, kurį, atrodo, gerbi, 
nepatiko tie trys vyrai, už kurių svarstei ištekėti? 

— Taip. Dabar patenkintas? 

Aleksas nepajėgė nenusišypsoti. 

-— Ką Adamas apie juos kalba? 

— Tau nesakysiu. 

— Nejau šitaip blogai? O galbūt paprasčiausiai bijai 
atkartoti jo žodžius? 


— Adamas sakė, kad tie trys vyrai neverti bučiuoti net 
mano batų padų. Štai! Laimingesnis tai sužinojęs? 

— Gerokai. — Aleksas šypsojosi. — Zinai, viskas, ką 
pasakojai apie savo brangųjį Adamą, vertė mane jausti antipatiją tam 
šuns... tam žmogui, bet dabar pradedu manyti, kad mudu galbūt 
patiktume vienas kitam. 

— Ne, nepatiktumėte. Esate pernelyg panašūs. 

— Panašūs? Tu keiti savo dainelę ir sakai, kad esu kaip 
tavo vyriausias brolis? 

— Gauni iš to per daug malonumo, tad nepasakysiu tau 
daugiau nė žodžio, išskyrus tai, kad vyksiu su Džeimiu, patinka tau ar 
ne. 

— Nevyksi. 

— Vyksiu. 

— Ne. 

— Taip. 

Aleksas sugniaužė kumščius. Jis norėjo persimesti Keją per petį ir 
pririšti prie medžio. Užmokėtų kam nors, kad atrištų ją praėjus 
keturioms valandoms po to, kai jau bus išplaukęs — arba galbūt 
šešioms. Ji juk greita. 

— Man nepatinka, kaip tu į mane žiūri. Aš vykstu, ir 
baigta. 

— Ir ką veiksi? Kirpsi. vyramas plaukus? Lopysi jų 
drabužius? Girdėjau, turi šiokią tokią patirtį skalbti. Žinau! O jeigu 
užsiimtum maisto ruoša? 

Keja norėjo išberti jam sąrašą paliudijimų apie savo meninį 
išsilavinimą, bet prisivertė nutilti. Užuomina apie skalbinius Aleksas 
ją privertė suklusti: žino apie jų šeimą dalykų, kuriuos galėjo 
papasakoti tik gerai juos pažįstantis žmogus. Logiška būtų spėti, kad 
tai dėdė T. K., bet ji niekada negirdėjo, kad T. K. kalbėtų apie ką nors 
kita kaip tik apie augalus. Nesvarbu koks būtų šaltinis, Aleksas žino 
apie ją ir jų šeimą asmeninių, konfidencialių, dalykų. Ir vis dėlto 
keista, kad Aleksas, regis, nežino Keją mokant piešti ir tapyti. 
Paprastai ji turėdavo prie savęs eskizų sąsiuvinį ir pieštukų. Retai kur 
nors eidavo nepasiėmusi priemonių nupiešti tai, ką pamatydavo, bet tą 
naktį, kai susitiko Aleksą, buvo išsiruošusi į pokylį, tad jos piešimo 
reikmenys liko namie. O nuo tada viskas pakrypo taip netikėtai ir 
keistai, kad jai nė nekilo minčių apie meną. 

Dabar tai, kad Aleksas nežino jos piešimo įgūdžių, ko gero, galėtų 
labai praversti. 


— Tu sakei, kad piešti gali bet kas. Jeigu teisingai pamenu, 
pasakei: „Ar tai sudėtinga?" Pats moki piešti? 

— Siek tiek, — atsakė jis. —Tikėsi tuo ar ne, bet turėjau 
piešimo mokytoją, dėsčiusį Londone. 

— Tu ketinai pats imtis protokoluotojo darbo, taip? 

— Galvojau apie tai. — Aleksas šypsojosi. 

Kaip ji norėjo jam įspirti! Ką dar jis nuo jos nuslėpė? 

— O jeigu mes abu nupiešime kelis piešinius, ir tegul 
Džeimis nuspręs, katras iš mudviejų protokoluos šią ekspediciją 
ainiams? 

Aleksas vis šypsojosi. 

— Mergužėle, turiu tave perspėti, kad savo klasėje aš 
piešiau geriausiai. 

-—- Nejaugi? — nustebo Keja, mėgindama nutaisyti toną, 
kad tai padarė jai įspūdį. 

— Aha, tikrai. Mėgdavau išeiti į viržynus ir piešti gyvūnus, 
kuriuos pamatydavau. Jeigu nebūčiau taip mėgęs arklių, galbūt bū- 
čiau... — jis gūžtelėjo pečiais. — O tu kur mokeisi piešti? 

— Ponios Kuper akademijoje jaunoms panelėms, — greitai 
atsakė ji. — Mes ištapydavome porcelianinius arbatos puodelius. 

Tai buvo tiesa, bet Keja jam nepasakė, kad būdama ketverių ant 
puodelių tapydavo savo šeimos narių portretus — ir tai paskatino 
motiną nusamdyti jai pirmą iš kelių privačių piešimo mokytojų. 

— Na, nejaugi? —jis taip šypsojosi, kad tai veikiau 
panėšėjo į savimi patenkinto žmogaus vypsnį. 

Mat Aleksas neabejojo, kad laimės bet kurias menines varžybas. 
Natas tikrai jam būtų parašęs apie tokią gabią menui savo sesutę, o 
jeigu to nepadarė, Aleksas įsivaizdavo ją tik visai nedaug mokiusis. 
Arbatos puodelius! Ji visai nenutuokia, kokių įgūdžių reikia tokioje 
kelionėje. Turės sugebėti piešti greitai ir tiksliai. 

— Tai sutariam? — paklausė Keja. — Surengsime 
varžybas, ir tegul Džeimis bus teisėjas. Jeigu jis pasakys, kad aš 
netikusi piešėja, grįšiu į pensioną ir lauksiu Talio atvykstant manęs. 
Suderėta? 

Aleksas susiraukė. Ji kalba taip pasitikėdama savimi, kad, ko gero, 
čia slypi kokia nors klasta. 

— Ką tu sumanei? 

— Nieko. Aš tik noriu vykti kartu su tavimi, todėl ketinu 
kaip įmanydama pasistengti ir nurungti tave piešimu. Jeigu pasiūlytum 
šaudytis pistoletais auštant, sutikčiau pabandyti ir tai. 


— Ir visa tai dėl to, kad galėtum vykti kartu su tuo 
žmogumi Armitidžu? 

— Dėl to ir dėl kitų dalykų. 

— Pasakyk man, mergužėle, trokšti to žmogaus ar jo 
pinigų? 

Keja vos susivaldė neskėlusi Aleksui antausio, bet nenorėjo 
nusmukti iki jo lygio. 

— Žinoma, jo pinigų, kadangi, pasak tavęs, aš trokštu 
ištekėti už vyrų, net jeigu jų ir nemyliu. Galbūt tu manai, kad aš 
nesugebu mylėti. Ar taip manai? Kad esu pernelyg šaltos širdies ką 
nors mylėti? 

Aleksas sutrikęs tik mirksėjo. 

-— Kaipgi mudu nuėjome nuo piešimo prie šaltų širdžių? 

Pasidygėjusi Keja iškėlė rankas. 

— Esi idiotas, o dar blogiau — esi vyras. 

Ji praėjo pro jį, padarydama gestą, lyg patrauktų į šalį sijonus, kad 
tie neprisiliestų prie tokio niekšo kaip jis. 

Aleksas atlošė galvą į pastato sieną ir užvertė aukštyn akis. 
Nebuvo tikras, bet pamanė, kad galbūt ką tik sutiko, jog ji vyktų į 
labai pavojingą kelionę po laukines džiungles. Ir užvis blogiausia — 
jis nenutuokė, kaip tatai atsitiko. 

Aleksas stebėjo Keją einant prieplaukos link. Aukštai iškelta galva, 
atkištu į priekį smakru, ryžtingu pasiryžusio mestis į kovą žmogaus 
žingsniu. Instinktyviai jis negalėjo ja nesididžiuoti. Tiesiog neįma- 
noma patikėti, kad tai ta pati mergina, kokia buvo, kai pirmą kartą ją 
sutiko. 

Bet nors ir didžiavosi Keja, tai nenuslopino jo ryžto sutrukdyti 
merginai vykti į ekspediciją. Juk negalėjo Kejai prisipažinti tikrosios 
priežasties, kodėl nenori jos imti su savimi: jeigu ilgiau liktų drauge, 
jis nepajėgtų laikyti nuo merginos atokiau savo rankų. Negalėtų 
daugiau ištisas dienas matyti jos, besistaipančios su savo patogiais 
mažučiais bridžiais, ir jos neliesti. Kadangi juos visi laikys broliais, be 
abejo, neabejos, kad abu naktimis miegos vienoje palapinėje. Kaipgi 
Jis pajėgtų tai ištverti? 

Iš pradžių, kai juodu keliavo, Aleksas buvo toks piktas, toks 
kupinas įsiūčio ir neapykantos, kad būtų galėjęs miegoti šalia tuzino 
nuogų moterų ir nesinaudoti tuo, ką šios siūlytų. 


Bet Kejos šviesus požiūris į gyvenimą, tikėjimas, kad nieko nėra 
neįmanoma, viską pakeitė. Čarlstonas ir tai, kas ten jam nutiko, dabar 
atrodė kaip kažkas nerealaus. 

Aleksas stebėjo ją šypsantis Greidžiui ir sakant, kad juodu su 
broliu nusprendę surengti piešimo varžybas ir šitaip išsiaiškinti — 
turėtų ji vykti į kelionę ar ne. Aleksui nepatiko jaustis patenkintam 
savimi, bet jis buvo įsitikinęs savo pergale. Jam visada sekdavosi gana 
tiksliai pavaizduoti ant popieriaus tai, ką pamatydavo. Nors Kejai to 
nepasakojo, bet sykį iš kelionės į Edinburgą tėvas jam parvežė 
vandeninių dažų, ir Aleksas nutapė daug peizažų. Žinojo, kad tam, ko 
Greidis nori ekspedicijoje, jis visai tiktų, taigi laimėti bus lengva. 

Tik sunku bus paguosti Keją, kai paaiškės, kad ji su jais nekeliaus. 

Įsivaizdavo sentimentalią sceną: mergina verkia, o jis ją ramina. 
Bus tvirtas, bet užjaučiantis ir pasakys, kad tai jos pačios labui. Buvo 
tikras — galiausiai Keja supras jį buvus teisų. 

Rytoj rytą juodu išsiskirs; gražiose jos akyse tvenksis ašaros, ir per 
visą pavojingą kelionę jis jas prisimins. Vylėsi, kad per tą laiką, kol 
bus išvykęs, Natas suras kokius nors atsakymus, o kai grįš, jis galbūt 
galės susigrąžinti gerą vardą. 

Kai nebebus suterštas neteisybės, atgaus savo arklius ir nukeliaus 
šiaurėn į Virdžiniją, kur susiras Keją. Jeigu ji dar nebus ištekėjusi už 
kokio nors šalto, nevertinančio, ką turi, berno, kuris taip ir nesužinos, 
kokia Keja yra iš tikrųjų, tai jis, Aleksas... Jam patiko palikti tą mintį 
ateičiai. 

Keja mojo jam ranka, kviesdama ateiti. Regis, ji jau buvo pasi- 
rengusi varžyboms. Šypsodamasis Aleksas nuėjo prieplaukos link. 

— Šitaip bus gerai? — paklausė ponas Greidis, galva kryptelėdamas į 
dvi darbo vietas, jo nurodymu parengtas Elio irTimo. Į dėžes buvo 
atremtos plačios lentos, prie šių padėti dideli popieriaus lakštai, o 
šalimais — plunksnos ir rašalas. 

— Jaunasis Kejus pageidavo lėkštelės su vandeniu, — Aleksui 
pasakė Greidis. —Jums irgi to reikės? 

Aleksas visai nenutuokė, kodėl prie rašalo ji dar panoro vandens, 
bet atsainiai gūžtelėjo pečiais ir atsisėdo ant dėžės, pasidėjo šalia 
savęs plunksną ir rašalą, paskui prisitraukė tam kartui paruoštą 
molbertą. 

-— Kadangi, kaip jūs žinote, mes keliausime, — pasakė 
ponas Greidis, — kartais reikės viską registruoti greitai, todėl 
dokumentavimas bus ribojamas laiko. Taigi turėsite per tris minutes 
nupiešti tai, ką matote. Ar tai būtiį prieplauka, žmogus arba koks nors 


paukštis — patiems pasirinkti. Aš tik noriu pamatyti, ką jūs sugebate 
per trumpą laiką. 

Keja atsisėdo ant šiurkščių prieplaukos tiltelio lentų, sukryžiavo 
po savimi kojas ir pažvelgė į tuščią popieriaus lakštą. Galvoje 
šmėstelėjo viskas, ką šaukdavo ant jos mokytojas Raselas Džonsas. 
Kai jis iš Anglijos pirmą kartą atvyko į Ameriką — vos dveji metai iki 
imdamasis mokyti Keją — buvo visiškai nusigyvenęs. Nieko čia 
nepažinojo ir, anot jos motinos, buvo sleSgiamas kažkokio sielvarto, 
bet net ir Kejos motina nesugebėjo išgauti iš jo, dėl ko yra toks 
nelaimingas. Mama nusamdė savo dukrai poną Džonsą pamokyti ją 
piešti, bet Keja, tiesą sakant, nemanė, kad kada nors jam įtikdavo. Jis 
troško tokios, kuri visą savo gyvenimą atiduotų menui, o Keja to 
daryti neketino. Dabar jai skambėjo ausyse jo balsas, kai mokė piešti 
judančius daiktus. ,„Piešk greičiau! — šaukdavo jis. — Nejau tikiesi, 
kad tavo broliai sėdės ramiai ir tavęs lauks?“ Keja išmoko sparčiai, 
vos keliais štrichais, padaryti savo brolių, žaidžiančių sviediniu ir 
jojančių ant žirgų, eskizus. Rašalu linijas turėjo brėžti užtikrintai, nė 
kiek nedvejodama, nes klaidų nebūtų galima ištaisyti. Po trijų mėnesių 
darbo prie tokių sparčių piešinių ponas Džonsas galiausiai 
atsikrenkštė. Neapdovanojo jos komplimentu, bet ir neišpeikė. Kejai 
tai buvo pagyrimo viršūnė. 

Ponas Greidis išsiėmė iš kišenės laikrodį, pažvelgė į jį ir su- 
komandavo: 

— Pradėt! 

Keja darbavosi abiem rankomis. Dešiniąja laikė plunksną, kurią 
dažnai mirkė j rašalą, o kairiosios pirštų galiukus sušlapindavo 
vandeniu. Piešdama greitais drąsiais brūkšniais, patepliodavo dar 
šešėlių. 

Ponui Greidžiui paskelbus, kad laikas baigėsi, Keja pakėlė nuo 
popieriaus plunksną ir atsistojo. Sulysėlis vaikėzas Timas, kvailai 
vypsodamas, tartum iš anksto tikėtųsi pamatyti Kejos nesėkmę, 1š- 
didžiai atkrypavo pasižiūrėti, ką ji nupiešė. 

O Elis pirmiau nuėjo prie Alekso piešinio. 

— Prisiekiu viskuo, kas šventa, betgi tai puiku. Maniau, 
kad T. K. moka piešti, bet jūs už jį geresnis. — Elis pažvelgė į poną 
Greidį — šis tylomis stebeilijo į Kejos piešinį. — Turėsite nusamdyti 
tam darbui šį žmogų. 

Ponas Greidis nieko neatsakė, tik stovėjo greta Timo ir žvelgė į 
Kejos piešinį. Smalsumo pastūmėtas, pas juos atėjo ir Elis. 


Aleksas stebėjo Keją ir stengėsi paslėpti šypseną. Po Elio žodžių 
Aleksas buvo įsitikinęs, kad varžybos baigtos. 

— Eikš čia, mer... — Jisai susizgribo. — Kejau, 
nenusimink. Juk negalime visi... 

Tačiau pamatęs jos piešinį Aleksas nutilo. Vos per tris minutes ji 
pagavo ant popieriaus krantinę, upę, dangų ir Elį su žūklės tinklu ant 
kelių. Linijos ir šešėliai, kai kurie sodrūs, kai kurie neryškūs, kai kurie 
šviesūs, kai kurie tamsūs. Alekso nuomone, tokį piešinį reiktų įrėminti 
ir pakabinti muziejuje. 

Visi vyrai — Timas, Elis, Greidis ir Aleksas — sužiuro į Keją. 

— Žinau, negrabu, bet stokoju praktikos, — pasakė ji. — 
Pažadu, kelionėje man geriau seksis. 

Aleksas pirmasis atsipeikėjo ir nusisuko. Neprataręs nė žodžio, 
patraukė gatve pensiono link. 

— Manau, brolis ant manęs supyko, — metė ji ir nubėgo 
paskui jį. 

— Jau turi darbą! — šūktelėjo jai pavymui ponas Greidis, 
vis dar įsmeigęs akis į piešinį ant lentos. 

— Nieko panašaus nesu matęs, — žavėjosi Elis. 

— Jis nenupiešė to bjauraus paukščio ant stulpo, — 
priekaištingai pareiškė Timas. 

Kiti du vyrai piktai jį nužvelgė. 

Prieš minutę pelikano tenai nebuvo, — paprieštaravo 
Elis. | 

— Man atrodo, Timai, tave kamuoja baisūnas, kurio vardas 
žalias pavydas. — Ponas Greidis paėmė piešinį ir atidžiau įsižiūrėjo. 
— Manau, nusiųsiu jį savo motinai. Ji visuomet trokšta žinoti apie 
mano žygius į tamsią nežinomybę. Dabar galės pamatyti pati. 

Keja pasivijo Aleksą prie pat pensiono ir apsidžiaugė, kad niekur 
aplinkui nesimato nei Dėkingosios, nei jos įseserių. 

— Patenkinta savimi? — tyliai ištarė Aleksas. — Gerai 
jautiesi, išstačiusi mane pajuokai? 

— Tai tu gyreisi savo sugebėjimais, ne aš. — Keją gąsdino 
jo laikysena. Niekada nebūtų pamaniusi, kad Aleksas taip skaudžiai 
sureaguos į pralaimėjimą. — Pyksti, kad aš piešiu geriau už tave? 

Jis metė į ją žvilgsnį, iš kurio Keja suprato, kad tokia mintis 
absurdiška. 

— Tad ko taip pyksti? — vos tik paklaususi ji suprato. — 
Pyksti, nes nenori, kad vykčiau su tavimi? 

— Argi ne aiškiai tai leidau suprasti? 


įsisprendusi į klubus, Keja sužioravo į jį akimis. 

-— Buvai toks užtikrintas savo pergale, kad net susilažinai, 
bet žodžio nė tesėti neketini, a? Esi tuštuolis, nepajėgiantis prisipažinti 
klydęs. 

-—- Nuleisk rankas! Joks vyras šitaip nestovi. 

Keja buvo tokia įpykusi, kad vos pajėgė kalbėti. 

— Nagi pabandyk, priversk mane. 

Aleksas sučiupo ją už parankės ir nusitempė į pastato šoną, paskui 
takučiu, vedančiu pro palmes ir krūmus, augančius abipus. 

Per kelias minutes gyvenvietė išnyko iš akių. Sustojęs progumoje, jis 
vėl pasisuko į Keją. 

— Atrodo, nė neįsivaizduoji, kokia pavojinga ši kelionė. 
Šitoje Floridoje gyvena padarų, kokių žmonės iki šiol nėra regėję. Gali 
netekti gyvybės pačiais įvairiausiais būdais.Tave gali... 

Keja žingtelėjo atbula nuo jo ir išplėtė akis, nes jai pagaliau viskas 
paaiškėjo. 

-- Tu ne dėl manęs bijaisi, kad vyksiu į šią kelionę. Tai 
visai kas kita. Keliavau su ieškomu žmogžudžiu, persekiojama ir me- 
džiojama žmonių, kur tik abu pasisukdavome, bet tuomet nedrebėjai 
dėl mano saugumo. Mudu drauge kūrėme laužus, įsibrovėme į 
parduotuvę ir tu sau leidai net pašokti su manimi. Juk dėl kitos 
priežasties nenori manęs vežtis su tavimi, taip? 

— Ne, žinoma ne, — skubiai atsakė jis, bet vengė sutikti 
jos žvilgsnį. 

Keja žengtelėjo prie Alekso ir atlošė galvą, kad galėtų pažvelgti 
tiesiai 1 akis. Kartais per tokią tankią barzdą sunku būdavo pamatyti jo 
veido išraišką. 

— Man patinka manyti, — tyliai prašneko ji, — kad per tas 
pastarąsias savaites mudu tapome artimi. Abu daug ką ištvėrėme, tad 
argi nesame draugai? 

Aleksas jau žiojosi atsakyti, bet juodu buvo tykioje vietoje, supami 
vešlios žalumos, aplinkui čiulbėjo paukščiai, kvepėjo gėlės, ir jis 
nesusiturėjo — prisitraukė ją į glėbį ir pabučiavo. Iš pradžių švelniai, 
bet Keja atsilošė ir nustebusi į jį pažvelgė. Kelis kartus sumirksėjo, 
savo ilgomis blakstienomis mesdama šešėlius, apsivijo rankomis jam 
kaklą ir sugrąžino bučinį. 

Jis žinojo, kad nesvarbu ką Keja kalbėjo, ji buvo labai nepatyrusi, 
tad elgėsi su mergina švelniai, vos lietėsi lūpomis, nieko 
nereikalaudamas, bet ji prisispaudė prie jo visu kūnu ir pagilino bučinį 
— pravėrė lūpas, kviesdama sau į burną jo liežuvį. 


Sutelkęs visas valios pastangas, jis nustūmė merginą nuo savęs. 

-- Negerai elgiamės! — ištarė. 

Širdis jam krūtinėje pašėlusiai daužėsi, o oras iš plaučių veržėsi 
tankiai ir trūkčiojamai. 

Kejai širdis irgi smarkiai tuksėjo. Didelėmis akimis ji klausiamai 
pažvelgė į jį. 

— Kiti vyrai, su kuriais bučiavausi, ne tokie kaip tu. 

— Įtrauksi mane į savo gerbėjų sąrašą? 

Klausimas nuskambėjo pikčiau, nei Aleksas norėjo, bet jam 
nepatiko įsivaizduoti ją bučiuojantis su kitais. 

— Į visus savo sąrašus tave įtrauksiu pirmuoju. 

Keja pasakė tai taip karštai, kad Aleksas nusijuokė. Regis, visada 
sugebėdavo jam išblaškyti prastą nuotaiką. 

— Dabar supranti, kodėl negaliu imti tavęs kartu? — 
paklausė jis. 

— Nes geidi manęs už viską labiau gyvenime ir nuo manęs 
tau užkaista kraujas? 

-— Daugmaž, — prisipažino jis. — Dabar bent matai, kad 
negalime drauge keliauti ir tikrai negalime nakvoti vienoje palapinėje. 

— Taigi iš tiesų tau sunku. — Ji staiga nusisuko, paskui vėl 
pažvelgė į jį. — Tu mane įsimylėjai? 

-- Būsiu tau atviras, mergužėle. Nesu tikras, ar sugebėsiu 
kada nors vėl mylėti. Galbūt žmogus gyvenime patiria vieną tikrą 
meilę, o aš savąją buvau vedęs. 

Keja stengėsi neparodyti nusivylimo. Ir ji nebuvo jo įsimylėjusi, 
bet kiekviena mergina mėgsta manyti, kad bent pustuzinis vyrų 
džiūsta iš meilės jai. 

— Vadinasi, tai tik... prigimtis yra kliūtis mums keliauti 
drauge? 

— Taip, prigimtis. 

Ji praskėtė už šonų savo bridžius. 

— Tai, kad nešioju vyriškus drabužius, nepadeda tau 
atvėsinti jausmų? 

-— Priešingai, nuo to tik blogiau. Jeigu visos moterys 
pradės mūvėti vyriškomis kelnėmis ir demonstruoti tikras savo kojų 
formas, nežinau, kaip mes, vyrai, pajėgsime tai ištverti. 

-— Tu nesi matęs tiek daug moteriškų kojų, kiek mačiau aš, 
— atrėmė Keja. — Todėl galiu tave patikinti: neišvaizdžių kojų yra 
daugiau nei dailių. 

— Nejaugi? 


— Jau iš manęs juokiesi? 

-— Bijau, kad taip, mergužėle. Regis, tai tapo man įpročiu. 

Keja padėjo jam ant krūtinės rankas. 

-- O jeigu aš pažadėsiu nedaryti nieko... nuo ko užkaistų 
tau kraujas? — ji žingtelėjo dar arčiau. — Jeigu prisieksiu kiekvieną 
kelionės minutę elgtis deramai? 

Aleksas uždėjo jai ant pečių rankas ir nustūmė nuo savęs. 

— Vienas bučinys, ir tu pavirsi į Ievą. Eik toliau ir 
nesiliesk prie manęs. 

Keja pasitraukė nuo jo, bet nepajėgė paslėpti šypsenos. Aleksas 
padėjo jai jaustis moterimi. Po tų savaičių, kurios atrodė begalinės, kai 
buvo laikoma vaikinu, kai tos siaubingos mergiotės vis lindo prie jos, 
jausmas buvo... na, galingas, nes į tave vėl žiūrėjo kaip į moterį. Gera 
jaustis geidžiamai, trokštamai. 

Ji vėl atsisuko į jį. 

— Prašau, leisk vykti su tavimi, Aleksai. Apgailestauju dėl 
tavo... tavo vyriško geismo, bet, pažadu, darysiu viską, kad jį su- 
tramdyčiau. Visą laiką būsiu tau bjauri ir nepakenčiama, spirsiu, jei 
prisiartinsi prie manęs mažiau nei per tris pėdas. Neketinu kabėti apie 
ką nors bloga, bet aš išgelbėjau tau gyvybę. Kai buvai reikalingas 
pagalbos, tau ją suteikiau. Taąnakt. Kai nei dėdė T. K., nei Hopė 
negalėjo vykti, išjojau aš, ne kas nors kitas. Nors ir labai bijojau, vis 
tiek sutikau. Ir išskyrus tą kartą, kai mėginau perpjauti tau gerklę, 
manau, apskritai veikiau buvau tau gera. 

— Taigi sakai, kad esu tau skolingas. 

Alekso veidas buvo labai rimtas. 

— Iš tikrųjų tai taip. 

— Pasakyk man, ar tikrai nori vykti, ar tik bijai savo 
brolio? 

— Talio? Visai jo nebijau, bet jis išjuoks mane ir privers 
jaustis išties siaubingai. — Ji beviltiškai skėstelėjo rankomis ir mirks- 
nį nusisuko. — Nejau nesupranti, ką man tai reiškia? Jeigu dabar 
parvykčiau namo, tėvas niekada daugiau manęs niekur nebeišleistų. 
Bijodamas, kad man nenutiktų kas nors siaubinga, užrakintų mane 
kambaryje, o raktą įmestų į šulinį.Tarnaitė turėtų siųsti man maistą 
aukštyn virve pro langą. 

— Neminint naktipuodžio. 

— Panelės nekalba apie tokius dalykus, ir gali juoktis, kiek 
nori, bet jeigu turėsiu laukti, kol Talis atvyks manęs pasiimti ir kol 
Adamas su Natų išriš žmogžudystės mįslę, tėvas matys mane kaip 


tokią, kurią privalu nuolat saugoti. .Manys, kad norėdamas užtikrinti 
man saugumą turi laikyti mane nuolatinio namų arešto sąlygomis. — 
Apimta nevilties ji atsiduso. — Galų gale jis mane ištekins už kokio 
nors pusbrolio škoto, pajėgaus prieš pusryčius nukirsti galvas trims 
drakonams. 

—- Ištekėti už škoto būtų blogesnė lemtis už mirtį? 

— Gali juoktis iš manęs, bet aš kalbu rimtai. Jeigu sugebu 
žiūrėti į tavo pašėlusią aistrą man rimtai., tai, manau, ir tu į manąsias 
problemas turėtum žiūrėti taip pat rimtai. 

—- Pašėlusią... — Aleksas išsitiesė. — Gerai, mergužėle, 
pasakys kaipgi kelionė į džiungles tau padėtų. 

Galbūt, jeigu aš nuveikčiau ką nors įstabaus, mano 
šeima pažiūrėtų pro pirštus į tą faktą, kad sprukau per kelias valstijas, 
persekiojama ginkluotų žmonių. 

— Ir tai, kad piešei vaizdus, tau padėtų? 

— Jeigu tai pagelbėtų reikalui. Norėčiau, kad tėtis manimi 
didžiuotųsi. Norėčiau, kad būsimas mano vyras turėtų ką papasakoti 
apie mane mūsų vaikams. 

— Kaip tu pasakoji žmonėms apie vaisių bendrovę, kuriai 
vadovavo tavo motina? 

—- Taip, kaip tik. Kelios iš moterų, dirbusių pas mano 
mamą, dabar gyvena Ediline ir yra ištekėjusios už vyrų, kuriuos 
pažinojo mano tėtis. 

Aleksas nusisuko į šalį. O jis tikrai jai skolingas, pagalvojo. Galėtų 
iš to juokauti, bet jeigu ne Kejos narsa, jis jau būtų negyvas. Iš tiesų 
tai jis labai norėjo, kad ji keliautų kartu. Nesvarbu, ką jiems parašė jos 
brolis Adamas, — regis, Keja jį laiko šventuoju, atsiųstu į šią žemę 
įsakinėti paprastiems mirtingiesiems, — Aleksui anaiptol neatrodė 
saugu palikti ją vieną. Mąstė apie visus blogus dalykus, kurie galėtų 
jai nutikti. Galbūt ne visi bus girdėję, kad dėmė nuo jos vardo 
nuplauta. Jeigu kas nors supras, kad ji ne vaikinas, o raudonplaukė 
mergina? Tuomet panorės žinoti, kodėl ji persirengusi, ir daug 
nereikės, kad būtų pagalvota apie skandalingas žinias, iš Čarlstono 
palei vandenyno pakrantę atsklidusias iki čia. Aleksas nenorėjo 
galvoti, kas Kejai gali atsitikti, jeigu ji susidurs su kuo nors, 
negirdėjusiu paskutinių naujienų. 

Be to, tame esama ir asmeninio aspekto. Jam buvo smagi jos 
draugija. Keja prajuokindavo, padėdavo gerai jaustis. Tą dieną, kai 
susituokė su Lilita, sėdėjo su šampano taure rankoje, stebėjo savo 
gražią žmoną sukinėjantis tarp jų svečių, su kiekvienu ramiai pasi- 


kalbant, ir manė esąs laimingiausias žmogus pasaulyje. Spręsdamas iš 
svečių skaičiaus tarėsi įgijęs Amerikoje daug draugų. Šypsojosi, kai 
jie juokėsi ir gėrė į jo sveikatą ir už būsimą laimę. Vyrai plekšnojo 
jam per nugarą, kalbėjo apie žirgus ir investicijas, kuriomis norėtų su 
juo dalytis. Tą dieną Aleksas jautėsi priklausąs turtingųjų ir 
laimingųjų pasauliui. Jau nebebuvo žmogus, ką tik išlipęs iš laivo 
purvinais ir apdriskusiais drabužiais, vedinas trim arkliais. Jis tapo 
Kažkuo, jaunikaičiu kelyje į viršūnes. 

Bet kitą dieną šalia Alekso buvo rastas Lilitos kūnas, ir viskas 
pasikeitė. Per visą teismo procesą prasiveržė visas miestiečių pyktis. 
O kai Aleksas sėdėjo tame bjauriame kalėjime, nė vienas iš 
vadinamųjų draugų neatėjo jo aplankyti. Pasirodė tik T. K. Iškart 
Aleksas jo paprašė plunksnos, rašalo ir popieriaus. T. K. šiuos atnešė. 
Aleksas buvo apniktas tikslo iškloti žmonėms, kuriuos laikė savo 
draugais, esąs nekaltas, kad niekada nebūtų nužudęs Lilitos. Juk taip 
ją mylėjo. Laiškuose jis liejo savo širdį, ir T. K. asmeniškai juos 
įteikdavo. 

Niekas į jo laiškus neatsakė. Faktiškai T. K. teko pasakyti jam 
tiesą: visi laiškai buvo sugrąžinti taip ir neatplėšti. Po arešto nė vienas 
nenorėjo turėti su Aleksandru Makdauelu nieko bendra. Atrodė, 
niekas nė nesvarstė minties, kad Aleksas gali būti nekaltas. 

Tris savaites jis karštligiškai rašė žmonėms, su kuriais susipažino 
atvykęs į Ameriką, parašė ir Natui. Galbūt todėl, kad juodu nuo 
vaikystės draugavo ir labai stengdavosi padaryti vienas kitam įspūdį, 
jis nenorėjo prisipažinti savo draugui patyręs nesėkmę — štai kaip 
Aleksas tai matė. Atvyko į Ameriką neabejodamas, kad pajėgs bet ką 
nuveikti, pasiekti visko. Visą gyvenimą jam tėvas pasakojo, kokios 
galimybės atsiveria naujoje šalyje. Juk pagaliau kaip tik ten jo tėvas 
užkalė visus savo pinigus. Daug metiį anksčiau Makas per Ohajo 
kompaniją6 buvo apdovanotas tūkstančių akrų žemės, bet Nato tėvas, 
Angusas, įtikino Maką ją parduoti kapitonui Ostinui, bemėginančiam 
sukaupti nekilnojamojo turto dėl savo mylimos moters. Galų gale tai 
pasirodė geriausia, ką Makas kada nors buvo padaręs, nes Anglijos 
karalius taip ir nepasirašė dokumentų. Nė vienas iš tūkstančio akrų 
sklypų nebuvo atiduotas žmonėms, turintiems jų nuosavybės 
sertifikatus. Kapitonas Ostinas prarado viską. 

Aleksui nauja šalis atrodė kaip lobių kraštas — iki to ryto po 


6 Oficialus pavadini mas — V irdžinijos Ohajo kompanija (Ohio Company of Virginia) — anglų 
naujakurių 1847 m. Virdžinijoje įsteigta kompanija spekuliuoti žeme Ohajo krašte (maždaug atitinkančiame 
dabartinę Ohajo valstiją). 


vestuvių, kai iš jo viskas buvo atimta, taip pat ir visų, su kuriais su- 
sipažino, draugystė. Tik pamatęs savo naujųjų „draugų" tikrą veidą 
Aleksas nurijo išdidumą, ir parašė Natui. Laiškui parašyti prireikė 
savaičių. T. K. būdavo leidžiama vienu kartu užtrukti pas kalinį vos 
kelias minutes, o kai kada ir visai neleisdavo lankyti. Jisai slapčia 
įnešdavo plunksną ir rašalo savo auliniame bate, o popieriaus — po 
apsiausto pamušalu. Aleksas rašydavo kuo daugiau ir kaip įmany- 
damas greičiau. Papasakojo Natui viską ir kuo smulkiau, kas atsitiko, 
vildamasis rasti šioje istorijoje mįslės raktą. Žinojo, kad Natui galvoje 
kils daugybė klausimų. Ar būta kokio nors paslaptingo žmogaus, ko 
nors klausinėjusio Lilitos? Ne, bent kiek Aleksas matė. Bet, antra 
vertus, buvo toks įsimylėjęs, kad beveik nieko nepastebėdavo, žiūrėjo 
tik 1 ją. Tačiau turėjo kas nors būti, nes tas žmogus jos neapkentė taip, 
kad buvo pasiryžęs nužudyti — ne Aleksą, o ją. 

— Tu čia? — paklausė Keja. 

Aleksas ne iškart sugrįžo į dabartį. Mintimis buvo taip nugrimzdęs 
į praeitį, kad kone uodė kalėjimo kamerą, tiek daug savaičių buvusią 
jo namais. Labiau už viską troško prisitraukti Keją į glėbį ir justi prie 
savęs sveiką, jauną jos kūną, panardinti į jos plaukus veidą. 

Ji tartum pajautė, netgi suprato, kokie jausmai jį užplūdę. Aleksas 
prisivertė žengtelėti nuo merginos atgal. 

-—- Vėl ta tavoji „žmoninė“ išvaizda. 

— Mano kas? 

— Kai apie ją mąstai, apie tavo akis susiklosto raukšlės, 
visas kūnas tartum sudrimba. Jeigu meilė šitaip paveikia žmogų, 
nenoriu nieko apie ją žinoti. 

— Ne meilė taip paveikė. O...—ji1s nutilo, nes suprato ją 
stengiantis, kad liautųsi savęs gailėjęsis. — Nori pasakyti, kad nuo 
savo Abrahamo šitaip nesijauti? 

— Ne. Bet nuo jo sūnaus — taip. 

Sulig tais žodžiais ji paliko pragumą ir pasuko atgal gyvenvietės 
link. 

Aleksas pasiliko stovėti vietoje, tačiau šypsojosi. 

— Penktą ryto būk prie valties ir pasiimk T. K. skrynią! — 
šūktelėjo jai pavymui. 

Kai Keja linktelėjo, bet neatsisuko, jis nusišypsojo dar plačiau. 
Taip, tiesa tokia, kad jis nori, jog Keja su jais keliautų, nes jos drau- 
gijoje paprasčiausiai smagu. 

Kad jis taip pat... kaip ji pasakė? Geidžiąs jos? Kažką panašaus. 
Taip, tai irgi veiksnys, bet Aleksas žinojo pajėgiantis susitvardyti. 


Vėliau, kai juodu viską bus palikę praeityje ir kai bus sugrąžintas jo 
geras vardas, galbūt juodu... Ne, negalima svajoti apie ateitį. Siuo 
metu yra vien esamasis laikas, ir reikia gyventi čia ir dabar. 

Kitą rytą Aleksas turėjo nuslopinti džiaugsmą, kai pusę penktos, dar 
prieš auštant, pakėlęs galvą pamatė jų link neskubiai žingsniuojančią 
Keją. Užjos dvynės nešė sunkią T. K. skrynią, pilną piešimo 
reikmenų, o paskui jas ėjo Dėkingoji, laikydama rankose seną odinę 
kuprinę ir didelę pintinę, kaip jis vylėsi, su maistu. 

Aleksas, pažvelgęs į Elį, pamatė, kad ir tas buvo bepratrūkstąs 
juoku, matydamas tokį paradą, bet Greidis raukėsi. 

—Jeitsai! — vado balsu prašneko Greidis, ir Aleksas nesuprato, į 
kurį „„Jeitsą“ jis kreipiasi. — Pasakykite savo jaunajam broliui, kad 
nuo šiol jis pats neš savo mantą. Šioje kelionėje nepakęsime parazitų, 
ir jeigu jis nepajėgs laikytis taisyklių, tegul lieka čia. 

Keja stovėjo prie plokščiadugnės šono ir tartum nežinojo, ką 
pasakyti. 

-— Jos pasisiūlė man padėti, — sumurmėjo ji. — Tad aš, 
ŠEi5; 
Aleksas numetė virves, kurias buvo bebaigiąs rišti, ir atskubėjo 
pas ją. 

-—- Tylėk, — pakuždėjo sodriausiu savo škotišku akcentu. 
— Bernas nieko neaiškintų. 

— Gerai. Nieko neaiškinti. Pridursiu tą taisyklę prie savo 
sąrašo. Kaip ir rečiau bučiuotis. 

Aleksas žinojo, kad ji norėjo pajuokauti, bet nenusišypsojo. 

— Paimk skrynią ir imkis darbo. 

— Ką man daryti? 

— Apsidairyk. Surask, ką reikia padaryti, ir padaryk. 

Jeigu Keja iš tikrųjų būtų šešiolikmetis vaikinukas, Aleksas pa- 
imtų skrynią ir numestų jai į rankas. Tai, kad Greidis liko priblokštas, 
pamatęs vaikiną leidžiant nešti už j jį mantą moterims, Aleksui parodė, 
jog su Keja reikia elgtis griežčiau — jeigu ji ir toliau nori būti laikoma 
vaikinu, turi užsiimti kokiu nors darbu. 

Tad rimčiau pasvarstęs Aleksas nuėjo prie merginų, paėmė iš jų 
metalinę skrynią ir ištiesė Kejai. Kai ji nė nepajudėjo iš vietos, 
sušnypštė: 

— Nagi, paimk tą velnio daiktą! 


Ji paėmė, bet nesitikėjo tokios sunkenybės — apie penkias- 
dešimties svarų. Susverdėjo atatupsta, tačiau šiaip taip įstengė ne- 
paleisti dėžės iš rankų, nors ir atsitrenkė į nedidelio antstato sieną 
plokščiadugnės valties gale. Aleksas suprato, kad ji turbūt užsigavo 
šoną, bet neišsidavė, tik šiek tiek susiraukė. Pagaliau jai pavyko dėžę 
paremti keliu ir atsitiesti, tos nenumetus ant žemės. 

Kai vaikis Timas nusikvatojo, lyg gyvenime nebūtų matęs juo- 
kingesnio dalyko, Aleksui panižo delnai jį prikulti. Tačiau susitvardė, 
tik pasakė Kejai: 

-— Jeigu nori leistis į šią kelionę, tau reikia daugiau 
raumenų. 

Žinojo, kad per pašėlusį Timo kvatojimą vargu ar Keja išgirdo, 
bet ji suprato, ką jis norėjo pasakyti, ir linktelėjo, paskui nunešė dėžę į 
valtį. Elis jai parodė, kaip šią saugiai pririšti. 

Aleksas liko užsiėmęs, tvirtindamas ant valties bagažą, o Keja 
išlipo ant kranto atsisveikinti su visomis trimis moteriškėmis. Kaip 
Aleksas jai ir sakė, Timas priklausė tai padermei vyrų, kuriems labai 
patiktų jaunų merginų dėmesys, bet šios nė nežvilgtelėjo į jį. 

Penktą jie jau buvo pasirengę išvykti. Aleksas dar papildomai 
pamokė Dėkingąją, kaip prižiūrėti du arklius, kuriuos jiems teko 
palikti. Maždaug už šimto mylių toliau upe buvo kita faktorija, kur jie 
paliks valtį, įsigys arklių ir pradės kelionę sausuma į krašto gilumą. 
Bet kol kas dieną keliaus vandeniu, o nakvos krante. Jeigu ten būtų 
pernelyg pavojinga — dėl visokių gyvūnų arba dėl indėnų, liks 
nedideliame antstate valties gale. 

Greidis leido Timui atrišti nuo prieplaukos virvę, ir kurį laiką visi 
keturi stovėjo išsirikiavę valtyje, o moterys jiems mojo. Keja buvo irgi 
bepamojanti atgal, bet Aleksas bakstelėjo į šoną ir papurtė galvą. 

-— Koks nuobodus vyrų gyvenimas! — sušnabždėjo ji. — 
Jūs turite nuolatos stengtis, kad nedarytumėte net paprastų, malonių 
dalykų. 

— Ne, mergužėle, — irgi pašnabždom atsakė jis. — Mes 
nenorime iš savęs daryti kvailių, modami merginoms. 

— Jūs ne... 

— Jaunasis Jeitsai! — šūktelėjo ponas Greidis. — Kas tai 
per paukštis? 

— Visai nenutuokiu, sere, — atsakė ji, delnų 
prisidengdama akis, kad geriau išsižiūrėtų aukštyn į paukštį, kurio 
išskėsti sparnai buvo tokie platūs, kad, atrodė, galėtų suteikti paunksnę 
vaikų pilnam mokyklos kiemui. 


— Na, kas parašyta jūsų knygose? 

-— Mano knygose? 

— Tavojoje skrynioje, vaikine! Argi joje ne T. K. 
mokslinės knygos? 

Ponas Greidis raukėsi į ją, dailią jo kaktą vagojo gilios raukšlės. 

— Dar nepasižiūrėjau vidun, bet ji tokia sunki, kad galbūt 
talpina visą pono Džefersono biblioteką, — atšovė. 

Elis nusijuokė, bet tuoj pat prisidengė delnu burną. 

Ponas Greidis toliau liko susiraukęs. 

— Galbūt tavo motiną ir linksmina, kai nepagarbiai atsikal- 
augalus, kuriuos surinkau, nes dar nebuvau tokių regėjęs. Ar esu teisus 
manyti, kad jeigu nepažįsti paukščių, tai nenusimanai ir apie augalus? 

— Ne, sere, tai yra, taip, sere, teisybė. Nieko nepažįstu, 
išskyrus rožes savo motinos sode. O! Atleiskite, sere, nemėginau 
juokauti. Tuoj išimsiu knygas ir pasižiūrėsiu, kas tai per augalai ir 
paukščiai. 

Šįsyk Aleksui teko slėpti juoką. Jis apsimainė žvilgsniais su Eliu, 
ir abu palingavo galvomis. Jeigu Greidis su Keja ir ateinančias 
savaites šitaip kaposis, tai kelionė turės būti labai įdomi. Aleksas 
pagalvojo, kad jeigu Greidis labai supyks ir Keją išvys, tai, žinoma, ir 
jam, Aleksui, teks palikti ekspediciją kartu su ja. 

Jiems pradėjus plaukti upe, Aleksui tartum kas nukėlė nuo pečių 
sunkenybę: žvilgtelėjęs 1 Keją, pamatė ją sėdinčią ant denio lentų, 
pasidėjusią priešais save piešimo bloknotą, ant kelių ir šalimais bent 
dešimtį visokių augalų, ir nusišypsojo. Džiaugėsi jos nepalikęs 
gyvenvietėje. Žinojo, jeigu būtų taip padaręs, dabar dėl jos nerimautų. 
Suvokė nepasitikintis net tariamai nuostabiuoju Adamu, kad deramai 
ją prižiūrės. 

— Nori, tau palaikysiu? 

Keja stengėsi, kad augalas vėjelyje nejudėtų, ir tiksliai pamatyti, 
kaip lapai prisitvirtinę prie stiebelio. T. K. piešiniai buvo tiek pat 
moksliški, kiek ir meniški. Ji žinojo — geriausiuose piešiniuose iš 
natūros turi matytis pūkelis ant lapų, kad būtų galima suskaičiuoti jų 
gysleles ir, svarbiausia, nustatyti lotynišką augalo pavadinimą — arba 
suprasti, jog tokio tas dar neturi. 

Keja susiraukė. 

— Jeigu man pagelbėsi, jis veikiausiai pasakys, kad aš 
nedirbu. 

Ji kryptelėjo galva į poną Greidį, stovintį vairagalyje ir žvelgiantį į 


ramų vandenį. Šventojo Jono upė buvo gerai žinoma kaip „tingi“: 
plati, kartais tarp krantų net trijų mylių, labai lėtos tėkmės ir, anot jos 
tyrinėtojų, nedaug tekintančio nuolydžio. 

Aleksas vėl pasižiūrėjo į Keją. 

— Mano darbas — rūpintis pietumis, o tai reiškia 
prasimanyti paukščių ir žuvies. Ką pasakysi, jeigu leisiu tau nupiešti 
viską, ką nušausiu arba pagausiu, iki Elis juos išdarinės puodui? 

— Puiki mintis. 

Pamatęs dėkingas jos aids, Aleksas palingavo galva. Iš po šiau- 
dinės skrybėlės krašto ji žvelgė j j j pro vešlias blakstienas. Dar nie- 
kada nebuvo regėjęs gražesnės merginos — arba tokios, kurią taip 
norėtųsi pabučiuoti. Kaipgi kiti nemato, kad ji moteris? 

-— Jūs ne prieš, jeigu pagelbėsiu savo broliukui piešti 
augalus ir gyvūnus? — per visą denį šūktelėjo Greidžiui Aleksas. 

— Darykite, kas reikalinga, bet nepamirškite savo pareigų. 

Jis tyrinėjo žemėlapius ir nė nepakėlė galvos pažvelgti į Aleksą. 

— Na, matai, sakiau, viskas bus gerai. 

— Paprastai tai tu taip padarai, — atsakė ji ir vėl nuleido 
akis į popierių. 

Nuo jos žodžių jam tapo gera. 

Po šešių valandų Aleksas jau pradėjo gailėtis pasisiūlęs šiam 
darbui. Kejai reikalaujant, bet didžiam Elio nepasitenkinimui, jis 
perduodavo jai nupiešti kiekvieną savo nušautą paukštį, tačiau tie visi 
buvo skirtingi. 

Iš pradžių Keja neįsivaizdavo, kokia poza juos piešti. Pirmąjį 
atrėmė į pririštą dėžę ir, kaip buvo mokyta, nupiešė tiksliai, ką matė. 
Baigusi turėjo negyvo paukščio ant senos lentos piešinį. Nebuvo 
gražu. 

Ponas Greidis žvilgtelėjo į piešinį ir paklausė, ar neketinanti greta 
nupiešti puodo. Elis pažvelgė į ją, tartum klausdamas, kaip sureaguos į 
tokią šiurkščią kritiką. Bet niekada nesibaigiantis pono Džonso 
nepasitenkinimas Keją buvo parengęs bet kam, kad ir ką ponas 
Greidis pasakytų. 

-— Vaizduotės! — tyliai sau sumurmėjo Keja ir greitai 
apmetė paukštį, lyg tas būtų gyvas ir lesantis. Tik ji visai nenutuokė, 
kuo paukštis minta. Prie paukščio nupiešti kokį nors vabzdį, žuvį ar 
augalo sėklą? 

— Kuo šis paukštis minta? — šūktelėjo ji Aleksui. 

— Kuris — kuolinga ar perkūno oželis? — paklausė jis. 

Negalėdama patikėti, kurį laiką spoksojo jam į nugarą, paskui 


stipriausiu škotišku akcentu, kokį tik pajėgė prisiminti, smulkiai 
išdėjo, ką apie jį mananti, kad nuslėpė gebantis atskirti vieną egzotišką 
Floridos padarą nuo kito. 

-—- Juk vyras turi turėti keletą paslapčių, — atsakė Aleksas, 
atnešdamas jai nupiešti dar vieną paukštį. 

Po valandos Keja jam sušnypštė: 

— Laikyk jį tvirtai, kad nejudėtų. Kaip aš nupiešiu, jeigu 
jis vis plasnoja? 

— Jeigu galėčiau nusukti tam prakeiktam padarui sprandą, 
jis nebesistengtų nuskristi, — patylom atsakė Aleksas. 

Ant kelių jis laikė vieną iš pustuzinio paukščių, kuriuos šįryt 
pašovė, bet šį tik sužeidė, ir dabar vargšas buvo kupinas gyvybės. Kas 
patikėtų, kad paukštis gali būti toks stiprus? Kai tik Alekso laikomas 
jis atsipeikėjo, tuojau pat pradėjo mėginti išsilaisvinti ir subraižė 
Aleksui rankas. Aleksas ėmėsi paukštį visiems laikams nuraminti, bet 
Keja jį sustabdė. 

—- Jis per gražus, kad užmuštum, ir tikrai per mielas, kad 
suvalgytum. Palauk, aš jį nupiešiu, o paskui galėsi paleisti. 

— Nemanytum, kad jis gražus, jeigu... Oi! Nagi, pati jį 
laikyk, 0 aš piešiu. 

— Juk tai aš laimėjau varžybas, prisimeni? — Keja 
nulenkė galvą, norėdama paslėpti šypseną. 

Priėjo ponas Greidis, ir Aleksas tikrai tikėjosi, kad palaikys jo 
pusę. Bet Greidis pasakė Kejai: 

-- Matau, esi didelis pono Bartramo? gerbėjas. 

—- Taip, sere, esu, — tvirtai pripažino ji. 

— Tad tęsk, — metė Greidis ir sugrįžo prie savo žemėlapių 
ir kartogramų. 

Keja pažvelgė į Aleksą. Sis vos spėjo loštelėti atgal galvą, kad 
įpykęs paukštis neįkirstų į smakrą. 

— Nė nesivargink manęs klausti, kas toks tas ponas Bartra- 
mas. Nė nenutuokiu. Tai kodėl gi žmonės sako, kad su gyvūnais esi 
stebukladarys? 

Prisimerkęs į ją, Aleksas sumurmėjo, kokia esanti nedėkinga. 
Vienas dalykas — eikvoti laiką ir pastangas, siekiant prajodyti žirgą, 
kuris paskui bėgs lenktynėse, bet čia gi paukštis, kuris... kone mirtinai 
išgąsdintas. Staiga jisai susigėdo, kad pamiršo viską, ko buvo išmokęs 


7 William Bartram (1739-1823) — amerikiečių gamtininkas, tyrinėjęs įvairias Šiaurės Amerikos vietoves 
ir sudaręs vieną iš geriausių Naujojo pasaulio paukščių katalogų. 


vaikystėje. Tuomet, būdamas labai vienišas vaikas, turėjo ieškotis 
draugų tarp supančių jį aplinkui gyvūnų. 

Aleksas pažvelgė į paukštį, kurį tvirtai laikė rankose, ir sutelkė į jį 
visą savo dėmesį. Jau labai seniai buvo aptikęs, kad kai tik mintimis 
atsiribodavo nuo išorinio pasaulio, dažnai tas pats atsitikdavo ir bet 
kokiam gyvūnui, kurį liesdavo. Jis pajuto, kai pašėlusiai besidaužanti 
paukščio širdis pradėjo rimti, ir tuomet Aleksas palietė jo galvą. 
Plunksnos buvo šiltos ir glotnios, ir jis mintimis pasistengė perteikti 
tam padarui ramumą. Jo motina sakydavo, kad Alekso paveldėtas iš 
jos giminės talentas siekia taip toli, jog jisai sugeba priversti gyvūnus 
tai jausti. 

Pamažu paukštis rimo ir liovėsi priešinęsis. 

Kai jau visai nebejudėjo, Aleksas pakėlęs galvą pamatė jį ste- 
binčius kitus keliauninkus. 

— Kaip tau tai pavyko? — sušnabždėjo Keja. 

Aleksas gūžtelėjo pečiais, vis glostydamas didelio paukščio 
sparnus. 

Ji pažvelgė į arčiausiai stovintį žmogų — O tai pasitaikė Timas — 
paklausti, ar viską matė, bet vaikinas nusisuko į šalį. Žvilgsniu ji 
pagavo Elio akis. 

-—- Spėju, šįvakar tos paukštienos nevalgysime, — pasakė 
senyvas vyras. 

— Ne, manau, jis paims ją į žmonas, — atsiduso Keja. 

Jos balsas nuskambėjo taip panašiai į meilės išsiilgusios moters, 
kad abu — ir Elis, ir ponas Greidis — nusijuokė. 

Aleksas perspėjamai papurtė galvą, bet ir jis šypsojosi. 

— Nagi, gal toliau pieštum, kol neatskrido patinėlis ir jos 
nepažadino? 

Keja kaip įmanydama greičiau ėmėsi škicuoti. Tie piešiniai 
anaiptol nebuvo išbaigti, bet dabar reikėjo užfiksuoti detales. 

— Iš kur žinai, kad tai ne patinas? 

— Nori mane įžeisti? — paklausė Aleksas, ir iš balso 
atrodė toks pasipiktinęs, kad ji nusijuokė. 

-— Ei, jūs du, kalbėkite angliškai, — pareikalavo Timas. 

— Kad galėtum nusiklausyti? — paklausė Keja. 

— Kad kapitonas žinotų, ką jums uždrausti daryti, — 
atšovė jis, paskui nusikvatojo — aiškiai matėsi, kad įsivaizdavo 
pasakęs kažką sąmojinga. 

Keja metė škotišku žargonu žodį, dėl kurio Aleksas paliepė jai 
laikyti liežuvį už dantų. Atrodė šokiruotas. 


Vis piešdama, ji kalbėjo: 

-- Noriu, kad man išeitų kaip dėdei T. K. pavaizduoti 
paukščius, kokie jie yra gamtoje. Kai duodi man juos negyvus, aš 
tokius ir nupiešiu, bet jeigu galėčiau padėti šalia kokį vabalą ar augalą, 
jie atrodytų labiau gyvi. 

— Kodėl tau nepadėjus į šalį plunksnos ir neapsidairius 
aplinkui, kur esi? 

— Negaliu. Ponas Greidis ims... 

— Kai jis pamatys, kokie geri tavo piešiniai, neabejoju, tik 
pagirs, — nuramino Aleksas, bet nebuvo tikras, ar tai tiesa. 

Nuo tos akimirkos, kai jie atsistūmė nuo prieplaukos, Greidis 
elgėsi kaip griežtas laivo kapitonas. Būtum pamanęs, kad jie visi — 
įgula fregatos denyje. O Greidis, regis, norėjo, kad viskas, ką jie matė, 
būtų įamžinta, ir Keja stengėsi jam įtikti. Aleksas stebėjosi, kaip 
Greidis neatvyko bent su pustuziniu menininkų. 

— Jis išgalėtų juos nusamdyti, — sau po nosimi 
sumurmėjo Aleksas ir net pats suprato, kad šiek tiek jo pagiežos 
turtingiesiems, kuriuos laikė savo draugais, tenka ir Greidžiui. 

— Ką tu pasakei? 

— Nieko, mergužėle, aš... 

Ji nuvėrė jį žvilgsniu. Akivaizdžiai išgirdo, ką jis pasakė, ir žinojo, 
ką turi galvoje. 

— Apgailestauju, netyčia išsprūdo. Pažadu, daugiau to 
nepasikartos, jeigu eisi su manimi ir apsidairysi po šią vietovę. Kaip 
aplinkui gražu. 

Keja paskersavo į poną Greidį, bet šis buvo įsigilinęs į išskleistus 
ant nedidelio staliuko popierius ir nekreipė į visus kitus dėmesio. 
Pabandžiusi atsistoti, Keja pajuto kojas nutirpus ir susverdėjusi 
rankomis atsirėmė Aleksui į krūtinę. Trumpam taip pastovėjo, jus- 
dama po jo marškiniais raumenis. 

— Nuo tada, kai susitikome, priaugai svorio. 

Aleksas padėjo jai ant pečių rankas ir atstūmė pėdą nuo savęs. 

— Dabar tam ne metas. 

Jis skubiai apsidairė, ar kas nors jos nepamatė šitaip pasielgus, bet 
visi buvo pernelyg užsiėmę savais reikalais. 

— Man tik rūpėjo tavo sveikata. Ką valgei, kad priaugai 
svorio? 

—- Stengiausi apetitu neatsilikti nuo tavęs, tik tiek. O 
Dėkingoji man sutaisė keletą patiekalų. 

— Dėkingoji tau gamino valgį? 


Juodu paėjėjo kelis žingsnius laivo galo link 

— Aha, o kas čia bloga? Juk gamino ir tau, ar ne? 

— Taip, bet aš gyvenau jos pensione ir mokėjau už 
paslaugas. O tu jai mokėjai? 

Aleksas nusišypsojo. 

— Jeigu nebūčiau pakankamai išmintingas, manyčiau, kad 
pavyduliauji. Ne, aš mokėjau jai ne pinigais, o begaliniais pasako- 
jimais apie T. K. Moteris norėjo, kad jai viską papasakočiau, net ką jis 
valgo pusryčių. 

— Bet, aišku, tu nežinojai, nes buvai... 

Jis žvilgsniu ją nukirto, kad nepasakytų kalėjime. 

— Gal liautumeis kalbėjusi ir apsidairytum aplink? Juk 
negali visą kelionę žiūrėti tik j negyvus paukščius. 

-— Aš... — Keja nebaigė, nes iš tiesų apsidairė. Priešais 
juos driekėsi plati rami upė. Žėrinčio jos paviršiaus nedrumstė nė 
menkiausi ribuliai. Aleksas jai paaiškino, kad jie plaukią „aukštyn“, 
prieš srovę, pietų link. 

-— Tuo, kad teka j šiaurę, ji panaši j Nilą, — nusprendė 
Keja ir paklausė, iš kur Aleksas tiek daug žino apie šias vietas. 

— Kol tu slapsteisi krūmuose ir bučiavaisi su mergiotėmis, 
aš pasiklausinėjau faktorijoje. Pastatyk žmogui alaus, ir jis tau pasakos 
kiaurą naktį. 

— Ar šitaip sužinojai ir paukščių pavadinimus? 

— Naktimis nemiegojau ir skaičiau knygas iš T. K. 
skrynios. Dėkingoji man jas skolino. 

Ji pagalvojo: įdomu, Dėkingoji nesutiko atidaryti skrynios tokiam 
jaunikaičiui kaip Keja, bet joje esančias knygas skolino Aleksui. 
Pavydas buvo naujas jausmas, bet staiga ji suprato, koks tas jausmas 
yra. 

Keja vėl pažvelgė į upę. Palei krantus žemai sviro medžiai nu- 
karusiomis kaip užuolaidos į vandenį šakomis. Pakraštyje stypsojo 
balti paukščiai ilgais liesais kaklais. 

— Noriu juos nupiešti, — pasakė ji. 

— Dar turėsi progos. 

Aukštai virš galvų praskrido erelis, paskui paukštis, kuris, anot 
Alekso, vadinamas žuvininku. 

— Taip, žinau. Tu nori jį nupiešti. 

Vandenyje šokinėjo žuvys, ir Keja atsiklaupė keturiomis, norė- 
dama kuo daugiau pamatyti. Aleksas dar nebuvo pagavęs nė vienos 
žuvies. Netrukus vandenyje ji kažką pastebėjo ir panardino į jį pirštus, 


atsisukdama į Aleksą. 

-—- Galbūt pagautum šiam vakarui žuvies. Aš galėčiau... 

Staiga Aleksas sučiupo Keją už pažastų ir patraukė atgal. Priešais 
juodu iš vandens išniro tartum priešistorinio padaro galva ir 
kaukštelėjo savo ilgais bjauriais nasrais toje vietoje, kur ką tik buvo 
Kejos plaštaka. 

Akimirką Keja, Alekso prilaikoma pusiau pakelta, kabėjo nu- 
stėrusi, nepajėgdama pajudėti. Kai jis ją paleido, sunkiai brinktelėjo 
sėdyne ant denio. 

-- Nedaug trūko, ir būtų tave suėdęs, a? — patenkintų 
balsu už jų garsiai paklausė Timas. — Jeigu esi toks kvailas, kad 
kištum per kraštą ranką, manau, tau ir turėjo ją nukąsti. Jeigu tai ta, 
kuria pieši, mums tektų tave išmesti į upę, nes kam kitam tiktum? Tu 
gi skystablauzdis, net lengviausio daikto nepajėgi pakelti. — Jis žing- 
telėjo atbulas ir iš aukšto triumfuodamas nusišiepė. 

— Na, o as labai daug ką pajėgus pakelti, — įsiterpė 
Aleksas, veriamai nužvelgdamas bernioką, kuris nors ir aukštas, vis 
tiek coliu ar dviem buvo už Aleksą žemesnis ir daug svarų lengvesnis. 

— Aš tik truputėlį iš jo pasijuokiau, — pasiteisino Timas. 
— Visada baisu, kai pamatai savo pirmą aligatorių. 

—- Ir kiek tu esi jų matęs, vaikine? — paklausė Elis. 

-- Daugiau už jį, — burbtelėjo Timas, padilbom 
žvelgdamas į abu vyresnius vyrus, tartum tie būtų negarbingai 
susivieniję prieš jį. 

Keja sėdėjo nustėrusi, vis žiūrėjo į valties galą, kur buvo išniręs iš 
vandens aligatorius. 

Aleksas prisilenkė jai prie ausies. 

2“ Ateina Greidis, tad suimk save į rankas ir, šiukštu, 
nepravirk. Girdi mane? 

Ji įstengė linktelėti. 

— Jis tau grybštelėjo? — paklausė ponas Greidis, 
sprendžiant iš balso, susirūpinęs. 

Keja įkvėpė oro ir ėmė stotis. Aleksui pavyko nepastebimai ją 
prilaikyti iš už sėdynės, kad nenugriūtų. 

— Ar jis mane kliudė? — paklausė ji. — Manyčiau, ne, 
sere. Verčiau paklausiat, ar nešmaukštelėjau jam peiliu per gerklę. 

-— Tuo peiliu, kurį laikai rankoje? 

Keja nuleido akis į savo dešinę ranką ir pamatė, kad nebuvo 
išleidusi iš delno plunksnos, tik iš baimės dar smarkiau šią gniaužė — 
ilgą žąsies plunksną, nė kiek neapipešiotą, dar rašaluotu galiuku. Ne 


visai tinkamas ginklas, kuriuo galėtum atsilaikyti prieš aligatorių. 

— Nuo rašalo šnervėse jie uždūsta, — narsiai atsakė Keja, 
jusdama sau ant sėdynės tvirtą Alekso ranką, prilaikančią ją, kad 
neparvirstų iš baimės. 

Greidis nenusijuokė, tik susiraukė į Aleksą. 

— Manau, atidžiau prižiūrėkite savo jaunesnį brolį ir pasi- 
stenkite, kad tokių atvejų, kai vos per plauką išvengta nelaimės, ne- 
pasikartotų. 

— Negalėčiau labiau su jumis sutikti, — atsakė Aleksas. 

Susidūrimas su aligatoriumi Keją labai prislėgė. Anksčiau sykį 
Aleksas išsakė nuomonę, kad ji visą gyvenimą buvo globojama ir 
nenutuokė, koks iš tikrųjų yra pasaulis. Tuo metu ji pamanė, kad jam 
nederėjo taip kalbėti, bet dabar buvo bepradedanti suprasti, ką jis 
turėjo galvoje. Pasaulis visai ne toks kaip namie, kai broliai ir tėvas ja 
rūpinasi, o mama visada čia pat, pasirengusi Kejai padėti išspręsti bet 
kokią iškilusią problemą. 

Tam tikra prasme vos nepavykęs aligatoriaus antpuolis privertė 
Keją jaustis, lyg jai būtų padovanotas antras gyvenimo šansas. Jeigu 
Alekso nebūtų buvę čia pat, jeigus jis nebūtų taip žaibiškai 
sureagavęs, aligatorius ją jau būtų pagriebęs ir nusitempęs po van- 
deniu. Ir ji tikrai nebūtų likusi gyva. 

Paskui, likusią dienos dalį, Keja ėmė kreipti daugiau dėmesio į 
viską aplinkui save, pradedant bendrakelioniais ir baigiant paukščiais 
virš galvos. Jie plaukė vis toliau į pietus, iš visur sklido garsai, Kejos 
anksčiau negirdėti. Pro nepaliaujamą tūkstančių paukščių klykavimą 
girdėjosi kažkoks grumenimas, vis stiprėjantis sulig kiekviena minute. 
Lyg kažkas uolienos klodu lėtai vilktų didžiulį akmenį — garsas buvo 
klaikus ir tuo pat metu kerintis. 

Įnikusi piešti vieną iš pono Greidžio paduotų augalų, ji pakėlė nuo 
popieriaus akis. Elis darinėjo paukščius vakarienei, kurios visi laukė, 
nes visą dieną mito tik duona ir sūriu. 

— Kas tai per garsas? 

— Tas duslus? 

Ji linktelėjo. 

— Aligatoriai. Taisosi nakčiai. 

Keja pabandė nuslopinti viduje didėjantį siaubą. 

— Jų turbūt labai daug, jeigu kelia tiek triukšmo. 


— Šimtai, — atsakė Elis. — Tūkstančiai. Jie ropoja vienas 
ant kito. Tu pamatysi. Bet dėl jų nesijaudink. Mes įsikursime stovyklą 
toli nuo jų. 

Keja pajėgė tik linktelėti, pasakyti nieko neįstengė. 

Ponas Greidis paskelbė kelionės postovį gerokai iki saulėlydžio, ir 
jie pririšo prie kranto valtį. Keja ant kalvelės toliau nuo upės įžiūrėjo 
kažką panašaus į senus stovyklos laužo likučius. 

— Kažkieno anksčiau čia jau būta, — pasakė ji Aleksui, 
bėgiojančiam apie valtį ir rišančiam ją virvėmis prie kranto. 

— Žmonės čia lankėsi, — atsakė jis, — bet vėliau mes 
pasieksime vietas, kur dar niekas neįkėlė kojos. Tu labai to lauki? 

Regis, Keja pajėgė prisiminti vien iškylančią iš vandens bjaurią 
aligatoriaus galvą su pražiotais nasrais, kuriuose aiškiai matėsi dantys, 
ir jie atrodė labai aštrūs. 

Aleksas pastebėjo jos baimę. 

— Nagi, judinkis. Nestovėk šitaip, paimk tas dėžes ir 
pernešk į krantą. Manai, keliausi už dyką vien dėl to, kad sugebi 
gražiai piešti? 

— Žinok, aš... — Keja nutilo, pamačiusi į ją nukreiptą 
pono Greidžio žvilgsnį. Tad paėmė sunkią dėžę, kurią jai padavė 
Aleksas, ir nunešė į stovyklavietę kalvos viršuje. 

Kitą valandą ji buvo pernelyg užversta darbu, todėl laiko mąstyti 
neturėjo. Kartu su Aleksu pastatė tris palapines, — vieną jiedviem, 
kitą Eliui su Timu 1r trečiąją ponui Greidžiui, — paskui nešiojo dėžes 
vieną po kitos į kalvą, galiausiai taip pavargo, kad gėlė kojas, o 
nusilpę rankų raumenys drebėjo. 

— Nieko, netrukus priprasi, — nuramino Aleksas ir 
užplojo Kejai per petį, jos vos neparversdamas. 

— Arba numirsiu, — metė jam įkandin, bet pamačiusi 
Timą patenkintą vypsant pačiupo sunkiausią Elio jiems iškeltą ant 
kranto dėžę ir nuvilko į kalvą. Kai visos dėžės buvo sutemptos, o pala- 
pinės pastatytos, ji norėjo atsigulti ir sukirsti pusę katilo maisto, bet 
darbai dar nebuvo baigti: Aleksas jai pasakė, kad juodu turi padėti 
Eliui paruošti vakarienę. 

— Betgi jis turi paukščius. Valandų valandas juos valė. 

— Matai antai tuos medžius? 

Pavargusi, laikydamasi ranka už strėnų, Keja pažvelgė pro krūmus 
į ten, kur rodė Aleksas. Pamatė tartum kažką panašaus į vaikišką 
piešinį: žemus medelius, apkibusius ryškiais apvaliais vaisiais. 

— Apelsinai! — su nuostaba ištarė. Gyvenime buvo 


valgiusi tik du, nes tai retas ir brangus vaisius, paprastai patiekiamas į 
stalą tik per Kalėdas kaip delikatesas. — Jie tikri? 

— Labai. Jeigu tiek daug laiko nebūtum bučiavusis su mer- 
giotėmis pensione, būčiau parodęs apelsinmedžius. 

-— Jeigu tiek daug laiko nebūtum knaisiojęsis po 
Dėkingosios knygas ir su ja flirtavęs, būčiau nuėjusi su tavimi 
pažiūrėti. 

Aleksas nusijuokė. 

— Tai eini ar ne? 

— Kur? 

— Raškyti apelsinų. Elis nori paruošti tuos paukščius jų 
sultyse. 

— Skamba nuostabiai. Turbūt galėčiau juos visus 
suvalgyti. 

Kai juodu nuo kitų bendrakelionių jau skyrė keli dideli medžiai, 
Aleksas ištiesė jai ranką. 

-- Eime, lėtapėde, į apelsinmedžių giraitę rinkti derliaus. 

Viena ranka paėmusi Alekso plaštaką, kita prisilaikydama 
skrybėlę, ji su juo nubėgo per aukštą žolę į nedidelį apelsinmedžių 
guotą. 

—- Jie kvepia dangiškai,— tarė, paleido jo plaštaką ir 
apsisuko aplink. 

— Geriau nei jazminų aliejus? 

Aleksas skynė vaisius ir krovė juos į atsineštą didelį maišą. 

— Nežinau, ar dar kas taip gardžiai kvepia. 

Keja prisidėjo prie nosies apelsiną ir įkvėpėjo aromato. 

— Kas tau taip labai patiko —jazminai ar mano plaukai? 

— Tai, kad tapai švarus, pamalonino uoslę. 

-— Išdrįsk tai pasakyti Timui. Veikiausiai išmestų tave per 
laivo kraštą. 

— Kodėl tas mažas vaikigalis manęs taip nemėgsta? 

— Kaip tik dėl to. 

— Ko? 

-— Dėl to, ką dabar pasakei. Tu laikai jį mažu vaikigaliu ir 
elgiesi kaip su tokiu. 

Remdamasi į medžio kamieną, Keja pažvelgė į gražų vaisių. 

— Aš niekaip su juo nesielgiu. Retai kada į jį pažiūriu. 

— Būtent. Jis laiko save vyresniu už tave ir todėl daugiau 
prityrusiu, todėl turėtum žiūrėti į jį kaip į protingesnį. 

—- Jis ne protingesnis už mano lėles namie. 


— Ne, — sulaikė ją Aleksas, kai Keja pasistiebė nuskinti 
nuo šakos apelsiną. — Ne tuos. Elis sakė, kad augantys iš pietų pusės 
saldesni. Ar žinai, kad apelsinai Floridoje yra ne vietiniai, o įvežti 
kažkokio ispanų tyrinėtojo? 

-- Leisk, spėsiu: Ponso de Leono*? 

— Teisingai. O dabar, gal šiandien jau užteks istorijos 
pamokos? Ką pasakytum, jei kurį laiką pasėdėtume ir nieko 
neveiktume? Nežinau kaip tau, bet man ši diena prailgo. 

(PoncedcLeon (1460-1521) — ispanų tyrinėtojas, 1493 m. lydėjęs K. 
Kolumbą į antrąją kelionę. Ieškodamas legendinio Jaunystės šaltinio, 1521 m. 
atrado Floridą.) 

Keja nejučia nusišypsojo, nes suprato, kad Aleksas tai siūlo dėl 
jos. Ji nematė, kad jis būtų bent kiek pavargęs, bet pati šiandien 
prikilnojo sunkenybių daugiau nei per visą savo gyvenimą. Aleksas 
surado minkštos žolės plotelį po medžiu, iš kur jiems toli matėsi 
nuožulnus šlaitas ir žydinti pieva. 

— Gražu, — ištarė Keja, o Aleksas jai padavė apelsiną, 
pirma jo viršuje pradūręs skylutę. — Ką man su juo daryti? 

Jis parodė, kaip suspausti vaisių ir pro skylutę siurbti sultis. 

-—- Nuostabu, — džiaugėsi ji. — Jaučiuosi tiesiog pagedusi, 
kad pati viena mėgaujuosi visu apelsinu. Gaila, negaliu vežimą jų 
parsigabenti į Ediliną. Išdalyčiau visiems vaikams ir net suaugusie- 
siems. 

— O Maiklui ir Abrahamui? Ir dar tam kitam? 

Kejai teko šiek tiek pagalvoti. 

— Bendžaminui. 

Sultys varvėjo jai per smakrą, o apelsinas jau buvo išspaustas. 
Aleksas padavė kitą su pradurta skylute. 

— Lošėjui? 

— Taip, juk jis lošėjas, ar ne? 

Juodu sėdėjo visai arti vienas kito. Keja siekė paimti trečio 
apelsino, ištiesdama ranką per Alekso krūtinę. Negalvojo apie bučinį, 
kuriuo jie anksčiau apsimainė, bet kai pažvelgė jam į akis, išgaravo 
visas nuovargis. Vieną sekundę sėdėjo grožėdamasi reginiu, o kitą — 
atsidūrė Alekso glėbyje ir jį bučiavo. Erzino plaukai ant jo veido, nes 
ji negalėjo pajusti odos, bet juto jo lūpas ant savųjų. 

Kai Aleksas plačiau pražiojo burną ir savo liežuvio galiuku palietė 
beveik parvertė ant žemės. 

Tai Aleksas ją atstūmė nuo savęs. 


— Ne, mergužėle, — tyliai ištarė. — Negaliu pernelyg tuo 
naudotis. Bučiuotis gerai, bet tai gali nuvesti prie kai ko kitko, o aš 
žinau, kad tu to nenori. 

Keja atkrito nugara j medį, jusdama širdį daužantis gerklėje. 

E Iš kur žinai, ko aš noriu? 

Jis tylėjo, tik sėdėjo ir tankiai alsavo, stengdamasis nusiraminti. 

— Aleksai, tu taip gardžiai kvepi. Kai kvėpuoji, atsiduodi 
apelsinais, o tavo plaukuose tebeužuodžiu jazminų kvapą. Tu... — 
pasisukusi ji pažvelgė į jį iš po tankių, ant akių šešėlius metančių 
blakstienų. 

Jis išleido atodūsį — garsesnį nei grumeno aligatoriai — ir 
atsistojo. 

— Tu išvarysi mane iš proto, mergužėle. Kad ir kaip būtų, 
niekada nesistengiau sugundyti tave nuodėmei. Bet, turiu pasakyti, tu 
vedi prie to ne juokais. 

— Ar ne taip pastorius sako kiekvieną sekmadienį? Kad 
mes visi lengvai pasiduodame nuodėmei, jeigu tik gauname progą? 

— Tu tai išmokai geriau nei daugelis. Nagi, nežiūrėk į 
mane taip. Kaip galėčiau pasirodyti į akis T. K., jeigu jam parvežčiau 
tave sudaužyta širdimi ir neskaisčią? 

Ji atsistojo visai arti, uždėjo jam ant krūtinės ranką ir pažvelgė 
ili- 

— O tu sudaužytumei man širdį, Aleksai? 

— Aš labiau jaudinuosi, kad kitos kūno dalys išliktų 
sveikos. Viskas, einam! Reikia Eliui nunešti apelsinus. 

Šypsodamasi Keja nuėjo pirma jo siauru takučiu, abiejų išmintu 
žolėje, atgal į stovyklą. Aleksas pasakė apgailestaujantis, kad sunkiai 
gali atsispirti „nuodėmei", bet, nors ir kaip jis tai vadino, Keja džiau- 
gėsi jo bučiniais. Tik gailėjosi, kad jai neleido vieno iš jų baigti. 

Stovykloje kiti jų laukė, ir Timas turėjo priekaištų, kad Aleksas ir 
„Kejus" taip ilgai rinko apelsinus. O Elis ir ponas Greidis mažai ką 
pasakė, bet Keja pagavo juos žvilgčiojančius į ją tartum kažkaip 
keistai. Ji atsisėdo prie laužo ir stebėjo, kaip Elis mikliai ir įgudusiai 
pjausto apelsinus į keturias dalis ir su visa žievele meta prie paukščių. 

Keja jautėsi tokia pavargusi, kad manė užmigsianti anksčiau, nei 
bus paruoštas valgis, bet žinojo, jog Aleksas ją pažadins. Pradėdama 
knapsėti nosimi, ji dar pagalvojo: Aleksas visada ja rūpinasi. 

Bet po penkių minučių atsibudo, gelta moskito. Paskui įgėlė kitas 
ir dar kitas. Keja plojo delnais sau per rankas, sprandą ir net veidą, o 
paskui pašoko ir suskato mosikuoti rankomis, mėgindama juos 


nuvaikyti. Elis ramiai gamino valgį ir atrodė nė nepastebintis klastingų 
vabzdžių. 

— Manęs jie nevargina, — pasakė. 

-- Pabandyk šitą, — pasiūlė ponas Greidis, paduodamas 
Kejai apskritą metalinį indelį, pilną tiršto tepalo. — Pasitepk sprandą 
ir veidą. Turėtų padėti. 

Ji užsidėjo šiek tiek tepalo ant delnų, patrynė juos vieną į kitą ir 
išsitepė veidą, sprandą ir plaštakų viršų. Vien kvapo užteko, kad 
padėtų jai atsipalaiduoti. 

-- Kas tai? 

— Pagaminta mano motinos, — gūžtelėjo pečiais Greidis. 
— Iš kažkokio aliejaus, levandų ir dar kažko. Jeigu jis veiks, duosiu 
receptą. 

— Dėkui... — buvo besižiojanti Keja, bet Aleksas ją 
pertraukė. 

— Mūsų motina apsidžiaugtų, tiesa, broluži? 

— Labai, — patvirtino Keja, pažvelgdama į poną Greidį. 
Nuo laužo šviesos jo akys žibėjo, o ilgos duobutės skruostuose nuo 
šešėlių atrodė dar gilesnės. Buvo labai dailus vyras, ir ji nejučia pagal- 
vojo apie jo šeimą. Juk jis — Armitidžas. 

—- Ko nors valgysi? — šiurkščiai paklausė Aleksas. 

— Žinoma. — Nenorom Keja atplėšė akis nuo pono Grei- 
džio — Džeimio — veido. 

— Vienos nuodėmės per dieną tau negana? — pašnabždėjo 
jai į ausį Aleksas, kai Greidis pasitraukė toliau. — Ką pasakytų 
mama? 

— Mano mama — labai praktiška moteris. Pasakytų, kad 
galėčiau įropoti pas jį į palapinę, jeigu tai man padėtų ištekėti už Ar- 
mitidžo. O kad bučiuočiausi su nusikaltėliu,]/, nenorėtų. 
jos išdavė kančią. 

— Ką gi, gerai, — tarė jis, žengtelėdamas nuo jos. — Turi 
mano palaiminimą. 

Keja stebėjo Aleksą paliekant stovyklavietę ir išnykstant iš akių 
apelsinmedžių giraitės link. Ji ilgesingai pažvelgė j kepančius 
paukščius, varvančius apelsinų padažu, paskui vėl į takutį. Buvo pa- 
vargusi ir alkana, bet užgavo Alekso jausmus, ir dabar turėjo atsi- 
prašyti. 

Jos dilemą išsprendė Elis, paduodamas alavinę lėkštę su dviem 
keptais paukščiais. 


— Nunešk jam, — švelniai pasakė. 

Keja susizgribo pačiu laiku, iš dėkingumo vos nepabučiuodama 
Elio į skruostą. Paėmusi lėkštę, pasuko atgal į tamsą įkandin Alekso. 

— Kodėl jam pirmiausia? — išgirdo už savęs Timą suniur- 
nant. — Tegul sugrįžta ir pavalgo čia. 

— Sėskis, vaikine, — paliepė Elis, — ir žiūrėk savo 
reikalų. 

Keja nesunkiai surado Aleksą — stovėjo po medžiu, kur juodu 
vos prieš valandėlę sėdėjo. 

-— Atnešiau tau pavalgyti. 

— Maniau, valgysi drauge su Armitidžu. 

Keja atsisėdo ant žemės prie jo kojų, atsilaužė paukščio kulšį ir 
ėmėsi šią doroti. 

— Nuostabu. Kaip neįprasta — valgyti apelsinų kiek širdis 
geidžia. Nemanai, kad iki kelionės pabaigos jie mums įgris? 

Aleksas tylėjo, tad Keja paklausė: 

Ko dėl jo taip nerimauji? 

— Nerimauju ne dėl jo, o dėl tavęs. 

— Kuo gi dėta aš? 

Aleksas atsisėdo priešais ir pradėjo valgyti. 

— Esmė — pinigai. 

— Kad jis jų turi? 

— Ne, — atsakė Aleksas. — Tai, kad tu trokšti ištekėti dėl 
pinigų. 

-- O tuirgi vedei dėl jų, — atrėmė ji ir pasiruošė jo 
EyEEiŲ, bet to neįvyko. 

Visai ne. Lilita nebuvo turtinga, kaip visi manė. 

— Prašau, papasakok man apie tai. 

— Lilita buvo pagiežos kupinos turtingos senės Anios An- 
dervud apmokama kompanionė. Senoji ragana atgrasė nuo savęs net 
godžiausius giminaičius, tad liko vienut vienutėlė. Bet ji nenorėjo, kad 
visas Čarlstonas apie tai žinotų, todėl nusamdė Lilitą jai dirbti, bet 
miestui pasakojo, kad Lilita —jos sesers vaikaitė. 

— Ar tavo žmonai ji buvo gera? 

= Anaiptol, tačiau Lilita kentė, iki sutiko mane. Aš 
pasakiau senei keletą dalykų, ir tai ją privertė šiek tiek atsitraukti. 
Senė niršo, kad Lilita ją paliks ir po vestuvių — už kurias, beje, aš 
sumokėjau — gyvens su manimi. 

— Kiele niršo? Kad galėtų nužudyti? 

— Jeigu būtų ką nors nužudžiusi, tai mane, o ne Lilitą. 


Patamsyje, aplinkui riaumojant aligatoriams, Keja pažvelgė į 
jį ir pareiškė: 

— Nesu koks nors teisininkas, bet jeigu Lilita nebuvo 
turtinga, kaip visi manė, tai tu negalėjai turėti ir žmogžudystės 
motyvo? Jeigu būtum pasakęs savo advokatui... 

— Manai, aš nepasakiau? — kone suriko jis. — Manai, 
visko nepapasakojau savo advokatui? Jis nuėjo pas senę Andervud, o 
ta laikėsi savojo melo. Pasakė, kad Lilita —j0s sesers vaikaitė ir būsi- 
ma paveldėtoja, kaip tik todėl aš ją vedžiau. Pasakė, kad nužudžiau 
vargšelę, siekdamas užvaldyti jos paveldėtą turtą. Netgi pasakė per- 
spėjusi Lilitą netekėti už manęs — nors ta dalis buvo tiesa. —Jis 
atsikvėpė ir nusiramino. — O iš tikrųjų senė iškalbėdavo Lilitai už 
kiekvieną duonos žiauberę, kurią duodavo. Brangūs drabužiai, kuriuos 
Lilita nešiojo, buvo dėl pasirodymo miestui, o ne iš senės dosnumo. 

Keja kurį laiką mąstė apie tai, ką jis papasakojo. 

— Taigi štai kodėl, kai aš užsimenu apie Džeimio 
Armitidžo turtus, tu pabėgi į mišką ir su niekuo nenori kalbėtis? 

Buvo tamsu, bet ji jautė jį atlyžtant. 

— Taip, mergužėle, štai kodėl. 

— O nepagalvojai, kad aš taip maloniai kalbu apie Džeimį, 
nes noriu tau sukelti pavydą? 

Aleksas nutilo, ore sulaikęs pakeliui sau prie burnos paukščio 
sparną. 

— Ne, negaliu pasakyti, kad tokia mintis kada nors man 
būtų atėjusi į galvą. 

Keja pasišluostė atbula plaštaka burną. 

— Kartais, — tarė, — žmogus turėtų pasižiūrėti, kas 
aplinkui jį dedasi, ir gyventi dabar, o ne vis mąstyti apie praeitį. —Ji 
pažvelgė į pilną kaulų lėkštę. — Jaučiuosi daug geriau ir einu miegoti. 
Ateidamas gal atneštum lėkštes? 

Buvo nužengusi vos kelis žingsnius, kai Aleksas sugriebė ją už 
peties ir apgręžė į save. 

— Tu visada man padedi pasijausti geriau, — pasakė įsi- 
kniaubdamas veidu jai į kaklą. — Blogiausius dalykus mano gyve- 
nime paverti tokiais, kuriuos pajėgiu ištverti. 

— Aleksai, — sukuždėjo ji. — Pamylėk mane. 

— Mergužėle, negaliu. 

— Šiandien sekundės trūko, kad būčiau žuvusi. Kai mudu 
susitikome, tau buvo likusi viena diena iki mirties. Tavo Lilita nesu- 
spėjo patirti savo vestuvių nakties. 


Jis pridėjo jai prie burnos pirštus. 

— Nesu visavertis žmogus. Tai, kas buvo man padaryta, 
kažką 
iš mano vidaus atėmė. Negaliu būti tas vyras, kurio tu trokšti. 

— O aš niekada nebūsiu ta moteris, kurią praradai, taigi 
mudu lygūs. 

Atsistūmusi nuo jo, Keja žingtelėjo atgal — grįžti į stovyklą, bet 
Aleksas vėl ją pagavo už rankos. 

Sugriebęs j glėbį apkabino, o ji pasistiebė jį bučiuoti. Jis pažvelgė 
jai į akis, norėdamas pamatyti, ar esanti tikra tuo, ką daro. Kitą 
sekundę lūpomis įsisiurbė jai į burną, kaip Keja dar niekada nebuvo 
patyrusi. Taip, anksčiau nekaltai bučiavusis su kiekvienu iš savo 
gerbėjų ir dukart apsimainiusi bučiniais su Aleksu, bet niekada nejautė 
nieko panašaus kaip dabar. 

Jo rankos nuslinko žemyn jai nugara, pakilo aukštyn, lytėda- mos 
ją visą — rankas, sprandą, panirdamos į plaukus. 

— Ar žinai, kaip varei mane iš proto nuo pat tos dienos, kai 
susitikome? — sumurmėj o jis, bučiuodamas jai kaklą. 

Ejo atlošė galvą ir ją pakėlė, kad jis galėtų lengviau prieiti. 

Tu manęs neapkentei. 

— Su ta suknele atrodei kaip angelas. Suabejojau, gal jau 
numiriau, ir tu atėjai nusivesti mane į Dangų. 

— Aleksai, kaip gera... 

Jis bučiavo ją, nesmarkiai kandžiodamas į jautrią kaklo įdubą. 
Pajutęs Kejos kelius linkstant, pakėlė ant rankų, atsargiai paguldė ant 
minkštos žolės ir ėmėsi atsegioti marškinius. Po jais Keja krūtis buvo 
tvirtai persirišusi audeklo juosta, bet Aleksas ją kilstelėjo ir greitai 
nutraukė ir marškinius, ir juostą. 

Kai jis lūpomis palietė krūtis, Keja aiktelėjo. 

-—- Aš nė neįsivaizdavau... — sumurmėjo. 

Jo rankos ir burna tartum buvo visur, vienu vikriu judesiu nuo jos 
nusmuko likę drabužiai. Nuoga ji pabandė jį prisitraukti prie savęs, bet 
Aleksas atšlijo. 

-— Noriu į tave žiūrėti, matyti kūną, kurio taip ilgai 
geidžiau. 

Ji buvo smulkutė, bet tvirto, per pastarąsias daugelį dienų išlavinto 
kūno. Jis slankiojo rankomis po jos šlaunis, pilvą ir vėl aukštyn prie 
kaklo. 

— Tokios gražios moters dar nesu regėjęs, — murmėjo. 

— Nepanaši į. vaikiną? 


Žiūrėdama Aleksui į akis, ji apsikabino rankomis jo sprandą ir 
tvirtai suspaudė. 

Užuot atsakęs, Aleksas tik susijuokė. 

Nedrąsiai ji perbraukė delnu jam krūtinę. 

— Galiu tave liesti? 

— Taip, — kimiai ištarė jis. — Liesk viską, ką nori ir kur 
nori. 

Šypsodamasi ji ėmėsi atseginėti jo marškinius, paskui įsmuko 
ranka vidun po jais. Jis turėjo daugiau raumenų nei manė, bet paskui 
sumojo, kad susidarė nuomonę apie jo išvaizdą tą pirmą naktį, kai 
susitiko, ir šios nepakeitė. Tada ji matė škotą kaip liesą seną žmogų, o 
paskui jie turėjo pernelyg daug visokių reikalų, kad ji pastebėtų jį 
gerokai sustambėjus. 

Nutraukė jam nuo pečių marškinius ir perbraukė delnais per 
krūtinės plaukus, paskui nuslinko prie juosmens. 

— Ak, mergužėle, — sukuždėjo jis. — Ta tikrai graži. 

Keja tik nusišypsojo ir pradėjo atsegioti fonuose jo bridžius. 

Kai Aleksas jau nuogas gulėjo šalia jos, Keja vis žiūrėdama 
jam į veidą paglostė barzdą. 

— Po ja tavo veidas randuotas? 

— Tik mano širdyje yra gyvenimo randų, — atsakė jis ir 
vėl suskato ją bučiuoti. Kramsnojo ausų lezgelius, nuslinko atgal prie 
kaklo. Bučiavo ir bučiavo, o jo lūpos ant jos odos buvo tokios švelnios 
ir šiltos, kad Keja lanku išsilenkė priėjo. 

— Prašau, — meldė, — pamylėk mane. 

Jo rankos nuslinko žemiau, ir Keja tyliai aiktelėjo, kai palietė ją 
tarp kojų. Pamažu jis užsirito ant jos, padėjęs delnus ant šlaunų šias 
praskyrė ir įsmuko į tarpą. 

Kai jis į ją įslydo, ji instinktyviai truktelėjo atgal, ir jis buvo 
beišsitraukiąs, bet ji vėl prispaudė jį žemyn ant savęs. 

— Bijau, kad tau nuo manęs skaudės. 

— O kaip dėl aistros? — pacitavo Keja lygiai tokiais 
pačiais žodžiais ir tonu, kaip jis sykį jai pasakė. 

-- Tu trokšti aistros, mergužėle? — Alekso akys žėrėjo. 

— Taip, o taip. 

— Tuomet savęs nebetramdysiu. 

Akimirksniu iš švelnaus ir dėmesingo mylimojo Aleksas pavirto 
vyru, kone visiškai užvaldytu geismo gulinčiai po juo moteriai. Jo 
bučiniai pakito — tapo reiklūs, imantys išjos tai, ko siekė.Jis laikė ją 
rankose taip nuožmiai, kaip Keja dar niekada nebuvo patyrusi. Ir ji 


pasitiko jį lygiai taip pat. 

Jo liežuvis ieškojo josios, ir ji atsivėrė jam, atsakydama kyšte- 
lėjimu į kyštelėj imą. Tartum kažkas visą gyvenimą tūnojo uždaryta 
jos viduje, o dabar Alekso rankos ir lūpos tai buvo beišlaisvinančios. 
Tai štai ką jis turėjo mintyje, kai kalbėjo apie aistrą, kažkur proto 
kamputyje pagalvojo Keja ir suprato, kad nė vienas iš iki šiol jos 
sutiktų vyrų nebūtų pajėgęs sukelti tokių potyrių, kokius Aleksas 
dabar siuntė jai gyslomis. Dieve pasigailėk, bet jausmas buvo toks, lyg 
jai kunkuliuoti Į kraujas. 

Įsiskverbęs jis buciniu užslopino skausmingą Kejos riktelėjimą, ir 
skausmas netrukus užleido vietą maloniam pojūčiui, kad Aleksas jos 
viduje. Malonumas netrukus virto kažkuo kitu, o ji visu kūnu pradėjo 
justi, lyg dar kažko stigtų. Nežinojo ko, bet atrodė, numirs, jeigu to 
nepatirs. 

— Aleksai, — sukuždėjo. — Aleksai, Aleksai, Aleksai. 

Jo barzdotas veidas buvo įkniubęs jai į kaklą. Padėjusi delnus 
Aleksui ant nugaros, traukėsi jį prie savęs žemiau ir žemiau, jo stūmiai 
smego vis sparčiau ir giliau, kol ji galiausiai kone klykė iš geismo. 

Kai Aleksas jos viduje ištryško, Keja apsivijo jį kojomis, jusdama 
savo kūną kilnojantis, lyg per šį ristųsi didžiulės goslumo bangos. 

Jis laikė Keją tvirtai prie savęs, bet kai sujudėjo nusislinkti nuo 
viršaus, jai nesinorėjo jo paleisti. O jis pritraukė jos galvą sau ant 
peties, ir juodu gulėjo susiglaudę prakaituotais kūnais. Aplinkui 
kvepėjo apelsinais, šmirinėjo miško žvėrys. 

Tartum pernelyg greitai Aleksas prašneko: 

-- Mums reikia grįžti. 

— Dar minutėlę. Dabar aš tik noriu čia gulėti. 

— Tu nori medaus mėnesio, — pasakė jis. — Štai ko 
nusipelno moteris. 

Pasikėlusi ant alkūnės, Keja sužioravo į jį akimis. 

-— Dievaži, Aleksai Makdauelai, jeigu man pasakysi, kad 
dėl šito apgailestauji, aš... 

— Tu ką? 

— Priversiu tave pasigailėti tų žodžių. 

Šypsodamasis jis prisitraukė jos galvą pabučiuoti į lūpas, paskui 
vėl padėjo sau ant peties. 

-— Ne, mergužėle, neapgailestauju dėl nieko. Kaip tik to 
man reikėjo. Buvo... 

— Geriausia, ką kada nors patyrei? 

Aleksas žinojo, kad ji erzina, bet pats negalėjo tuo pačiu atsikirsti. 


— Taip, — atvirai prisipažino jis. — Tu buvai geriausia. 
Dabar man kai ką pažadėk. 

— Ką taip? — svajingai paklausė ji. Manė, kad jis paprašys 
pažadėti amžiną meilę. 

— Kad nevarysi manęs iš proto klausinėdama apie visas 
kitas moteris mano gyvenime. Dabar stokis, apsirenk ir grįžtam, kol 
jie nepasiuntė jaunojo Timo mūsų ieškoti. Nenorėčiau, kad jis pama- 
tytų tave tokią. 

Beveik visus pastaruosius jo žodžius Keja nuleido negirdom ir 
atsistojusi pradėjo rengtis. 

— Kitas moteris? Su kiek gi moterų tu darei... šitaip? 

Aleksas sudejavo. 

— Su ne tiek daug, kaip iš tavo tono atrodo, kad manai. 

— Kaip suprasti? 

— Mergužėle, turi prisiminti, kad lotiems esu tavo brolis, 
tad rytoj pasistenk nepadaryti Idaidos, klausinėdama manęs apie kitas 
moteris. Ir manęs nebučiuok! 

-— Manai, kad tai aš geisiu tavęs; Spėju, bus atvirkščiai. 

— Aš tik prašau pasistengti. 

— Pamatysime, katram reikia elgesio pamokos, — 
pareiškė ji, apsivilkdama virš aprišto apie krūtis audeklo marškinius. 

— Kaip gaila, — atsiduso Aleksas, stebėdamas ją 
susisagstant marškinius. — Pridengti tokį grožį — nuodėmė. 

Keja kaip įmanydama stengėsi suvaldyti pyktį, bet jai sunkiai 
sekėsi. Pažvelgusi į Aleksą susimąstė apie tai, ką juodu prieš minutėlę 
padarė, o kitą akimirką jau puolė jam į glėbį, ir abu karštai bučiavosi. 

Jis suglostė jai atgal plaukus. 

— Nė vienam iš mūsų nebus lengva nuolat vaidinti kaip 
anksčiau, bet privalome. Neišsiduoti nei akimis, nei rankomis. O 
dabar dar du bučiniai ir — grįžtame į stovyklą. 

— Trys. 

Po dar šešių bučinių Aleksas paėmėją už rankos, ir jie patraukė 
atgal į stovyklavietę pas kitus. 

— Ir palapinėje nieko neturi dėtis, — pašnabždėjo jis. — 
Negalime rizikuoti, kad mus išgirstų. 

— Pažadu, aš prie tavęs nesiliesiu, — pasakė Keja. — Bet 
negaliu garantuoti už tave, nes turi labai landžias rankas. 

— Nejaugi? 

— Taip, tikrai, — rimtai patvirtino ji. 

Jis prisilenkė, lyg vėl ketindamas ją pabučiuoti, bet nuaidėjo 


balsas, ir Aleksas atsitiesė. Apgailestaudamas paleido jos ranką, ir jie 
įžengė į stovyklą. 

Trys dienos po to, kai juodu pirmą kartą pasimylėjo, Keja sėdėjo ant 
nedidelės patvankos kranto ir tabalavo vandenyje nuogas kojas. 
Vilkėjo tik marškiniais, ir tie per priekį buvo atsagstyti. Aleksas vos 
už kelių pėdų laikė pakėlęs prie trykštančio iš uolos šaltinio ilgus 
odinius maišus, pildydamas juos šviežiu vandeniu. Jis buvo vien su 
apatinėmis kelnėmis, iki pusės nuogas. Keja žvelgė į jo nugarą ir 
gėrėjosi, kaip po oda juda raumenys. Norėjo jį paliesti, įsisiurbti į 
lūpas, kartoti viską, ką jie darė pastarąsias kelias dienas. 

Rytą po jųdviejų pirmosios nakties kartu Aleksas Kejai pasakė, 
kad ji gali pastoti. 

— Tuomet turėsi mane vesti, — pareiškė Keja. 

I tuos žodžius Aleksas sureagavo vien virptelėdamas akimis. 

— O kas, jeigu geras vardas man nebus sugrąžintas? Juk 
negali visą gyvenimą susieti su nusikaltėliu. Man galbūt teks grįžti į 
Škotiją. 

Keja nusprendė išsiduoti kuo mažiau jausmų kaip ir jis, tad 
niekaip nepakomentavo fakto, kad juodu ką tik sutarė tuoktis. 

-— Tau nesunku būtų gyventi mano tėvo klane, pas 
Makternus? 

Jis jai nusišypsojo. 

— Nejau įsimylėjai mane, mergužėle? 

Ji nenorėjo pasakyti, ką jam jaučianti, bet iš teisybės nebuvo tikra 
dėl savo jausmų. Visą gyvenimą žinojo, ko nori ir koks vyras atitiktų 
jos svajones, tačiau Aleksas toli gražu nebuvo iš tokių. Kita vertus, su 
juo jai buvo labai smagu. 

O dar buvo Lilita. Kiek Keja matė, Aleksas tą moterį laikė to- 
bulybe, neturinčia jokių trūkumų, net jokių erzinančių asmenybės 
keistybių, kokias turi visi mirtingieji. Alekso akimis, Lilita buvo 
įsikūnijimas visko, kokia moteris turėtų būti. Kad ne kažkiek daug 
apie ją žinojo, Aleksas, regis, nekvaršino sau galvos. 

Keja žinojo, kad jeigu ji su Aleksu drauge ištvers visus šiuos 
sunkumus, net jeigu susituoks ir turės tuziną vaikų, niekada nesusi- 
taikys su jo prisiminimais apie pirmą žmoną. Nuostabioji, gražioji, 
tobuloji Lilita nuolat šmėkšos tarp jųdviejų. Jo prarastoji moteris. 
Didžioji gyvenimo meilė. Moteris, kurią jis įsimylėjo iš pirmo 


žvilgsnio. 

Su lazdele Keja parašė dumble vardą „Lilita“, paskui giliais 
brūkšniais jį kelis kartus perbraukė. 

-- Jau pilni, — pasakė Aleksas, laikydamas abiejose 
rankose po odinį maišą su vandeniu. 

Pakėlusi akis, neištvėrė nenusijuokusi. Gražus jo kūnas buvo 
beveik visai nuogas, o veidą vis dar slėpė gauruota, neprižiūrėta 
barzda. 

-- Ir kas gi tave taip linksmina, mergužėle" 

Aleksas per akmenis nuėjo pas ją, padėjo maišus ir ėmė rengtis. 

Aplinkui girdėjosi duslus aligatorių grumenimas, paukščiai 
vakarui tūpė į medžius. Sutemus visi medžiai bus t kie pilni paukščių, 
kad vos matysis lapai. Stovykloje jau buvo statomos palapinės, ir Elis, 
ponas Greidis ir Timas jų laukė. 

-—- Tu ir ta tavo barzda. Nemanai, kad jau metas ią 
nusiskusti? — Kai Aleksas atsisėdo greta, Keja suėmė delnais jo galvą 
ir pabučiavo į akių vokus. — O galbūt ką nors po ja slepi? Nenori, kad 
pamatyčiau, koks esi bjaurus. Ar taip? 

— Kur man varžytis su Greidžiu. 

Suvaitojusi Keja nuo jo atsitraukė. 

-- Juk vėl nepradėsi, a? 

— Kaipgi galiu nepradėti? — atrėmė Aleksas. — Visą 
dieną valtyje vien girdžiu „ponas Greidis tą“, „ponas Greidis aną“. Ir 
taip be paliovos. O kaip tu į jį žiūri! Mergužėle, prisiekiu, šiandien vos 
neišstūmiau to žmogaus per bortą. 

-— Tikrai? — ji šypsojosi. — Nėra dingsties pavyduliauti. 
Jis mano darbdavys, ir turiu jam įtikti. 

— Jam įtikti?) 

-— Savo piešiniais. Ar jam patinka tai, ką darau, kaip 
manai? 

— Manau, jam pernelyg patinki pati, — suniurnėjo 
Aleksas. 

— Jeigu aš ponui Greidžiui patinku, bet jis laiko mane 
vaikinu, tatai ne kažką sako apie jo vyriškumą, ar ne taip? 

— O dėl to tai aš nesu tikras. 

— Dėl ko nesi tikras? 

Aleksas atsistojo ir baigė rengtis. 

— Kad jie laiko tave vaikinu. 

— Juk nemanai juos žinant, kad aš... 

— Nesu tikras. Atrodo, jie tikrai neima į galvą, kai mudu 


kas vakarą išsmunkame į mišką, kad aš galėčiau patenkinti tavo nepa- 
sotinamą geismą. 

Keja buvo bepradedanti gintis, bet nusikvatojo ir ištiesė į priekį 
nuogas kojas. 

— O dėl to, tai, manau, turėtum labiau stengtis. Ir dažniau. 
Taip, gerokai gerokai dažniau. 

— Nemanau, kad daugiau pajėgčiau,— atsakė Aleksas, 
žvelgdamas į jos kojas. — Tiesą sakant, mergužėle, tu mane nubaigei 
mylavimais — atsargiais rytais, greitais ir triukšmingais dieną, kuomet 
kur nors išsmunkame, ir ilgais, lėtais vakarais. Tikrai, aš daugiau 
nebegaliu. 

— Nebegali? 

Keja perbraukė ranka jo koją, pirštais apgaubdama blauzdą, paskui 
nuslinkdama aukštyn paglostyti šlaunies raumenis, standžius ir tvirtus 
nuo gyvenimo nuolat raitomis ant arklių. 

Kai plaštaka pasiekė patį jo šlaunų viršų ir įslinko į tarpukojį, 
Aleksas parpuolė ant kelių ir apipylė Keją bučiniais. 

— Maniau, kad daugiau nebegali. 

— Galbūt tik dar šį sykį, — atsakė jis, ir Keja sukikeno. 
Trys savaitės, mąstė Keja, pakėlusi akis nuo piešinio ir pažvelgdama į 
Aleksą. Jisai stovėjo prie mažos jų valties vairo ir, jos galva, šią valdė. 
Bent ji matė tik jį. 

Per pastarąsias tris savaites jie daug ką nuveikė ir daug kas 
pasikeitė. Pirmiausia sutvirtėjo Kejos kūnas. Nei ponas Greidis, nei 
Aleksas, netgi nei Elis fiziniu atžvilgiu nedarė jai jokių lengvatų. Iš 
pradžių Kejai buvo sunku tampyti dėžes, bet dabar su tomis ji netgi 
bėgiojo, pernešiodama į krantą, kur jie rengdavosi stovyklą. Net 
sunkiausią iš dėžių lengvai pakeldavo. Naktimis, kai Keja su Aleksu 
gulėdavo jųdviejų palapinėje, jis laikydavo jos rankas ir grožėdavosi 
ryškėjančiais raumenimis. 

— Netrukus tu iš tikrųjų būsi vaikinas. 

— Aš tau parodysiu, katras iš mudviejų vaikinas, — 
atsakydavo ji, užsirisdama ant jo. 

Aplinkui visur riaumojo aligatoriai, čirškėjo paukščiai, kvarkė 
varlės, ir juodu nesivargino slopinti savo keliamų garsų. Kelis kartus 
Aleksas prispaudė savo lūpas prie josios tildydamas, bet dažniausiai 
juodu kalbėdavosi ir juokdavosi be baimės, kad kas nors išgirs. 

J antros savaitės pabaigą jie apsistojo plantacijoje, ir Keja su 
Aleksu išsmuko „tyrinėti aplinkos", o ponas Greidis, jausdamas 
pareigą aplankyti šeimininką, nuėjo į didelį namą ant kalvos su vaizdu 


1 Upc. 

-— Manai, ši žemė priklauso jo tėvui? — paklausė Aleksas. 

— Turbūt. — Keja paskersavo į jį. — Kai mano mama 
sužinos, kad viena leidau laiką Armitidžo draugijoje ir tuo nepasinau- 
dojau, ji man gyvai nudirs odą. 

— O? — nustebo Aleksas. — Kalbi apie šitą odą? 

Ji išstūmė jo ranką sau iš po marškinių, bet akimis leido suprasti, 
kad vėliau būsianti visai ne prieš užsiimti tuo, ką jis turi mintyse. 

Plantacijos šeimininkas buvo išvalęs nuo piktžolių ir brūzgynų 
laukinių apelsinų giraitę iš šimtų medžių. Netoli virtuvės tarpo didelis 
daržas, nors ir buvo Žiema. 

— Karštis ir vabalai savo atsiima vasarą, — paaiškino 
jiems daržininkas. — Pas mus čia daržininkystė atvirkščiai. 

Visur aplinkui plytėjo dideli indigažolių laukai, visi prižiūrimi 
vergų. 

— Mano tėvas pritaria prezidentui Adamsui, — pasakė 
Keja. — Mūsų naujoje šalyje neturėtų būti vergovės. 

Aleksas apžvelgė laukus. 

— Manau, čia veikiau ekonomikos, o ne humanizmo 
reikalas. 

Anksti Įeitą rytą, po sočių pusryčių, jie vėl leidosi į kelionę, ir 
Keja džiaugėsi sugrįžusi į valtį. Jai pradėjo patikti jų mažutė grupė — 
išskyrus Timą. Vaikėzas ir toliau kaip įmanydamas stengėsi, kad Keja 
jaustųsi nelaiminga. Kaskart, kai ponas Greidis pagirdavo kurį nors 
jos piešinį, Keja žinodavo turėsianti kentėti Timo pavydą. Pirmą 
savaitę jai kas vakarą prisieidavo tikrinti savo guolį, kad berniokas 
nebūtų įdėjęs kokios nors bjaurasties. Ji aptiko tris augalus, kurie 
garantuotai būtų sukėlę bėrimus, dvi gyvates (nenuodingas) ir šešis 
skirtingų rūšių šlykščios išvaizdos vabalus. 

Keja norėjo, kad Aleksas įsikištų ir priverstų bernioką liautis, bet 
jis tik E EU lė pečiais. 

Bernai kaip tik ir krečia vienas kitam šunybes. 

—- Jeigu taip, tai manau, kad jūs, vyrai, turėtumėte tai 
sustabdyti. Čia ir dabar. Jeigu vienas vyras pasistengs sustabdyti, kad 
vaikėzai nekankintų vieni kitų, galiausiai tai taps norma. 

Aleksas pažvelgė į ją, lyg būtų kuoktelėjusi. 

—- O merginos geresnės? Kai jos supyksta, nesimuša, bet 
nesikalba viena su kita. 

— Taip, bet... — Keja kilstelėjo galvą. — Tai geriau, negu 
j žmogaus lovą įdėti vabalų. 


— Nejaugi? 

Keja nenorėjo su juo ginčytis. Tik troško, kad bjaurybė Timas 
liautųsi krėtęs jai šunybes. 

Ji nusprendė apie tai pasikalbėti su ponu Greidžiu, bet jis atsisakė 
klausytis. 

— Nenoriu kištis į berniokų vaidus, — metė nueidamas. 

Nusivylusi Keja pasiryžo pati imti reikalus j savo rankas. Ketino 
elgtis su Timu kaip su kuriuo nors iš savo brolių, konkrečiai — kaip 
su Taliu. 

Pirmą sykį, kai Keja pamatė į jų palapinę šliaužiančią gyvatę, 
turėjo įsikišti į burną kumštį, kad suturėtų klyksmą — ir tą reikalą 
sutvarkė Aleksas. Primynė gyvatę padu, sugriebė už galvos ir 
nusviedė kuo toliau nuo kalvos žemyn. Antrą kartą, kai ji pamatė 
gyvatę jau įvinguriuojančią palapinės vidun, Aleksas šią irgi pagavo ir 
išmetė. Bet trečią kartą Keja Alekso nevargino, o padarė tą pat, ką ir 
jis — primynė batu, sugriebė už galvos ir nunešusi prie upės įmetė į 
vandenį. Tik tuomet, kai sugrįžo atgal į stovyklą, pastebėjo tris į ją 
spoksančius vyrai. 

— Kas yra? — paklausė ji. 

— Tai buvo vandeninė skydasnukė8. 

Net ji žinojo, kad šios gyvatės nepaprastai nuodingos. 

Ponas Greidis pridūrė: 

— Kitą kartą pasišauk kurį nors iš mūsų. 

Bet Keja nieko nesišaukė nei pamačiusi kitą gyvatę, nei dar vieną. 
Pasižiūrėjo į knygas iš T. K. skrynios ir persipiešė pačias nuo- 
dingiausias, gerai jas įsimindama. 

| antros savaitės pabaigą ji pasiskolino iš Elio didelį stiklainį ir 
pririnko į šį mažų nenuodingų gyvačių, o vieną vakarą jas visas išvertė 
į Timo guolio kojūgalį. Vaikinas nebuvo pripratęs, kad Keja keršytų, 
tad guolio nepatikrino ir gyvates aptiko, Šioms pradėjus šliaužti jam 
kojomis aukštyn. Keja gulėjo palapinėje greta Alekso ir išgirdusi 
riksmus nusišypsojo, 0 jis paklausė, ką „vargšui Timui“ padariusi. 

— Sužaidžiau pagal jo taisykles, — atsakė ji ir puolė 
Aleksą bučiuoti, kad daugiau neklausinėtų. 

Po to tarp Kejos ir Timo tartum buvo paskelbtas karas. Sykį 
pamačiusi vandenyje aligatoriaus galvą be kūno, ji nutempė šią į 
kalvą, paslėpė krūmuose, o kitą rytą, dar prieš išauštant, perpus pakišo 
po palapine, kuria Timas dalijosi su Eliu. Pažadintas Timo klyksmų, 


8 Lot. Ancistrodon piscivorus, dar vadinama mokasinu. 


Aleksas pažvelgė į taikiai šalia gulinčią Keją. 

— Ką gi dabar iškrėtei tam vargšui berniokui? 

Ji tik nusišypsojo. 

Timas tapo atsargesnis krėsdamas šunybes. Suprato — atpildas 
bus neišvengiamas, nors ir ką jis jai padarytų. 

O dėl Kejos, tai jos antipatiją Timui atsvėrė vis didėjantis 
prieraišumas prie Elio. Kelionėje prabėgo nemažai dienų, kol ji 
suprato susidariusi apie Elį gerokai klaidingą nuomonę. Maniusi, kad 
jis visą gyvenimą gaminęs valgį kitiems žmonėms, bet ne — 
jaunystėje jisai studijavo teisę. 

— Kai dirbau advokatu, man tekdavo susidurti su daugybe 
neapykantos, — vieną vakarą jis atsivėrė Kejai. — Visi šūkauja, visi 
kupini pagiežos, tad kai vienas mano klientas, šis štai jaunasis Greidis, 
pasakė norįs vykti tyrinėti, aš uždariau savo kontorą ir išvykau su juo. 
Ir nė sykio nesigailėjau. 

Keja žinojo, kad jeigu Elis dirbo Armitidžų šeimai, vadinasi, 
turėjo būti labai geras advokatas. 

-— Taigi nenorėjote turėti namų ir šeimos? 

Ji pamatė senyvo žmogaus akis apsiblausiant, o paskui jis nukreipė 
žvilgsnį į šalį ir nutilo. 

Vėliau Keja pono Greidžio pasiteiravo, kaip buvo iš tikrųjų. 

Jam nepatiktų, j jeigu žinotų, kad aš tau papasakoj au. Jis 
turėjo žmoną ir vaiką, bet jie mirė nuo raupų. Elis taip ir nevedė antrą 
kartą. 

Po to Keja žiūrėjo į Elį kitaip. Pamačiusi jį skaitant Cicerono 
tomelį, plačiai nusišypsojo: pažinojo vieną tokią, labai trokštančią 
vyro. 

Trečią savaitę jie perpus ištraukė iš vandens valtį ir pradėjo žygį į 
krašto gilumą pamatyti griuvėsių, apie kuriuos ponas Greidis buvo 
girdėjęs. Jis ir Aleksas nešė topografinių matavimų įrangą, Keja 
susikrovė į krepšį piešiamojo popieriaus ir pieštukų, o Timas su Eliu 
gabeno puodus maistui gaminti. Aleksas visada gerai tvarkėsi su savo 
pareigomis aprūpinti juos maistu, tadTimui teko nešti didžiulį Alekso 
nušautą kalakutą. 

Keja neatsispyrė pagundai irTimui pasakė, kad plunksnos gerai 
tiks jo skrybėlei, leisdama suprasti, jog tai bus moteriška skrybėlė. 

Kai jie pasiekė seną fortą, kurį ponas Greidis norėjo pažymėti 
žemėlapyje, Keja atsisėdo nuošaliau ir ėmėsi piešti eskizus.Tvirtovę 
pastatė ispanai, ir nors dabar iš jos buvo likę tik griuvėsiai, vienas 
bokštas tebebuvo trisdešimties pėdų aukščio. Keja padarė keletą 


piešinių, o paskui su Aleksu nuėjo aplinkui apžiūrėti senojo forto. 

-— Norėčiau tave pamylėti, čia ir dabar, — pakuždėjo jis. 

Bet kai pasilenkė ją pabučiuoti, nuo senos sienos viršaus atplyšęs 
akmuo nukrito ant žemės vos keli coliai nuo Kejos. Pakėlęs galvą, 
Aleksas suspėjo pamatyti šmėstelint kažką balta ir suprato — tai Timo 
marškiniai. Jis pasinešė bėgti, ir po kelių minučių miškas aidėjo nuo jo 
šūkavimų. 

— Vienas dalykas krėsti išdaigas, o kitas — bandyti ką 
nors užmušti! —jie girdėjo, kaip Aleksas rėkia berniokui. 

Keja, vėl pasiėmusi piešinių sąsiuvinį, žvilgtelėjo į poną Greidį, 
bet šis į ją nežiūrėjo. Apšaukti Timą už tokį pavojingą elgesį buvo jo 
atsakomybė, tačiau Greidis viską paliko Aleksui. 

Po to įvykio Timas tris dienas buvo pristatytas šveisti puodus ir 
rinkti malkų laužui. 

Vakarais, visiems vakarieniaujant, Elis, anksčiau daug kartų buvęs 
Floridoje, pasakodavo apie anuos savo apsilankymus ir apie tai, ką 
buvo girdėjęs iš kitų. Sykį papasakojo apie indėnų gentį, garsėjusią 
nepaprastu savo moterų grožių. 

— Gražesnės nei kieno nors kada matytos, — porino jis. — 
Plaukai, akys, kūnai — viskas gražiausia, kokių dar neregėta pa- 
saulyje. Be to, tos moterys buvo tokios pat geros ir mielos, kaip ir 
dangiškos pažiūrėti. 

Toliau jis pasakojo apie pirmuosius tyrinėtojus, netikėtai jas 
aptikusius. Vyrai medžiojo, pasiklydo ir nedaug trūko, kad jau būtų 
žuvę, bet pamatė moteris, kurias jie pavadino Saulės Dukromis. 
Moterys davė medžiotojams maisto, leido pailsėti, tik prieš saulėlydį 
liepė jiems pasišalinti, paaiškindamos, kad jų vyrai — nuožmūs kariai 
ir juos nužudys, jeigu aptiks. Tačiau vyrai pasišalinti nenorėjo ir 
nusekė paskui moteris į jų kaimelį, kuris matėsi tolumoje. Bet kad ir 
kaip jie stengėsi, kaimelio medžiotojams nesisekė pasiekti. Vos tik jie 
pamanydavo esą jau visai čia pat, šis vėl pasirodydavo tolumoje. Galų 
gale medžiotojai liovėsi mėginę, sugrįžo į faktoriją ir papasakojo, kas 
nutiko. 

-- Metų metus, — baigė savo pasakojimą Elis, — daugybė 
žmonių bandė surasti Saulės Dukrų kaimelį, tačiau niekam nepavyko. 
Kai Elis nutilo, Keja jam padavė piešinį, kuriame buvo pavaiz- 

duota neįtikimai graži moteris. 

— Kaip manote, gal moterys atrodė šitaip? 

Suglumęs, išplėstomis akimis Elis tyrinėjo piešinį. 

— Manyčiau, kad taip. Tu ją pažįsti ar nupiešei iš 


vaizduotės? 

-— Ji mano mama, — pasakė Keja, ir jos balse nuskambėjo 
ilgesys. Jai čia patiko, bet vis tiek stigo namų ir šeimos. 

Kitą dieną jie apsistojo nakvynei, anksti, ir ponas Greidis visus 
nuvedė į mažutį indėnų kaimelį. Keja nežinojo, ko tikėjosi, bet tik ne 
švarios, tvarkingos mažos gyvenvietės. Prie jų pribėgo vaikai, ir Keja 
gailėjosi neturinti saldainių, kad galėtų jiems duoti. Viename kaimelio 
gale stovėjo didelė troba, kur gyveno genties vadas su šeima ir 
rengdavo susirinkimus. Aleksas, ponas Greidis ir Elis buvo maloniai 
pakviesti vidun, betTimui ir Kejai pasakyta pasilikti lauke. 

Keja išsyk sumojo indėnus žinant, kad ji mergina. Jie neturėjo 
išankstinių nuostatų dėl baltųjų žmonių rengimosi įpročių, tad vyriška 
Kejos apranga jų nepiktino. Juokdamosi moterys įsitempė ją į vieną 
trobelę, betTimui neleido įeiti. Jos pavaišino Keją kukurūzų pyragais 
ir dubeniu šviežio pieno. Viena senyva moteris, šiek tiek mokanti 
angliškai, paklausė, kas jos vyras. Nė nepagalvojusi, Keja atsakė: 
„Aleksas.“Jos pritariamai linktelėjo, bet viena kažką pasakė ir gestu 
pavaizdavo Alekso barzdą. 

Pirma moteris paaiškino: 

— Ji mano, kad jis labai bjaurus vyras ir tau būtų kur kas 
geriau su tuo kitu. Daug gražesniu. 

Keja nepajėgė sulaikyti juoko, kai sutikdama linktelėjo ir pasakė 
moteriai, kad „Alekso plaukai labai skaniai kvepia ir kaip tik todėl jis 
jai patinkąs. Moterys irgi nusijuokė, 0 jiems paliekant indėnų kaimelį, 
jos sekė paskui Aleksą ir uostė jo plaukus. 

Aleksas geraširdiškai su tuo taikstėsi, bet svaidė į Keją žvilgsnius, 
lyg ketintų ją nudėti. Elis ir ponas Greidis tylėjo, tačiau kai visi 
sugrįžo į valtį, juodu pratrūko kvatotis. 

— Kas yra? — žvelgdamas į Keją paklausė Timas. — Ar 
jie juokiasi dėl to, kad moterys tave nusivedė pas save į namus? Man 
tai irgi pasirodė gana keista. Turbūt jos pastebėjo, kad tu nė nesi- 
skuti. — Jis išdidžiai pasiglostė retus smakro plaukelius. 

Tie žodžiai Eliui 17 ponui Greidžiui sukėlė dar smarkesnį juoką, o 
Aleksas dar labiau surūgo. 

Tą naktį, kai Keja su Aleksu atsidūrė vieni savo palapinėje, 
mergina pamėgino praskaidrinti Alekso blogą nuotaiką, bet jai ne- 
pavyko. 

— Kas tave slegia? — nusivylusi paklausė ji. — Kad 
moterys juokais tave erzino? Ar tavo išdidumas toks nepalenkiamas, 
todėl nepajėgi pasijuokti iš savęs? Moterims patiko tavo plaukų 


kvapas. Kas tame bloga? 

-— Aš niekada nepykstu, jei moterims patinka bet kuri jas 
dominanti mano kūno dalis, tik kad... —jis nebaigė sakinio, nes 
nenorėjo Kejos gąsdinti, bet sulig kiekviena diena vis labiau neabejojo 
Elį ir Greidį žinant, kad Keja — mergina. Maža to, jis jautė Greidį 
žinant, net kas Keja tokia. Buvo mažų dalykų, kurių Keja nematydavo, 
bet Aleksui neprasprūsdavo iš akių. Iš pirmo žvilgsnio Greidis 
elgdavosi su Keja visai taip pat kaip ir su tuo vaikėzu, idiotu Timu, bet 
buvo smulkmenų, kurias Aleksas pastebėdavo. Tarkim, kai Timas 
numesdavo ant žemės šaukštą 1r jį pakėlęs vos pasišluos- tydavo, prieš 
vėl imdamas valgyti, Greidis nekreipdavo dėmesio, bet visada 
patikrindavo, kad Kejos lėkštė ir valgymo įrankiai būtų švarūs. Kelis 
kartus Aleksas matė, kaip abu, Elis ir Greidis, pagaudavo kokį vabzdį 
ar ropojantį padarą, kopiančius Keja, kol ši sėdėdavo įnikusi į savo 
piešinius. Vieną sykį Greidis ištiesė ranką ir pačiupo voratinklio siūlą, 
kuriuo voras leidosi ant Kejos viršugalvio. 

Būta ir kitų dalykų, ne tokių apčiuopiamų, kuriuos Aleksas 
įsidėmėjo. Greidis kalbėdavosi su Keja kitaip nei su likusiais. Kitokiu 
tonu ir netgi kitokia leksika. Kiek Aleksas žinojo iš tų laikų, kai turėjo 
reikalų su turtingais plantatorių sūneliais Čarlstone, Greidis su Keja 
elgėsi kaip su sau lygia. Aleksas buvo patyręs, kad į tokią visuomenės 
klasę taip paprastai nejeisi, joje turi būti gimęs. Nors ir kaip 
amerikiečiai mėgdavo girtis, esą naujoji jų šalis beldasė, Aleksas 
matė, jog iš tikrųjų yra ne taip. 

O svarbiausia, Aleksui rūpėjo, kiek daug Greidis žino. Alekso 
galva, Greidžiui nebūtų buvę sunku atspėti, kad Keja mergina. Ji 
vaikščiojo, kalbėjo ir net reagavo kaip moteris. Net išdaigos, kurias ji 
krėsdavo jaunajam Timui, būdavo sumanytos moteriškai. Jeigu būtų 
buvusi vyras, jau būtų trenkusi Timui į snukį. 

Bet Aleksas ne tiek baiminosi, kad Greidis atspėjo apie Keją tiesą, 
kiek to, kad ši jam buvo pasakyta. Jis, atrodė, ne tik žinojo, kad ji 
moteris, bet ir tai, kad kilusi iš tos pačios visuomenės klasės. O tai 
vertė Aleksą susimąstyti, ar tik Greidis negavo iš jos šeimos ar T. K. 
laiško, kuriame papasakotos visos aplinkybės. Ir jeigu Greidžiui 
papasakojo apie Keją, vadinasi, jis žino, kad Aleksas — pabėgęs 
nusikaltėlis. 

Po jų apsilankymo indėnų kaimelyje Aleksas tapo atsargesnis: 
Greidį ir Elį stebėjo atidžiau. Kiek Aleksas matė, Elis tik žinojo, kad 
Keja mergina, bet Greidis, regis, žinojo kur kas daugiau. Jei žiūrėti iš 
asmeninės pusės, dar blogiau — bent Alekso nuomone — buvo tai, 


kad Kejos atžvilgiu Greidis tartum vaidino. Bet Aleksas nebuvo toks 
kvailas ir Kejai savo nerimo neišsakė. Ji tik pasijuoktų ir apkaltintų jį 
pavyduliavimu, tačiau Aleksui kai kurie dalykai, kėlė rūpestį. 
Vakarais Elio pasakojimai tapo ilgesni, tad jam likdavo mažiau laiko 
su Keja pabūti vieniems. Jau keturis kartus Greidis paliepė Aleksui 
išlipti į krantą ir parnešti sumedžioto laimikio ar kokių nors retų 
augalų, kuriuos Keja galėtų nupiešti. Kad Keja liks viena su jais 
valtyje, kol jis bus įstrigęs krante, Aleksas negalėjo užprotestuoti, 
neatskleisdamas tiesos. Per laukines Floridos tankmes brautis 
pėsčiomis, nušauti elnią, neštis šį ant pečių ir sugrįžti pas juos buvo 
itin sunku. 

— Manėme, kad tu jau ir nebepasirodysi, — pirmą kartą, kai 
Aleksas pargrįžo į stovyklą vėlai naktį, pasakė Elis. 

Aleksas numetė sumedžiotą elnią ir pažvelgė į Greidį, bet šis 
vengė jo žvilgsnio. 

Įdomu, klausė savęs Aleksas, ko Greidis nori iš Kejos. Atrodė 
akivaizdu, kad jis siekia nutraukti Alekso ir Kejos bendrystę, tai yra 
kad juodu liautųsi mylėjęsi. Betgi kodėl? Nes Greidis pažįsta jos 
šeimą ir jaučiasi už merginą atsakingas? Arba jis tiek pat suintere- 
suotas susisieti su jos šeima, kaip Keja — su jo? 

-—- Atrodai, lyg būtum suvalgęs ko nors rūgštaus, — 
pašnabždėjo Keja, kai jie drauge nuėjo į savo mažą palapinę. — Ar 
kas nors tarp tavęs ir Greidžio nutiko? 

— Kodėl klausi? 

— Nežinau. Jau dvi dienos, kai į jį raukiesi, ir kaskart, kai 
tik jis mane užšnekina, pamanau, kad užvoši jam irklų. Malonu, kad 
esi toks pavydus, bet, manding, tai, ką mudu kartu darome, įrodo, jog 
neturi teisės jausti jam antipatijos. 

— Nejaugi neturiu? — garsiai sušnabždėjo jis. — Kai 
baigsis ekspedicija, su kuo tu pasiliksi? Su manimi ar Armitidžu? 

— Tykiau, o tai tave išgirs. Ponas Greidis nenori, kad kas 
nors žinotų, kas jis toks. 

— Manai, Elis nežino? Jis faktiškai bučiuoja to žmogaus 
žiedą. 

— Džeimis nenešioja jokių žiedų. 

— Ką? — suniurnėjo Aleksas ir taip suraukė antakius, kad 
tie kone susilietė. 

— Nieko. Pajuokavau. Stengiuosi tave pralinksminti. Dėl 
ko staiga taip supykai? Maniau, smaginiesi. — Ji padėjo jam ant krūti- 
nės ranką ir pritildė balsą. — O aš tai labai smaginausi. 


Aleksas suėmė jos rankas į savąsias ir sulaikė. 

— Ir kai baigsis ši kelionė, baigsis ir visa kita. 

— Kaip suprasti? 

-— Kai grįšime į miestą, tu pasisakysi Greidžiui, kas es1, ir 
ką tada judu darysite? Prisipažinsite mylintys vienas kitą ir iškabinė- 
site skelbimus apie savo vestuves. 

Keja rimtai jį nužvelgė. 

— Kasnakt, kai mudu pasimylime, vos tik tu užmiegi, aš 
išsmunku pas Greidį į palapinę. Ištisą naktį su juo padūkusiai 
duoduos, ir, beje, jis kur kas geresnis meilužis už tave. 

Aleksas taip staigiai įkvėpė oro, kad sujudėjo palapinės audeklo 
sienos. 

— Tu... tu... — pradėjo, bet užspringo žodžiais. 

-- O Elis už visus geriausias, — be menkiausios 
šypsenėlės pridūrė ji. — Timas niekam tikęs, bet aš jį mokau savo 
patirties su jumis, trimis vyrais. Tačiau daugiausia su Eliu. Ar aš tau 
sakiau, kad jis... 

— Nutilk, — paliepė Aleksas ir prisitraukęs ją j glėbį pabu- 
čiavo. 

Jau vėliau, kai jie gulėjo kartu suprakaitavę ir pasisotinę, Keja vėl 
jam pakartojo, kad neturėtų ponui Greidžiui pavyduliauti. 

— Nors jis daug gražesnis už tave, — pridūrė 
panardindama pirštus į Alekso barzdą. — Net indėnės taip pasakė. Ar 
kada nors atsikratysi to paukščio lizdo? 

Jis paėmė Kejos plaštaką, pabučiavo į delną ir padėjo sau ant 
krūtinės. 

— Ne dėl savo išvaizdos jaudinuosi. Man neramu, kad 
Greidis atrodo kaip princas, o tu esi princesė. 

Keja nusijuokė, bet Aleksas liko rimtas. 

— Visą savaitę nesimaudžiau ir kiauras dienas tampau sun- 
kias dėžes. Nematau savo gyvenime nieko, kas pritiktų princesei. 

— Gerai žinau, kad net ir kai esi visa purvina, elgiesi, kalbi 
ir judi kaip princesė. Net kai mudu dalijamės vienu šaukštu ir dubeniu, 
esi kilminga panelė. 

Keja žinojo, kad jo žodžių turėtų būti pamaloninta, bet susiraukė. 
Aleksą kamavo kažkas svarbaus, tačiau jai nesisekė išgauti kas. 
Stengdamasi užmigti, ji tik galėjo sau pasakyti, kad jis, žinoma, yra 
prislėgtas. Juk buvo neteisingai apkaltintas žmogžudyste, ir juodu 
visai nenumano, kas abiejų laukia, kai paliks žemėlapyje dar 
nepažymėtą Floridos teritoriją, teikiančią galimybę pasislėpti. 


Galiausiai Keja užmigo, bet miegas buvo neramus kaip ir Alekso. 
Aleksas nusiskuto. 

Kitą rytą Kejai prireikė prausimosi dubens, vienintelio, kurį jie 
turėjo, ir pamačiusi, kad šiuo naudojasi Aleksas, pernelyg nekantravo, 
todėl mintyse neužfiksavo, ką jis veikė. 

— Man jo reikia, — pareiškė Keja. 

Valtis jau buvo pakrauta, o ji dar nesuspėjo nusiprausti nei veido, 
nei rankų. Kaip visada Elis jai buvo palikęs karšto vandens, bet Keja 
neturėjo laiko juo pasinaudoti, nes Timas tąryt jai iškrėtė dar vieną iš 
savųjų išdaigų, šįsyk su dygliakiaulės — Alekso vakar parnešto mažo 
žvėriūkščio — dygliais. Ji turėjo dėkoti tik savajam per mėnesį 
išmoktam apdairumui, kad nepasidūrė aštriomis adatėlėmis. Visą rytą 
Timas patenkintas vypsojo, kol Keja traukiojosi iš drabužių dyglius. 

Taigi Aleksas toliau ją nervino, užsigrobęs prausimosi dubenį. 

— Nuo kada gi tu pradėjai praustis? — piktai jam rėžė. 

— Prašom, gali jį pasiimti, — pasakė jis. 

Bet Keja vos Aleksą išgirdo, nes prie apatinės veido dalies buvo 
prisidėjęs rankšluostį. Pasiėmusi dubenį, ji pamatė muiliną vandenį ir 
jame plaukiojančias žandenas, bet net ir tada nesusivokė, ką Aleksas 
padarė. Elis ir ponas Greidis skusdavosi kasryt, tad ji buvo pripratusi 
matyti vandenyje plaukų. 

Su dubeniu rankose ji nuėjo, tačiau po dviejų žingsnių sustojo ir 
apsisuko pažiūrėti į Aleksą. 

Vis dar prisidėjęs prie veido rankšluostį, jis droviai žvelgė į Keją, 
lyg bijodamas leisti jai pamatyti apnuogintą tą savo veido dalį. Jeigu 
juodu būtų buvę vieni, Keja būtų pajuokavusi, kokias jo kūno dalis jau 
matė be drabužių. 

-- Ką gi, pažiūrėkime, kaip tu atrodai. 

Aleksas nesujudėjo, tik žvelgė į ją, spausdamas prie veido rankš- 
luostį. 

Keja padrąsinamai nusišypsojo. 

-- Nesijaudink, neliksiu sukrėsta. — Ir žengtelėjusi prie jo 
arčiau, švelnesnių balsu pridūrė: — Neišsigąsiu, jeigu ten pas tave 
randai. 

Savo žodžiais Keja norėjo Aleksą prajuokinti, bet tuoj pat su- 
rimtėjo prisiminusi, kad jisai sėdėjo kalėjime. Anksčiau ji nepagal- 
vodavo apie tai, ką jam ten būtų galėję padaryti, bet dabar mintyse 


iškilo kankinimai, apie kuriuos žinojo iš istorijos knygų, piktdžiu- 
giškai Talio garsiai jai skaitytų. Laikė įsitvėrusi dubens kraštą, kad net 


pabalo krumpliai. 

— Nagi, nusiimk rankšluostį, — tyliai paprašė rengdamasi 
tam, ką galėtų pamatyti. 

Pamažu, nenorom Aleksas patraukė nuo veido rankšluostį ir į ją 
pažvelgė. 


Tačiau niekas nebūtų sugebėjęs parengti Kejos tam, ką ji išvydo, 
Aleksui atidengus veidą. Jis buvo gražuolis. Ne šiaip dailus, bet 
mielas ir puikus it angelas. Mėlynos jo akys, taip gerai jai pažįstamos, 
žvelgė virš tobulai suformuotos nosies. Lūpos, kurias ji tiek daug karų 
bučiavo, bet iš tikrųjų taip ir nematė, buvo pilnos ir tartum paimtos iš 
klasikinio portreto. Maža to, paaiškėjo, kad Aleksas jaunas, ne 
daugiau kaip trisdešimties, spėjo ji, veidas be mažiausios raukšlelės ar 
kokio nors sužalojimo. Palyginti su Aleksu, ponas Greidis — niekuo 
neišsiskiriančio veido pagyvenęs vyras. 

234 Jude D everaux 

Minutėlę Keja tylomis j jį spoksojo, iš nuostabos tiesiog netekusi 
amo, paskui prisiminė, kiek kartų pavadinusi Aleksą seniu bei ką 
kalbėjo apie kitų vyrų grožį — ir ją užplūdo pyktis. Aleksas jai 
melavo! Prisiminė, kaip dažnai iš jos juokdavosi dėl daugelio dalykų, 
bet, regis, jam to nepakako. Nuo pat tos dienos, kai juodu susitiko, jis 
smaginosi darydamas iš jos visišką kvailę. Kaip turėjo mėgautis 
mintimi, kad Keja pasijaus pažeminta, sužinojusi apie jį tiesą! O 
blogiausia, netgi tuomet, kai jie mylėdavosi, Aleksas iš jos 
juokdavosi. 

Nė nepagalvojusi, Keja šliūkštelėjo nešvarų vandenį jam į veidą, 
numetė ant žemės dubenį ir nužingsniavo. Nežinojo, kur eina, bet 
Alekso Makdauelo niekada daugiau nebenorėjo matyti. 

Jis pasivijo ją jau prie upės ir sučiupo už alkūnės. 

Keja trūktelėjo į šalį, nenorėdama į jį pažvelgti. Susikryžiavusi 
rankas ant plokščios krūtinės, stovėjo ir stebeilijo tiesiai į vandenį 
priekyje. 

-—- Kas negerai? — paklausė Aleksas. 

— Pats labai gerai žinai, kas negerai, — iškošė pro taip 
tvirtai sukąstus dantis, kad žodžiai vos veržėsi. 

— Ar aš tau atrodau toks bjaurus, kad net nenori pažiūrėti? 

Aleksas padėjo jai ant peties ranką, bet Keja pasitraukė. 

Ji tvirčiau suspaudė rankas ir lūpas, bet vis tiek vengė pakelti į jį 
akis. 


— Esi gražus! — metė, ir tai nuskambėjo kaip kaltinimas. 

Kiek patylėjęs, jis paklausė: 

— Gražesnis už Adamą? 

Va štai — Aleksas vėl iš jos juokiasi, šaiposi net dabar, sukel- 
damas norą ant jo mestis su kumščiais arba bent jį apšaukti. Bet ne, 
nesuteiks jam tokio malonumo. Jeigu jis leidžia sau laidyti juokelius, 
ji niekuo ne blogesnė. 

— Žinoma, ne. Ir neatrodai geriau už mano tėvą. 

-- O už Etaną? 

— Nė iš tolo. 

— O už Natą? 

— Taip. 

— Aš geriau atrodau už Natą? 

— Taip. 

Keja tebebuvo sukandusi dantis ir niršo, kad jis toks patenkintas 
savimi. 

— Kaip dėl Talio? 

-— Talis su ragais ir skeltauodegis. 

— Verčiau pats pasižiūrėčiau. 

— Pasižiūrėtum j ką? — bloškė ji ir padarė klaidą, 
pažvelgdama į jį. Aleksas buvo gražesnis, nei iš pirmo žvilgsnio jai 
pasirodė. Keja vėl nusisuko j upę. — Ne! Neatsakyk! Ketini 
pasižiūrėti, ar pats turi uodegą. Žinok, mačiau tavo pliką užpakalį, ir 
jis niekuo neypatingas. 

-- Nejaugi? —jo balse nuskambėjo juokas. 

-- Liaukis iš manęs juoktis! 

— Atleisk, mergužėle, bet tai geriausias pokalbis, kokį tik 
turėjau gyvenime. Kai buvau devynerių ir vienas berniokas man 
pasakė, kaip daromi vaikučiai, tas pokalbis patiko, bet šis kur kas 
įdomesnis. 

— Na, ojis man nepatinka! Jaučiuosi kaip... kaip Ieva 
rojuje. 

— Nori pasakyti, jautiesi nuoga? 

— Ne! Noriu pasakyti, kad dabar matau tiesą. Laikiau tave 
senesniu. Maniau, galbūt dėdės T. K. amžiaus. 

— Aš —jo draugo sūnus. 

— Dabar matau, bet atleisk man, jei šiek tiek apsirikau. Po 
mudviejų susitikimo, kai į mane šaudė ir kai maniau atsidūrusi 
žmogžudžio draugijoje, man šiek tiek pasimaišė galvoje. 

Aleksas liovėsi juoktis. Jis priėjo arčiau, bet jos nepalietė. 


— Mergužėle, turėjai suprasti, kad nesu senas. Juk senis 
negalėtų... 

— Negalėtų ko? — staigiai pasisukusi Keja sužioravo V 
Aleksą akimis ir sumirksėjo, priblokšta jo veido grožio. — Atleisk 
man, bet neturiu tavosios patirties ir nesu mačiusi tiek nuogų vyrų 
kūnų, kad galėčiau juos palyginti. Taip pat neturiu patirties lyginti 
senų ir jaunų meilužių sugebėjimų. Aš... 

— O kaip Elis? — rimtu veidu paklausė jis. 

Keja nenusišypsojo. 

— Neapkenčiu tavęs! 

Vis dar pastirusi, ji pasuko nuo jo tolyn. 

— Tikrai? 

— Taip! Ir nežiūrėk į mane šitaip. 

— Kadangi nenori manęs matyti, iš kur žinai, kaip į tave 
žiūriu? 

— Jaučiu. Tu žiūri į mane visai taip pat, kaip Etanas 
nužiūri merginas. 

— Esu pagerbtas tuo palyginimu. 

— Mano brolis — geras žmogus. O tu, Aleksandrai 
Laklanai Makdauelai, — ne. 

Ir daugiau nė nežvilgtelėjusi, Keja nudrožė V stovyklavietę. 
Būdamas keturiolikos Aleksas geidė mergaitės, gyvenusios už kelių 
mylių nuo jų, bet ji nenorėjo į jį nė pažiūrėti. Sykį pasislėpė krūmuose 
ir iššokęs pastojo jai kelią. Kai ji vis tiek nenorėjo turėti su juo reikalų, 
Aleksas paklausė kodėl. Mergaitė jam pasakė, kad yra per gražus, kad 
niekada nebus moteriai ištikimas, todėl ir nenori su juo susidėti. 
Nusiminęs ir piktas, nes buvo neteisingai apkaltintas, viską 
papasakojo savo tėvui. Makas užjaučiamai išklausė, paskui pasakė, 
kad moteris randa būdų, kaip įskaudinti vyrą, ir jie veiksmingesni nei 
kardas ar pistoletas. Tuo metu Aleksui tai atrodė nesąmonė, bet per 
pastarąsias tris dienas su Keja jisai suprato, apie ką tėvas kalbėjo. 

Jau kelias dienas Keja su Aleksu nesišnekėjo ir jo neprisilietė. 
Tądien, kai nusiskuto, Aleksas buvo išsiųstas medžioti, todėl pasimatė 
su ja tik vakare. Sekdamas elnio pėdsakais per tankią pakrantės 
augaliją visą kelią jis pusiau ėjo, pusiau bėgo, norėdamas suspėti kuo 
anksčiau sugrįžti į valtį, ir mąstė, ką Kejai pasakys. Vaizdavosi pokal- 
bius, kurie visi baigsis Kejos puolimu jam į glėbį ir „atleidimu“, kad 


yra gražus. Prisimindamas, dėl ko jie susikivirčijo, vis šypsojosi. 

Kartais Alekso įsivaizduojami pokalbiai buvo pikti. Mąstė, kad jai 
pasakys, kaip negarbingai ir neteisingai jį apkaltinusi. Tuomet Keja su 
tuo sutiks ir prie jo atbėgs. 

O kitais kartais manė jos atsiprašyti ir pasakyti, kad gailisi, nes 
nuslėpė... Ir šioje vietoje Aleksas užkliūdavo. Dėl ko gailisi? Ar 
tuomet, kai abu slėpėsi senio Jeitso tvarte, būtų turėjęs jai pasakyti, 
kad po susivėlusią, niežtinčia barzda, beje, nesąs bjaurus? Arba turėjo 
tai pasakyti, kai abu šoko parduotuvėje, j kurią įsilaužė? Arba tąnakt, 
kai pirmą kartą pasimylėjo? 

Tiesa buvo tokia — ir Aleksas tai gerai žinojo, — kad jis tyčia 
leido Kejai manyti, jog yra negražus ir senas. Faktiškai ne vieną sykį 
jai pasakydavo ką nors tokio kaip: „Tavo jaunos akys geriau mato už 
manąsias." Arba: „Tu jaunesnė, tad tu tai ir padaryk." 

O paskui pasirodė Greidis. Jeigu Aleksas būtų buvęs atviras sau, 
būti.) pripažinęs, kad visą laiką pavydėdavo, kai Keja visaip girdavo 
Greidį. Anot jos, Greidžiui galėtų pavydėti angelai. Arba, jos žodžiais, 
„Džeimio grožio". Aleksui telikdavo užsičiaupti, kai ji kalbėdavo 
tokius dalykus. Po penkių minučių, kai juodu susitiko su Grei- džiu, 
Aleksas panoro nusiskusti. Žinojo esąs gražesnis ir jaunesnis už 
Greidį, ir jį mygo noras Kejai tai parodyti, bet kažkas stabdė. 

Ir Aleksas žinojo, kas būtent. Mat norėjo įsitikinti, kad Kejai jis 
patinka, nesvarbu kokios blogos ji būtų apie jį nuomonės. Nuo 
mažumės Aleksas girdėdavo žmones kalbant apie jo išvaizdą. Moterys 
girdavo, koks jis gražus berniukas, o vyrai tėvui sakydavo: „„Dailų 
augini berną." Kai Aleksas paūgėjo, dėl išvaizdos jam kildavo 
problemų santykiuose su moteriškąja lytimi. Atrodė, jos arba 
mesdavosi ant jo, arba nenorėdavo turėti jokių reikalų, kaip ana 
mergaitė. 

Tik naujoje šalyje, Amerikoje, išvaizda Aleksui atnešė sėkmę. 
Visada manė, kad kaip tik dėl savo gražios išvaizdos bei gebėjimo 
elgtis su žirgais jam pavyko įeiti į aukštesniųjų Čarlstono sluoksnių 
turtingą visuomenę. Ir kaip tik per tai, kad tenai sukinėjosi, susipažino 
su Lilita. Žinojo, ji nebūtų į jį nė pažvelgusi, jeigu būtų buvęs 
negražus. Tai, kad ši nepaprasto grožio moteris pajautė trauką prie 
tokio žmogaus kaip jis, visada Aleksą stulbino. Vėliau, kai jie vienas 
kitą įsimylėjo ir galėjo daugiau laiko būti vieni, Lilita jam prisipažino 
esanti vargšė ir nekas daugiau, kaip tik turtingos senės tarnaitė. Taip 
pat jam paaiškino negalėjusi priimti vieno plantatoriaus sūnaus 
piršlybų, nes jo šeima būtų tikėjusis, kad turinti didelį turtą, o ji 


neturėjo nė cento. Ir net pripažino: taip, Aleksas ją pirmiausia 
patraukęs būtent savo gražia išvaizda. 

Aleksas buvo taip įsimylėjęs Lilitą, taip apakintas merginos 
grožio, kad pasakė tai suprantantis. Ir tuo metu jam atrodė, kad 
supranta. Tik po to, kai sutiko Keją, kuri matė jį kaip seną ir negražų, 
taip pat kaip galimą žmogžudį, Aleksui pradėjo patikti mintis tokiu jos 
akyse ir likti. Patiks jis jai ar ne, priklausė grynai nuo jo, Alekso, o ne 
nuo to, ką Keja apie jį mano pagal jo išvaizdą. O kad nė nepamačiusi 
veido ji galiausiai jį... pamėgo, jeigu ne pamilo, buvo nuostabu. 

Taip, tai puiku, bet dabar iškilo problema — visa tai jai neatrodė 
taip jau gerai. Galbūt ir tiesa, kad Aleksas šiek tiek šypsodavosi, kai 
Keja užsimindavo apie jo amžių. Gal net ir juokdavosi, — viduje, 
tikrai ne taip, kad Keja galėtų pamatyti, — kai ji be paliovos girdavo 
Greidį, koks šis gražus. 

Ir, teisybė, Aleksas galbūt buvo visu tuo toks suinteresuotas, kad 
nė nepagalvojo, kaip sureaguos Keja, kai išaiškės, kad jis, na, elgėsi su 
ja negarbingai. Dabar tik klausimas, kaip iš to išsisukti. 

Ištisą dieną jis laužė galvą, kas padėtų susigrąžinti jos palankumą. 
Dargi kelias minutes svarstė, gal pasakyti Kejai tiesą: prisipažinti, kad 
padarė didelę klaidą ir labai prašo jam atleisti. Bet netrukus išmetė tą 
mintį iš galvos. Moterims patinka stiprūs vyrai, tad šliaužiojimas ant 
kelių meldžiant atleidimo niekaip nesuveiks. Nors... jis prisiminė sykį 
Kejos jau atsiprašęs ir anksčiau, ir tai padėjo. Bet šįkart reikalas 
rimtesnis nei tuomet, ir tąkart jis neturėjo geriausio sprendimo — 
bučinių. 

I dienos pabaigą, pamatęs stovyklą, jis lengviau atsiduso. Netrukus 
bus palapinėje su Keja, prisitrauks ją į glėbį ir taip saldžiai pamylės, 
kad jam nė nereikės nieko sakyti. Jai parodys, kad gailisi dėl visko, ką 
padarė, ir išspręs nesusipratimus. Taip švelniai ją pamylės, kad ji 
užmirš viską, kas tarp jųdviejų nutiko. Nebereikės žodžių, juolab 
atsiprašymų. 

Atsidūręs stovykloje ir pririšęs medyje sumedžiotą elnią, Aleksas 
jau šypsojosi. Be abejo, Keja kaip ir jis džiaugsis, kad juodu susitaikė. 
Tiesą sakant, jis jau seniai buvo patyręs, kad gali pasinaudoti savo 
išvaizda, kai nori prieiti prie moterų. Užtekdavo tik pabučiuoti moters 
plaštakos viršų ir pažvelgti j ją pusiau primerktomis akimis, ir ta 
atleisdavo viską. Jeigu ją palikdavo laukti dvi valandas, kol pats 
dalyvaudavo žirgų lenktynėse, na, ir kas? Ji jam atleisdavo. Jeigu 
nepasirodydavo pietų pas jos šeimą, nes tardavosi dėl kitos dienos 
lenktynių, ji irgi nepykdavo. Daugiausia, ką jam tekdavo padaryti, — 


tai kelis kartus pabučiuoti moteriai į kaklą. Visada dėl bučinių į kaklą 
moterys atleisdavo Aleksui viską. 

Išskyrus Lilitą, pagalvojo jis, pririšdamas prie medžio virvę, ant 
kurios kabojo negyvas elnias. Lilita su niekuo nesitaikstydavo, ką iš jo 
patirdavo. Jis tik sykį ją nuvylė ir rytojaus dieną pamatė įsikibusią 
kitam vyrui j parankę, besijuokiančią, kad ir ką tas sakė, ir laimingą 
nusišypsančią Aleksui, kai jj pastebėjo. Ji visai neatrodė prislėgta, 
tartum nė neėmė j galvą, kad jis neatėjo j jųdviejų pasimatymą, ir 
todėl Aleksas daugiau niekada nevėluodavo. 

Taigi dabar jis žinojo, kad Keja bus pikta. Jau buvo suspėjęs 
pažinti merginos temperamentą, tad tikėjosi šiokių tokių nemalonumų, 
bet bučiniais jai sugrąžins gerą nuotaiką. 

Užtikrintas savo mintimis, nusivilko prakaituotus marškinius ir 
įropojo į palapinę. Tolimajame krašte įžiūrėjo miegančios Kejos 
figūrą. Tarp dviejų iš antklodžių padarytų guolių ji buvo padėjusi 
audeklo ritinį ir net nedidelę dėžę retais šonais, bet Aleksas tylomis 
viską ištraukė ir įsikniaubė prie jos. Pasikėlęs ant alkūnės, lengvai 
palietė Kejos petį ir veidu prigludo prie kaklo, ketindamas pabučiuoti. 

Viskas atsitiko išsyk! Aleksas suprato, kad plaukuotas kaklas, prie 
kuriuo prispaudė lūpas, ne Kejos, ir bučinio gavėjas pabudo, 
suldikdamas iš pasibaisėjimo. Palapinėje su Aleksu buvo Timas, ne 
Keja. 

— Kokį velnią čia sumanei? — suriko bernas ir vos 
nenugriovė palapinės, apgraibomis ropšdamasis laukan. 

Nuo triukšmo pabudo ir išlindo iš savo palapinių kiti. Greidis laikė 
rankoje užtaisytą pistoletą, o Elis — ilgą mėsininko peilį. Pasirodžiusi 
iš Elio palapinės Keja linksmu veidu pažvelgė į Aleksą. 

— Jis bandė mane pabučiuoti! — šaukė Timas, atatupstom 
žengtelėdamas nuo Alekso ir su pasidygėjimu į. jį žvelgdamas. 

-- Nieko panašaus, — atkirto Aleksas ir pasičiupęs vėl 
užsivilko marškinius. — Traukiausi ant savęs apklotą ir nuvirtau į 
priekį. Jeigu Timas nori manyti, kad aš jį bučiavau, tai jis tik 
fantazuoja. Galbūt per ilgai buvo vienas. 

Šitaip meluodamas Aleksas vengė Kejos žvilgsnio. 

— Timai, lisk atgal į palapinę ir netrukdyk mums miegoti, 
— paragino ponas Greidis. 

— Nenoriu su juo miegoti, — pasipiktino vaikinas. — Ir 
išvis nesuprantu, kodėl prireikė mainytis palapinėmis. Man ir su Eliu 
buvo visai gerai. 

— Turi duoti man bent kiek pamiegoti, — atsakė Elis. — 


Tu taip knarki, kad net aligatoriai išsigąstų. O štai jaunasis Kejus mie- 
ga kaip kūdikis, man reikia ramybės, kad galėčiau išsimiegoti. Tegul 
Aleksas kelias naktis kenčia tavo leidžiamus garsus. 

Jeigu Aleksas dar būtų turėjęs bent kiek abejonių, ar Elis ir Greidis 
žino, kad Keja moteris, tai Elio žodžiai būtų galutinai jas išsldaidę. 
Aleksas pažvelgė į Greidį, bet šis vengė susitikti su juo akimis. Buvo 
akivaizdu: jie žino apie kivirčą, — tik galbūt ne jo priežastį, — žino 
apie Kejos pyktį, 1r Elis jai suteikė dingstį pasitraukti nuo Alekso. 

Minutėlę Aleksas svarstė, gal vertėtų prisipažinti tiesą. Jeigu jie — 
išskyrus Timą, savaime suprantama, — žino, kas vyksta, kodėl jis 
negalėtų garsiai to pasakyti? Bet jis negali šitaip su Keja pasielgti. 
Negali prisipažinti, kad juodu meilužiai. Negerai, kad žmonės tai 
žinos kaip tikrą dalyką, kai visos abejonės liks išsklaidytos. Be to, 
reikia pagalvoti ir apie savo saugumą. Jeigu jie žino apie Keją, tai 
turėtų žinoti ir kas toks Aleksas. Nesinorėjo visiems sėdint aplink 
stovyklos laužą atsakinėti į klausimus, kas jam nutiko Čarlstone. 

— Tu laikyk savo rankas toliau nuo manęs! — Aleksui 
įsakė Timas, vedžiodamas akimis nuo jo prie Kejos ir atgal, tartum 
norėtų pasakyti, kad kažkas tarp tų dviejų „ne taip“. 

— Manau, mums visiems reikia bent kiek pailsėti, — 
pasakė Greidis, vengdamas bernioko žvilgsnio. — Ir, Timai, jei nori 
miegoti lauke su moskitais, tai aš ne prieš. 

Apsisukęs jis nuėjo atgal į savo palapinę. 

Keja šypsojosi. Regis, ji mėgavosi Timo pykčiu ir pasibaisėjimu, 
atsispindinčiu pernelyg gražiame Alekso veide. Ji perdėtai 
nusižiovavo ir pažvelgė į Elį: 

— Gal grįžtam ir bent kiek pamiegam? — Paskui nusišyp- 
sojo Aleksui: — Labos nakties, brolau. Tikiuosi, koks nors vabalas 
neįkąs į tą tavo dailų veidą. Būtų gaila, kad liktų subjaurotas toks 
grožis. 

— E? — paklausė Timas, kai Keja jau įlindo į palapinę. — 
Ką jis pasakė? 

Elis prunkštė. 

— Nieko, kas būtų skirta tau. Dabar eik miegoti, vaikine, 
nebandyk trukdyti Aleksui užmigti. 

Ir jis įkandin Kejos įlindo į palapinę. 

Kai jie liko vieni, Timas perspėjamai pažvelgė į Aleksą. 

— Vėl mane paliesi, ir aš... aš... — nuvertas rūsčių Alekso 
akių, Timas nebaigė ir metęs į jį dar vieną įtarų žvilgsnį šmurkštelėjo į 
palapinę. 


Aleksui magėjo likusią nakties dalį praleisti lauke, bet į kaklą 
įkando moskitas, ir šį užplojęs jis įlindo į palapinę. Timas jau miegojo, 
ir Aleksas išgirdo tai, ką turėjo galvoje Elis, kalbėdamas apie Timo 
knarkimą. Įkvėpdamas oro berniokas gargė, o iškvėpdavo su šaižių 
švilpesiu. Iš pradžių Aleksas iš to garso šypsojosi. Girdėdavo jį nuo 
kelionės pradžios, bet manydavo, kad tai koks nors naktinis paukštis. 
Dabar, kai sužinojo, su kuo vargšui Eliui per visą kelionę teko 
taikstytis, stebėjosi, kaip žmogus iškentė. 

Kitą rytą, atsikėlęs toks pat pavargęs kaip ir guldamasis, Aleksas 
nesišypsojo. 

— Geriausiai išmiegojau nuo pat tada, kai iškeliavome, — 
džiaugėsi Elis, pilstydamas į puodelius kavą ir dalydamas visiems 
aplinkui. — Nesyk pabusdavau nuo gargėsiu ir švilpesių. — Ir jis taip 
smarkiai užplojo Kejai per petį, kad ši vos nenugriuvo nuo rąstgalio, 
ant kurio sėdėjo. — Pasakysiu tau, vaikine, tu — tykiausias miegalius, 
kokį kada nors pažinojau. Jeigu tik pavyktų man rasti tokią tylią 
moterį, kaipmat ją vesčiau. 

Aleksas sėdėjo prie laužo priešais juos ir žaibavo akimis į Keją, 
bet ji nekreipė į jį dėmesio. 

— Ieškote žmonos? — Elio paklausė Keja. 

—- Prieš išvykstant ponui Greidžui pasakiau, kad tai mano 
paskutinis kartas jo klajonėse. Faktiškai pareiškiau, kad nenoriu vykti 
ir į šią kelionę, bet jis mane įprašinėjo. ,„Negaliu be tavęs vykti, Eli, — 
sakė. — Ypač į šią kelionę." 

Aleksas pažvelgė į Keją pasitikrindamas, ar ji suprato Elio žodžių 
reikšmę. Seniokas tartum pripažino, kad Greidis kažkaip žinojo apie 
Keją, taip pat ir apie Aleksą. Vos po trijų dienų jie pasieks faktoriją ir 
ten gaus arklių, kad galėtų toliau keliauti į pietus raitomis, o ne 
valtimi. Nors ir kaip stengėsi, Aleksas nepajėgė savęs neklausti, kas jų 
lauks faktorijoje. Šerifas su antrankiais? 

Bet Keja nenorėjo į Aleksą žiūrėti, tartum nematė jo užuominos. 
Visą savo dėmesį sutelkė į Elį. 

— Manau, turiu jums puikią žmoną. 

-— Nejaugi? — susidomėjo Elis. 

— Nemanau, kad dabar metas... — pradėjo Aleksas, 
ketindamas ją pertraukti. Jeigu atsitiktinai jie dar nežino, kad ji 
moteris, tai piršliaudama tikrai išsiduos. 

2 Keja nuleido jį negirdom. 

Ji — dėdės T. K. krikštaduktė. 
— Panelė Hopė? — Elis su nuostaba išplėtė akis. 


— Taigi ją pažįstate? 

— Vieną kartą, kai lydėjau poną Greidį, turėjau malonumo 
su ja pabendrauti. Labai daili jauna moteris. 

— Vadinasi, žinote apie... — Keja sudvejojo. 

-—- Apie jos koją? Taip. Bet ar jūs ragavote jos obuolinio 
pyrago? — Elis gesino vandeniu pusryčių laužą. — Aš visada 
stebėdavausi, kaip tokia puiki panelė vis dar neištekėjusi. 

— Taigi, kaip suprantu, jums neteko pažinti jos tėvo. 

-- T. K.? 

—- A, — tarė Keja. — Matau, paskalos sklandžiai keliauja. 
Ne, turiu galvoje žmogų, kuris vedė Hopės motiną Batšebą. 

— Kalbi apie Izaoką Cepmaną. — Dėl antipatijos Elio 
balse negalėjai apsirikti. — Kartą jis mane apsuko šimtu dolerių. Kai 
numirs, velnias iš jo praturtės. 

— Ką darėte, kai išsiaiškinote, kad jis nugvelbė iš jūsų 
pinigus? — smalsiai paklausė Keja. 

— Gėda prisipažinti: skėliau jam antausį, bet paskui 
kreipiausi į teismą, kur apsigyniau ir laimėjau. Teisėjas jį privertė 
sugrąžinti man pinigus, apmokėti sąskaitą už advokatą ir dar priteisė iš 
jo dešimt dolerių man už visą vargą. 

—- Šaunu! — Keja atsistojo. — Manau, jums puikiai seksis. 
Hopė manęs paprašė parvežti jai vyrą, kuris gebėtų pasipriešinti jos 
tėvui, ir jūs į tokį panašus. 

— Izaokas Cepmanas neleis, kad vesčiau jo dukterį, — 
pasakė 
Elis. 

— Taip, leis. Kai Hopei apie jus papasakosiu, ji privers jį 
sutikti, — patikino Keja. — Ak, bet ji iškėlė dar ypatingą sąlygą. 

Elis suprunkštė, lyg leisdamas suprasti žinąs, kad tai spąstai. 

— Ji norės jauno dailaus vyro kaip štai Aleksas, o ne seno 
pūzro kaip aš. 

— Hopė prašė vyro, kuris vestuvių naktį neužmigtų. 

Iš pradžių Elis neslėpė, kad tų žodžių liko sukrėstas, paskui 
garsiai, iš visos gerklės nusikvatojo. 

— Garantuoju, man šitaip neatsitiks. Gali lažintis iš pinigų, 
kad niekada neužmigsiu lovoje su tokia tvirta jauna moterimi kaip 
panelė Hopė. 

Pirmą sykį tą rytą Keja pažvelgė į Aleksą ir piktdžiugiškai nu- 
sišypsojo primindama, kad savo vestuvių naktį jis užmigo. 

Aleksą labai nustebino toks Kejos elgesys. Jis nė neįsivaizdavo, 


kad ji gebėtų šitaip pasielgti: priminti jam naktį, kai buvo nužudyta jo 
žmona. 

Pamatęs, kad Elis ir Greidis žiūri į jį pralinksmėjusiais ir kartu 
užjaučiamais veidais, Aleksas neabejojo —jie tikrai viską Žino. 

Kadangi jie turėjo maisto porai dienų, Aleksui leido tądien 
pasilikti valtyje, bet jis neįstengė atitraukti Kejos nuo kitų, kad galėtų 
su ja pasikalbėti. Geresnei nuotaikai taip pat nepadėjo ir miego stoka, 
tad kai vis dėlto pasisekė nutaikyti ją vieną sėdinčią su eskizų 
sąsiuviniu ant kelių valties gale, jis vos pajėgė kalbėti. 

—- Tu statai į pavojų mano gyvybę, — pro sukąstus dantis 
iškošė jis. 

— Mėgindama Hopei surasti vyrą? 

-— Tik merginos piršliauja. 

— Mano brolis Etanas supažindino tris poras, ir jos 
susituokė. Keistai įsivaizduoji, kas vyrui ir moteriai galima, ir ko ne. 

Kejai nė nežvilgtelėjo į Aleksą. 

— O ką jis padarė? Surado vyrus merginoms, kurios 
kabinosi jam ant kaklo? Ar šitoks jo būdas jų atsikratyti? 

— Taip. 

Aleksas įsivaizdavo kalbąs sarkastiškai, bet tai, kad pasirodė 
teisus, jį apstulbino. 

— Keja... — pamėgino paliesti merginos ranką, bet ji Šią 
patraukė. 

— Jeigu nenori, kad kas nors žinotų, jog esu moteris, tai 
tau siūlau liautis mane lietus. Ir tikrai turėtum nebebučiuoti Timo į 
kaklą. 

— Aš tavęs ilgiuosi, — pasakė jis, ir balse nuskambėjo 
neap- simestina kančia. 

— O aš ilgiuosi žmogaus, kurį maniau pažįstanti! O ne 
tokio mano niekados nepažinoto gražuolio melagio. 

— Keja! 

Ji nusisuko pažiūrėti į Greidį. Sis rodė į krante vaikštinėjantį 
ilgasnapį paukštį. 

— Klausau, sere? 

— Tu jį nupiešei? 

— Taip, sere. Padariau keturis to paukščio piešinius. 

-— Ar žinai, kaip vadinasi? 

— Ne, sere, nežinau. Parkeliavęs ketinu visus savo 
piešinius parodyti dėdei T. K., ir tegul jis nustatys kiekvieno gyvūno 
pavadinimus. Jo krikštaduktės Hopės kaligrafiškas braižas, tad ji galės 


parašyti po piešiniais pavadinimus. 

-- Regis, tu apie viską pagalvojai, — šyptelėjo ponas 
Greidis ir nusisuko. 

— Jis ketina tau pasipiršti, — stovėdamas šalia šnibžtelėjo 
Aleksas. 

— Esi juokingas! Jis laiko mane vaikinu. — Kai Aleksas 
tylėjo, Keja į jį žvilgtelėjo. — Gerai, galbūt jie ir atspėjo, bet Elis ir 
Džeimis pernelyg džentelmenai, kad ką nors sakytų. O Timas vis 
tebemano, kad esu vaikinas. 

Aleksas prisėdo greta jos valties gale. 

— Tas berniokas visą naktį švilpia. 

— Ir Elis taip sakė. 

Keja nenustojo piešusi. Akvarele skubinosi nutapyti upės vingį 
priekyje, stengdamasi jį užfiksuoti, kol valtis neapsuko linkio ir 
kraštovaizdis nedingo iŠ akių. 

— Iš berno išeitų geras muzikos instrumentas, tereikia su- 
spėti laiku spaudinėti šonkaulius. O tu pagal jo švilpesius galėtum 
šokti. 

Aleksas pažvelgė į Keją, norėdamas pamatyti, ar ji bent kiek 
nusijuoks iš jo sąmojo, bet nepastebėjo nė ženklo. Šitaip neteisinga, 
pagalvojo jis. Pati sugeba priversti jį nusišypsoti bet kokiomis 
aplinkybėmis, bet jis, regis, neturi jai jokio poveikio. 

— Mergužėle, — tyliai prašneko škotiškų akcentu. — Aš 
nenorėjau, kad nesmagiai pasijustum. Kalėjime nesiskutau, nes ne- 
turėjau kuo. Aš ne toks žmogus, kad girčiausi ne per prasčiausiai 
atrodantis. Nesvarbu ką būčiau pasakęs, tai būtų nuskambėję kaip 
tuštybė, o aš nenorėjau, kad šitaip apie mane manytum. 

— Ne, — ramiai atrėmė ji. — Norėjai pamatyti, ar man 
patiksi, jei laikysiu tave pagyvenusiu žmogumi ir dar tokiu bjauriu, 
kad turi slėpti savo veidą. 

Aleksas nusišypsojo išjos nuovokumo. 

— Taip, tikrai. Negi tai taip blogai? 

—- Tiesą sakant, taip. — Keja pasisuko ir piktai blykstelėjo 
į jį akimis. — Laikei mane tokia vėjavaike, kurią gali dominti tik 
tinkamos išvaizdos vyras. Mane norėjai išbandyti, nors tai aš rizi- 
kavau gyvybe, tave gelbėdama. Tu buvai nuteistas žmogžudys, bet 
sprendžiau apie tave iš to, ką mačiau, o ne iš to, kas man buvo pa- 
pasakota. Dabar gal malonėtum pasitraukti ir netrukdytum dirbti? 

Aleksas atsistojo ir nuėjo šalin. Akies krašteliu suspėjo pastebėti 
Elį, užjaučiamai žvelgiantį į jį. 


Keja baudė Aleksą ištisas tris dienas, kurių prireikė jiems nusigauti iki 
faktorijos. Beveik nežiūrėdavo į jį, retai šnekteldavo ir daugmaž 
elgėsi, lyg jis visai neegzistuotų. Netgi apsimetė nesuprantanti jo 
akcento. Aleksas to nejuto, bet visą kelionę kalbėjo savąja škotiška 
tarme, ir Keja buvo jam vertėja — kol kiti galiausiai pradėjo jį su- 
prasti. Netgi Timas, nelabai guvių smegenų, įprato sakyti: „Och, jė, 
nėgi patys nežiną.“ 

Tačiau pykdama ant Alekso Keja šaltai pareikšdavo nesuprantanti, 
ką jisai sako, gal malonėtų kalbėti angliškai? 

Vis dėlto tai Elis nutraukė vaidą, kuris, atrodė, tęsis be galo. Jis 
pasigavo Aleksą vieną, nuošaliau nuo kitų. 

— Pasakyk Kejui, kad buvai neteisus. 

-— Ką? — nustebo Aleksas, pakeldamas akis nuo savo 
valomo šautuvo. 

— Savo broliui. Pasakyk jam, kad buvai neteisus. 

— Betgi aš pasaldau. 

— Pasakyk jam, kad buvai neteisus tądien, kai gimei, ir 
nuo tada neteisus kasdien. 

— Bet... — pradėjo Aleksas. 

Elis gūžtelėjo pečiais. 

—- Tavo reikalas, vaikine. Tačiau prisipažinti, kad buvai 
neteisus ir visada būdavai neteisus — vienintelis būdas tą dalyką 
išspręsti. Patikėk, tai sako žmogus, kuris bet kokia kaina norėdavo 
būti teisus. Ir žiūrėk, kur šiandien esu. Vienas. Keliaujantis su grupele 
žmonių. O mano trys broliai turi iš viso aštuoniolika vaikų. 

Apsisukęs, su glėbiu malkų laužui, Elis nuėjo atgal į stovyklą. 

Elio žodžiai galutinai išsklaidė visas Alekso abejones, ar vyrai 
žino, kad Keja — mergina. Pirmiausia mintis buvo nueiti pas Keją ir 
ją perspėti, bet paskui pagalvojo, kad jam jau neberūpi, ką šioje 
kelionėje mano vyrai. Jeigu tai padėtų sumažinti Kejos pyktį, jis 
nušliaužtų pas ją keliais ir visiems matant melstų atleisti. „Ir pri- 
sipažinčiau, kad buvau neteisus", — garsiai ištarė jis. Bet vis tiek 
jautėsi nesąs perdėm neteisus. Ne absoliučiai, bet galbūt... Antra 
vertus, galbūt nebuvęs ir visu šimtu procentų teisus. 

Aleksas jautėsi prastai, kad tai daro, bet nusekė paskui ją, kai išėjo 
iš stovyklos valandėlę pabūti viena, ir krūmuose palaukė grįžtančios. 
Jam išžengus iš krūmų, Keja aiktelėjo. 

— Neketinau tavęs išgąsdinti, — kaip pajėgdamas 
atgailaujamai prašneko jis. — Tik norėjau pasakyti, kad... kad... —Jis 
ištiesino pečius. — Kad buvau neteisus. 


— Dėl ko? 

-— Dėl visko. Nuo pradžios iki galo. 

Ji prisimerkė. 

— Tai gudrybė? 

— Prašymas, kad man atleistum, — pasakė Aleksas. — 
Prisipažįstu, aš tau melavau. Daugiau tai nebepasikartos. Ir aš 
apsirikau, spręsdamas apie tave. Tikrai palaikiau lengvabūde mergina, 
kuriai niekada nieko bloga nebuvo nutikę. Bet aš pažinojau moterų, 
kurioms buvau reikalingas tik dėl savo išvaizdos, tad buvo malonu 
matyti, kad pradėjau, na, tau patikti, nors ir laikei mane senu ir 
bjauriu. Bet iš manęs tai buvo savanaudiška ir aš pasirodžiau neteisus. 
Nuo pradžios iki galo neteisus. Perdėm, visiškai ir absoliučiai 
neteisus. Prašau, pasakyk, kad man atleisi. 

— Gerai, — metė ji ir pasuko atgal į stovyklą. 

Aleksas pačiupo Keją už žasto ir atgręžė veidu į save. 

— Gerai? Tik tiek? 

— Nori daugiau? Tu tikrai blogai su manimi pasielgei, ir 
aš... 
Aleksas ją nutraukė — sugriebė į glėbį ir apipylė bučiniais. 

Kaip baisiai ji jo išsiilgo — labiau nei norėtų prisipažinti! Išsiilgo 
jo kvapo, jo odos prie savosios, jo poelgių, jo įpročių. Visa tai buvo 
dalis jos, o priversta taip ilgai laikytis nuo jo atokiai, jautėsi lyg 
stinganti pusės savo kūno. 

Ji bučiavo jam veidą, savo skruostais jusdama duriančius 
ataugusius barzdos šerius. Vienu jo skruostu varvėjo prakaito lašelis; 
nesusivaldžiusi jį nulaižė. Prakaitas ir labai vyriški į liežuvį 
dilgčiojantys šeriai pasiuntė jai per visą kūną geismo bangas. 

— Koja, aš tavęs ilgėjausi, — kuždėjo Aleksas. — Vėl nepalik 
manęs. Prašau, nepalik manęs. Esi man tokia reikalinga. 

Keja atlošė galvą, ir jis savo lūpomis nuslinko jai kaklu. Ji manė 
jausianti kitaip, Alekso paliesta, nes dabar žinojo, kaip jis atrodo. 
Anksčiau jis tartum nešiojo kaukę, o dabar pagaliau buvo visiškai 
nuogas, ir ji manė pažinsianti kitokį vyrą. Bet taip nenutiko. 
Užsimerkusi jautė tą patį, su kuriuo buvo praleidusi daugelį valandų. 
Jie drauge juokėsi ir mylėjosi, o dabar vaidėsi. Taigi abu apsuko visą 
ratą. 

— Dabar gerokai mieliau, — pasakė Aleksas. 


Vieną ranką jis buvo padėjęs ant nuogo Kejos peties, o kita 
teliūškavo upokšnio vandenį. 

— Kas mieliau? 

— Tarp mudviejų. Tavęs ir manęs. Tai, kas yra tarp 
mudviejų, dabar geriau. 

Pasikėlusi ant alkūnės, Keja pažvelgė jam į akis. Jie nuogi gulėjo 
susiglaudę aukštose žolėse apie mylią nuo stovyklos. Rytoj pasieks 
faktoriją ir prasidės naujas kelionės etapas. 

— O jeigu mes niekada nesugrįžtume? 

—- Nori pasakyti, niekada nepaliktume šito rojaus ir 
negrįžtu- me pas žmones, į klegesį? 

Aplinkui juos čiulbėjo paukščiai, kone kurtinamai riaumojo visada 
esantys aligatoriai. Šypsodamasi Keja vėl padėjo Aleksui ant peties 
galvą. 

— Man tiesiog toks jausmas, kad kažkas turi atsitikti. 

Aleksas buvo besižiojantis ištarti kelis žodžius, kuriais išsklaidytų 
jos nerimastis, bet paskui persigalvojo ir nusprendė pasakyti tiesą. 

— Man irgi. Bet galbūt šitaip jaučiuosi dėl to, kas įvyko 
anksčiau. Kai tik tariausi turįs viską, tai buvo iš manęs atimta. 

Tačiau jis nepasakė, kad tą neapibrėžiamą nuojautą paveldėjo iš 
motinos. Kažkas turi pasikeisti. J gera ar į bloga, jis nežinojo. Jį visada 
glumino, kad taip ir nenujautė savo žmonos mirties. 

Si laiką Keja tylėjo. 

Gailiesi, kad tau viską teko ištverti? 

-- Žinoma! Ta kalėjimo smarvė mane persekios visą likusį 
gyvenimą. To, kas buvo apie mane sakoma teisme, nė vienas žmogus 
nebūtų turėjęs girdėti, ir... — jis nutilo, kai Keja atsisėdo. — Kas yra? 

2 Nieko, tik darosi vėsu. 

Ji suskato vyniotis apie krūtis audeklą. 

-—- Kaip gaila, kad tau tenka nešioti tą dalyką. — Aleksas 
jai padėjo prisitvirtinti raištį. —Jeigu ne Timas, manau, galėtum apsi- 
vilkti pokylio suknelę, ir kiti nė kiek nenustebtų. — Keja vis tylėjo, 
tad jis ją apgręžė į save. — Kažkas tave graužia, taigi klok. 

Ji atkakliai vengė pažvelgti jam į akis. 

— Tik tiek, kad jeigu ne tas viskas, kas... kas įvyko, mudu 
nebūtume susitikę. 

Kai Keja pagaliau į jį pažvelgė, Aleksas suprato, ką ji norėjo 
pasakyti. Klausė jo, ar norėtų vietoj jos susigrąžinti Lilitą. Tačiau kaip 
galėjo Aleksas į tai atsakyti? Lilita buvo jo žmona. Tiesa, labai 
trumpai, bet juodu pamilo vienas kitą iš pirmo žvilgsnio. Tas pradinis 


meilės jausmas turėjo kažką, kas temdė realesnius santykius tarp jo ir 
Kejos. 

Pasitraukusi nuo jo, Keja apsivilko marškinius. 

— Ji buvo tavo žmona ir tu ją mylėjai. Aš suprantu. Gal pa- 
duotum man batus? 

— Juk nepradėsime vėl vaidytis, a? Ir neketini su manimi 
vėl nesikalbėti? 

— Ne, — atsakė ji ir švelniai pabučiavo Aleksą į lūpas. — 
Tiesą sakant, nemanau, kad kada nors vėl taip elgsiuosi. Kitą sykį, kai 
padarysi ką nors, kas man nepatiks, turbūt užvošiu tau j seną bjaurų 
snukį. 

Aleksas nusišypsojo ir pro primerktus vokus pasižiūrėjo į Keją 
tokiomis akimis, kurios priversdavo daugelį moterų jam už viską 
atleisti. 

— Nejaugi aš toks? Senas ir bjaurus? 

— Dargi šernas gražesnis už tave. Ir jeigu šitaip vis į mane 
žiūrėsi, pakišiu Timui po pagalve tą geltoną gėlę, nuo kurios jis čiaudi. 
Ir tau jis čiaudės kiaurą naktį. 

Aleksas liovėsi siuntęs gundančius žvilgsnius ir suvaitodamas vėl 
atsigulė aukštielninkas ant žolės. Po to, kai juodu su Keja susitaikė, ji 
nesugrįžo pas jį į palapinę. Elis anksčiau pasakė Aleksui: „Manau, 
dabar tavo eilė miegoti su vaikinu." Ir iš jo akių buvo matyti, kad 
neketina nusileisti. 

Aleksas Kejai to nesakė, bet pats manė, kad tokia Elio pozicija turi 
kai ką bendra su faktu, kad Aleksas ir Keja mylėdavosi visai šalimais 
—juk jų palapinės stovėjo greta viena kitos. Stengdamasis paslėpti 
nepatogumą, Aleksas nusisuko. 

— Tu laimėjai, — pasakė Kejai. — Negaliu pakęsti to 
vaikino švilpesių, o juolab čiaudulio. 

Dusyk labai garsus Timo Čiaudulys buvo išbaidęs iš medžių jiems 
virš galvų pulkus paukščių — ir ant žmonių apačioje pasipylė 
plunksnų lietus bei kiti, ne tokie malonūs krituliai. 

— Tikiuosi, mudu niekada nebesivaidysime. 

-- Aš irgi tikiuosi, — atsakė Keja, bet jos balsas 
nuskambėjo ne taip viltingai. 

Ji nežinojo kodėl, tačiau baiminosi rytojaus. Faktorijoje jie jau bus 
nebe mažutė žmonių grupė, atsidurs tarp daug svetimųjų — O 
svetimieji nešioja žinias. Keja nerimavo, kad kiti tokie pat kaip jie 
tyrinėtojai jau apsilankė gyvenvietėje, kur įsikūrusi Dėkingoji, ir 
klausinėjo. Jeigu teisėsaugos atstovai žino, kad Aleksas patraukė į 


pelkynus, galbūt jie imsis visų būtinų žygių atsirasti ten pirma jo ir 
laukti. 

— Neniūrok šitaip, — paragino jis, apsikabindamas 
merginą per liemenį. — Tu visada galėtum grįžti pas tuos vyrus, kurie 
prašė, kad už jų tekėtum. Nagi, kokie jų vardai? 

Juokdamasis jis nuėjo pirma jos. 

— Aleksas, — sukuždėjo ji. —Jų visų vardas Aleksas. 

— Aš jį pažįstu, — sukuždėjo Aleksas, taip užgniaužęs balsą, kad 
Keja vos jį išgirdo. 

Jie atvyko į faktoriją prieš dvi valandas, bet ir Keja, ir Aleksas 
delsė, nesiryždami išlipti į krantą. Ilgai tvirtino valties lynus, paskui 
Keja sugalvojo dingstį, esą norinti peržiūrėti savo piešinius. O Timas 
pabėgo tą pat sekundę, kai tik valtis prisišliejo prie kranto. Po 
džiunglių, kuriose jie iki šiol buvo, faktorija su pustuziniu namukų ir 
prekybos kontora atrodė it didmiestis. Ponas Greidis ir Elis irgi 
nesiskubino, bet po kurio laiko išėjo. Tačiau žengė lėtai, pakeliui 
atidžiai įsižiūrėdami į kiekvieną sutiktąjį. 

Po dviejų valandų, kai niekas su šautuvais ir antrankiais pas juos 
neatbėgo, Aleksas ir Keja nusprendė irgi nueiti į ilgą žemą pastatą — 
mažutės gyvenvietės centrą. Būtent ten traperiai atgabendavo savo 
surinktus kailius apmainyti pas prekybos agentą į prekes ir grynuosius. 
Sis vėliau parduodavo žemyn upe atplaukusiems žmonėms spąstais 
sugautų žvėrių kailius, ir tie galiausiai atsidurdavo ant kokios nors 
turtingos niujorkietės pečių. 

Bet kai Aleksas su Keja atsargiai įžengė į pagrindinį faktorijos 
pastatą, prekybos kontorą, Aleksas staiga pabalo ir sukuždėjo: 

— Aš jį pažįstu. 

Paskui skubiai išėjo. 

Jaunas vyriškis kilstelėjo akis nuo paukščių plunksnų, kurias 
skaičiavo, — šios bus panaudotos ponių skrybėlaitėms, — ir pamatė 
tik Keją. Nužvelgė ją nuo galvos ligi kojų, lyg mėgindamas prisiminti, 
ar matė ją kada nors anksčiau, paskui vėl įniko į plunksnas. Ponas 
Greidis ir Elis su sidro bokalais prie lūpų stovėjo šone ir stebėjo, kas 
aplinkui dedasi. 

Keja išsmuko pro duris atgal į lauką ir leidosi kaip paklaikusi 
bėgti, akimis ieškodama Alekso. Surado jį sėdintį ant rąsto netoliese jų 
valties. 

—- Kas jis? — paklausė atsisėsdama greta. Stengėsi išlikti 
rami, bet širdis pašėlusiai daužėsi tartum gerklėje. 

— Patikėsi ar ne, bet jis vienas iš tų turtuolių sūnelių žirgų 


lenktynėse. 

— Daug iš jo atėmei? 

— Kaip suprasti? Kalbi, lyg būčiau ji apiplėšęs. 

-— Kai kurie lošėjai būtent taip ir mano. Aš tik noriu žinoti, 
su kuo susidūrėme, štai ir viskas. 

Aleksas pažvelgė į medį, visą nutūptą baltų paukščių, ir atsiduso. 

— Ne, jis ne iš tokių. Vadinasi Džordžas Kambelas, ir 
vienu metu būčiau pasakęs, kad yra mano draugas. Pakviečiau į savo 
vestuves, tik tada jo mieste nebuvo. 

Keja nenorėjo galvoti apie Alekso vestuves. 

— Galimas daiktas, jis negirdėjo apie tai, kas tau nutiko, o 
galbūt yra tikras tavo draugas ir nieko neprasitars, kai tave pamatys. 

— Ar šioje šalyje yra kas nors, kas nebūtų girdėjęs apie 
mane? 

— Dėl savo saugumo, manau, turėtume spėti, kad nėra, — 
nusprendė ji. 

Mintyse Kejai sukosi, ką reikėtų daryti, jeigu tas žmogus Aleksą 
atpažintiį. Pirmiausia, būtina laikytis nuo jo kuo toliau. Negalima, kad 
jis pamatytų Aleksą, nes nežinia, ką pasakys ar padarys. Jeigu vis 
dėlto jau pamatė Aleksą ar sužinojo atvykus, nors dabar čionai ir nėra 
nieko, kas galėtų jį suimti, Įdek ilgai truks, kol prekybos kontoros 
valdytojas, tas Džordžas Kambelas, papasakos viską kam nors, 
vykstančiam į šiaurę? Galėtų būti tik dienų klausimas, kol juos suras. 

— Pasikalbėk su juo, — pasakė Aleksas. 

— Pasikalbėti su juo? Prekybos agentu? Tu išprotėjai? 

— Tikriausiai. Po to, kai susituokiau su Lilita, viskas, ką girdėjau ir 
mačiau, man tartum skendi migloje, bet galbūt, jeigu Džordžo tenai 
nebuvo, jis ne... ne neapkęs manęs taip smarkiai. — Aleksas atsiduso. 
— Išvykdamas iš miesto Džordžas man pasakė, kad ilgėsis to būdo, 
kaip aš iš jo pavogiau viską, ką turėjo. 

— Mielas žmogus, — sumurmėjo Keja. 

— Jis tik vyriškai pajuokavo. 

— Taigi, spėju, ne man suprasti, ar ne? — karingai 
paklausė ji. 

— Juk vėl nepradėsi Idvirčo, a? 

— Kaip gali manęs to klausti? Aš tik mėginu... — Keja 
nutilo, nes sumojo, kad iš tikryjų yra bemėginanti įsileisti į ginčą. 
Tačiau geriau tai, negu susidurti su tuo, kas jai sukosi mintyse. — 
Apie ką man su juo kalbėtis? 

— Išsiaiškink, ką jis žino. 


— Tai yra išsiaiškinti, ar jis girdėjo, kad esi ieškomas? 

-— Taip, — patvirtino Aleksas. 

— Nežinau, ar aš bent kiek moku meluoti. 

-- O apie ką tu meluotum? — paklausė Aleksas. — 
Pasakyk jam, kad žinai apie mane iš mano tėvo. Argi tai ne tiesa? 

— Manai, ponas Greidis ir Elis nesupras, apie ką aš kalbu? 
Netgi Timas viską supras. 

— Nesijaudink. Padarysiu taip, kad jie išeitų į lauką. Tu tik 
pasikalbėk su Džordžu ir išsiaišldnk, ką pavyks. O aš būsiu čia pat 
netoliese. 

— Dėl tikrumo, kad jis manęs neužpuls, vos tik paminėsių 
tavo vardą? 

— Taip, mergužėle, kaip tik tai turėjau galvoje. 

Keja nervingai gurktelėjo seiles. 

— Gerai, — pasakė, bet sumanymas šnipinėti Kejai 
nepatiko. Ji pamažu nuėjo atgal j. prekybos kontorą ir lūkuriavo lauke 
prie durų, kol išgirdo lyg sprogimą iš tos pusės, kur buvo pririšta jų 
valtis. Tučtuojau ponas Greidis ir Elis išbėgo į lauką, o Keja pasi- 
traukė j šešėlį. 

— Ką tas kvailas vaikėzas dabar pridirbo? — susirūpino 
Elis. Keja tik sekundę susimąstė, ką jis turėjo omenyje, — ją ar 

Timą, — o paskui įžengė į vėsią tamsią prekybos kontoros patalpą, 
kur jaunasis vyriškis skaičiavo krūvą kailių. 

— Regis, jūs — Džordžas Kambelas? 

— Kiek žinau, esu toks vienintelis Floridoje. 

Keja buvo jam benusišypsanti, kaip, žinojo, patinka vyrams, bet 
laiku susizgribo. Juk turinti būti vaikinas. 

— Mano tėvas turi draugą, pavarde Makdauelas, ir šio 
sūnus... 

— Aleksas? 

— Teisingai, — patvirtino Keja, ir jos veidas nušvito. — 
Aleksas minėdavo Džordžą Kambelą, tad pamaniau, gal jūs būsit tas 
pats Žmogus. 

-— Taip, tas pats. — Kai Džordžas pasilenkė žemai už pre- 
kystalio išsitraukti daugiau kailių, Keja pamatė Aleksą įsmunkant pro 
duris ir pasislepiant už stendo su vyriškais marškiniais. — Kaip 
Aleksas laikosi? 

Keja prisivertė neišsiduoti, kad jo klausimas ją nustebino. 

— Puikiai. Kada paskutinį kartą su juo matėtės? 

— Dieną prieš man išvykstant iš Čarlstono. Mudu taip 


nusi- gėrėme, kad mane turėjo išnešti ir įsodinti į laivą. Kai 
išsiblaiviau, buvau Naujajame Orleane, o galvą skaudėjo dar visą 
savaitę. 

-— Naujajame Orleane. Ten ir norėjote atsidurti? 

— Aha, — nusišypsojo jis. — Kaip tik ten ir norėjau 
atsidurti. Kur lankei mokyklą? 

— Viljamo ir Marijos koledžą, — skubiai pamelavo Keja. 
Panašu, kad ji vėl pernelyg daug apie save išsidavė. — Taigi gerai 
Aleksą pažinojote? 

-— Pažinojau? Kalbi taip, lyg jis jau miręs. Juk nemiręs, a? 

— Ne, — atsargiai atsakė Keja. — Paskutinį kartą, kai apie 
jį girdėjau, buvo gyvas. 

— Malonu žinoti. Mudu su Aleksu neblogai paūžėme, nors 
ir pralošiau jam beveik šimtą lenktynių. Jis išstatė tokį žirgą... — 
Džordžas švilptelėjo ir palingavo galva. — Tas ristūnas turbūt buvo 
užaugintas kitoje planetoje. Greitesnis negu kada nors anksčiau mano 
matytas. Bet, kita vertus, Aleksas — puikus raitelis. 

-— Tikrai? — prie prekystalio stovėjo aukšta taburetė, ir 
Keja ant jos užsislinko. Buvo malonu klausytis apie Aleksą iš 
žmogaus, jį pažinojusio, kol dar nebuvo apšauktas žmogžudžiu. 

— Tai, ką jisai sugeba iš žirgo išspausti, niekam kitam 
nepavyksta. — Džordžas pakėlė akis nuo kailių. — Kas jam nutiko? 

— Ką turite galvoje? — Keja pasistengė išsaugoti ramų 
balsą. 

-- Regis, jis ketino vesti senosios Andervud dukterėčią, 
bet, matyt, nevedė. 

Kejai prireikė visų valios pastangų, kad nepasisuktų ir nepažvelgtų 
Alekso pusėn. 

-- Kodėl jūs taip sakote? — paklausė ji kaip įmanydama 
ramiau. 

— Nes prieš dvi savaites mačiau Lilitą Naujajame Orleane. 

— Ką? 

— Man prireikė skubiai nukeliauti ten ir atgal, nes... — 
Vyriškis atsainiai numojo ranka, lyg tai būtų nesvarbu. — Šiaip ar 
taip, ten pamačiau Lilitą. — Džordžas vėl pasilenkė po prekystaliu, 
paskui išniro. — Galėčiau prisiekti, kad ji irgi mane pastebėjo, bet pa- 
suko šalin. Nubėgau paskui ją, nes norėjau pasiteirauti apie Aleksą, 
tačiau Lilita šmurkštelėjo į vieną namą ir dingo. — Jis gūžtelėjo 
pečiais. — Galbūt tai buvo ne ji. Gal tik kokia nors į ją panaši. Tik 
kad... 


— Tik ką? 

— Lilita turėjo toki mažą apgamą kaklo šone, visai prie 
sandūros su petimi, širdutės pavidalo. Esi per jaunas suprasti, ką turiu 
galvoje, bet galiu tau pasakyti, kad mes, visi vyrai, fantazuodavome 
apie tą apgamą. 

— Ir ana moteris Naujajame Orleane turėjo tą apgamą? 

— Tikrai taip. Kaip tik dėl jo ją ir pastebėjau. O pati atrodė 
kitaip. Plaukai sutraukti atgal už pakaušio, ir ne tokia dailutė kaip 
anksčiau. Nesuprask manęs neteisingai, ji tebebuvo graži, bet atrodė, 
na, kone išsigandusi. Kai mane pamatė, maniau, suklyks. Jos akys 
atrodė kaip kokio užguito laukinio žvėries. Man jos pagailo. Kodėl ji 
neištekėjo už Alekso? Juodu susipyko? 

-— Nežinau, — kone pašnabždom atsakė Keja. — Išvis 
daugiau nieko nebesuprantu. 

— Maniau, aš vienintelis, kuriam taip atrodo. Atkeliavau 
čionai vildamasis, kad jeigu kurį laiką savo tėvui nesirodysiu į akis, jis 
pamirš, ką prisidirbau Naujajame Orleane. Bet sprendžiant iš to, ką jis 
rašo paskutiniame savo laiške, ko gero, man teks čia likti visą 
gyvenimą. 

Jausdamasi lyg rūke, Keja nuslydo nuo taburetės. Nesusiturėjo 
nepažvelgusi į Aleksą šešėlyje už stendo. Kai jis jai pamojo, neiškart 
suprato, ką nori pasakyti. Paskui susiprotėjo, kad jis ją prašo kaip nors 
išvilioti Džordžą iš parduotuvės. Keja vėl pažvelgė į prekybos agentą. 

— Ar ten už galinių durų kas nors yra? 

—— Nieko negirdėjau. 

— Ak. Galbūt tai tik aligatorius. Žinote, kokie jie. Vienas 
Timui vos nenukando kojos, bet aš trenkiau jam per gaivą irklu ir 
vienu smūgiu užmušiau. Sakau jums, jeigu nebūčiau ten buvęs, tas 
vaikinas jau būtų negyvas. Manau, ponas Greidis džiaugiasi ta diena, 
kai mane nusamdė. 

Džordžas nepatikliai nužvelgė liekną Kejos figūrą. 

E Maža to, aš... 

— Manau, verčiau patikrinsiu tas duris, — pertraukė ją 
Džordžas ir išskubėjo iš salės. 

Aleksas išlindo iš už stendo. 

—— O tu dar sakei, kad nemoki meluoti. 

Keja nuleido jo žodžius negirdom. 

— Ką dabar darom? 

— Tu nieko nedarai. Turi likti čia su kitais, o paskui 
keliauti į pietus, kaip ir planuota. 


Apsisukęs jis išėjo iš parduotuvės. Keja, kone mindama Aleksui 
ant kulnų, nusekė iš paskos. 

— O tu ką ketini daryti? — paldausė ji. 

Ž— Žinoma, vykti j Naująjį Orleaną. 

Keja nebuvo tikra, bet jis žengė tartum kitaip — atsirado skuba, 
kokios anksčiau nebūdavo. 

— Aš vykstu su tavimi. 

Jai teko kone bėgti, kad neatsiliktų nuo jo. 

-- Ne, nevyksti. 

Ji sustojo ir piktai pažvelgė jam į nugarą. 

— Puiku! Taigi manęs laukia savaičių savaitės likti vienai 
su Džeimiu Armitidžu. 

Aleksas staigiai sustojo, akimirką stovėjo kaip įbestas, paskui 
apsisuko ir rūsčiai nuvėrė ją akimis. 

Keja jam saldžiai nusišypsojo. 

— Susitiksime čia vėl po valandos, — metė jis ir apsisukęs 
taip sparčiai nužingsniavo, kad ji nebepaspėjo kartu. 

-— Išvyksi be manęs, ir atsiųsiu tau kvietimą į savo 
vestuves! — šūktelėjo jam pavymui. 

Aleksas kilstelėjo ranką, bet neatsigręžė pažiūrėti. 

Minutėlę Keja stovėjo nustėrusi. Lilita galbūt tebegyva. Alekso 
žmona galėtų būti gyva ir gyventi Naujajame Orleane. Visai galimas 
daiktas, kad moteris, kurią jis mylėjo labiau nei savo gyvenimą, jo 
laukia vos už kelių dienų sparčios kelionės raitomis nuo čia. 

Keja sugniaužė kumščius. 

— Tikiuosi, ji nėra per stambi, — sumurmėjo sau po nosimi. — 
Nenorėčiau pernelyg vargti, ją užmušdama. 

Po šių žodžių pasijautė geriau ir kitą sekundę jau bėgo. Reikia 
pasirengti kelionei, šįsyk raitomis ir vienai su Aleksu. Ką gi, buvo 
girdėjusi ir prastesnių sumanymų. 

— Kaipgi, po šimts, mes surasime tavo brolį? — paklausė Aleksas. 
Abu buvo purvini, suprakaitavę ir neapsakomai pavargę. Bet nuo savo 
arklio pažvelgęs į Keją jis nesusiturėjo kreivai nešyptelėjęs. 

— Džiaugiuosi, kad tau linksma, nes aš nieko linksma 
nematau. Noriu išsimaudyti vonioje ir bent tris dienas išmiegoti. 


— Aš tik prisiminiau mudviejų pirmą kelionę drauge. Tu 
buvai išsisėmusi vos po poros valandų raitomis. 

— Poros valandų? — Keja rankove pasitrynė panižusią 
nosį. — Kalbi apie tą kartą, kai privertei mane joti pusantros paros 
nesustojant, o paskui palikai po medžiu nevidonų, kad ir kokie ke- 
liautų pro šalį, malonei. Apie aną kelionę? 

— Taip, — patvirtino Aleksas. — Kalbu apie aną. O šįsyk 
tu jojai kur kas ištvermingiau. 

-—- Prisiėjo, kur dėsies? — burbtelėjo Keja, sekdama paskui 
jį į miesto pakraščius. Nors jau buvo gerokai po vidurnakčio, tolumoje 
žibėjo žiburiai ir girdėjosi muzika. 

— Ką pasakei? 

— Nieko. Nieko nepasakiau. 

O iš tikrųjų Keja turėjo galvoje tai, kad Aleksas buvo toks kupinas 
ryžto surasti mylėimą moterį, jog būtų jojęs visą kelią nesustodamas 
pamiegoti, jeigu tik būtų galėjęs. Tiesą sakant, juodu beveik taip ir 
darė. Iš faktorijos įsiprašė į pakeliui upe plaukiantį garlaivį, bet, 
Alekso galva, tas judėjo per lėtai, tad prie kažkokios plantacijos abu 
išlipo į krantą 1r už paskutinius jiems duotus T. K. pinigus 
nežmoniškai brangiai nusipirko du arklius. Paskui Aleksas iš visų jėgų 
jojo upės, vis tekančios šiaurės link, pakrante, o Keja nė kiek nuo jo 
neatsiliko. Juodu sustodavo poilsio tik kas antrą naktį, o sykį „per 
nelaimę", kaip sakė Aleksas, susidūrė su būriu aligatorių, pasislėpusių 
smėlyje. 

Dėl saugumo Keja būtų mielai įsiropštusi į medį, bet tai būtų 
reiškę palikti Aleksą vieną su tais plėšrūnais. Vieną aligatorių jis 
nušovė šautuvu, paskui pamėtėjo Kejai užtaisytą pistoletą, ir ji nušovė 
kitą. Laiko iš naujo užtaisyti ginklus nebuvo, tad jiems teko gintis 
peiliais. Bėgdami, kiek tik turėjo jėgų, stengėsi ištrūkti nuo 
persekiojančių baisių padarų. Pasakodamas savąsias istorijas, Elis 
buvo užsiminęs, kad aligatoriai nesugeba bėgti zigzagais, tad Aleksas 
ir Keja vingiavo pirmyn atgal šlaitu, vis artėdami prie saugios 
aukštumėlės. 

Kai jau niekas jiems nebegrėsė, Keja pažvelgė į Aleksą, o kitą 
minutę raudodama iš baimės atsidūrė jo glėbyje. Jis laikė ją savo 
rankose taip tvirtai, kad vos nesulaužė šonkaulių, bet Kejai buvo nė 
motais. Ir pati kuo stipriau glaudėsi priėjo. 

Tą naktį jie nedaug tenumigo, o rytą Aleksas išėjo ieškoti jų 
arklių. Keja nemanė, kad juos suras, bet jam pavyko. Kai Aleksas 
sugrįžo, Keja pribėgo ir su tokiu palengvėjimu pabučiavo į lūpas, kad 


galiausiai juodu leido sau sugaišti dar valandą ir pasimylėti, o paskui 
vėl išjojo, dabar laikydamiesi toliau nuo kranto. 

Tą vakarą jiems teko sustoti anksti, nes abu ant savo arklių kone 
miegojo, O ir gyvuliai taip nuvargo, kad nepajėgė toliau keliauti. 
Aleksas užkūrė laužą, tad jie galėjo atsigerti ir pavalgyti, prieš kartu 
suguldami. Anksčiau visą dieną Keja mąstė apie brolį Natą, 
klausdama savęs, ką jis išsiaiškino dėl kaltinimo žmogžudyste. Kai 
pasimylėję juodu kniaubėsi vienas į kitą, prieš pat abiem užmiegant, 
Keja papasakojo Aleksui, kad jos brolis Natas beveik visą savo 
gyvenimą susirašinėja su kai kuo Škotijoje. 

— Mano brolis įsitikinęs, kad mes nieko apie tai nežinome, 
bet mes visi žinome. Esame beveik tikri, kad tai mūsų pusbrolis 
Laklanas. Jis tik keleriais metais už Natą vyresnis ir jie gerai sutaria, 
kai mes ten lankomės. Nori išgirsti didelę paslaptį? 

Aleksas vylėsi, kad Keja nejunta, kaip smarkiai plaka jo širdis. 

— Taip, mergužėle, norėčiau išgirsti paslaptį. Jeigu tik tai 
kas nors gera. 

— Mums — gera, bet abejoju, ar tu taip manysi. Natas 
vadina savo susirašinėjimo bičiulį Merlinų. 

— Nejaugi? — paklausė Aleksas, nutaisydamas abejingą ir 
mieguistą balsą. — Ir kodėl Natas jį šitaip vadina? 

— Jeigu ką nors ir reikėtų vadinti burtininko vardu, tai tik 
Natą. — Ji jautėsi beužminganti. — Įdomu, kaip Medinas vadina 
mano mokslinčių brolį? 

Pajutęs Kejos kvėpavimą rimstant ir supratęs, kad ji užmigo, jis 
sukuždėjo: 

— Archimedu. 

Po dviejų dienų, kai juodu pasiekė gyvenvietę ir pamatė Dė- 
kingąją, Keja prisipažino: 

— Dabar žinau, kodėl ją šitaip vadina. Dar niekada 
gyvenime nesijaučiau tokia dėkinga, kaip išvydusi ją. 

— O aš jaučiausi, — šyptelėjo Aleksas. — Kai mudu 
pasprukome nuo aligatorių ir pamačiau tave su visomis savo gražaus 
kūno dalimis sveikomis, jaučiausi dėkingiausias žmogus pasaulyje. 

Kejai teliko sėdėti ant arklio ir spoksoti. Juk jis kone prisipažino ją 
mylįs! 

— Jeigu pravirksi, ant tavo veido nusidrieks purvini dry- 
žiai, — perspėjo jis. 

— O ko man verkti? Dėl kažko, ką fu pasakei? Nesulauksi! 

Aukštai iškėlusi nosį nujojo pro jį. Išgirdo už savęs Alekso 


juoką. 

Dėkingoji išbėgo jų pasitikti. 

Jis buvo čia, ieškojo jūsų abiejų, — pasakė ji uždususi, 
itddama Kejos arklio vadeles. — Atkako dvi dienos po to, kai judu 
išvykote, ir būtų leidęsis jums įkandin, bet atjojo pasiuntinys su laišku, 
todėl jis pasuko į Naująjį Orleaną. 

— Kas toks jis? — užgniaužtu, įsitempusiu balsu paklausė 
Aleksas. 

— Talis, — sutartinai atsakė dvynės. 

Jos ką tik pasirodė iš namo ir atrodė, lyg neseniai pabuvojusios 
danguje. 

i Talis. 

-— Jis — dailiausias vyras, kokį kada nors gyvenime esu 
regėjusi, — pasakė viena dvynė. 

— Aš irgi, — pritarė kita. 

Dėkingoji stebėjo Aleksą nusėdant nuo arklio. 

— Dabar, kai nusiskutote barzdą, jūs atrodote geriau. 

—Jis tikrai tavo brolis? — Kejos paklausė viena dvynė, nė ne- 
mestelėdama j Aleksą žvilgsnio.—-Jis toks... na, vyriškesnis už tave. 

Jeigu anksčiau mergiotės laikė „Kejų“ gražuoliu, tai dabar mažne 
tyčiojosi iš jo. 

Bet, antra vertus, Keja žinojo atrodanti — ir smirdinti — baisiai. 
Siuvinėtoji liemenė, kadaise tokia puošni, dabar buvo apdriskusi ir 
ištepliota sudžiūvusiu aligatorių krauju. O kojinės tokios purvinos, kad 
negalėjai atspėti, kokios spalvos, tokie pat ir marškiniai. 

— Įeikite, — pakvietė Dėkingoji, — pavalgysite. Ar 
norėtumėte, kad jums surasčiau kokių naujų drabužių? Jaučiu, tiek 
ilgai čia neužsibūsite, kad suspėčiau išskalbti ir išdžiovinti, kas likę iš 
tų jūsų apdarų. 

Talis vilkėjo tokiu gražiu švarku, — svajingai pasakė 
viena a dnAĖ — Ant kišenių išsiuvinėtomis saulėgrąžomis, 
apipintomis vijokliais. 

— O man labiausiai patiko bitės. 

— Talis pasakė, kad tai jam išsiuvinėjo sesuo. 

Aleksas klausiamai pažvelgė j Keją, ir ji nežymiai linktelėjo. 
Sunku buvo prisiminti metą, kai gyvenimas tekėjo taip ramiai, kad ji 
galėjo sėdėti fotelyje priešais židinį ir siuvinėti savo brolio švarkų 
kišenes. 

— Pavalgyti būtų puiku, — pasakė Aleksas. — Taip pat ir 
nauji drabužiai. O dėl kainos... 


— Ponas Harkortas jums paliko pinigų, — Aleksą 
pertraukė Dėkingoji, žvilgtelėdama į. Keją. 

Ji žino, pagalvojo Keja. Talis jai pasakė, kad esu mergina, ir ji 
išsaugojo paslaptį. 

-- Ar jis jums papasakojo apie dėdę T. K.? 

Dėkingosios veidas nušvito. 

— Taip, papasakojo. Faktiškai ištisus du vakarus jis man 
čia pasakojo viską, ką pajėgė prisiminti apie poną Konorą. Jūsų brolis 
labai malonus ir dėmesingas jaunikaitis. — Atidariusi duris, ji pra- 
leido juodu pirma savęs. — Turiu jūsų plaukams skysto muilo, — 
šnibžtelėjo Kejai, kai ši ėjo pro šalį. — Ir jazminų aliejaus voniai. 

Aleksas ją išgirdo ir atsisukęs pažvelgė į Keją. Visi pastarųjų 
dienų išgyvenimai ir vargai, visos baimės tartum nukrito nuo pečių, ir 
juodu pratrūko juoktis. Vieną sekundę stovėjo tiek pavargę, kad 
beveik negalėjo pajudėti, o kitą — puolė vienas kitam į glėbį ir 
juokėsi taip garsiai, kad dvynės atėjo iš lauko pažiūrėti, kas vyksta. 

Dėkingoji sušnypštusi išginė mergiotes laukan ir užtrenkė paskui 
jas duris. Aleksas ir Keja tebesilaikė įsikibę vienas kito ir kone staugė 
kvatodami, apsimainydami nesuprantamomis frazėmis, tokiomis kaip 
„pavėjui nuo tavęs", „plėšikai su savuoju kvapu" ir „mano plaukai dar 
niekada taip gerai nekvepėjo". 

Šypsodamasi Dėkingoji nuėjo j virtuvę jiems ruošti daugybės 
valgio. 

Kejai ta naktis Dėkingosios pensione praėjo maloniai. Ji iš- 
simaudė, miegojo švarioje lovoje, — Aleksas slapčia šalia jos, — 
pavalgė virtuvėje paruošto maisto ir rytą apsivilko naujais švariais 
drabužiais. Buvo sunku keltis, kai Aleksas ją pažadino ketvirtą ryto, 
bet Dėkingoji laukė čia pat, paruošusi kelionei paką karštų kuku- 
rūzinių sklindžių. 

— Jis turbūt kažko labai trokšta, — Kejai prieš užsėdant 
ant arklio tyliai pašnabždėjo Dėkingoji. 

— Taip, tikrai. 

Nors Keja ir valdėsi, nepajėgė paslėpti savo balse pykčio. 

Kuo arčiau kelionės tikslo, tuo stipriau ją pradėjo veikti realybė, 
kodėl Aleksas taip nekantrauja. 

— Girdėjau apie jį kai kurių dalykų, — taip tyliai pridūrė 
Dėkingoji, kad Keja ją vos suprato. — Bet aš jais netikiu. Nemanau, 
kad jis galėjo padaryti tai, ką žmonės kalba. 

— Jis ir nepadarė, mes ketiname tai įrodyti. 

— Jūsų brolis... — pradėjo Dėkingoji, paskui nutilo, nes 


buvo beišduodanti paslaptį. 

— Viskas gerai. Aleksas sako, kad nematęs nė vienos, kuri 
taip nemokėtų apsimetinėti vaikinu. 

— Tai netiesa. Kai anksčiau čia pasirodėte, palaikiau jus 
vyru. 

— Dėkui, — pasakė Keja ir impulsyviai pabučiavo 
Dėkingajai į skruostą. — Padarysiu, ką galėsiu, kad jus užtarčiau prieš 
dėdę T. K., bet jis labai užsispyręs žmogus. Mama sako, jis verčiau 
gedės mirusios moters, negu turės reikalo su gyvąja. 

— Sprendžiant iš pasakojimo, jūsų mama labai išmintinga 
moteris. 

— Taip, ir aš labai jos ilgiuosi. 

-— Verčiau jau keliaukite, — pasakė Dėkingoji. — Aleksas 
griežtai j mus žvilgčioja. —Ji prisilenkė arčiau prie Kejos. — Kas 
būtų pamanęs, kad po visais tais gaurais jis buvo toks dailus? 

— Aš neatspėjau. 

-- Bet, atrodo, atsigriebėte už prarastą laiką? 

-— Mes, ee... — Keja užsikirto. 

— Sienos čia labai plonos. O dabar keliaukite, įvykdykite, 
kas būtina. Ir pasakykite ponui Konorui, kad... kad... 

Keja užšoko ant arklio. 

-—- Aš judu suvesiu, ir jūs pati jam viską pasakysite. — Ji 
pažvelgė j Aleksą. — Tu ką, stovėsi čia visą dieną? 

Vadelėmis Aleksas paragino savo arklį į priekį. 

— Taigi vėl piršliauji? Pirma Eliui su T. K. dukra, o dabar 
surandi žmoną ir pačiam T. K. Ar tau kada nors neatėjo į galvą, kad 
tie žmonės patys gali rasti sau porą? 

— Ne, negaliu pasakyti, kad būtų atėję. Kaip manai, viena 
iš dvynių tiktų Taliui? 

Aleksas paleido savo arldį risčia. 

Truko kažkiek dienų, kol juodu pasiekė Naująjį Orleaną. Jautėsi 
išsekę, bet jausmas, kad kelionės tikslas jau čia pat, suteikė naujų 
jėgų- 

-- Tai kur, manai, bus tavo brolis apsistojęs? Miega 
kokiame nors prabangiame viešbutyje? — Aleksas kilstelėjo į ją 
antakį. — Vienas ar su kažkuo? 

m Esu tikra, Talis dar nekaltas. Adamas ir tėtis nenuleidžia 
nuo jo akių. 

— Kaip ir nuo tavęs? 

Keja nusivaipė. 


— Mane išleisdavo vieną, nes laikė sveikai protaujančia ir 
nuovokia. 

— O aš įrodžiau, kad jie klydo, — pareiškė Aleksas tokiu 
išdidžiu balsu, kad Keja nusijuokė. 

— Niekada nesu buvusi šiame mieste, tad nežinau, kur 
geriausi viešbučiai. 

Aleksas j ją pažvelgė. Per pastarąsias kelias savaites tankūs 
raudonai rusvi Kejos plaukai gerokai ataugo ir veržėsi iš raiščio 
pakaušyje, taip garbanodamiesi apie pečius, kad jam norėjosi nutraukti 
ją nuo arklio ir užsimesti pas save ant balno. 

— Tam dabar neturime laiko, — pastebėjusi jo žvilgsnį 
pasakė Keja, bet šypsojosi. — Manau, tu mane pagadinai. 

— Stengiausi, kaip galėjau. —Jis nekaltai sumirksėjo 
akimis. 

— Džiaugiuosi, kad čionai tik Talis, nes jeigu Adamas tave 
pamatytų šitaip į mane žiūrint... 

--— Tai ką padarytų? — paklausė Aleksas, ir jo balsas 
nuskambėjo linksmai. — Sviestų man savo pirštinę ir auštant iškviestų 
į dvikovą? Manai, jis pasiėmė tėvo dvikovai skirtus pistoletus? 

Keja jam atlaidžiai šyptelėjo. 

—- Aišku, tavo įspūdis apie Adamą neteisingas. Bet aš 
džiaugiuosi, kad jo čia nėra. 

— Tad kas pasiuntė laišką tavo mažajam broleliui? 

— Natas, — greitai atsakė Keja. — Manau, galbūt ir Natas 
čia, bet jis ne problema. Jeigu jam pasakyčiau, kad ištisai smagi- nausi 
su tavimi lovoje, Natas tik paprašytų manęs paaiškinti, kodėl taip 
neproduktyviai švaisčiau savo laiką, kai būčiau galėjusi ko nors 
mokytis. 

Aleksas neleido sau per daug nusijuokti, nes baiminosi, kad Keja 
supras jį žinant daugiau nei sakėsi. Bet ji tiksliai apibūdino jo draugą. 

— Burbonų gatvė, — pasiūlė jis. — Pirmiausia 
pabandykime nuo ten. 

— Anksčiau čia esi buvęs? 

-— Keja, mieloji mano, šiame mieste esu išlošęs tūkstančių 
tūkstančius dolerių. Sek paskui mane. 

Visą kelią per senas vingiuojančias miesto gatveles Keja šyp- 
sojosi, kad Aleksas taip švelniai ją pavadino. Per miegančius miesto 
pakraščius juodu jojo link šviesų ir triukšmo, kuris jau girdėjosi labai 
iš tolo. Kai triukšmas virto muzika ir ši vis garsėjo, Keja pasijuto 
sėdinti ant arklio tiesiau, o nuovargis silpo. Bet visą kelionę neleido 


sau galvoti, kas bus, jeigu jie suras Alekso žmoną gyvą. Akimirksniu 
iš siekiamo viengungio jis taps vedusiu vyru. Ne, jai labiau patiko 
mąstyti, kad jeigu jie suras jo žmoną gyvą, tas faktas reikš, jog 
nuosprendis už žmogžudystę Aleksui bus panaikintas. Pagaliau jis bus 
laisvas. Galės... Ką galės? — klausė ji savęs. Kaip jis norės pasielgti?) 
Galutinai įsikurti ir tapti šeimos žmogumi? Daugiau keliauti? Tyrinėti 
naujas nepažįstamas vietas? Juk juodu iš tikrųjų dar nebuvo pasiekę 
neištyrinėtosios Floridos dalies, tad galbūt Aleksas norės ten sugrįžti. 

O galbūt norės pasilikti su žmona ir auginti jųdviejų vaikučius? 

Jeigu taip 1r atsitiktų, ką darytų Keja? Mintis grįžti 1 Ediliną pas 
tuos tris vyrus, kuriuos ji svarstė kaip galimus savo jaunikius, dabar 
atrodė tokia absurdiška, kad jai tik norėjosi iš šios juoktis. Šiuo metu 
nepajėgė įsivaizduoti, kad kadaise buvo tokia jauna, naivi ir nekalta. 
Kelionėje porą kartų Keja susimąstė, koks būtų jos gyvenimas, jeigu iš 
tikrųjų būtų ištekėjusi už vieno iš tų vyrų. Nuobodus, vis nuobodesnis 
ir nuobodžiausias, galiausiai ji nusprendė. 

Aleksas jai pasakė, kad reikia aistros, jei nori už ko nors ištekėti, ir 
dabar Keja suprato, ką jis turėjo galvoje. Teisybė, jis blogai pasielgė, 
apgaudamas dėl savo išvaizdos ir savaites iš jos juokęsis. Netgi 
skatino ją susidaryti neteisingą nuomonę apie jį, bet Keja jam atleido. 
Mat nė kiek neabejodama žinojo, kad jeigu Maika, Efraimas ar Benas 
būtų padarę ką nors bent perpus tokio blogoji niekada nebūtų jiems 
atleidusi. 

Gerai prisiminė, ką sykį Aleksas jai pasakė: ,„Turėtumėte pažvelgti 
į vyrą ir jausti, kad numirtumėte, jeigu nenugyventumėte su juo viso 
gyvenimo. Jūsų širdis turi pašėlusiai plakti, iššokti iš krūtinės." Tuo 
metu ji pamanė, kad niekada negalėtų šitaip jausti kieno nors 
atžvilgiu. 

Ir taip pat dabar ji žinojo, ką reiškia mylėtis. Kai tik apie tai 
pagalvodavo, ją visą užplūsdavo šiluma. Kas būtų įsivaizdavęs, kad 
kažkas tokio pirmykščio galėtų taip jaudinti, suteikti pilnatvės? 
Alekso rankos ant jos visos! Ji pagalvodavo apie pozas, kokiomis jie 
mylėdavosi, ir nurausdavo. Jeigu kas nors būtų jai pasakęs, kad kada 
nors gulės visai nuoga, apsivijusi kulkšnimis vyriškio kaklą, ji būtų 
tokiam pareiškusi, jog tai neįmanoma. Ji niekada šitaip vulgariai, 
šlykščiai, primityviai nedarytų! Niekada! 

Bet ji darė ir jai tai patiko. Pagalvojusi, kad galėtų ką nors pa- 
našaus daryti su Maika, turėjo pasistengti, jog nesukikentų. Aleksas jai 
kartą sakė, kad kai kurios poros tai daro tik viena poza, ir Keja tuomet 
nusijuokė. Dabar, kai apie tai pagalvojo, Maika veikiausiai tą darytų 


tik vienaip ir dargi labai greitai. 

-— Jeigu nepaslėpsi nuo savo veido tos išraiškos, mums 
teks sustoti ir išsinuomoti viename iš tų viešbučių numerį, — greta jos 
tyliu ir kimiu balsu pasakė Aleksas. 

-— Prisipažinsiu, aš mąsčiau apie Maiką. 

— Turi daugiau brolių? Ar jis vienas iš tavo pusbrolių? 

— Tartum neprisimeni! Antai! Pažiūrėk į tą viešbutį. 
Panašus į tokį, kur Talis galėtų apsistoti. 

Ji rodė į konservatyvios išorės, gerai užlaikomą nedidelį vieš- 
butuką priekyje, pačiame triukšmingo rajono pakraštyje. 

Tokia vieta turtingam jaunikaičiui, vienam atsidūrusiam 
Naiiiai ame Orleane? Aš taip nemanau. Iš to, ką man papasakojai, 
labiau tikėtina, kad jis apsistotų ten. 

Aleksas parodė toliau gatvėje į triaukštį pastatą, kuris tartum ir 
buvo triukšmo šaltinis. Pro langus ir atdaras duris tvieskė į gatvę 
krintančios šviesos. Vidun įeidinėjo vyrai su pakibusiomis jiems ant 
parankių ryškiai apsirengusiomis moterimis. 

— Kaip manai, jeigu apjotume viešbutį iš kitos pusės ir 
žvilgtelėtume pro kurį nors langą? Jeigu tavo brolio nepamatysime, 
siūlau nusisamdyti viešbutyje numerį, apsišvarinti ir rytoj jo pasidai- 
ryti. Arba jų abiejų, jeigu kartais ir kitas tavo brolis čia. 

Pagalvojęs, kad pagaliau susitiks su savo vaikystės draugu, 
Aleksas pasistengė paslėpti savo balse entuziazmą. Išskyrus tėvą, 
Alekso gyvenime Natas buvo svarbiausias žmogus. Dažni laiškai, 
kuriais abu keisdavosi, padėdavo jam įveikti visus sunkumus. 

— Gerai, — sutiko Keja. — Bet mes tik pasižiūrėsime pro 
langą. Vidun neisime. Su tavimi, Aleksai Makdauelai, pereičiau 
knibždančią aligatorių pelkę, bet nekelsiu kojos į bjaurią, nepadorią 
vietą kaip šitoji. 

— Aš irgi, — rimtai jai pritarė Aleksas. — Niekada tokioje 
nebuvau ir nebūsiu. 

Jis pasuko šalin savo arklį. 

— Ar taip sakai dėl manęs, o gal atpratai meluoti? 

Iki jos atskardėjo Alekso juokas, ir Keja palingavo galva. 

Po dvidešimties minučių jie abu stovėjo už didžiojo pastato, o iš 
vidaus sklindanti muzika stelbė bet kokius jų keliamas garsus. 
Šaižiam, sujaudintam moterų juokui antrino gerklinis dviprasmiškas 
vyrų gagesys. Keja metė į Aleksą žvilgsnį, iš kurio matėsi, kad ji 
teisingai atspėjo apie tą vietą. 

— Jo tenai nėra, — sušnypštė ji Aleksui, kai abu slinko po 


aukštais langais. Aleksui teko kone pritūpti, kad nesimatytų jo galvos. 

Kai prisiartino prie fasado, jisai sustojo ir atsitiesė. 

— Aš pasižiūrėsiu ir apsaugosiu tavo gležną jautrumą. 

— Jeigu laikausi moralės principų, tai dar nereiškia, kad 
esu gležna. Jau bent dešimt kartų buvau pakankamai stipri, kad išgel- 
bėčiau tavo, nedėkingojo, gyvybę. 

Aleksas nepasivargino jai atsakyti, tik pasižiūrėjo pro aukštą, 
skaisčiai apšviestą langą. Praėjo kelios minutės, o jis vis tylėjo. Ne- 
kantraudama Keja j jį pažvelgė. Palangė buvo gana aukštai, ir ji pati 
negalėjo matyti, tad tik šliejosi į sieną. 

— Ką matai? 

— Kelis senus draugelius. Kaip, manai, atrodytum su 
raudona suknele? 

— Nenukrypk nuo reikalo! Ar matai mano brolį? 

Aleksas atsitraukė nuo lango ir pažvelgė į ją žemyn. 

— Iš kur man žinoti? Juk niekada anksčiau tavo brolio 
nebuvau matęs. 

— Kodėl man nepasakei?.. — sumojusi, kad pati turėjo 
susiprotėti, ji prikando liežuvį. — Pakelk mane. 

— Kažin ar gerai sumanei. Mielą nekaltą vaikinuką- 
mergelę kaip tave sukrės viduje pamatytas vaizdas. Nagi, ten vienam 
jaunikaičiui ant kelių sėdi moteris, o jis veidu įkniubęs jai į... — 
Aleksas gestu pavaizdavo didžiulę krūtinę. — Tokia nekalta būtybė, 
kokia esi tu, tikriausiai nepajėgtų matyti ką nors tokio nemoralaus 
kaip... O1! 

Aleksas prisidėjo ranką prie tos vietos, kur jam Keja stuktelėjo. 

— Liaukis iš manęs šaipęsis, tik pakelk, noriu pamatyti. 

— Jeigu tave pakelsiu, man teks nutilti. Gerai, mergužėle, 
tik nesimušk. Galynėdamasi su visais tais aligatoriais išlavinai skau- 
džius smūgius. 

Ji primerkė į jį akis. Aleksas, suėmęs per taliją, ją pakėlė. Pa- 
stačiusi pėdą ant sulenktos jo šlaunies, Keja kurį laiką nejudėjo, 
stengdamasi išlaikyti pusiausvyrą. 

Pirmą, — ir vienintelį, — ką ji pamatė — tai savo brolį Talį, 
sėdintį prie lošimo stalo ir viena ranka laikantį kortas, o kita ap- 
sikabinusį per liemenį moterį, Kejos nuomone, gerokai per storą. Arba 
ji tokia būtų, jeigu nusiimtų korsetą. Per vidurį buvo suveržta į siaurą 
apskritimą, o viršutinė ir apatinė dalys pūpsojo iš tiesų vulgariai. 

— Ką nors ten atpažįsti? — paklausė Aleksas, apkabinęs ją 


rankomis, o veidu prisispaudęs prie šono. 

Iš juoko jo balse Keja suprato, kad jis kažkokiu būdu tiksliai 
atspėjo, kas tas jaunikaitis. 

— Nieko tenai nepažįstu, — tvirtai pareiškė Keja. 

— Tikrai? Galėčiau prisiekti, kad įžiūrėjau panašumą tarp 
tavęs ir vieno iš tų jaunikaičių ten viduje. Bet turbūt tik taip įsivaiz- 
davau. 

— Nuleisk mane! — sušnypštė Keja, bet jis tebelaikė ją pa- 
kėlęs. Pamėgino pasilenkti žemiau lango lygmens, tačiau tvirtos 
Alekso rankos jai ant liemens neleido. — Dievaži, jeigu nenuleisi 
manęs, pasigailėsi. 

— Ir ką man padarysi? — dviprasmiškai paklausė jis. 

— Tik ne tai, apie ką mąstai savo mažutėmis smegenimis. 
Kurį laiką Keja mėgino išsiveržti, o paskui sumojo tebestovinti 
priešais langą. Vėl žvilgtelėjusi vidun pamatė, kad Talis į ją spokso. Iš 
pradžių pamanė, kad jis veikiausiai negalėtų jos matyti, bet kai Talis 
be ceremonijų numetė moterį sau nuo kelių, padėjo ant stalo kortas ir 
atsistojo, vis įsmeigęs į Keją akis, suprato buvusi brolio pastebėta ir 

atpažinta. 

Keja pasilenkė, kad išnyktų iš lango stačiakampio. 

—- Talis mane pamatė ir ateina čia. 

Tučtuojau Aleksas ją pastatė ant žemės. 

— Ką manai daryti? Galėtume šiąnakt pasislėpti ir 
pasimatyti su juo rytoj. 

-—- Pasislėpti? Nuo Talio? Nė už ką gyvenime. Noriu, kad 
tu... —ji apsidairė aplink. — Noriu, kad padėtum man užlipti ant to 
stogo. 

— Ką? — jis pažvelgė į nedidelį pastatą už viešbučio, nusi- 
tęsusį per pusę šio ilgio. Buvo žemas, tik vieno aukšto, gana stačiu 
šlaitiniu stogu. —Jeigu tu brolio bijai, tai pirma aš su juo pasikalbėsiu. 

— Aš jo nebijau ir neketinu slėptis. Jeigu man nepadėsi, pati 
užsikeberiosiu. 

Keja pamėgino užkelti koją ant statinės lietaus vandeniui surinkti, 
bet ta buvo per aukšta, o jos kojos — per trumpos. 

Aleksas nenutuokė, ką ji sumanė, bet smalsumas nugalėjo jo 
sveiką protą. Ji neturėtų vidur nakties vaikštinėti ant stogo, bet jis 
norėjo pamatyti, kas atsitiks. Pakišęs delną po apvalučiu Kejos 
užpakaliuku, stumtelėjo merginą aukštyn. Jis turėjo pasistoti ant 
statinės, kad padėtų jai užsiropšti ant stogo, paskui vėl nušoko ant 
žemės kaip tik laiku: pamatė pro užpakalines duris išeinantį Kejos 


brolį. 

Stovėdamas šešėlyje, Aleksas stebėjo. Nuo tada, kai susipažino su 
Keja, ji be paliovos jam skundėsi šiuo broliu, tad dabar norėjo 
pamatyti abu drauge. 

Talis buvo aukštas jaunikaitis, tamsių, rausvo atspalvio plaukų. Ir 
valiūkiškai gražus — tokia išvaizda, pamanė Aleksas, turėtų patikti 
moterims. Atrodė, lyg juokas niekada jo neapleistų. Tylomis Talis 
paliko už savęs apšviestą viešbučio tarpdurį ir nuėjo į tamsų 
tarpunamį. Aleksas nusistebėjo, kodėl Talis nepašaukia sesers. Jau- 
nikaitis tik žengė į priekį, atsargiai dairydamasis aplinkui. 

Kai Keja žengtelėjo prie stogo krašto ir atrodė lyg ketintų nušokti, 
Aleksas išėjo iš šešėlio. Po šimts, ką gi ji sugalvojo? 

Pamatęs Aleksą, Talis sustojo išplėsdamas akis. Kitą sekundę Keja 
išleido garsą, perpus panašų į indėnų kovos klyksmą, perpus — į 
aligatoriaus riaumojimą, ir nušoko nuo stogo ant Talio. 

Aleksas puolė į priekį, bandydamas Keją pagauti, bet ji smarkiai 
trenkėsi į Talį. Sis susverdėjo, bet nepargriuvo. O iš to, kaip 
globėjiškai brolis ją laiko, Aleksas matė, kad nenukentėjo nė ma- 
žiausia Kejos plaukų sruoga. 

Jis žengtelėjo atgal ir stebėjo. Akivaizdžiai toks dalykas nutik- 
davęs tarp jųdviejų dažnai. Bet vis tiek Aleksas dėl visa ko laikėsi 
netoliese, pasirengęs, jeigu prireiktų, įsikišti. 

— Po velniais, kuo gi tu čia apsirengusi? — paklausė Talis, 
stengdamasis iš jos išsivaduoti. 

Aleksas spėjo, kad Talis nepripratęs prie raumenų, išsivysčiusių jo 
seseriai per pastarąsias savaites, tad buvo užkluptas nepasirengęs, kai 
ji pėda užkabino jam čiurną ir pastūmė. Talis smarkiai trenkėsi ant 
žemės, bet krisdamas vis tiek laikė Keją taip, kad ši nesusižalotų. 

— Pasakysiu mamai, kad tu bjauriai keikiesi. O persirengti 
vaikinu man liepė Aleksas. 

Talis, gulėdamas ant žemės prispaustas Kejos, pažvelgė į Aleksą. 

— Ar tai tas žmogus, katras tave pagrobė ir sukėlė mirtiną 
pavojų? 

Jis pradėjo keltis nuo žemės, ir Aleksas įsitempė. 

Keja visu savo svoriu užgulė kairę brolio ranką ir atrodė, lyg 
ketintų šią sulaužyti. 

— Kuris! Kuris, tu, idiote! 

Talis liovėsi priešinęsis ir suglumęs į ją pažvelgė. 

-Ką? 

— „Kuris“, o ne „katras". Aleksas — tai tas šunsnukis, 


kuris mane pavogė ir atsitempė į laukines Floridos džiungles. Matau, 
kad tu, kol manęs nebuvo, nesimokei. 

— Aš basčiausi po visą šalį ieškodamas tavęs, tai kaipgi 
galėjau ką nors skaityti? 

Talis išmuistė iš po jos ranką ir pamėgino atsistoti, bet Keja užgulė 
brolį visu kūnu. 

— Paliesi jį, ir aš padarysiu iš tavęs mergelę, — pagrasino 
Keja, nustumdama jį žemyn. 

Iš šešėlių pasirodė kitas jaunas vyras — šio Aleksas viešbučio 
salėje nematė. Sviesbruvis, rimtų akių ir dailus, bet ne pašėlušiai 
iššaukiamo kaip Talio, o ramaus grožio. Akimirksniu Aleksas suprato, 
kas jis toks, ir kurj. laiką abu stovėjo, blausioje šviesoje stebeilydami 
vienas į kitą. Nuo vaikystės juodu susirašinėjo ir žinojo apie vienas 
antrą daugiau nei kuris nors kitas. Savo laiškuose, kuriais keisdavosi, 
patikėdavo dalykus, kokių niekam kitam nepasakodavo. 

— Niekas nieko nekastruos, — ramiai pasakė Natas, 
atsistodamas prieky Alekso ir pažvelgdamas žemyn j 
besigalynėjančius ant žemės brolį ir seserį. 

Keja nedvejojo — pašoko nuo Talio ir rankomis apsivijo Natą. 
ramiai glėbė vienas kitą. 

— Tau viskas gerai? — paklausė Natas. — Nenukentėjusi? 

— Visai ne, — atsakė Keja pasistiebdama ir pakibdama 
broliui ant kaklo. 

-- Ar ko nors išmokai per savo kelionę? 

— Visko. Ir dar daugiau — aš piešdavau viską, ką mačiau. 

Natas kilstelėjo antakius. 

— Tikrai? Kur tie piešiniai? 

-- Pas Džeimį Armitidžą. 

— Ką? — paklausė Talis, stodamasis nuo žemės ir 
valydamasis nuo drabužių dulkes. — / tai įsivėlęs Armitidžas? 

— Jis pasivadino ponu Greidžiu ir vadovavo ekspedicijai. 

—- Kiek jūsų ten buvo? — paklausė Natas. — Ir kur 
keliavote? Šventojo Jono upe? Su kokia laukine fauna ir flora 
susidūrėte? Ką... 

Keja pabučiavo Natą į skruostą. 

— Manau, apie tai turėtum pasikalbėti su Aleksu. Jisai stu- 
dijavo knygas ir žino visus pavadinimus. Ketinu atiduoti piešinius 
dėdei T. K., ir tegul jis identifikuoja augalus. 

— Ir, kaip spėju, šitas ir yra Aleksas? — paklausė Talis. 


Atrodė, kad vis dar buvo linkęs su juo muštis. 

-— Taip, — patvirtino Keja, pasitraukdama nuo abiejų 
brolių ir atsistodama greta Alekso. Tik taip ji galėjo pasielgti, o ne 
paimti jį už rankos, nes pamanė, kad Taliui tai ištverti būtų buvę per 
daug. Jeigu prisiliestų Alekso, Talis, toks karštakošis, galėtų paleisti į 
darbą kumščius. — Mudu su Aleksu... 

Ji nutilo, pamačiusi Talį žvilgtelint dešinėn, palei pastato šoną, ir 
įkvepiant oro. Keja pažvelgė į Natą. Sis nežymiai linktelėjo. Ji 
nematė, kad jis dar kartą būtų pasižiūrėjęs į Aleksą. 

— Jis čia? — pašnabždom paklausė Keja. 

— Kas toks čia? — pirmą kartą per kelias minutes 
prašneko Aleksas. 

Tik Natas pastebėjo, kaip Aleksas žingtelėjo arčiau Kejos, tartum 
stengdamasis ją apsaugoti nuo to, į ką žiūrėjo Talis, nors ir kas tai 
būtų. 

Bet kai Keja pakėlė į Aleksą akis ir papurtė galvą, jis atsitraukė. 
Natas įsidėmėjo tą tylų jų susižvalgymą, bylojantį, kad joks pavojus 
negresia ir jos nereikia saugoti. Pamažu Keja nuėjo į priekį palei 
pastato sieną, o Aleksas nusekė jai iš paskos. Jų link artinosi stambus 
vyriškis, toks pat aukštas kaip ir Aleksas, tik keliais svarais sunkesnis, 
ir sprendžiant iš to, kaip jis judėjo, vyras buvo raumeningas. Aleksas 
akimirksniu suprato, kad tai Kejos brolis, apie kurį ji taip dažnai 
kalbėdavo, — Adamas. Kiek Aleksas jau buvo sukaupęs žinių, jos 
vyriausias brolis — griežto ir tvirto charakterio. Todėl Aleksas 
įsitempė. Nesvarbu, Adamas jos brolis ar ne, jeigu ištartų bent vieną 
šiurkštų žodį, jeigu pradėtų ant Kejos rėkti, Aleksas buvo pasiryžęs jo 
imtis. Po visko, ką Kejai teko išverti, niekas, net brolis, neturi teisės 
kaip nors ją užgauti. 

Keja stovėjo sustingusi, o jos brolis sustojo kelios pėdos iki jų. 
Aleksas stebėjo, norėdamas pamatyti, ar ji sustingo iš baimės, bet 
Kejos veidas buvo neįskaitomas. Nejučia jam susigniaužė kumščiai. 
Tegul ir bus įveiktas to žmogaus, bet numirs ją gindamas. 

Kai Adamas vienu keliu priklaupė ant žemės, Aleksas nelabai 
suprato, kas dedasi, bet kitą sekundę Adamas išskėtė rankas, ir Keja 
nubėgo pas j j. Buvo veik tokio pat ūgio kaip jis klūpantis. Apsivijusi 
rankomis, įsikniaubė veidu jam į kaklą. Ir kitą sekundę oras buvo 
kupinas jų abiejų kūkčiojimo. 

Sutrikęs matydamas tokį atvirą jausmų protrūkį, Aleksas pasisuko 
pažvelgti į Natą ir Talį. Tų akys buvo įbestos į savo brolį ir seserį, 
tvirtai apsikabinusius, atsiduodamai nulenkusius vienas kito galvas, o 


karštu nakties oru sklido tyli abiejų rauda. Abiejų, ir Nato, ir Talio, 
skruostais ritosi ašaros, bet vyrai nė nemėgino šių šluostytis. 

Aleksas pasitraukė nuo jų į šešėlius. Atrodė, tartum jau prarado 
Keją, lyg niekada nebūtų buvę jųdviejų drauge praleisto laiko, ir dabar 
ji grįžta ten, kur ir priklausė. Aleksas dar niekada gyvenime nesijautė 
toks svetimas ir nereikalingas kaip šiuo metu. Tame, kas vyko tarp 
Kejos ir jos brolių, jam nebuvo vietos. 

Tylomis jis apsisuko ir žengė šalin, bet Natas sugriebęs už alkūnės 
sustabdė. 

— Nenueik. Jie tuoj nusiramins, Adamas pradės pasakoti, 
kaip ji mus visus išgąsdino, ir kad daugiau niekada viena nebus 
išleista iš namų. Paskui, kai viskas grįš į normalias vėžes, mudu 
galėsime kur nors nueiti ir pasikalbėti. Atrodai kitaip, nei aš 
įsivaizdavau. 

Aleksas suprato, ką Natas norėjo pasakyti. Laiškuose abu buvo 
labai kuklūs apie savo išvaizdą. Aleksas rašė atrodąs kaip arklys, o 
Natas save apibūdino neišraiškaus veido kaip visi mokslinčiai. Bet 
Aleksas, tamsaus gražaus gymio, atrodė lyg Renesanso laikais 
vaizduotas angelas, o Nato veido bruožai buvo lyg kaltu išskaptuoti 
kaip kokios graikų skulptūros. 

Maniau, kad tu gražesnis, — rimtu veidu pasakė 


Aleksas. 

— Aiškiai matyti, kad daug laiko leidai mano sesės 
draugijoje, — taip pat rimtai atsakė Natas. — Nėra situacijos, kad ji 
nejuokautų. Ak! Matau, anie jau liovėsi raudoję. Galbūt pavyks 
išpurtyti iš jų vakarienę. Turiu daug ką tau papasakoti, o mano protas 
geriau dirbs, sulaukęs iš vidaus kokio nors peno. 

Aleksas nejučia šyptelėjo. Natas kalbėjo taip pat manieringai kaip 
ir rašė. Ir o! Kaip pažįstamai tai skambėjo. Po tų kelių mėnesių, 
praleistų naujų ir nepažįstamų žmonių draugijoje, labai gera girdėti ką 
nors jau pažįstama. 

Ar tau reikės nosinaitės? — paklausė Natas, 
kilstelėdamas vieną antakį. 

Raudoti palieku tavo šeimai, — atkirto Aleksas ir apsi- 
džiaugė pamatęs, kad Natas šyptelėjo. 

Turėsi man parodyti, kaip tvarkaisi su arkliais. 

O tu — išrišti mįslę, dėl kurios manęs vos nepakorė, — 
atsakė Aleksas. 

Net Talis tai perprato. 

Natas tai ištarė lyg kabėtų apie išdresiruotą šunį, atlikusį ne- 


paprastą triuką, ir jie pirmą kartą drauge — asmeniškai — nusijuokė. 

— Kas gi sukėlė mano labai rimtam jaunesniam broleliui 
juoką? — nuskambėjo Aleksui nepažįstamas žemas balsas. 

Atsisukę Natas ir Aleksas pamatė Adamą, ranka apsikabinusį Keją 
taip, kad ji, jeigu ir bandytų pabėgti, negalėtų. Aleksas nepajėgė 
negniaužti kumščių. Nesvarbu, kad Kejos brolis, bet jis nenorėjo, kad 
kas nors kitas ją liestų. 

— Manau, mes visi turime pasikalbėti, — pasakė Adamas, 
ir Aleksas linktelėjo. 

Adamas susitarė, kad restorano neuždarytų ir kad jie turėtų salę tik 
sau. Kai visi susėdo prie apskrito stalo, iškart prašneko ir Talis, ir 
Adamas. Tačiau Adamas leido savo jaunesniam broliui papasakoti, ką 
jiems teko patirti, kai ieškojo Kejos. 

— Taip pat ir Mako sūnaus, — pridūrė jis, lyg paskui pagalvojęs ir 
dar nenusprendęs: Aleksas draugas ar priešas. 

Padavėjams pradėjus dėlioti ant stalo lėkštes su valgiu, Aleksas 
mirksnį pabūgo, kad juos nugirs. Galbūt jie pamiršo, kad jis yra 
ieškomas, bet Aleksas pats niekada to nepamirš. Tik pamatęs sutrikusį 
padavėjo veidą suprato — visa šeima ėmė kalbėti tokiu ryškių 
škotišku akcentu, jog atrodė palikę Hailandą vos vakar. 

Talis papasakojo, kaip jis nuvyko į faktoriją ir ten susitiko su 
Dėkingąja ir jos įseserėmis dvynėmis. 

— Aš ten atsiradau dvi dienos po to, kai jūs išvykote. — 
Akimirką jisai įsispoksojo į niekur ir palingavo galva. — Tos 
merginos! Jos sekiojo paskui mane, kur tik eidavau. Niekada nesu 
regėjęs panašių į jas. 

— Vadinasi, ne visos merginos tokios agresyvios kaip jos? 
— paklausė Keja. 

Kai Talis atsakė „ne“, ji pažvelgė į Aleksą veidu, bylojančiu: Juk 
aš tau sakiau.“ 

— Bet gaila, kad ne visos tokios! — entuziastingai pareiškė 
Talis. — Man nereiktų taip vargti, jeigu visos merginos būtų į jas 
panašios. 

Adamas žvilgsniu paliepė Taliui užsičiaupti, bet Keja su Aleksu 
nepajėgė nuslopinti juoko. 

— Juk tau sakiau, mums, vyrams, tai patinka, — priminė 
Aleksas. 

— O aš tau sakiau, kad mes, moterys, ne visos tokios kaip 
jos, —juokdamasi replikavo Keja. 

— Vėlgi mes abu buvome teisūs. — Aleksas juokėsi kartu 


su ja. - 

Adamas klausiamai pažvelgė į Talį, ir jaunėlis tik gūžtelėjo pe- 
čiais. Jie visai nenutuokė, apie ką Keja su Aleksu kalba. 

—- Natas liko Čarlstone, o aš išvykau į Naująjį Orleaną, — 
per visuotinį juoką pasakė Adamas. 

—- Bet neatskleidei dėdei T. K., kur vyksti, — griežtai 
smerkiančiu tonu papriekaištavo Keja. 

— Tuo metu jis mane šiek tiek erzino. — Adamas nugėrė 
gurkšnelį vyno. 

-— Jis buvo pasirengęs nurauti dėdei T. K. galvą, — Kejai 
paaiškino Talis. — Gaila, tavęs ten nebuvo. Būtum galėjusi nupiešti 
peštynes. Juk būtų buvę į ką pažiūrėti? 

-— Kažin ar toks dalykas būtų įvykęs, — pareiškė Adamas. 

Talis toliau pasakojo apie visus savo išbandymus ir vargus pa- 
keliui į Floridą ir kai mėgino surasti Keją, kol ji dar neišplaukė 
valtimi. 

— Dėdė T. K. mums nepasakė, kad tu buvai su vienu iš Ar- 
mitidžų vaikinų. 

— Abejoju, ar jam tai buvo svarbu, — atsiliepė Adamas. 
— Nebent numatytu laiku žmogus išleistų lapus ir žiedus. Nemanau, 
kad T. K. laikytų jį įdomiu. 

— Ar Greidis buvo perspėtas apie mane, apie mus? — pa- 
klausė Aleksas. 

— Kiek žinau, ne, — atsakė Adamas. — Bet paskutinį 
sykį, kai su Džeimiu mačiausi, jis paklausė, ar mano mažoji sesutė jau 
užaugo. Nemanau, kad būtų buvę sunku sudėlioti dalykus į vietas. 

Per visas tas šnekas Natas sėdėjo tylus ir tik žiūrėjo. Jis mėgo 
stebėti, kas aplinkui dedasi — ar tai būtų žmonės, gyvūnai ar net 
kraštovaizdžio permainos. Turėjo labai gerą atmintį ir įsimindavo 
viską, ką matydavo ar girdėdavo. 

Dabar jis stebėjo Aleksą ir Keją taip susitelkęs, tartum tyrinėtų 
juodu po didinamuoju stiklu. Matė, kokia sesuo pasikeitusi — tiek 
fiziškai, tiek psichiškai. Žinojo, kad visą savo gyvenimą ji buvo 
globojama. Jis net vieną kartą pasakė savo tėvui, kad tai, kaip su Keja 
elgiamasi, nebūtinai jai yra gerai. Jeigu Keja ištekėtų ir persikeltų į 
kieno nors kito namus, jai būtų sunku prisitaikyti. Mat buvo pripratusi 
tik prie to, kas geriausia ir gražiausia; jokioms blogosioms gyvenimo 
pusėms nebuvo leidžiama jos paliesti. 

Bet Natas matė, kad dabar jaunesnioji jo sesutė kitokia. Faktas, 
kad ji sėdi šalia žmogaus, nuteisto už žmogžudystę, tačiau kurio ji, 


regis, nebijo, reiškė didelę permainą. Pakeliui į restoraną du vyrai, 
aiškiai girti, vos į ją neatsimušė. Adamas akimirksniu pabandė juos 
nustumti j šalį, bet Keja jau buvo suspėjusi žengtelėti nuo girtuoklių j 
šoną. Ir padarė tai taip mikliai, lyg šitaip būtų elgusis šimtus kartų. O 
kas dar labiau neįprasta — tai, kad ji tų vyrų tartum nė nepastebėjo. 
Jos akys buvo įsmeigtos į Aleksą. Visą laiką į Aleksą. 

O dabar restorane Adamas sėdėjo priešais Keją, Talis ir Natas — 
jam iš abiejų pusių, o Aleksas — greta jos. Adamas pasakojo, Įdek jie 
nuveikė, kol juos atsekė, o Talis tai istorijai pridurdavo kaip 
įmanydamas daugiau dramatizmo. 

— Kai buvau pas Dėkingąją, net mačiau aligatorių, — 
pasakė Talis. — Tikrai mačiau. Ropojo ne daugiau kaip penkiasdešimt 
pėdų nuo manęs, bet aš ramiai stovėjau ir leidau jam praeiti. 

— Nejaugi? — paklausė Keja, žvilgtelėdama į Aleksą, ir 
abiejų akyse sužibo linksmumas. 

Talis pažvelgė nuo vieno į kitą ir susiraukė. Ir jis, 11 Adamas buvo 
pernelyg mandagūs, kad kaip nors pakomentuotų, matydami Keją ir 
Aleksą valgant iš vienas kito lėkščių. Atrodė, abu žino, kokį maistą 
kitas mėgsta, ir nė nesusižvalgydami apsikeisdavo daržovėmis. Visa 
šeima žinojo, kad Keja nemėgsta žaliųjų pupelių, tad kai dabar jie 
matė ją šias valgant ir dalijantis su Aleksu, net Adamas iš nuostabos 
sulaikė šakutę ore pakeliui iki burnos. 

— Negaliu atsitokėti, kaip tu atrodai, — seseriai pasakė 
Talis. — Esi pasikeitusi. 

— Plaukai ataugs, — nuramino ji. — Nors galbūt aš 
nenoriu, kad jie ataugtų. Kur kas lengviau joti, kai iš paskos 
nesidriekia penkiasdešimt svarų plaukų. 

— Vargšas tavo sprandas, — pasakė Aleksas, ir Keja 
nusijuokė lyg iš linksmiausio sąmojo, kokį kada nors buvo girdėjusi. 
Talis pažvelgė į Natą, bet šis taip spoksojo į Keją su Aleksu, kad 
tartum nesuvokė, kas dedasi aplinkui. Tačiau Talis žinojo —jo 
brolis užsiima tuo, ką jie buvo pradėję vadinti „mintijimu", tai yra ką 
nors tyrinėjo, mėgindamas perprasti, ką tai galėtų reikšti. Taip pat jis 
žinojo, kad vėliau Natas jiems vienu glaustu sakiniu pasakys, kas iš 
tikrųjų įvyko. 

-— Kai pavalgysime, — seseriai pasakė Adamas, — eisime 
į viešbutį, kurį mums užsakiau, o rytoj rytą pasirūpinsiu, kad turėtum 
deramų drabužių. Tau nebereikės rengtis kaip vaikinui. Turiu 
pakankamai brolių, daugiau jų nenoriu. 

Aleksas pakėlė akis nuo savo lėkštės. 


— Ne. Korsetas ją veržia. Tegul ji kuo ilgiau džiaugiasi 
laisve, kiek įmanoma. Kai susitiks su savo motina, o tai bus gana 
greitai, tada ir suvaržysite ją tame narve. 

Nors jis kalbėjo ramiai, balse nuskambėjo įsakmios gaidelės, ir 
Adamas pažvelgė tiesiai Aleksui į akis. 

Natas mažai buvo matęs vyrų, kurie pasipriešintų jo vyresniajam 
broliui, ir niekada nebuvo regėjęs nė vieno, išskyrus tėvą, kuris 
laimėtų prieš Adamą. Bet tvirtas Alekso žvilgsnis ir nejudantis 
žandikaulis bylojo, kad jis nelinkęs nusileisti. 

-- Ką gi, gerai, — pagaliau tarė Adamas. — Manau, rytoj 
mūsų bus penki vyrai, naršantys po Naująjį Orleaną. Bet, Keja, tau 
negalima... — nuo įremto Alekso žvilgsnio jis nutilo. 

— Ko negalima? — paklausė Aleksas, ir jo balsas 
nuskambėjo kaip žmogaus, pasiryžusio kovoti. 

Visi trys broliai sužiuro į seserį, bet ji tylėjo, kone įbedusi nosį į 
lėkštę. 

— O kaip /4 manai, ką ji turėtų daryti? — Alekso paklausė 
Natas. 

— Manau, jis turėtų... 

Aleksas nutilo, ir kovinga išraiška iš jo veido dingo. Tada pasisuko 
į Keją: 

-- Manau, ji turėtų daryti tai, ką pati nori. 

Alekso tonas ryškiai pakito. Ką tik jis buvo pasirengęs kovoti su 
dviem šimtais ir kažkiek Adamo svarų, bet kai prireikė pasakyti, ką 
Kejai daryti, priblėso. Per sekundę jo balsas persimainė iš priešiško j 
nuolaidų. 

Broliai, visi per šešių pėdų augumo, susižvalgė, paskui nukreipė 
akis į smulkutę Keją ir staiga pratrūko kvatoti. Keja mėgino išlikti 
atoki, tartum visai nenutuoktų, kodėl jie juokiasi, paskui ir pati 
prisidėjo prie linksmybės. Kai ji slystelėjusi ranka Alekso šonu 
ištraukė iš makšties didžiulį jo peilį ir pamojavo aplinkui, visi dar 
garsiau nusikvatojo. 

Natas stebėjo, kaip Keja apsalusiomis akimis žiūri į Aleksą. Ji 
įsimylėjusi, pagalvojo Natas ir gavo nuslopinti šypseną. Kaip smagu, 
kad sesutė įsimylėjusi geriausią jo draugą. 

Bet tuoj pat Natas prisiminė, kad Aleksas turi žmoną, kuri gyva ir 
sveika įsikūrusi ne daugiau kaip už dviejų mylių nuo čia, kur jie dabar 
sėdi, ir jo šypsena išnyko. Aleksui teks rinktis, ir jeigu jis įskaudins 
Keją, Natas klausė savęs, ką pats pasirinktų: savo seserį ar savo 
geriausią draugą? 

Keja miegojo lovoje ir sapnavo esanti plokščiadugnėje valtyje ir 
plaukianti tykia, ramia Floridos upe. Kartu Greidis ir Elis, o Aleksas 
sėdi arti greta jos. Timas prie valties krašto įmerkęs į vandenį 
plaštaką, o nedidelis aligatorius pražiojęs nasrus seka jo pirštus. Ji jau 
ketino vaikėzą perspėti, bet nuo kažkokio garso pabudo. 

— Ei! Miegale, — sukuždėjo Aleksas, įsmukdamas šalia 
jos į lovą. 

Vis dar užsimerkusi, Keja prigludo priėjo. 

— Nuostabiai kvepi. 

— Apie tave to nepasakysiu. Neišsimaudei ir nuo tavęs 
trenkia kaip nuo pelkės. 

— Mmm. Maniau, tau pelkės patiko. 

Keja užkėlė ant Alekso koją ir sujudėjo, lyg ketintų užsislinkti 
viršun. 

Nenorom Aleksas nustūmė jos šlaunį sau nuo pilvo. 

— Gretimame, kambaryj e tavo brolis, todėl žinodamas, 
kaip šauki, nedrįstu tau ką nors daryti. 

Ji vėl užkėlė ant jo koją. 

— Nuo kada bijai Talio? 

— Gretimame kambaryje Adamas. 

Keja nukėlė koją, prasimerkė ir pritildė balsą. 

— Tokiu atveju ką čia veiki ir kada suspėjai išsimaudyti? 

Jis padėjo sau ant peties jos galvą. 

-— Nemiegojau visą naktį, kalbėjausi su Natų. 

— Su Natų? Mano broliu Natų? 

— Žinoma. Kodėl ne? 

— Mat Natas su niekuo nesikalba. Jis veikiau stebi ir 
dedasi j galvą, nei išspaudžia iš savęs informaciją. Tai ką gi jis tau 
pasakė? 

— Norėjau išsiaiškinti, kas Greidžiui buvo papasakota ir ką 
jis pats perprato, bet mes negalime jo to paklausti, kol nesugrįš iš 
džiunglių. 

Keja žinojo, kad Aleksas delsia, ir laukė, kol jis prieis prie svarbių 
žinių. Bet suprato, ką jis pasakys, anksčiau nei prabilo, nes Aleksas 
ranka tvirčiau ją apglėbė, kad negalėtų pajudėti. 

-- Natas man papasakojo apie Lilitą. 

Keja buvo benusiritanti j. šoną, tačiau Aleksas ją sulaikė. 

— Anksčiau ar vėliau tau teks tai išgirsti, tad gali leisti 


papasakoti vienam iš savo brolių arba išklausyti manęs. Rinkis. 

Ji žinojo — Aleksas viską papasakos diplomatiškiau negu kuris 
nors iš trijų jos brolių. Jeigu Etanas būtų čia, Keja paprašytų, kad jis 
jai viską paaiškintų, bet, deja, jo nebuvo. Ji giliai atsikvėpė. 

-— Gerai, pasakok. Bet jeigu ką nors išgirsime už durų ir 
pamanysime, kad galbūt ten Adamas, gausi nešdintis pro langą. 

Aleksas nusišypsojo. 

— Juk žinai, kad mudu ketvirtame aukšte? 

-—- Jeigu būtume ir dvyliktame, vis tiek turėtum sprukti tuo 
keliu. Nei tavo, nei mano gyvenimas nebus ko nors vertas, jeigu 
Adamas suras tave čia su manimi. 

— Natas pasakė beveik tą pat, ir Štai kodėl sugalvoja 
Adamui visokių reikalų. 

Keja kilstelėjo galvą ir į jį pasižiūrėjo. Buvo švarus ir nusiskutęs, 
ir ji pamanė, kad jis tikrai gražiausias vyras, kokį kada nors buvo 
mačiusi. Niekada to jam nepasakys, bet buvo įsitikinusi, kad Aleksas 
gražesnis net užjos brolį Etaną. 

— Per tokį trumpą laiką tu išties susidraugavai su mano 
broliu. 

Aleksas vėl paguldė jos galvą ant pagalvės. 

—- Tai nori sužinoti tą istoriją ar ne? Natui nepavyks ilgai 
atitraukti Adamo, kol tavo vyriausiasis brolis nepradės įtarinėti. 

— Pasakok, — paragino Keja ir pajuto savo kūną 
įsitempiant. Jai nesinorėjo galvoti apie tai, ką tuoj išgirs. — Kodėl 
tavo... — nepajėgė ištarti žmona. — Kodėl ta moteris gyva, kai tiek 
daug žmonių matė ją perpjauta gerkle? 

— Kaip tik čia ir esmė. Ją matė labai mažai žmonių. Tą 
naktį vieninteliai žmonės, kurie Lilitą matė, buvo teisėjas, daktaras ir 
dar du — tie, kurie uždėjo man antrankius. Po to Lilitos kūnas buvo 
pergabentas į daktaro kabinetą, ten paguldytas į karstą, ir tą iškart 
užkalė vinimis. Po trijų dienų įvyko laidotuvės. 

— Kaip suprantu, karste jos nebuvo, — pasakė Keja ir vos 
nepridūrė: „Labai gaila." 

-— Ne. Kaip Natas išsiaiškino, į visą tą klastą buvo įtrauk- 
tas daktaras. Tai jis parūpino vaistų, kuriais buvau užmigdytas, ir 
parašė laiškutį, kuriame pasistengė ne nurodyti, kad aš nužudžiau savo 
nuotaką, o tik užsiminti, kad mane bus galima rasti šalia jos. Daktaras 
įmetė laiškutį teisėjui pro langą ir jį pažadino. Taip pat daktaras 
iškvietė policininkus ir visus nusivedė į mano kambarį. Bet 1š tikrųjų 
tik daktaras iš arčiau apžiūrėjo Lilitą. Kiti trys vyrai buvo pernelyg 


įnikę tempti mane iš lovos, partrenkti ant grindų ir apšaukti velnio 
išpera. Net ir aš vos suspėjau tik trumpai žvilgtelėti į Lilitą. Bet tai, ką 
pamačiau, nuo tos akimirkos vis man vaidenosi. Pakako to vieno 
žvilgsnio. 

—- Turbūt turėčiau paklausti, kodėl ji tau iškrėtė tokį 
siaubingą dalyką. 

— To mes nežinome ir nesužinosime, kol aš šiandien su ja 
nepasikalbėsiu. 

— Šiandien? — Kejos balse nuskambėjo išgąstis. 

Aleksas paglostė jai plaukus ir dar tvirčiau priglaudė prie savęs. 

— Taip, šiandien. Tavo broliai nusamdė tris seklius, ir jie 
dabar ją apsupę. 

E Ji žino, kad tu čia? 

— Ne. Nieko nežino. Kadangi yra tokia gabi pasprukti nuo 
žmonių, tavo broliai pamanė, kad jos verčiau neperspėti. Jie tik nu- 
samdė seklius stebėti viską, ką ji veikia, bet patiems nesileisti paste- 
bimiems. Tavo broliai nori, kad ją nustebinčiau. 

Iš Alekso tono buvo aišku, ką jis pats apie tai mano. 

Keja kai ką prisiminė, ir jos veidas nušvito. 

— Tas daktaras numirė. Juk man pasakojai, kad daktaras 
mirė nuo širdies priepuolio? 

— Taip, — patvirtino Aleksas. — Man patinka manyti, kad 
žmogus dar turėjo pakankamai sąžinės, ir kaltės jausmas dėl to, ką 
man padarė, jį pribaigė. Natas sako nemanantis, kad Lilita tikėjosi, jog 
būsiu apkaltintas žmogžudyste. Anot jo, ji tikėjosi, kad daktaras 
paskelbs jos mirtį savižudybe. 

Keja apstulbo. 

— Ir tai būtų buvę geriau? Visą savo gyvenimą būtum per- 
sekiojamas minties, kad moteris, užuot praleidusi naktį su tavimi, 
verčiau nusižudė. 

Aleksas delnu paėmęs už smakro kilstelėjo Kejos veidą. Jo bu- 
činys pasakė, koks yra jai dėkingas, kad suprato. 

Keja vėl užkėlė ant jo koją — o jis vėl šią nustūmė. 

Ji atsiduso. 

— Taigi šiandien su ja pasimatysi ir paklausi, kodėl ji taip 
šlykščiai, baisiai, klastingai su tavimi pasielgė, kad vos nebuvai pa- 
kartas? 

Aleksas susijuokė. 

— Džiaugiuosi, kad esi mano pusėje. Bet taip, kaip tik tai 
ketinu padaryti. 


— Jeigu planavo suvaidinti savižudybę, tai būtinai Lilitos 
paklausk, kodėl neatskubėjo tavęs gelbėti, kai išgirdo ar perskaitė, kad 
būsi pakartas už jos „nužudymą“. 

— Šis klausimas pirmas mano sąraše. 

-— O paskui kas? Tu... — Keja užsikirto. — Po to, kai 
sutvarkysi šį reikalą, galėsi grįžti sa mumis į Virdžiniją? 

— Ne,— švelniai atsakė Aleksas. — Turiu apvalyti nuo 
purvo savo vardą. 

— Tai lengva. Tik surask ką nors, kas raštu paliudys, kad ji 
gyva, tegul advokatas pateikia tą dokumentą teisėjui Čarlstone, ir tu 
laisvas. Maniškiai tau padės. Mano tėvas daug ką pažįsta, tad 
nuosprendis tau bus kaipmat panaikintas. Tu... — Iš Alekso tylos ji 
suprato, kad esama kai ko daugiau. — Gerai, klok viską, net ir tą dalį, 
kurią slepi, — paprašė prislėgtu balsu, baimindamasi to, ką tuoj išgirs. 

— Teisybė, galiu pasiekti, kad kaltinimus man panaikintų, 
bet noriu apvalyti nuo purvo savo vardą. 

— Tu vis tai kartoji, bet tiksliau — ką gi turi galvoje? 

— Tikiuosi, tu niekada nepatirsi to jausmo, kai manai, kad 
turi daug draugų, o paskui supranti, kad jų neliko nė vieno. Prieš savo 
vestuvių dieną būčiau prisiekęs turintis tikrai gerų draugų. Džordžas 
tau papasakojo, kaip mudu su juo išgerdavome... Aš... —jis mirksnį 
nutilo. — Tiesą sakant, aš maniau daręs kai kurių gerų dalykų. 
Negaliu tau apsakyti, kiek esu atleidęs lažybų skolų. Jeigu žmogus 
neišgalėdavo apmokėti to, ką pralošė, jeigu turėdavo išlaikyti žmoną ir 
vaikus, aš dažnai pasakydavau, kad nesuspėjau užregistruoti jo 
lažinio, ir grąžindavau pinigus. Daug kartų vyrai plekšnodavo man per 
nugarą ir sakydavo, kad esu geras vyras. Štai kaip gyvenau. O dėl 
moterų, tai gaudavau daug pasiūlymų, bet nė vienu nepasinaudojau. 
Nenorėjau, kad kurios nors vyras mane vaikytųsi su šautuvu arba 
tėvas ar brolis nirštų ant manęs už tai, ką padariau nekaltai merginai. 

Pro švarius baltus marškinius Keja pabučiavo jį į krūtinę. 

— Kaip įmanydamas stengiausi pelnyti draugystę ir 
pagarbą, — toliau kalbėjo Aleksas. — Bet po to, kai Lilita buvo rasta 
mano lovoje negyva, nė vienas žmogus — nė vienas! — manęs 
neužsistojo. 

— Išskyrus dėdę T. K. 

— Taip, išskyrus jį. 

Keja bandė sudėlioti viską, ką Aleksas pasakė, o kai suprato, 
norėjo verkti. 

— Tu ketini grįžti su... su ja į Čarlstoną ir visiems tiems 


žmonėms parodyti, kad tebėra gyva. Popieriaus lapelio ir tylaus bylos 
sureguliavimo tau negana. 

Aleksas spustelėjo Kejai petį. 

— Juk supranti. 

—- Ne. Tik pernelyg gerai tave pažįstu, todėl žinau, kad 
šitaip nori pasielgti. — Kilstelėjusi ji pasirėmė ranka galvą ir į jį 
pažvelgė. — Nenoriu, kad tu vyktum. 

— Aš privalau. 

— Ne, neprivalai, ir aš tavęs prašau to nedaryti, Aleksai. 
Bent nevykti vienam. Tegul Adamas tave lydi. 

— Su manimi vyks Natas. 

— Natas? —ji primerkė akis. — Kodėl jis tiek daug su 
tavimi kalba? Natas nelengvai įsigyja draugų. 

-- Yra kai kas daugiau, ne tik žmogžudystė. Pamiršai? 

Keja puikiai suvokė, kad Aleksas neatsakė į klausimą apie Natą, 
pakeisdamas temą. Žinojo, ką Aleksas turi galvoje. Ji vėl atkrito ant 
pagalvės. 

-— Santuoka. Jeigu ji gyva, vadinasi, tebesi vedęs. 

— Būtent. Mudu su Natų manome, jeigu teisėjui 
papasakosime, kaip Lilita sa manimi pasielgė, jis paskelbs santuoką 
negaliojančia. 

— Anuliuos. 

— Taip. Paskelbs teismo nutartį, pagal kurią santuoka 
pripažįstama neįvykusi. Visa šalis žino, kad ja nepasinaudota. 

Keja pasisuko į Aleksą. 

— Aš vykstu su tavimi. 

— Ne, nevykstA Su Adamu ir Taliu grįši į Ediliną.Jau 
nutarta. 

-— Ir kas gi „nutarė“? 

-—- Nežiūrėk į mane šitaip. Mudu su Natų kiaurą naktį apie 
viską kalbėjomės ir nusprendėme, kad taip bus geriausia. Tu vyksi į 
Virdžiniją ir ten manęs lauksi. 

— Aš? Lauksiu? — Keja kėlė balsą. — Turbūt vėl turėsiu 
susiveržti korsetu, apsivilkti dailia suknele, sėsti į karietą ir dardėti 
atgal pas mamą į Virdžiniją. 

— Kaip tik taip ir padarysi, — tvirtai pareiškė Aleksas. — 
Dėl to neketinu su tavimi ginčytis. Tau negalima vykti su manimi į 
Čarlstoną. 

— „Mudviejų akys susitiko, ir aš jau priklausiau jai", — 
pacitavo Keja. 


-Ką? 

— Tu taip pasakei. Kai paklausiau, ar ją mylėjai, tu atsakei: 
„Visa savo širdimi ir siela." Paskui pasakei, kad pamilai nuo pirmos 
akimirkos, kai ją pamatei, ir kad judviejų akys susitiko, ir tu jau 
priklausei jai. 

Aleksas prunkštelėjo. 

— Tikrai gyvenime nesu sakęs tokių nesąmonių. Vyras 
šitaip nekalba.Tai pernelyg... pernelyg įmantru. Nors, jeigu mano 
plaukai kvepėtų jazminais... 

Sužioravęs akimis Aleksas prisilinko arčiau Kejos, aiškiai ke- 
tindamas pabučiuoti. 

Ji įrėmė rankas jam į krūtinę ir atstūmė. 

— Jeigu manai šitaip nukreipti mano dėmesį, Aleksandrai 
Makdauelai, tai turi dar gerai pagalvoti. Dievaži, jeigu neatsakysi į 
mano klausimus, pradėsiu klykti, ir galime lažintis, pro tas duris — o 
jeigu prireiks ir pro sieną — įpuls mano brolis. 

Atsidusęs Aleksas vėl krito ant pagalvės ir pažvelgė į lubas. 

— Neketinu jos iš naujo įsimylėti, jeigu dėl to nerimauji. 
Kalbu apie teisingumą: stengiuosi vėl tapti visaverčiu žmogumi. 
Niekada neužmiršiu to kalėjimo dvoko, bet padarysiu viską, ką galiu. 
Ar tau pasakojau, kaip pakeliui į teismo salę mane apmėtė 
akmenimis? 

— Bent penkiasdešimtį kartų. Tačiau aš noriu sužinoti apie 
tavo kvailą planą grįžti į Čarlstoną ir gyventi su moterimi, kurią esi 
beprotiškai įsimylėjęs. 

— Nesiruošiu su ja gyventi. — Pasisukęs jis pažvelgė į 
Keją. — Aš myliu kitą. 

Ji piktai sužioravo į jį akimis. 

-— Nė nemanyk sakyti to, ką, spėju, ketini. Esi vedęs vyras. 

Aleksas atsisėdo lovoje ir rūsčiai nuvėrė ją žvilgsniu. 

— Juk kaip tik apie tai ir kalbėjau! Ir mėginau paaiškinti. 
Aš turiu apsivalyti nuo kaltinimų žmogžudyste ir nutraukti tą santuo- 
kos su ja. Nejaugi esi tokia kvailelė ir nepajėgi girdėti paprasčiausių 
dalykų? 

— Aš tave girdžiu, taip pat girdi ir pusė Žmonių šiame vieš- 
butyje. 

Aleksas vėl padėjo galvą ant pagalvės ir suirzęs pakraipė galvą. 

— Jeigu vyrai žinotų, ką reiškia būti vedusiam, jie niekada 
to nedarytų. — Maldaujamomis akimis, vildamasis, kad supras, Alek- 
sas pažvelgė į Keją. — Negali vykti sa manimi, nes nenoriu suteršti 


tavo vardo. Jeigu Čarlstone pasirodysiu už vienos parankės su tavimi, 
o už kitos — su Lilita, nesvarbu kokia būtų tiesa, žmonės sakys, kad 
tu esi priežastis, kodėl ji suvaidino savo mirtį. Žmonės ieškos 
priežasčių, kad galėtų įrodyti, jog kaltindami mane nebuvo tuomet 
tokie kvailiai ir silpnapročiai. Sužinoję, kad pasmerkė mirčiai nekaltą 
žmogų, jie ieškos dingsties sau atleisti. Jeigu pamatys su manimi kitą 
moterį, kaltę vers jai — tai yra tau. 

— Betgi aš su tavimi susipažinau tik po to, kai jau buvo pa- 
skelbtas nuosprendis. 

— Manai, jie tuo patikės? Tu buvai Čarlstone, o mane 
lankydavo tik tavo krikštatėvis. Be to, nejau pamiršti: tave matė pade- 
dančią man pabėgti? Žinau, taviškiai teisiškai apgynė nuo įtarimų tavo 
vardą, bet niekas nepatikės, kad kas nors galėjo būti toks nekaltas 
lengvatikis ir sutiko pagelbėti pabėgusiam nuteistajam, jo nė 
nepažinodamas. Jiems tai bus daugiau nei pakankamas argumentas 
kurti prasimanymus, kad aš turėjau kitą moterį. Sakys, Lilitą vedžiau 
tik dėl jos pinigų, kuriuos neva turėjo paveldėti. Apie tai net rašė 
laikraščiai. Natas turi įrodymų, kad Lilita nėra senosios Andervud 
dukterėčia, bet, manai, žmonės tuo patikės) 

— Jie pamatys, kad neturėjai jokio slapto motyvo ją vesti. 
Be to, tai aš esu ta turtingoji, — atrėmė Keja. —Ji vargšė, o aš 
turtinga, taigi jeigu tu būtum siekęs kokios nors moters dėl jos pinigų, 
tai tik manęs. 

Aleksas nekantriai iškėlė rankas. 

— Puiku. Jie pasakys, kad aš, išsiaiškinęs Lilitą neturint nė 
cento, ėmiau dairytis kitos turtingos moters. Sakys, kad Lilitos gy- 
venimą paverčiau tokiu pragaru, jog norėdama nuo manęs ištrūkti 
turėjo inscenizuoti savo mirtį. 

Keja susiraukė. 

-—- Ir, be abejo, žmonės, pažvelgę į tą moterį ir į mane, 
nuspręs, kad vienintelė galima priežastis, kodėl pasirinkai mane — tai 
mano šeimos pinigai. 

— Taip, šitaip ir nuspręs. Sykį tik žvilgtels į tuos nešvarius 
tavo plaukus, veidą, dažniausiai išteptą pelkių dumblo dryžiais, ir 
niekaip nesupras, kodėl pasirinkau tave, o ne pagarsėjusią gražuolę 
kaip Lilita. 

-- Ar nuo to turėčiau pasijausti geriau? 

— Manau, turėtum jaustis tokia tikra dėl manęs, kad 
žinotum: galėčiau įeiti į kambarį, pilną nuogų moterų, ir vis tiek 
mąstyčiau vien apie tave. 


— Net aš žinau, kad Naujajame Orleane tai įmanoma, tad 
verčiau nenorėčiau iš Nato išgirsti, kad tu nusprendei išbandyti tą 
teoriją praktiškai. 

Aleksas tylėjo, ir Keja pamėgino sugalvoti kokią nors logišką 
priežastį, kodėl privalanti vykti kartu su juo, bet nesisekė, nes protą 
temdė aštrios, širdį veriančios emocijos. 

— Tu tikrai ją myli. Myli ją stipriai ir aistringai. Aš tai 
žinau. 

-— Ne, nemyliu. Juk ją vos pažįstu. 

-- Sakei, kad nebūtina žinoti viską apie tą, kurią ar kurį 
myli. Net pasijuokei iš mano jaunikių sąrašo. Nuo tos moters tau 
užkaista kraujas! Pats taip kalbėjai. 

-— Ir galėčiau nusipjauti liežuvį už tuos žodžius, — pasakė 
Aleksas. — Keja, mergužėle, nejau nežinai, ko per tas pastarąsias 
savaites išmokau? Ko /1 mane išmokei? Patyriau, kad meilė — tai kai 
kas daugiau negu aistra. Tai reiškia rūpintis kita būtybe, ją pažinti, 
nematyti jos trūkumų, nes taip stipriai myli. Tai daugiau negu tik 
žiūrėti į gražią moterį su nuostabia krūtine ir galvoti, kad numirsi, 
jeigu nesugulsi su ja į lovą. Tai... 

Užteko tik vieno žvilgsnio į Kejos veidą, ir Aleksas suprato 
padaręs klaidą. 

Keja išlipo iš lovos ir atsistojo šalia, žvelgdama žemyn į jį.Te- 
bevilkėjo purvinais vaikino drabužiais, juto savo plaukuose dulkes, bet 
Aleksas buvo šviežutėlis ir švarus. 

—Tai, sakai, «i turiu trūkumų, o ji... — Kaip tu pasakei? ,„Nuos- 
tabią krūtinę." Ir yra graži, ar ne? Visada dailiai apsirengusi, taip? 

Aleksas susidėjo už galvos rankas ir įbedė akis į lubas. Žinojo, 
Keja tuoj pratrūks pykčiu, jam tereikėjo tai išlaukti. 

— Žinok, kai susitikome, aš irgi buvau dailiai apsirengusi. 
Vilkėjau šilkine suknele, kainavusia daugiau už kokius nors namus, o į 
plaukus buvau įsisegusi deimantus. Ar tavo žmona, — ji nusišiepė į tą 
žodį, — turi deimantų įsisegti į plaukus? O priežastis, kodėl turėjau 
nešioti vaikino drabužius ir tvarstyti savo ne tokią nuostabią" krūtinę 
ta, kad gelbėjau tavo nieko vertą nedėkingą kaklą. Galbūt manai, kad 
visos moterys turi staipytis su šilkais ir kaspinais, bet aš to negalėjau, 
nes fau reikėjo mano pagalbos. Ar tavo brangioji Lilita kada nors tau 
padėjo? Ne, nepadėjo. Tai per ją žmonės į tave mėtė akmenis. 
Galėčiau tau priminti, kad jeigu ne aš, jau būtum miręs. 

Aleksas atsiduso, vis dar įbedęs akis 1 lubas. 

— Tu nevyksi su manimi, ir baigta kalba. 


Keja nukrito ant lovos greta jo. Visas pyktis jai išgaravo. 

— Galėčiau vilkėti vaikino drabužiais, kuriuos dabar 
nusprendei niekinti. Neatrodysiu ypatinga gražuolė kaip ta moteris, 
bet vis tiek nors būsiu kartu su tavimi. 

-—- Ne, — nukirto Aleksas, iškėlė kojas iš lovos ir atsistojo. 
— Tu grįžti į Virdžiniją ir ten lieki. Kai ši painiava baigsis, aš... 

Jis pažvelgė į ją. 

—- Tu ką? Atvyksi manęs? Ar bent kiek pagalvojai, kad kol 
būsi su ja, aš galbūt susipažinsiu su vyru, irgi turinčiu kai kurias 
nuostabias kūno dalis, ir su juo pabėgsiu į plantaciją Floridoje? 

Aleksas pralinksmėjęs šyptelėjo. 

— Ir kokios kūno dalys tai būtų, mergužėle? 

-— Ta, kurią tu labiausiai mėgsti, — atkirto ji. 

Aleksas susiraukė. Jis pamanė, kad Keja turėjo galvoje žmogaus 
veidą, bet, pasirodo, kalbėjo ketinanti sugulti į lovą su kitais vyrais. 

— Elkis taip, kaip manai teisinga, — įsitempęs pasakė. 

Keja atsiklaupė ir apsikabino jam kaklą. 

— Aleksai, nepalik manęs. Mudu drauge patyrėme tiek 
daug išmėginimų ir viską ištvėrėme. Tai tik vienas iš tokių kartų. 

Aleksas tvirtai ją priglaudė prie savęs. 

-— Manai, aš noriu be tavęs vykti? Neįsivaizduoju, kaip ten 
rytą pabusiu ir nebepamatysiu šalia tavęs. Tas dienas, kai miegojai 
Elio palapinėje, maniau, išprotėsiu. 

— Tai tik Timo knarkimas varė tave iš proto, — pasakė 
Keja, veidu įkniubdama Aleksui į kaklą. 

— Ne, — tyliai ištarė jis. — Daugiau negu tai. Su tavimi 
jaučiuosi visas. 

— Taip yra todėl, kad tiek daug praradai per teismo 
procesą? Žinau, sugebu tave prajuokinti. 

— Tu mane verti... —Jis nukėlė Kejos rankas sau nuo 
kaklo, kad galėtų į ją pažiūrėti. — Esi teisi sakydama, kad neturiu 
teisės kalbėti tau apie savo jausmus ir apie tai, kas, tikiuosi, tarp 
mudviejų atsitiks. Šiuo metu tebesu vedęs vyras ir vis dar 
persekiojamas įstatymo. Kol negalėsiu ateiti pas tave niekuo 
nesuterštas ir švarus, negaliu sau leisti kalbėti visų tų dalykų, kuriuos 
trokštu pasakyti — kiek tu man reiški. 

Jis žvilgtelėjo į jos pilvą. 

— Ar tik tu ne?.. 

— Ne. Ne nėščia, — pasakė Keja, ir balse nuskambėjo 
ašaros. 


Vakar jai prasidėjo mėnesinės. Užvis labiausiai būtų norėjusi 
Aleksui pasakyti nešiojanti jo kūdikį, ir tada jis turėtų sugrįžti pas ją. 

Alekso veidas išdavė tokį pat nusivylimą kaip ir josios. Pasilenkęs 
pažvelgė jai į akis. 

-— Ko gi iš tikrųjų taip bijaisi? 

— Kad tu pamatysi nuostabiąją gražuolę ir suprasi mylėjęs 
ją amžinai. 

— Tai labai neįtikima, — nusišypsojo jis. — O jeigu į 
valgomąjį įbėgs aligatorius? Kas man padės jo atsikratyti? Arba 
išliauš didžiulė nuodinga gyvatė? Juk tu pas mus gyvačių kerėtoja. 

Keja nesišypsojo. 

— Tu vedei nuodingiausią gyvatę iš visų, o juokauti aš 
moku geriau nei tu. 

— Taip, mergužėle, vedžiau gyvatę, ir tu geriau juokauji. Ir 
daug ką darai geriau už mane. Kai dabar grįžtu mintimis, stebiuosi 
savo pasipūtimu, kai įsivaizdavau galintis pranokti tave piešiniais. 
Beje, pralenkti tave ir viskuo kitu. 

— Tu už mane geriau joji, — pasakė Keja, o apatinė lūpa 
jai drebėjo. Mat labai baiminosi, kad vėl pamatęs savo žmoną Aleksas 
ją iš naujo pamils, ir ji, Keja, niekada jo nebepamatys. 

— Ką aš geriau sugebu? 

Keja jam neatsakė. 

— Prašau, pakartok, mergužėle. Noriu išgirsti iš tavo lūpų, 
kad pripažįsti mane bent ką geriau sugebant už tave. 

Ji vėl apsivijo rankomis jam kaklą. 

— Neapkenčiu tavęs, bet tu negali be manęs vykti. Aš visą 
dieną tūnosiu viešbutyje, nė neiškišiu nosies iš numerio. 

Aleksas pabučiavo ją į ausies lezgelį, bet kai Keja atkišo jam savo 
lūpas, nuėmė jos rankas sau nuo kaklo. 

— Turiu eiti. Natas manęs laukia. 

Keja lovoje atsisėdo, sukryžiuodama po savimi kojas. 

— Dabar eini pasimatyti su ja, taip? 

— Taip, einu. Bet nemanyk, kad to trokštu. Jeigu 
priklausytų nuo manęs, niekada su ja nesusitikčiau, tačiau aš privalau. 

— O pasimatęs vyksit kartu atgal į Čarlstoną. Ir judu būsite 
vieni. 

— Ne, juk tau sakiau, su mumis bus Natas. 

— Nesuprantu, kodėl Natas su tavimi vyksta. Jis apskritai 
nemėgsta kištis į kitų žmonių reikalus. Ir tikrai ne į pašaliečių. Jis... 

— Aš — Merlinas. 


Negalėdama patikėti, Keja sumirksėjo į Aleksą. 

-— Tu — Nato Merlinas? 

— Taip, jis. Kol tu man nepapasakojai, nenumaniau, kad 
tavo šeima ką nors apie mane žino, aišku, išskyrus tavo motiną. Tai ji 
paskatino susirašinėjimą tarp Nato ir manęs, kai mudu dar buvome 
vaikai, tuoj po mano motinos mirties. Mano tėvą baisiai graužė 
sielvartas, ir jis kentėjo tylomis. O man reikėjo turėti ką nors, su kuo 
galėčiau kalbėtis. Per tuos pirmus metus rašydavau Natui kasdien, ir 
jis kasdien man atrašydavo. Gaudavau jo laiškus dideliais paketais, jie 
mane išgelbėjo. Esu jam ir tavo motinai labai daug skolingas. 

— Merlinas. 

Keja nežinojo, jaustis išduotai ar laimingai, kad Aleksas taip 
tvirtai susijęs su jų šeima. 

— Šitaip Natas mane praminė, kai tavo pusbrolis pasakė, 
kad su gyvūnais esu „burtininkas". 

— Kodėl neatsilankydavai pas mus, kai viešėdavome 
Skoti- 
joje? 

— Norėdavau, bet mano tėtis sakė, kad visi jūsų šeimos 
turtai verčia jį nervintis. Mes nebuvome pratę prie lerdų ir buvusių 
lerdų, gyvenančių pilyje. 

— Natas niekada mums nieko nepasakodavo apie tave, — 
pasakė Keja, vis dar su nuostaba žvelgdama į jį. 

— Atrodo, jis dar mažiau man pasakojo apie tave. 
Pirmiausia jo paklausiau, kodėl jis man niekada neužsiminė, kad tu 
menininkė. 

— Jis manė, kad tai nesvarbu,— atsakė Keja. 

— Būtent taip jis ir pasakė. Prieš daugelį metų man parašė, 
kad norėtų turėti ką nors asmeniška, kuo nereikėtų dalytis su savo 
šeima, ir aš buvau kaip tik tai. Ar Talis apie mus sužinojo? 

— Žinoma. Nuo Talio paslapčių nenuslėpsi. Jis tikriausiai 
šniukštinėjo po Nato daiktus. Jų bendras miegamasis. — Keja paėmė 
Alekso ranką ir maldaujamai pažvelgė jam į akis. — Prašau, leisk man 
vykti kartu. Esu Nato sesuo, tad turiu pagrindą tenai būti. 

Aleksas nusišypsojo, bet ji matė, kad jis nelinkęs nusileisti. 

— Jau turiu eiti, mergužėle, Natas laukia, ir mudu vyksime 
pasimatyti su Lilita. Šį vakarą grįšiu ir viską tau papasakosiu. 

— Kokiais kvepalais ji kvėpinasi? 

— Visai neįsivaizduoju. 

— Jeigu grįžęs atsiduosi moteriškais kvepalais, aš... 


— Žinau. Priversi mane pasigailėti. Bet, mergužėle, nejau 
nematai, kad jau dabar aš gailiuosi? Nagi, pabučiuok mane, ir aš eisiu. 
Natas... 

— Laukia. Taip, žinau. Gali dėl jo nesijaudinti. Jisai savimi 
pasirūpins. Šiuo metu turbūt jau perskaitė tris knygas apie kokį nors 
neaiškų reiškinį, kurio niekas nepajėgia įvardyti, o juolab suprasti. 
Jeigu nori Natui padėti, supažindink jį su kokia nors moterimi, kurią 
galėtų pamilti. 

-— Su mokslininke? — nusišypsojo Aleksas. 

— Ne, su aligatorių tramdytoja. Jeigu ką nors reikia 
pamokyti, kas yra aistra, tai mano brolį. 

— Kaip aš tave pamokiau? — Alekso žvilgsnis pašiltėjo. 

—- Cha! Tai aš kūrybingoji asmenybė. Tave išmokiau 
daugiausia visko, ką Žinai. 

— Taip, tikrai, meile mano, — tyliai pripažino Aleksas ir 
tvirtai apkabino Keją. — Pasiilgsiu tavęs. Nežinau, kiek ilgai manęs 
nebus, tegul tik dešimt minučių, ilgėsiuosi tavęs kiekvieną to laiko 
sekundę. — Švelniai ją pabučiavo, o kai ji pamėgino tai pratęsti, at- 
sitraukė ir nuėmė jos rankas sau nuo kaklo. — Turiu eiti. — Greitai 
pakštelėjo Kejai į kaktą. — Pasistengsiu grįšti kuo greičiau. — 
Pakštelėjo jai į nosį. — Šį vakarą papasakosiu tau istoriją apie tai, 
kodėl viena moteris inscenizavo savo mirtį. — Ir pabučiavo į smakrą. 
— Laikysiu tave savo glėbyje ir viską papasakosiu. 

= Pažadi? 

-— Garbės žodis. —Jis nuėjo prie durų. — Ir kai viskas 
baigsis, aš smulkiai papasakosiu, kokie mano jausmai tau. 

— Prisieki? 

— Prisiekiu. — Šypsodamasis Aleksas atidarė duris ir apsi- 
dairė po koridorių. — Stebiuosi, kad čia nesibasto nė vienas iš tavo 
brolių ir nestebi durų. 

Aleksas atsigręžė ir su tokiu ilgesiu akyse pažvelgė į ją, kad Keja 
pamanė, gal jis persigalvos. Bet kitą sekundę išžengė į koridorių ir 
uždarė paskui save duris. 

Keja nukrito ant pagalvės ir pravirko. Bet po penkių minučių 
atsisėdo. Paseks jį. Pasižiūrės pati, ar Aleksas nebemyli tos moters, su 
kuria susituokė. Jeigu pamatys, kad tikrai nemyli, tai žinos galinti 
grįžti į Virdžiniją ir jo laukti amžinybę. Pamanė pašaukti, kad atneštų 
jai į kambarį vonią, bet nebuvo laiko. Ką gi, nueisi kaip purvinas 
vaikinas, kokiu ją ir laikė žmonės. 

— Kokį velnią čia veiki? — paklausė Talis, pro viešbučio langą 
įtraukdamas Keją. — Ir kaipgi, po šimts, užsikeberiojai iki trečio 
aukšto? 

— Jeigu vis keiksiesi, papasakosiu tėčiui apie tą storulę, 
kuri sėdėjo tau ant kelių. Ar žinojai, kad visa šeima tave laiko skais- 
tuoliu? — Keja kambaryje pastebėjo elegantiškus baldus. — Sis 
numeris brangiai kainuoja. Kas už jį moka? 

— Ką tu žinai apie skaistybę? — atšovė Talis. — Ir nuo 
kada tau bent kiek rūpėjo pinigai, išskyrus tai, kiek galėtum jų išleisti? 
— Per gyvenimą mes mokomės. — Keja nusipurtė nuo 

kelnių sėdynės dulkes. Kol įsigavo čionai, turėjo šmurkštelėti 
pasilenkusi geležiniu balkonu, kad žmonės, gyvenantys gretimame 
numeryje, jos nepamatytų. 

— Kalbi kaip iš sakyklos. Ir kada gi apsivilksi švariais 
drabužiais? 

-— Kai to panorėsiu, pone Šventeiva. —Ji nužvelgė Talį 
nuo galvos ligi kojų ir pamatė, kad jis apsirengęs geriausiu, ką turi. 
Apsidžiaugė, kad vilki ir jos išsiuvinėtu švarku. — Dvynėms patiko 
tavo švarkas. 

—- Jos vis kaišiojo man į kišenes rankas. Kodėl kitos 
merginos negalėtų būti tokios kaip jos? 

— Visos kitos turi smegenis. Beje, kur dabar dvynės? 

Ant stalo marmuriniu viršumi buvo padėtas dubuo su vaisiais ir 
pintinė su duona. Keja ten taip pat pamatė ir arbatinuką su drungna 
arbata. 

— Aš išbadėjusi. 

— Po to, kiek vakar suvalgei, maniau, savaitę nenorėsi 
pažiūrėti j maistą. — Atsisėdęs priešais ją, Talis ištiesė į priekį savo 
ilgas kojas. — Kaip judu mus suradote? 

Keja gūžtelėjo pečiais. 

— Nebuvo sunku. Noriu kartu su Aleksu vykti į Čarlstoną. 

-—- Man atrodo, tu nori būti su tuo žmogumi kasdien 
kiekvieną minutę. 

Pamojusi sau j burną, Keja parodė, kad ši tokia pilna, jog negalinti 
jam atsakyti. 

-- Zinai, jie tau neleis pasilikti čia, šitame kambaryje. 
Adamas tave išsiųs lauk. 

— Ne, jeigu nežinos, kad čia esu. — Keja apsidairė po gra- 


žią svetainę. Prie tolimosios sienos, apie pėdą nuo kampo, stovėjo 
aukšta keturių dalių spintelė. Tarpo šalimais kaip tik pakako jai 
pasislėpti. Keja pažvelgė j Talį. 
O ne, nereikia. Jeigu pasislėpsi ir būsi aptikta, Adamas 
apkaltins mane. 

Keja perlaužė perpus duonos riekę ir užsitepė sviesto. 
Gal tau priminti visus dalykus, kuriuos apie tave žinau, 
ir galėčiau panaudoti šantažui? 
Manau, ir aš kai ką apie tave žinau, — suktai atkirto jis. 
Kaip džiaugiuosi. Taigi, tikiuosi, papasakosi tėčiui, kad 
jau savaitės kaip miegu su Aleksu Makdauelu, ir jam neliks nieko kita 
tik mudu apvesdinti. 

Taliui išsiplėtė akys. 
Kada suspėjai tapti tokia vulgari? 
Tada, kai sužinojau, kas yra tikras gyvenimas. Tai 
padėsi man ar ne? 
Žinoma, padėsiu. Juk visada padedu, tiesa? Bet tik prisi- 
mink, jeigu pamatysi ką nors, kas tau nepatiks, liksi įskaudinta, 

Keja nurijo paskutinį duonos kąsnį. 
Tai kokia gi ji? 
Kas? 
Ji primerkė į brolį akis. 

Dailutė, bet ne tokia jau nuostabi gražuolė, kaip apie ją 

sias au. 
— Tu tik taip kalbi? 

Aha, — prisipažino Talis. Mažoji sesutė visada 

atspėdavo, kada jis meluoja. — Nesirengia taip, kaip mes 

girdėdavome Čarlstone, bet net ir su ne itin kokiais drabužiais ji 

gražuolė. Akys kaip katės, lūpos tartum prinokusios vyšnios, o 

kūnas... 


Pagavau mintį. Juk tu žinai, ką ji iškrėtė Aleksui ? 
— Žinoma. Bet nejaugi jis negalėjo kaip nors jai 
sutrukdyti? 

Keja pajuto sau ant sprando šiaušiantis plaukelius. 
Ką nori tuo pasakyti? Kad jis turėjo perprasti, jog 
moteris, kurią mylėjo, bjaurybė — pasalūnė ir melagė? Įžvelgti, kad ji 
juo naudojosi siekdama įgyvendinti savo sumanytą klastingą planą? 
Kad jai buvo nusispjaut, jeigu Aleksą pakartų, svarbiausia, jog pati 
gautų, ko norėjo? 

Baigusi kalbėti Keja jau stovėjo ir iš viršaus rūsčiai varstė akimis 


Talį. Sis susidomėjęs žvelgė į ją. 

-— Jeigu meilė štai šitaip paveikia žmogų, tikiuosi, aš 
niekada neįsimylėsiu. 

Keja vėl atsisėdo. 

— Nė viena bent kiek sveiko proto moteris tavęs ir nepa- 
miltų. 

— Štai čia, brangioji sesute, tai tu klysti. Pusė Naujojo 
Orleano moterų užkibusios ant manęs. O Idta pusė geidžia Adamo. 

-- Todėl, kad čia nėra Etano. —Ji išgirdo už durų balsus. 
— Jie jau čia. 

Sugriebęs už rankos, Talis privertė ją atsistoti. 

— Jeigu bent kiek turėčiau proto, išstumčiau tave atgal pro 
langą. —Jis kone tempte nutempė seserį per kambarį prie spintelės. — 
Ir jeigu nebūtum išmokyta joti, niekada nebūtum atsidūrusi tokiame 
jovale kaip dabar. Tūnok čia ir nė necyptelėk. 

Keja jam buvo beatsikertanti, bet persigalvojo. Talis galėtų 
broliams ir Aleksui pasakyti, kad ji čia slepiasi, ir jie ją išvytų. Anks- 
čiau, norėdama sužinoti, kur Aleksas eina, Keja pasekė jį Naujojo 
Orleano gatvėmis. Viešbučio vestibiulyje pasislėpė už didelės palmės, 
o kai Aleksas užkopė laiptais, pasakė administratoriui turinti įteikti 
ano štai pono sužadėtinei siuntinį, leisdama suprasti, kad siuntinyje 
yra žiedas. 

Purvini Kejos drabužiai administratoriui sukėlė pasidygėjimą, bet 
užtat jis pernelyg atidžiai į ją neįsižiūrėjo, tik pasakė, kad Na- tanielis 
Harkortas turi užsiėmęs jų viešbutyje du numerius, vienas iš jų — 
jaunavedžių liuksas pačiame viršutiniame aukšte. Keja paprašė 
administratoriaus rakto, nes nori jam padaryti staigmeną, bet žmogus 
tik nužvelgė ją, leisdamas suprasti, kad nė neketina šio duoti. Ji 
žinojo: jeigu būtų daili, gražiai apsirengusi jauna panelė, jis būtų jai 
davęs viską, ko paprašytų. Panašu, kad būnant vienos ar kitos lyties 
esama savų pliusų ir minusų. 

Galų gale, norėdama patekti į numerį, Keja gavo ropštis balkonais 
užpakalinėje viešbučio sienoje priešais sodą. Dusyk vos nenukrito, ir 
tik padedama vien raumenų jėgos saugiai prisitraukė aukštyn. 

— Dėkui tau, Florida, — sukuždėjo pagaliau pasiekusi 
viršutinį balkoną. 

Visos tos dėžės, kurias teko nešioti, kartis, kuria naudodavosi 
valčiai nustumti nuo seklumos, jau neminint energingų vakarų su 
Aleksu, sutvirtino Kejos raumenis. 

Jai paslėpti Talis atidarė visas keturias spintelės dureles, apačioje 


pristūmė dekoratyvinę medinę skrynią, kad nesimatytų sesers kojų. 
Reikėtų labai įdėmiai žiūrėti, kad už atlapotų durelių ją pamatytum, o 
Keja buvo kaip tik tokio ūgio, jog galėtų stebėti pro vieną plyšį tarp 
durelių. 

Vos pasislėpusi, ji susimąstė, ką daro. Nori pamatyti moterį, apie 
kurią tiek daug buvo girdėjusi? Didžiąją Alekso gyvenimo meilę. 
Moterį, kurią jis suprato pamilęs iš pirmo žvilgsnio. 

Talis stovėjo vos už dviejų pėdų, kai kambario durys atsidarė ir ant 
slenksčio pasirodė Natas. 

— Gal malonėtumėte užeiti, — šaltu balsu pakvietė jis, lyg 
jaustųsi neturįs nieko bendra su tuo, kas vyksta. 

Bet Keja jį pažinojo ir išgirdo pasibodėjimo gaidelę. Natas 
nemėgo neteisybės. Kai mokėsi koledže, jis parašė kelis darbus, nu- 
kreiptus prieš vergovę, ir nusiuntė prezidentui Adamsui peticiją, 
klausdamas, kuo jis, Natanielis Harkortas, galėtų prisidėti refor- 
muojant visą Jungtinių Valstijų teismų sistemą. 

Keja dabar matė, kad jos brolis jaučia gilią antipatiją moteriai, 
kurią Aleksas, užvaldytas aistros, vedė. 

Išgirdusi lengvus moters žingsnius, Keja sulaikė kvapą, paskui 
pamatė moters nugarą. Buvo aukšta, aukštyn į viršugalvį sušukuotais 
vešliais juodais plaukais. Iš nugaros Keja matė, kad po mėlyna šilkine 
suknele, aiškiai pasiūta pagal užsakymą, ji tvirtai suveržta korsetu. 
Ant viršaus vilkėjo mažučiu švarkeliu, kuris, Keja žinojo, buvo mados 
viršūnė. Kai moteris pradėjo suktis, Kejai kone sustojo širdis. 

Lilita Grei iš tiesų buvo graži. Aukšti, tartum iš akmens išskaptuoti 
skruostikauliai, migdolų pavidalo akys, puikios raudonos lūpos, 
kurioms, pamanė Keja, ji papildomai suteikė dirbtinio atspalvio. 

Keja pasistengė būti išmintinga ir vertinti moterį iš vyro pozicijos. 
Talis į ją spoksojo kvailu veidu, lyg matydamas nukritusią ant šios 
planetos žvaigždę. Bent Natas jos neįsimylėjęs, pagalvojo Keja. Jis 
žvelgė į atdaras duris, lyg ten matytų ką nors gerokai įdomesnio nei ta 
moteris. 

Kitą akimirką Natas apsidairė po kambarį ir, kai pamatė stalą su 
tuščiu vaisių dubeniu ir tuščia duonos pintine, jo akys paplatėjo. Keja 
panoro sau įspirti už tai, kad pamiršo, jog ir Natas bus čia. O jis 
pastebi viską. 

Natas tučtuojau nuo stalo apžvelgė visą likusį kambarį ir per 
sekundę pamatė spoksančias pro atlapų spintelės durų tarpą Kejos 
akis. Jis net žingtelėjo jos link, bet kaip tik tuo metu įėjo Aleksas, ir 
Natas atsigręžė į savo draugą. 


Keja nepagalvojo, ko tikėjosi iš moters, per kurią Alekso vos 
nepakorė, bet būtų įsivaizdavusi, kad pagrindinė jos emocija prasiverš 
atgaila. Juk turėtų atsiprašyti ir melsti atleidimo? 

Bet Lilita tik stovėjo ir žiūrėjo, kaip Keja manė, į besiartinantį 
Aleksą, o jos gražus veidas nušvito šypsena — ir ji atrodė dar gra- 
žesnė. Keja negalėjo patikėti: moteris į Aleksą žvelgė tartum į be galo 
mylimą žmogų. 

Aleksui atsidūrus kelios pėdos iki savo žmonos, nugara į Keją, 
todėl ši nematė jo veido, moteris žengė du žingsnius į priekį ir ran- 
komis apsivijo jam kaklą. 

— Kaip aš tavęs ilgėjausi, brangusis, — žemu gerkliniu 
balsu ištarė Lilita. — Ir kaip džiaugiuosi, kad ketini likti mano vyru. 

Keja matė Aleksą uždedant jai ant liemens rankas, ir kai Lilita jį 
pabučiavo, jis jai irgi atsakė bučiniu. 

Keja nualpo. Kraujas nuslūgo iš galvos, kūnas pasidarė lengvas, ir 
ji prarado sąmonę. Ir Talis, ir Natas slapčia ją stebėjo, tad suspėjo 
pagauti, kol nenukrito ant grindų. 

Aleksas puolė prie Kejos, bet Talis ranka užtvėrė jam kelią. 

— Grįžk pas savo žmoną, ir jeigu vėl prisiartinsi prie mano 
sesers, užmušiu tave. 

Kai į jo numerio viešbutyje duris kažkas pasibeldė, Adamas jau 
žinojo, kas už jų. Šį rytą Talis jam papasakojo, kaip Keja nualpo ir vos 
nesitrenkė galva į grindis.Talis buvo toks įpykęs, kad norėjo iškviesti 
Aleksą į dvikovą. Arba bent pateikti jam kaltinimus teisme. 

-— Nemanai, kad jis jau pakankamai prisikentėjo nuo teisė- 
saugos? — paklausė Natas, ramus kaip visada. 

Adamas pasisuko į Natą ir paklausė, kas atsitiko. 

— Mūsų sesuo norėjo pamatyti Aleksą su jo žmona. Na, 
pamatė, ir to jai buvo per daug. 

Talis piktai sužaibavo akimis į Natą. 

— Pasakyk jam, kodėl tu viso to neimi į galvą. Pasakyk 
Ada- mui, kad tau nė motais, kaip buvo pasielgta su mūsų mažąja 
sesute, ir, kad ji buvo nusitempta į žemėlapyje nepažymėtą sritį, kur 
net augalai turi dantis. 

— Man dar reikia pamatyti įrodymus apie augalus, 
ryjančius žmones, kad ir kokias ponas Konoras mėgsta pasakoti 
istorijas. 


— Įrodymus? Tau nereikia jokių įrodymų dėl to, kas 
atsitiko šį rytą. Vien todėl, kad tu manai, jog Makdauelas negali 
padaryti nieko blogo, dar nereiškia... 

— Tali! — pertraukė jį Adamas. — Ar aš teisingai 
supratau, kad mūsų sesuo nenukentėjo? 

— Jeigu graudų verksmą, kurį klausantis žmogui plyšta 
širdis, nenorą valgyti ar kalbėtis tu vadini „nenukentėjo“, tai taip, ji 
nenukentėjo. 

— Įdomiai pastabėta, — ramiai įsiterpė Natas. — Mat pap- 
rastai tują pravirkdai. 

— Kodėl tu... 

Dusdamas iš pykčio Talis metėsi ant Nato, o šis gindamasis atstatė 
kumščius — anksčiau buvo ėmęs bokso pamokas iš profesionalo. 

Ištiesęs ranką, Adamas Talį sustabdė. 

— Sėskis! Noriu žinoti, kas atsitiko, ir kadangi tu,Tali, 
atrodo, nesugebi rišliai dėstyti minčių, tegul papasakoja Natas. 
Pirmiausia, kodėl mūsų ipykęs brolis mano, kad tau nerūpi mūsų 
mažoji sesutė? 

— Papasakok jam! — metė Talis nudribdamas ant kėdės. 

— Aleksandras Makdauelas — Merlinas. 

Kelias sekundes Adamas stebeilijo į Natą, paskui prašneko: 

— Dabar suprantu. Štai kodėl tu taip įsitraukei į tiesos pa- 
ieškas. 

— Taip, būtent, — atsakė Natas. — Kai reikalas susijęs su 
abiem, mano sese ir mano draugų, tikrai negalėjau likti abejingas. 

— Tad kas gi nutiko po to, kai Keja nualpo? — paklausė 
Adamas. 

Aš ją nunešiau į Nato numerį, — atsakė Talis. 

Adaiaas linktelėjo. 

Praėjusį vakarą jis ir Keja apsistojo viename viešbutyje, o Natas, 
Talis ir Aleksas — kitame. Alekso susitikimą su žmona jie nutarė 
surengti kaip tik tame viešbutyje, kur apsigyveno Natas. 

— Ką Aleksas padarė, kad taip sutrikdė Keją? 

-- Pabučiavo tą moterį, — piktai bloškė Talis. 

— Jeigu sakydamas „tą moterį" turi galvoje jo žmoną, tai 
Aleksas turėjo teisę taip pasielgti, ar ne? — paklausė Natas. 

-—- Kejos akivaizdoje? — atšovė Talis. 

— Jeigu būtum deramai prižiūrėjęs, ji nebūtų slėpusis už 
kažkokios spintos durelių ir tai mačiusi. 

— Nuo kada aš nusamdytas jos aukle? 


— Liaukitės! — sudraudė Adamas. — Noriu žinoti, kas 
atsitiko tarp Alekso ir tos moters. 

Talis ir Natas pažvelgė vienas į kitą, paskui į Adamą. 

-- Mes nežinome, — atsakė Natas. — Mums labiau rūpėjo 
Keja. Nunešėme seserį į mano kambarį, aš ją atgaivinau, davęs pa- 
uostyti kvapniosios druskos, ir ji... 

Natas nemėgo stiprių emocijų, o dar labiau nebėgo matyti savo 
sesers taip graudžiai verkiančios. 

Toliau pasakojo vėl Talis: 

— Kai sugrįžau į kambarį, kur Makdauelas turėjo susitikti 
su savo žmona, jų nebebuvo. Kaip manote, juodu jau pakeliui į savo 
medaus mėnesį? 

-— Jeigu dar yra šiame mieste, aš juos surasiu, — patikino 
Natas. 

— Ne, — atsakė Adamas. — Kas yra tarp jųdviejų — ne 
mūsų reikalas. Tali, noriu, kad parlydėtum Keją namo. Tegul mama 
tvarkosi su jos ašaromis. Ji žinos, ką daryti. 

-— Tėtis labai pyks, — replikavo Natas. 

— Aha, kurgi ne? — nusišiepė Talis. — Nudirs 
Makdauelui gyvam odą ir šią prikals prie tvarto durų. 

— Tali, — sudraudė Natas, — nemanau, kad būtini tavo 
kraugeriški pareiškimai. 

— Norėčiau, kad tu pasirūpintum mūsų sesute, — kreipėsi 
į savo jauniausiąjį brolį Adamas. 

— Mielai! —Talis atsistojo. — Pasistengsiu ją laikyti kuo 
toliau nuo Makdauelo. 

Natas liko sėdėti ir žiūrėjo į Adamą. 

— Ką ketini daryti? 

-— Lauksiu Čia, kol Aleksas ateis pas mane. 

Natas nepajėgė nuslopinti šypsenos. 

m O, jis ateis. 

— Taip, — patvirtino Adamas. — Neabejoju, ateis. Tik 
bijau, kad kai mudu pasikalbėsime, Aleksas nueis pas Keją, ir ji viską 
jam atleis, o tada jau kils karas. Taigi, kol ji dar ant jo pyksta, reikia 
seserį iš čia išdanginti. 

— Ketini kalbėtis su tuo pašlemėku? — paklausė Talis. 

-— Išklausysiu kiekvieną jo žodį. Manau, atėjo metas, kad 
kas nors Alekso klausytųsi. Dabar eik ir pasiimk Keją, kol ji dar pris- 
lėgta. Kai atsikvošės, noriu, kad jau būtų Ediline, globojama tėvo. 

— Toks planas man patinka, — pareiškė Talis ir pasuko 


durų link, bet prie slenksčio sustojo ir atsigręžė j Natą. — O fu ką 
ketini daryti? 

— Kai Merlinas... Aleksas pasikalbės su Adamu, aš jam 
padėsiu, kad ir ko jam iš manęs reikės. 

— Ketini rinktis tą pašlemėką, o ne savo šeimą? 

— Ne, — ramiai atrėmė Natas. — Ketinu... 

— Tali, — pertraukė jį Adamas, — gal nueitum pas Keją ir 
pasistengtum ją nuraminti? O Natas... 

Bet Natas, jau atsistojęs, rengėsi išeiti kartu su Taliu. 

-- Suteiksiu tau galimybę pasikalbėti su juo vienu. 
Tikiuosi, 
tu... 

-— Būsiu nešališkas ir klausysiuosi, — pažadėjo Adamas. 
— Žmogų neteisingai apkaltino ir nuteisė mirti. Nė neįsivaizduoju, 
kaip tai turėjo jį paveikti. 

Trumpai linktelėjęs, Natas išskubėjo iš Adamo numerio. 

Buvo jau vėlu, kai kažkas pabeldė į Adamo duris. Jis neabejojo, kad 
tai Aleksas Makdauelas. 

— Ji išvyko? — paklausė Aleksas, vos tik peržengęs 
Adamo kambario slenkstį. 

— Taip. Šįryt Keja su Taliu išvyko į Ediliną. Natas laukia, 
pasirengęs tau padėti, kad ir ko prireiktų. Keja norėjo pasilikti, bet 
mes visi manome, kad jai dabar bus geriau su mūsų šeima. — Adamas 
kaip įmanydamas stengėsi mąstyti ir elgtis išmintingai, tačiau 
nesusivaldė. — Ką, po velnių, galvojai, kai Kejai matant pabučiavai tą 
moterį?) 

Aleksas sunkiai susmuko ant kėdės. Atrodė tartum pasenęs per 
vieną dieną dvidešimčia metų. 

— Pirmiausia, aš nežinojau, kad ji slepiasi numeryje. Aš jai 
sakiau... —jis perbraukė plaštaka sau akis. — Aš jai sakiau neiti, todėl 
turėjote mane perspėti, kad ji ten. 

Pyktis Adamui šiek tiek nuslūgo; visai panašu, kad jo sesuo kaip 
tik taip ir pasielgtų. 

— Tai kodėl pabučiavai moterį, kuri šitaip tau padarė? 

— Nežinau. Manau, man palengvėjo, kai pamačiau ją gyvą, 
o tai reiškė, kad mano gyvenimo košmaras baigsis. Gausybė minčių 
perbėgo galvoje. 

— Keja... — Adamas jautėsi plėšomas tarp noro apšaukti tą 
žmogų ir užuojautos jam. Bet žinojo tik viena: Aleksas myli Keją. Jau 
matė tai. Jųdviejų meilė vienas kitam buvo tokia stipri, kad kone 


apčiuopiama. — Tu myli savo žmoną? 

Aleksas papurtė galvą ir niekinamai susijuokė. 

— Per mudviejų pažinties laiką nebuvau praleidęs su ja 
visos dienos, o po šiandien apskritai nesuprantu, kaipgi galėjau 
manyti, kad esu ją įsimylėjęs. Keja išvadino mane kvailiu, jeigu 
vedžiau moterį, kurios nepažinojau, ir ji buvo teisi. 

— Aš ją mačiau. Jos grožis vyrą apakina. 

— Taip, tikrai. Ji norėjo, kad jausčiausi lyg man būtų 
buvusi suteikta didžiulė garbė. Ir taip pat leido suprasti, kad turiu 
uždirbti labai daug pinigų, idant galėčiau jai suteikti viską: namus, 
karietas, gražius drabužius. O aš ir troškau duoti jai viską, ką 
išgalėjau. 

— Ji ne tokia kaip mano mažoji sesutė? — Adamo balse 
nuskambėjo smalsumas. 

Aleksas nusišypsojo. 

— Keja nė negalėtų būti labiau kitokia. Turbūt jeigu jai 
pasakyčiau, kad noriu įsikurti Mėnulyje, Keja pultų krautis daiktų. 

-—- Aš visada žinojau — jeigu ji ką nors įsimylės, bus 
sunku. 

— Vadinasi, ji nebuvo įsimylėjusi tų trijų savo kavalierių? 

Nusišypsojęs Adamas atsisėdo ant kėdės priešais Aleksą. 

— Tai aš įkalbėjau mūsų tėvą išleisti ją į Čarlstoną, kad tu- 
rėtų laiko pamąstyti apie tris vedybų pasiūlymus. Norėjau, kad 
susipažintų su kitais žmonėmis, pamatytų naujų vietų. Tikėjausi, 
laikas ir atstumas padės jai pamiršti tuos tris vyrus, už kurių svarstė 
ištekėti. — Adamas atsistojo ir pripylė dvi taures gryno škotiško 
„MaeTarvit“ viskio ir vieną padavė Aleksui. — Ar ji tau papasakojo 
apie Saulutes? 

— Niekada apie jas negirdėjau. 

-- Keletas mano tėvo, taip pat ir tavo tėvo, draugų įsikūrė 
Ediline ir vedė. Atsitiktinai tais pačiais metais kaip Keja gimė penkios 
mergytės ir augdamos jos labai susidraugavo. Sulaukusios aštuonerių, 
jos paskelbė pasivadinsiančios Grandine, nes jų draugystė esanti tvirta 
kaip plienas. Manau, tokia mintis kilo Džesei, Napso ir Tabitos 
dukteriai. Jie... — Adamas atsainiai numojo ranka. — Jeigu juos 
pažinotum, suprastum. Šiaip ar taip, Talis apie tai išgirdo ir pasakė, 
kad jos panašesnės į grandinę iš saulučių, o ne iš plieno. Ir šis vardas 
prigijo. Penkios merginos vis dar yra geriausios draugės, ir mes visi 
jas vadiname Saulutėmis. 

— Keja kalbėdavo vien apie savo brolius, — pasakė Alek- 


sas. — Dieną naktį ištisai apie jus keturis. Apie jos drauges nieko 
negirdėjau, išskyrus tai, kad viena jų turi dešimt brolių ir seserų, o 
tėvų santuoka nenusisekusi. Ji sakė, duktė nuolatos vieši pas jus, šitaip 
mėgindama ištrūkti iš savo namų. 

Aleksas taip pat prisiminė, ką jam Keja papasakojo apie merginą 
vardu Džesika ir šios liežuvį, bet nutylėjo. 

— Tai turėtų būti Džesė. Taip, jos tėvai nuolat kivirčijasi, 
bet Džesė vieši pas mus namuose, nes mano sesuo tiesia jai po 
kojomis raudoną kilimą. Suteikia Džesei viską, ko tik ši nori — 
sukneles, arklius pasijodinėti, mokslą. 

— Panašu į ją, — nusišypsojo Aleksas. 

— Tu alkanas? Aš dar nevakarieniavau. Galėčiau ko nors 
užsakyti, kad atneštų į kambarį. Įsivaizduoju, turi daug ką man papa- 
sakoti, ir puikiausiai galėtume kalbėtis prie valgio. 

— Gerai, — sutiko Aleksas. 

Atsistojęs jis nuėjo pasižiūrėti pro langą, o Adamas patampė prie 
sienos pritvirtintą virvelę. Netrukus pasirodė patarnautojas baltu 
švarkeliu. Aleksas suvokė —jam duodama laiko nusiraminti, nes 
Adamas nori visos informacijos, kokią tik galėtų iš jo gauti. Be abejo, 
Adamas pats turi priimti kai kuriuos sprendimus. Aleksas įtarė, kad 
Adamas pasakys, jog jis negalės pamatyti Kejos, kol nesibaigs ši 
painiava dėl Lilitos: iš pradžių reikia išspręsti santuokos, kaltinimų 
žmogžudyste ir visus kitus reikalus, ir tik tada Aleksas galės vėl 
susitikti su Keja. Tai gerai, nes ir Aleksas buvo taip nusprendęs. 

Kol atnešė valgio ir kol atsisėdo prie stalo, abu vyrai nedaug 
tesikalbėjo. Adamas padavė jam lėkštę briuselinių kopūstų ir pažvelgė 
į akis. Aleksas suprato — jam metas kalbėti. 

Buvo tiek daug ką papasakoti, kad Aleksas nelabai žinojo, nuo ko 
pradėti. 

— Aš nesu vedęs. 

— O? — nustebo Adamas. 

— Moteris, kuri žengė su manimi prie altoriaus, turi Angli- 
joje gyvenantį vyrą. Atrodo, ji nužudė savo vyro sūnėną, jo pavel- 
dėtoją, ir manimi pasinaudojo, siekdama išvengti arešto. Gyvendama 
Čarlstone išsiaiškino, kad yra ieškoma kažkokių žmonių, tada 
sugalvojo planą viešai inscenizuoti savo mirt j. Pamanė, kad tie 
žmonės apie jos mirtj praneš į Angliją valdžios pareigūnams, o ji galės 
laisvai vėl pasikeisti pavardę ir... — Aleksas numojo ranka. — Visai 
nenumanau, ką ji planavo toliau. —Jis nurijo kelis kąsnius. — Kai tik 
Lilita man pasakė, kad turi vyrą, gyvenantį čia pat, Naujajame 


Orleane, nusivedžiau ją pas teisėją. Patikėk, buvo nemenkas žygdarbis 
ją ten nusitempti. — Aleksas vėl įsidėjo į burną kąsnį ir lėtai kramtė. 
Buvo sunku papasakoti viską, ką jis per pastarąją dieną sužinojo. — 
Teisėjas mums pasakė, kad jeigu dviem žmonėms, norintiems 
panaikinti savo santuoką, užtektų prisiekti, jog vienas iš jų tebėra 
susituokęs su kuo nors kitu, tai šioje šalyje nebeliktų nė vienos 
vedusios poros. Ir pridūrė: „Man reikia įrodymų! Jeigu ji yra ištekėjusi 
Anglijoje, tai keliaukite į Angliją ir pristatykite man kokius nors 
dokumentus. Noriu popierių su antspaudais. Su auksiniais antspaudais. 
Tik tuomet viskuo patikėsiu." 

— Vadinasi, turi grįžti su ja į Angliją? 

— Jeigu noriu nusikratyti viso to siaubo, tada taip. — 
Aleksas giliai atsiduso. — Manau, po visko, ką man teko per tą moterį 
ištverti, praradau gailesčio jausmą — bent jai. 

Aleksas atsikando kepsnio ir kurį laiką tylėjo, pasiryžęs sutramdyti 
viduje verdantį pyktį. 

— Net Natui nepavyko to išsiaiškinti... Merlinai. 

Aleksas nusišypsojo. 

— Merlinai. Visa tai atrodo buvo taip seniai. Gaila, kad 
negaliu kaip laisvas žmogus šiandien išvykti pas Keją, bet ilgai 
užtruks, kol viską sutvarkysiu teisiškai. Aš Kejai jau pasakiau, kad 
turiu vykti į Čarlstoną su... — Aleksas nuleido aids į savo lėkštę. — 
Teisinių dokumentų, patvirtinančių, kad jos nenužudžiau, man 
nepakanka. Ar mane supranti? 

— Puikiai.Tavimi dėtas...Tiesą sakant, neįsivaizduoju, ką 
daryčiau. 

— Bet tau nė nereikėtų nieko daryti, tiesa? — skubiai 
pasakė Aleksas. — Turi šeimą ir draugus. O aš — tik T. K. 

— „Manau, galėtum pridurti mano seserį ir Natą prie sąrašo 
tų, kurie tau padėjo ir tavimi tikėjo. Taip pat ir mudu su Taliu kai ką 
nuveikėme. Beje, Natas man jau leido suprasti, kad vyks kartu su 
tavimi bet kur. Mano brolis — labai ištikimas draugas. 

Įtampa Aleksui pradėjo slūgti. Jis vėl nusišypsojo. 

— Gal man atleisi. Buvo sunki diena. 

— Neskubėk, aš niekur nesiruošiu eiti. 

Aleksas atstūmė nuo savęs perpus išvalgytą lėkštę ir atsistojo. 

— Pirmiausia man reikia nuvykti į Čarlstoną ir susigrąžinti 
gerą savo vardą. Kad galėčiau eiti gatvėmis aukštai... —Jis pažvelgė 1 
Adamą. —ji vadinasi ne Lilita Grei, o Margaretė Miler. Vaikystėje ją 
vadino Megse. Matai, viskas apie ją — melas. Norėtum pasiklausyti 


jos istorijos — tos, kuria, regis, manė priversianti mane už viską jai 
atleisti? 

— Nežinau, ar ko labiau trokščiau, kaip tik išgirsti, kodėl ji 
taip pasibaisėtinai pasielgė. Mudu užsisakysime cigarų ir brendžio. 

Adamas patampė virvelę ant sienos, ir patarnautojas prisistatė taip 
greitai, kad Aleksas neabejojo žmogų laukus už durų. Netrukus stalas 
buvo nurinktas, ir kai juodu liko vieni du, Aleksas vėl prašneko. 

— Tas bučinys! Kiek jis pridarė bėdos! Megsė pamanė, 
kad pabučiuodamas aš jai atleidau, tad pamėgino koketiškai vartyti 
aids ir palinko į mane. Žinojo anksčiau taip sukeldavusi man pašėlusį 
geismą. Dabar tai mane tik atstūmė. Truko valandas, kol iš jos išgavau 
tiesą, bet galiausiai ji papasakojo visą istoriją, sulig kiekvienų žodžiu 
kūkčiodama ir maldaudama užuojautos. — Aleksas nusiramino. — 
Atrodo, ji užaugo dideliame skurde, mušama tėvo. Vėlgi, atsiprašau, 
kad stokoju užuojautos, bet po to, ką toji moteris man iškrėtė, nieko 
jai nejaučiu. 

— Visiškai suprantu, — linktelėjo Adamas, 
užsitraukdamas cigaro ir stebėdamas žingsniuojantį po kambarį 
Aleksą. — Ką ji atsakė į tavo klausimą, kodėl slėpėsi, kai tave teisė? 

— Prisiekia nežinojusi, kad mane apkaltino jos nužudymu, 
ir sako, jog jeigu būtų žinojusi, būtų tuojau pat sugrįžusi į Čarlstoną. 
Aš ja netikiu. — Aleksas šiek tiek patylėjo. — Sužinojusi, kad 
kažkokie žmonės mieste jos ieško, sugalvojo velnišką planą, kuris 
priverstų juos pamanyti, jog ji mirė. Anksčiau buvo pastebėjusi, kaip 
daktaras į ją žvilgčioja, tad priešais jį apsiverkė ir sukūrė kažkokią 
liūdną, gailią istoriją. Nežinau kokią, bet, matyt, gerą, nes daktaras 
sutiko jai padėti. Ji pasakė, kad jeigu daktaras nebūtų numiręs, viskas 
būtų puikiai išdegę, bet... — Aleksas giliai įkvėpė oro. — Šiaip ar 
taip, po to, kai mane areštavo ir pasodino į kalėjimą, jos „kūną“ 
daktaras nugabeno pas save į kabinetą. Ten ji nusiplovė nuo kaklo 
kraują ir įsėdo į jau laukusią karietą su pakrautu jos bagažu. 

— O koks buvo jos planas dėl tavęs? 

Aleksas gavo atsikvėpti, kol vėl pajėgė kalbėti. 

— Natas perprato ir tą. Daktaras turėjo paskelbti jos mirtį 
savižudybe, o paskui mane būtų paleidę iš kalėjimo. 

— Mieste būtų kalbėję, esą ji verčiau nusižudė, kad netektų 
gyvenimo susieti su tavimi. — Adamo balsas išdavė jo pasidygėjimą. 

—- Taip, būtų kalbėję. Manau, būčiau sutikęs verčiau eiti į 
kartuves. Net dabar, kai žmonės sužinos, kad aš nenužudžiau savo 
žmonos, niekaip negaliu susitaikyti su tuo, jog su šia bjauria istorija 


bus siejamas Kejos vardas. Jeigu ji gyvens su manimi Čarlstone,— o 
biitent toji ir nori, — žmonės sakys, kad buvo su visu tuo kažkaip 
susijusi. 

— Nėra dūmų be ugnies. 

-- Būtent. Tai senas priežodis. Ne, — Aleksas susiraukė, 
— noriu, kad visos paskalos tektų tam, kam jos ir priklauso — Megei. 

— Ką ji darė išvažiavusi iš daktaro kabineto? 

— Anot jos, nuvyko j mažutį miestuką Džordžijoje ir ten 
apsistojo. Ji man net pasakė kaip įmanydama stengusis atrodyti pap- 
rastai ir nenorėjusi niekam kristi į akis. 

— Ir kaip jai sekėsi? — paklausė Adamas, giliai 
užsitraukdamas cigaro. 

—- Kaip visada — turėjo šiokių tokių problemų dėl vyrų. Ji 
vaizdavo save kaip jauną, dailią našlelę, gyvenančią vieną mažame 
miestuke, tad, žinoma, problemų iškilo. 

— Iš kur gaudavo pinigų pragyvenimui? 

— Ji nesakė, o aš neklausiau, bet, manau, apvogė senąją 
An- dervud.Tu apie ją ką nors žinai? 

— Nemanau, kad yra kas nors, ko Natas prieš tavo teismą 
nebūtų atkapstęs — taip, mums papasakojo apie tą turtingą senę. Bet 
kadangi teisme prisiekusi ji melavo, kad tavo žmona yra jos 
dukterėčia, kažin ar šią apkaltins dėl vagystės. 

— Ne. Lilita... Megsė moka blogas aplinkybes pakreipti 
savo naudai. 

-- Kaip suprantu, būtent „problemos dėl vyrų" privertė ją 
išsikraustyti į Naująjį Orleaną. 

— Taip, tikrai. Ji pasakė maniusi, kad dideliame mieste 
lengviau likti nepastebimai nei mažame miestuke. Mano nuomone, 
Megsė dairėsi kito kvailelio. Betgi kas žino tiesą? Galbūt jai papras- 
čiausiai nusibodo ir ji užsinorėjo pramogų. Jeigu Džordžas Kam- belas 
nebūtų jos pamatęs... 

— Kai mes buvome Čarlstone, — pertraukė jį Adamas, — 
Natas klausinėjo, ir vienas žmogus jam užsiminė apie Naująjį Orleaną, 
tad jis padarė vieną iš savo „moksliškųjų prielaidų", kur ji galėjo 
patraukti. Mūsų planas buvo toks: aš vyksiu į Naująjį Orleaną, o Talis 
— į pelkes surasti judu. Šiaip ar taip, Talis mirė, kaip troško vykti. 

-— Turbūt jam patiktų tapti tyrinėtoju. 

— O tau? — paklausė Adamas. 

— Smagi buvo kompanija, — nusišypsojo Aleksas, 
prisiminęs laiką, praleistą kartu su Keja. 


— Jei tu ne prieš, tą dalį praleisime, juk vis dėlto mudu 
kalbame apie mano jaunesniąją sesutę. Ar išsiaiškinai, kodėl ta 
moteris, Megsė, pasirinko /ave savajai apgaulei? 

-— Pirmiausia to jos ir paklausiau. Ji pasakė, kad Čarlstone 
buvo daug vyrų, spoksančių į ją sustiklėjusiomis iš gašlumo akimis — 
tokie tiksliai buvo jos žodžiai: „sustiklėjusiomis iš gašlumo". Bet aš 
buvau kitoks, nes Čarlstone neturėjau šeimos, o vieninteliai mano 
pažįstami žmonės pažinojo mane ne per ilgiausiai. Pasakė maniusi, 
kad po jos inscenizuotos savižudybės aš paliksiu miestą ir niekada 
nebepamatysiu nė vieno iš jų. 

— Kaip suprantu, tai reikštų, kad ji galvojo tik apie tavo 
gerovę, ne savo pačios. 

m Pasak jos. 

— Tad kokią istoriją ši moteris tau sukūrė, siekdama paaiš- 
kinti savo Idastą? 

Aleksas atsisėdo. 

— Nežinau, tiesa tai ar ne, bet atkartosiu tai, ką ji man pa- 
pasakojo. Neva tėvas norėjo padaryti iš jos parsidavinėjančią moterį. 
Jisai sakė, kad jos grožis galėtų jiems uždirbti daug pinigų, bet Megsė 
turėjo kitokių gyvenimo planų. Kai sukako šešiolika, jai pasitaikė 
proga pabėgti, ir Megsė tuo pasinaudojo. Apie dvidešimt mylių nuo 
tos vietos, kur užaugo, pamatė apvirtusią karietą, o šalikelėje gulėjo 
vežėjas ir keleivė, jauna panelė, abu negyvi. Turiu pripažinti, Megsė 
sugeba mąstyti greitai ir, matyt, nėra graužiama sąžinės dėl savo 
poelgių. Šiaip ar taip, ji apsimainė su žuvusia mergina drabužiais ir 
nuritino šios lavoną į upę. Kai po kažkiek savaičių buvo surastas 
išpampęs kūnas, Megsės tėvas jį atpažino kaip savo dukters. 

— Taigi ji jo atsikratė, inscenizuodama savo mirtį, — 
reziumavo Adamas. — Kadangi tai suveikė tą kartą, spėju, štai kodėl 
po daugelio metų nusprendė vėl pasinaudoti tokia pačia gudrybe. Ką 
toliau ji darė, persirengusi prabangiais drabužiais? 

— Nuėjo į artimiausią turtingą dvarą ir apsimetė atmintį 
praradusia jauna panele. — Aleksas susiraukė. — Kai mudu susipaži- 
nome, sakė negalinti suprasti mano akcento, bet šiandien pamačiau, 
kad ji puikiai geba mėgdžioti. Man pademonstravo savo prigimtąjį, 
neįmanomą suprasti Londono akcentą, paskui prabilo kaip tikra anglų 
aristokratė. Ji pamėgdžiojo net mano škotišką tarmę. Jai būtų reikėję 
eiti į sceną. 

— To išjos neatimsi — yra drąsi. 

— Aš taip to nepavadinčiau. — Aleksas užsirūkė cigarą. — 


Trumpai drūtai, po kelerių metų ji ištekėjo už turtingo našlio, kuriam 
priklausė tas dvaras. Jam buvo keturiasdešimt penkeri, o jai — 
devyniolika. 

— Juodu susituokė iš meilės? 

— Megsė taip sakė, bet kas žino? Ji man sakydavo mylinti 
mane labiau už gyvenimą. 

— Turbūt ji nemelavo, — spėjo Adamas, ir Aleksas 
nusikvatojo. 

-- Su ja dėl nieko negali būti tikras. Atrodo, visas jos 
gyvenimas buvo melas. 

— Galbūt iš būtinybės. 

— Jeigu šitaip sieki sukelti mano užuojautą Megsės 
atžvilgiu, tai prašau tave išgyventi tai, ką man teko, ir pamatysi, ar 
sugebėsi prisiversti jaudintis dėl nelaimingo jos gyvenimo. 

— Kita vertus, tik per ją susipažinai su mano seserimi. 

Aleksas nusišypsojo. 

— Nėra to blogo, kas neišeitų į gera. 

-— Ar tai dėl žmogžudystės ji buvo priversta atvykti į Ame- 
riką?) 

— Taip, kaip tik dėl to. Mat atsirado jos vyro sūnėnas, turto 
paveldėtojas, ir jis buvo nepatenkintas, kai turtingas jo dėdė vedė 
jauną, galinčią turėti vaikų moterį. Jis nusamdė žmonių, kad tie 
išsiaiškintų, kas ji tokia iš tikrųjų. 

— Ak, šantažas. 

— Iš pradžių, bet, anot jos, tai tapo kur kas blogiau. Kai jis 
nesiliovė bandęs jos šantažuoti, kėsinosi išprievartauti ir visa kita, 
Megsė pasičiupo žvakidę, užvožė sūnėnui per galvą ir jį užmušė. 

Kurį laiką Adamas sėdėjo, tylomis žvelgdamas į Aleksą. 

— Jeigu ji grįžtų į Angliją gauti paliudijimo, kuriuo jūsų 
santuoka būtų pripažinta negaliojančia, tai reikštų, kad turėtų stoti 
prieš teismą dėl žmogžudystės. 

— Taip, tikrai, — ramiai pripažino Aleksas. — Pasakiau 
Megsei, kad labai tikiuosi, jog jai pavyks to išvengti, ir pažadėjau 
visokeriopai padėti, kaip tik galėsiu. Bet neketinu dėl jos aukoti savo 
gyvenimo. 

— O ji sutinka grįžti į Angliją, nors žino, kas ten laukia? 

— Anaiptol. Tiesą sakant, ji pagrasino užvožti žvakide 
man. — Aleksas pažvelgė į Adamą. — Aš ja nepasitikiu. Šiuo metu 
turiu tuos Nato nusamdytus sergėtojus, kurie yra kambaryje kartu su 
ja. Žinau, jeigu tik pasitaikys menkiausia proga, ji pabėgs. Moterimi, 


sugebančia šitaip pasielgti su žmogumi, kaip ji pasielgė su manimi, 
negaliu pasitikėti. Vyksiu kartu su ja, pirma į Čarlstoną, paskui į 
Angliją. Nors ir ką tektų padaryti, aš gausiu tą įrodymą, kurio 
reikalauja amerikietis teisėjas. Jeigu jai teks ten stoti prieš teismą dėl 
žmogžudystės, tegul taip ir bus. Prisiekiu, laikysiuos kartu su ja iš... iš 
pagarbos kitam žmogui, bet tik tiek. Galbūt aš pakeisiu nuomonę, 
tačiau šiuo metu esu įsitikinęs: jeigu ją pakars, bus to nusipelniusi. 

Aleksas persibraukė delnu veidą. 

— Kaip galėjau manyti, kad myliu moterį, kurios iš tikrųjų 
nepažinojau? Turėjau būti kaip Keja: sudaryti tos moters pliusų ir 
minusų sąrašą. 

— Manau, mano sesuo dėl to su tavimi nesutiktų. Jeigu 
dabar jos paklaustum, tau pasakytų, kad turi pasiduoti aistrai. —Jis 
tvirtai žvelgė į Aleksą. 

— Kuri moteris elgiasi su nuteistu už žmogžudystę žmogu- 
mi taip švelniai ir dėmesingai, kad sutiktų priimti svečiu j savo 
namus? 

— Mano sesuo, — atsakė Adamas. — Nuo pat gimimo ji 
visus mus mylėjo. Talis tikrai krėsdavo jai daug šunybių, bet Keja 
visada jį užstodavo. 

-- O tu ką darydavai Taliui, kai jį nutverdavai? 

Adamas puse lūpų šyptelėjo. 

— Verčiau nesakysiu, bet nuo aštuonerių metų jis 
nebebuvo toks kvailas, kad kankintų savo seserį. — Adamo akys 
surimtėjo. — O kokie tavo planai dėl Kejos? 

Aleksas atsakė ne iš karto. Atsistojo ir nuėjo į kitą kambario 
pusę. 

— Manau, man prireiks bent metų, kol apsivalysiu nuo 
viso to purvo. 

— Kaip suprantu, per tą laiką nesimatysi su mano 
seserimi? 

Aleksas atsikvėpė, ir jam sugniaužė gerklę. 

— Noriu jai suteikti galimybę pačiai apsispręsti. Kad 
žinotų, ko iš tikrųjų ir neabejotinai trokšta. Keja atsidūrė kartu su 
manimi gyvenimo arba mirties aplinkybėmis, ir man neramu, kad 
galbūt ji mano mylinti mane dėl to, ką abiem teko ištverti. — Aleksas 
ištiesino pečius. — Ir dar visuomeninės padėties klausimas. Aš — tik 
skurdžius iŠ Hailando. Moku elgtis su arkliais, bet tai viskas, kam esu 
tikęs, o Keja graži, išsilavinusi ir įpratusi prie gyvenimo, kokio aš 
niekada nepajėgsiu jai suteikti. — Jis pažvelgė į Adamą. — Nebent 


naudočiausi jos tėvo pinigais, bet aš to nedarysiu. Žinau, Keja visada 
buvo globojama ir menkai pažįsta gyvenimą. Tie vyrai, už kurių ji 
norėjo ištekėti... 

— Baisūs! — pertraukė jį Adamas. — Perpus mano sesers 
proto, ketvirčio jos išsilavinimo ir nė trupučio talento. Keja nori įtikti 
tėvams ir mano tai padarysianti tinkamai ištekėjusi. 

Adamo žodžiai Alekso nepralinksmino. 

— O aš nesu „tinkamas“. Jeigu ji išsirinks mane, noriu, kad 
tai padarytų savo valia, o ne... veikiama prisiminimų. 

— Elgiesi labai kilniai. Tavimi dėtas, jeigu būčiau radęs 
moterį, kurią galėčiau mylėti, niekada jos nepaleisčiau. Jeigu reikėtų, 
užrakinčiau ją kambaryje ir paslėpčiau raktą. 

-- Gera mintis. Aš... 

Nuo Adamo žvilgsnio Aleksas nutilo ir susijuokė. 

— Tu kažko iš manęs nori, tiesa? — paklausė Adamas. 

— Taip. Kol aš tvarkysiu šiuos baisius reikalus, prašau 
tavęs, pasistenk, kad Keja pažintų daugiau gyvenimo. Mūsų kelionė į 
tyrus jai pasirodė įdomus nuotykis, ir bijau, kad kaip tik dėl to aš tavo 
seseriai patinku. Mes pašėlusiai jojome per kraštą, miegojome 
palapinėse, peiliais gynėmės nuo aligatorių. 

— Nežinau, ar pažįstu tą merginą, apie kurią kalbi. Mano 
sesutė mėgsta šilkines sukneles, arbatėles prie prancūzišku porcelianu 
padengto stalo. 

— Ji taip pat mėgsta... — Aleksas nebaigė, nes vos 
nepasakė, kad ji mėgsta mylėtis mėnesienoje. — Mačiau kitą jos pusę 
— tą, kuri tik pradeda skleistis. 

— Ir nori pamatyti daugiau? 

— Taip, noriu. 

Adamas ilgai žvelgė į Aleksą. 

— Ji jauna, graži ir turtinga. Ar tikrai nori, kad ją matytų 
kiti vyrai? 

— Žinoma, ne. Jeigu nebūčiau sutikęs Megsės... — 
Aleksas šiek tiek patylėjo, paskui vėl pažvelgė į Adamą. — Tiesa 
tokia, kad niekada nebūčiau pažvelgęs į Keją, jeigu ne tai, ką man 
teko patirti. Jeigu mudu būtume susipažinę normaliomis 
aplinkybėmis, manau, būčiau matęs ją kaip Nato seserį ir likęs jai 
abejingas. Mane visada traukė kitokio tipo moterys — aukštos, 
gražios, paslaptingos. 

Adamas nusišypsojo. 

— Argi ne mus visus? Bet šiuo atveju paslaptingumas 


slepia savyje blogio branduolį. Manau, tai, ko prašai, turi logikos, bet 
nežinau, ar aš tokiomis pačiomis aplinkybėmis būčiau toks didžia- 
dvasis kaip tu. Pasikalbėsiu su mama ir ji pasistengs, kad Keja būtų 
supažindinta su žmonėmis už Edilino ribų. 

— Už Virdžinijos ribų. Už šios šalies ribų. Nuvežkite ją į 
Italiją ir suraskite jai piešimo mokytoją. Nemanau, kad Keja suvokia, 
kokia yra talentinga. Įsivaizduoju Karlo Elvino Jeitso paveikslus, 
iškabintus viso pasaulio muziejuose. 

-— Suprantu. K. E. J. Dar vienas dalykas, kurį apie ją Žinai, 
ojos artimieji nežino. 

— Privalau eiti ir bent kiek numigti, — pasakė Aleksas. — 
Ar aš dar turiu viešbutyje kambarį? 

-— Palikome tau užsakytąjį Kejai. Tikiuosi žinai, kur jis. 

Aleksas nusišiepė. 

— Taip, žinau. — Prie durų jis sustojo. — Nežinau, kaip 
viską ištversiu be Kejos humoro. Nesvarbu, kad ir kaip būdavo sunku, 
ji priversdavo mane šypsotis. 

-— Ji mus visus šitaip veikia. Vos tik išmokusi kalbėti, ji 
jau juokavo. 

— Ir piešė. 

— Taip. Keja piešė ir tapė viską. Turėtum paklausti mūsų 
mamos, kaip ji ištepliojo svetainės sieną. 

— Mielai. Beje, norėjau dar kai ko tavęs paklausti. Keja 
dažnai kalbėdavo, kad jos mama labai graži. Ar tikrai tokia, kaip Keja 
sako? 

— Gražesnė. Nors jau šiek tiek senstelėjusi, bet vyrai 
sustoja ją pamatę, ir tai mano tėvą labai erzina. 

— Keja mano esanti ne tokia graži kaip jos motina. 

-— O tu kaip manai? — paklausė Adamas. 

-- Manau, kad Dievas šypsojosi, kai kūrė Keją. 

— Mes visi taip manome. Parašysi jai? 

Aleksas delnu sugniaužė durų rankeną. 

— Nemanau. Noriu suteikti jai laiko pačiai apsispręsti. 
Mintis apie nepavykusią santuoką ją baugina, tad noriu, kad ji būtų 
tikra dėl savo sprendimo. 

— Aš jai papasakosiu tiesą, kas atsitiko ir kur bei kodėl tu 
išvykai. 

— Ačiū, — padėkojo Aleksas. — Zinai, įsivaizdavau tave 
kitokį. O gal veikė pavydas: juk tavo vardą girdėdavau rytą, dieną ir 
vakarą. Pradedu manyti, kad esi vertas būti Kejos broliu. 


Ir nusišypsojęs Aleksas išėjo, uždarydamas paskui save duris. 

Adamas kelias minutes stebeilijo į duris, paskui nuėjo prie stalo ir 
atsisėdo rašyti laiško savo motinai. Ketino patenkinti Alekso 
pageidavimą, kad Keja savo gyvenime pamatytų kitų dalykų ir su- 
sitiktų su kitais žmonėmis, bet Adamas žinojo, kokio nori svainio, ir 
rengėsi pasistengti, kad taip įvyktų. 

Jis pradėjo laišką. 

Keja sėdėjo šalia tvenkinio netoliese namo pasistačiusi priešais save 
molbertą ir, pasidėjusi ant kelių paletę su vandeniniais dažais, ne- 
skubėdama tapė vandenyje plaukiojančias žavias anteles, pakraštyje 
augančius švendrus ir... 

Iki jos atsklido jazminų kvapas, ir Keja nejučia užsimerkė, 
plūstelėjus maloniems prisiminimams. Tas kvapas sugrąžino į mintis 
karštas tvankias naktis, kai valandų valandas mylėdavosi. 

Atsimerkusi pamatė vandenyje atsispindinčią vyriškio figūrą ir 
iškart pažino kas jis. Stengėsi nuraminti savo širdį, pradėjusią 
pašėlusiai daužytis, ir vos vos susiturėjo nepašokusi ir nesimetusi jam 
ant kaklo. Kaip seniai, seniai juodu matęsi! 

— Aš mačiau Timą, — pasakė ji, stengdamasi toliau tapyti. 

— Tikrai? 

Nuo jo balso tembro, tokio pažįstamo ir tuo pat metu skambančio 
lyg iš tolimos praeities, jai padažnėjo pulsas. Akcentas buvo 
sušvelnėjęs, ir dėl tos permainos Kejai norėjosi verkti. Kaip ji ii- 
gėjosi ankstesnės jo tarsenos. Nejau žmona jį išmokė kalbėti kaip 
anglų džentelmeną? 

-— Taip, — patvirtino ji. — Vaikinas manęs neatpažino, tad 
padūkusiai su juo flirtavau ir klausinėjau apie jo kelionę j laukines 
Floridos gelmes. 

Aleksas padėjo prie molberto didžiulę puokštę jazminų, kad Keja 
pamatytų. Prie stiebelių kabėjo trys deimantinės žvaigždės ir perliniai 
auskarai. Visa tai ji buvo pamiršusi pasiimti, kai juodu nuvyko j 
Naująjį Orleaną. Aleksas atsiklaupė šalia jos ant žolės, bet Keja vis į jį 
nežiūrėjo. 

-—- Ir ką gi jis papasakojo apie tą kelionę? 

— Anot Timo, jis bent šešis kartus išgelbėjo man gyvybę. 

Kai Aleksas prašneko, jo balsas skambėjo linksmai. 

— Ir ką tu padarei tam vargšui vaikinui, kad taip kalbėjo? 
Keja vis dar į jį nežiūrėjo, tik toliau tapė, dėdamasi, lyg Alekso 
pasirodymas jai nieko nereikštų. Bet nė nejautė, kad tvenkinio vandenį 

vaizduoja rožinį. 

— Nieko jam nedariau. Tačiau vėliau, kai irklavo valtį, jį 
ištiko itin nemalonus įvykis. Atrodo, į valtį įšliaužė vargšelė nedidelė 
gyvatėlė — na, ne tokia ir maža. Timas taip išsigando, kad įkrito į 


tvenkinį. Aš visai nenumaniau, kad Timas nemoka plaukti, tad Taliui 
teko nerti į vandenį ir jį ištraukti. 

Aleksas atsisėdo ant žolės. 

-- Jis turi džiaugtis, kad ten buvo Talis. 

-—- Timas pareiškė, kad tai jis gelbėjęs Talį. — Ji atsikvėpė 
ir ėmėsi tapyti dangų blyškia žaluma. — Hopė ir Elis susituokė pra- 
ėjus dviem mėnesiams po to, kai susipažino. 

— Natas man sakė. Dėl tos poros tu buvai teisi. 

— Dėkingoji atvyko manęs aplankyti, ir kaip tik tuo metu 
pasitaikė čia būti dėdė T. K. 

— Tai bent pasisekė. Ar ir dvynės su ja atvyko? 

— Jė, atvyko, — patvirtino Keja, sumodama nejučia 
nuslys- tanti į škotišką tarmę, kuria jie visada tarp savęs šnekėdavosi. 
— O mano mama surado joms vyrus. 

— Nejaugi? 

Paėmęs iš medinės dėžutės ant žemės teptuką, Aleksas padavė ji 
Kejai. 

Tik trupučiuką pasukusi galvą, Keja paėmė teptuką i ir pažvelgė į į 
Alekso ranką, bet ne j veidą. Tą ranką taip gerai pažinojo —ji 
glamonėjo kiekvieną jos kūno colį. 

—- Girdėjau, atvyko pasisvečiuoti Armitidžas. 

Alekso balsas nuskambėjo rimtai. 

— Taip, atvyko, ir mudu ilgai kalbėjomės. Jis man 
prisipažino kelionėje žinojęs, kas aš tokia. Ne iš karto, bet pamatęs 
mano piešinius prisiminė. Taip pat pasakė atspėjęs, kas tu toks. 

-—- Aš taip ir maniau. Bijojau, kad kai nukaksime į 
faktoriją, jis pasistengs, kad mane sulaikytų ir užrakintų. 

— Džeimis pasakė apie tai mąstęs, bet stebėdamas mus 
matė, kad manęs neskriaudi. Adamas jam papasakojo viską, kas 
atsitiko. 

— Tavo brolis man buvo geras draugas. 

— Jis toks. — Alekso paduotu teptuku Keja antis 
nuspalvino purpurine spalva. — Džeimis man pasipiršo. 

— Adamas apie tai parašė Natui, o jis papasakojo man. Po 
to, kai man perskaitė laišką, išėjau ir tris dienas gėriau. Paskui dar visą 
mėnesį kankinausi, kol mus pasiekė laiškas, kuriame buvo parašyta, 
kad tu jį atstūmei. 

— Mama džiaugėsi, bet tėtis manė, kad esu idiote. 

— O tu ką manai? — tyliai paklausė Aleksas. 

— Kad visai neturiu galvoje smegenų. 


Aleksas nusijuokė. 

-— Kad ir kaip būtų, visada mylėjau tave ne dėl smegenų. 

Nuo jo žodžių širdis Kejai taip suspurdėjo, kad ji net pajuto 
veržiant korsetą. Taip troško pažvelgti į Aleksą, bet turėjo metus 
pamąstyti apie savo gyvenimą ir ateitį, ir buvo dalykų, kurie jai kėlė 
nerimą. 

— Girdėjau, tu ir ji praleidote Čarlstone daug laiko drauge. 
Man sakė, kad buvote graži pora. 

-- O aš girdėjau, kad mama tave supažindino su daugybe 
jaunikaičių. 

— Taip, — nusišypsojo Keja, pridurdama ančiai mėlyną 
snapą. — Ištisiems aštuoniems mėnesiams ji nusivežė mane į Londo- 
ną, Paryžių ir Romą, ir aš su daug kuo susipažinau. Tolimas mano 
tėvo giminaitis vedė grafo dukterį, taigi jų sūnus grafas. Jie neturi nei 
pinigų, nei dvaro, užtat turi titulą. Mano mama panaudojo visus ryšius, 
kokius tik galėjo, kad trijose šalyse mane supažindintų su kiekvienu 
tinkamu į vyrus viengungiu. Norėjo nusivežti ir į Vieną, bet tuo laiku 
jautėsi tokia nelaiminga, nes ilgėjosi mano tėčio, kad man jau buvo 
visko gana. 

— Tad ką tu padarei? 

—- Susirgau. Nė vienas iš daktarų neturėjo tiek proto 
suprasti, kas man negerai, kol galiausiai vienam iš jų pati 
papasakojau. Mudu susimokėme, ir jis mano mamai pasakė, kad esu 
kamuojama tokio stipraus namų 1lgesio, jog reikia nedelsiant vežti 
mane namo. Motina sukrovė daiktus ir per dvidešimt keturias valandas 
mudvi atsidūrėme laive. Keisčiausia buvo... 

— Kas? 

— Kad parvykusi namo pati taip susirgo ir ištisas keturias 
dienas nesikėlė iš lovos, o tėtis, nerimaudamas dėl jos sveikatos, 
nesitraukė nuo mamos lovos nė minutę. 

Aleksas nusikvatojo, paskui ištiesęs ranką paėmė jos sijono kraštą. 
Jis neprisiminė, kad per pastaruosius metus bent sykį būtų juokęsis. 
Tarp jo patirto pragaro ir rimtos Nato draugijos nelabai ir buvo dėl ko 
juoktis. 

— O kaip tie jaunikaičiai, su kuriais susipažinai? 

— Kai kurie buvo nuostabūs, — entuziastingai pareiškė 
Keja. — Bet kai kurie — siaubingi. Susipažinau su kunigaikščio 
sūnumi, kuris man pasakė, kad jeigu jo paprašyčiau mane vesti, tai dar 
pasvarstytų. Manau, manė, kad jo pasipiršimu būsiu pamaloninta. 

— Bet nebuvai? 


— Nė kiek. O dar pabuvojau daugelyje iškylų. Opera, 
baletai, koncertai. Ir šokiai! Šokdama turbūt sunešiojau kokį šimtą 
porų batų. 

— O rezultatas? 

— Toks, kokio mama ir norėjo: be abejo, vedybų 
pasiūlymai. Mano šeima turtinga — už tai reikia dėkoti mamai, kiek ji 
atsinešė į santuoką, ir tėčiui, kuris tuos pinigus padaugino. Ir dar 
pridurk tai, kad j mane malonu žiūrėti, ir net anglai pripažino, kad 
mano manieros jų netrikdo. Taigi turėjau dešimtis priešais save 
klūpančių vyrų. 

— O ar priėmei bent vieną jų pasiūlymą tuoktis? 

Prieš atsakydama, Keja šiek tiek palydėjo. 

-—- Labai pykau ant tavęs, kad mane palikai, tad norėjau 
priimti. Fantazavau, kaip parašysiu tau laišką, kuriame pranešiu esanti 
labai laiminga, beprotiškai įsimylėjusi ir ketinanti ištekėti už pasa- 
kiško vyro. 

-—- Bet neištekėjai, — pasakė Aleksas, ir jo balse 
nuskambėjo palengvėjimas. 

— Ne, neištekėjau. Antra vertus, nė vienas iš tų vyrų 
manęs nepažinojo. Jie tik žvelgė V mane, norėdami pamatyti, 
įsikomponuosiu aš ar ne V jų gyvenimus. Kiek vaikų galėsiu 
pagimdyti. Ar sugebėsiu rūpintis jų namais? O svarbiausia, ar pajėgsiu 
taikstytis su jų meilės nuotykiais pašaliais. Zinai, koks buvo 
vienintelis vyras, kuriam iš tiesų jaučiau trauką? 

Aleksas stengėsi nesusiraukti, bet nepajėgė. 

— Ne, koks? 

— Žirgų treneris didžiuliame vieno anglo, norėjusio mane 
vesti dėl kraičio, dvare. Aukštas, plačiapetis, vešliais juodais plaukais. 
Au) Jį vadino arklių burtininku". 

Burtininkų? 

— Aš jį vadinau Merlinu, ir kai mes išsirengdavome 
pajodinėti, sykį pabučiavau. 

— Štai kaip? — Aleksas sugniaužė kumščius. 

— Taip. — Kejos balse suskambo pyktis. — Taip! Kai tu 
tuo pat metu bučiavai savo žmoną, — ji kandžiai nusišiepė, — kiek 
žinau, su ja miegojai, aš bučiavau kitą vyrą. 

Aleksas atgniaužė kumščius. Džiaugėsi girdėdamas jos pyktį ir 
pavydą. 

— Pabučiavau ją tik tą vieną kartą, kai tu pasislėpusi už bu- 
feto pamatei. Daugiau jos nesyk neprisilicčiau ir galiu tave patikinti, 


kad su ja nemiegojau. Tavo dėka sugebėjau įžvelgti daugiau nei vien 
fizinę trauką ir pamatyti žmogų. Ji vis prisiekinėjo nežinojusi, kad 
mane teisė už žmogžudystę, bet ji niekaip negalėjo to nežinoti. Natas 
nuvyko į miestuką Džordžijoje, kur ji pabėgo iškart po visų įvykių, ir 
tenykštis laikraštis buvo pilnas pranešimų apie teismo procesą. 
Redaktorius netgi rado archyvuose, kad prasimanyta pavarde ji buvo 
užsiprenumeravusi laikraštį. — Aleksas atsikvėpė. — Aš vos tvėriau 
būti šalia moters, sugebėjusios taip su manimi pasielgti. 

— Žinau, — pasakė Keja. — Natas mums rašė, kokią 
jautei jai antipatiją. Bet mano protas ir širdis buvo tartum atsieti. 
Vieną girdi ir supranti, bet kitą jauti. 

Kai Keja paslinko savo pėdą jo link, Aleksas palietė merginos 
čiurną, apautą šilkine kojine. Kojos ji neatitraukė, ir jis padėjo ant 
pėdos ranką. 

— Ar Natas tau papasakojo, kad jos vyro sūnėnas liko 
gyvas? Ji jo neužmušė, buvo tik praradęs sąmonę. Žmones, kurie 
Čarlstone jos ieškojo, atsiuntė Megsės vyras. Jis norėjo ją susigrąžinti. 

— Natas man viską parašė. — Keja ištarė tai pabrėžtinai — 
mat leido suprasti, kad jis, Aleksas, jai neparašė nesyk. Bet juodu 
bendravo per Natą. — Taigi ji vėl pas savo vyrą? 

— Taip, pas jj. 

Aleksas nuavė Kejai batelį ir pradėjo glostyti pėdą. Jis žinojo, kad 
Natas rašė ir pasakojo Kejai apie daugelį įvykių, bet buvo kai kurių 
dalykų, kuriuos Aleksas pasiliko papasakoti jai pats. 

Aš asmeniškai pasikalbėjau su Megsės vyru ir pasakiau, 
iš ji pasielgė. Net priverčiau Megsę jam papasakoti tiesą apie savo 
ankstesnį gyvenimą ir kaip ji melavo, kad tik juodu galėtų susipažinti. 
Bet jis tai jau žinojo. Megsė man to nesakė, bet būdama mergytė dirbo 
pas jį virtuvėje. Jis ją prisiminė ir žinojo, kas tokia yra, kai pasirodė jo 
namuose vilkinti jo pusbrolio dukters drabužiais. Jam daug nereikėjo 
suprasti, kas atsitiko. 

— Ir jis jai atleido? 

—- Maža to — ją pamilo. Jis man sakė, kad pirmą kartą 
vedė norėdamas įtikti tėvui, ir savo turtingos, aristokratiškos žmonos 
neapkentė, bet antrą kartą vedė norėdamas įtikti sau. 

— Vadinasi, jie abu laimingi? 

-- Kai mudu su Natų iš ten išvykome, Megsė jau nešiojo jo 
kūdikį. 

— Nato kūdikį? Tėčiui tai visai nepatiks! 

Akimirką Aleksas sutriko, paskui pratrūko kvatotis — iš visos 


širdies kvatotis. Juokas prasidėjo kažkur jo viduje, paskui atgrumėjo 
viršun, lyg išsiveržtų ugnikalnis. Jis jau buvo pamiršęs, kaip Keja 
viską sugebėdavo paversti juokais. Ištisus metus gyveno labai rimtai, 
stengėsi susigrąžinti savo vardą, bendravo su teisėjais, advokatais ir 
Megse. Ir netrukus sumojo, kad jos grožis — per menkas pakaitalas 
moteriai, trokštančiai jam suteikti gyvenimo pilnatvę. 

Juokas padėjo atsikratyti įtampos — Aleksas jau vos tvėrė, kad 
Keja vengia į jį pažvelgti. Jos nutapytas tvenkinys atrodė kaip vaiko, 
neskiriančio spalvų: purpurinės antys mėlynais snapais, plaukiojančios 
rožiniame vandenyje. Jo ranka nuslinko aukštyn Kejos koja. 

Kitą sekundę jis prisitraukė Keją nuo kėdutės šalia savęs ant žolės ir 
suskato bučiuoti jai veidą ir kaklą. 

-— Ilgėjausi tavęs, — kuždėjo. — Kiekvieną dieną, 
kiekvieną sekundę. Mąsčiau apie tave ir troškau būti kartu. Natas 
skaitė man laiškus, kuriuos judvi su motina jam rašėte: apie visus 
pobūvius ir šokius, kur tu linksmindavaisi. Tavo motina net parašė 
apie tuos prakeiktus tavo batelius, vis sunešiojamus nuo per dažnų 
šokių. 

— Pasakiau mamai, kad parašytų ir apie tai, — pasakė ji, o 
akys šypsojosi, kai žvelgė į jį. 

Delnais gobė jo skruostus, jausdama, koks glotnus veidas. Žinojo 
veikiausiai parodysianti Aleksui bent šimtą jo portretų, kuriuos iš 
atminties per pastaruosius metus nupiešė. Nesvarbu, su kiek vyrų ji 
susipažino ar kokie tie buvo gražūs, mintyse regėjo vien Aleksą. 

-— Aš taip ir pamaniau, bet paskui pasakiau sau: ne, mano 
brangioji Keja negalėtų būti tokia žiauri. 

— Aš — žiauri? Žiaurumas — tai tavo išradimas. Ispanų 
inkvizicija galėtų iš tavęs pasimokyti. Mano baisusis brolelis smulkiai 
aprašinėjo, ką judu išsiaiškinote apie tą... tą moterį ir kvailą jos vyrą. 
Jis turėtų jos neapkęstA Ar esi tikras, kad ji nenužudė tos merginos iš 
karietos? Galbūt ji... 

Aleksas bučiniu ją užčiaupė. Paskui atsitraukė ir pažvelgė, akimis 
tyrinėdamas jos veidą, stengdamasis jį įsiminti, suglostė atgal plaukus. 

-— Aš irgi taip pagalvojau, bet jos vyras apie tą nelaimingą 
atsitikimą žinojo. Mat vienas iš jo darbininkų viską matė, ir būsimas 
jos vyras jau skubėjo į įvykio vietą, kai prie jo slenksčio pasirodė 
Megsė, prisistatydama žuvusia mergina. Žmogų pralinksmino jos 
drąsa ir visai netrukus jis ją įsimylėjo. — Aleksas pritildė balsą. — 
Kas pajėgs suprasti meilę? —Jis perbraukė nykščiais jos kaktą, 
išlygindamas raukšleles. — Sutinku su tavo tėvu, ir jeigu bent kiek 


turėtum sveiko proto, priimtum Armitidžo pasiūlymą tuoktis. Jis kur 
kas labiau atitinka tavo padėtį visuomenėje ir... 

— Mama man papasakojo tiesą. 

Aleksas smalsiai į ją pažvelgė. Juodu gulėjo ant žolės, jis — 
perpus virš jos. Buvo per sunkus, kad Keja galėtų pajudėti. 

Tiesą apie ką? 

— Apie ją ir mano tėtį. 

— Ir kokia ta tiesa? —jo balse nuskambėjo linksmumas. 

Keja atsistūmė, stengdamasi iš po jo išsivaduoti. 

-- Jeigu toliau taip gulėsi ant manęs ir vaidinsi lyg nežino- 
tum, kaip iš tikrųjų buvo, gali keliauti ten, iš kur atsiradai, ir pasilikti! 
Juk vieną kartą pasakei: „Jie buvo blogiausiai sutampanti pora visame 
krikščioniškame pasaulyje", tad man aišku, kad žinai visą istoriją. 

— Kaipgi, po šimts, prisimeni kiekvieną žodį, ištartą 
daugiau nei prieš metus? 

Klausimoji tartum nenugirdo. 

— Daugiau neleisiu, kad sa manimi būtų elgiamasi kaip su 
maža mergyte. Nei tau, nei kam nors kitam! 

Aleksas ėmėsi bučiuoti jai kaklą. 

— Tai yra, mama tau papasakojo, kad tavo tėvas buvo 
visiškas skurdžius, o ji maudėsi aukse? Tokia tiesa? 

— Šventų švenčiausia, bet man atrodo, vėl iš manęs 
juokiesi. Manau, bent turėtum pirmiau užmauti man ant piršto tą 
žiedą, o ne šaipytis. 

— Ir aš laukiu nesulaukiu. 

Keja pasisuko pažiūrėti, įsisąmoninti pažįstamus, mielus jo veido 
bruožus ir mąstė, kaip labai jį myli — ir visada mylės. Kai jiedvi 
plaukė iš Europos laivu namo, mama smulkiai papasakojo, ką jai ir 
Kejos tėvui teko patirti, kol jie susituokė. Visą gyvenimą Kejai buvo 
pasakojamos saldžios, puikios istorijos — faktiškai, melai — apie 
jųdviejų meilinimosi laiką. Bet tiesa buvo visai kitokia, ir Keja liko 
sukrėsta išgirdusi apie tiek daug panašumų tarp visko, ką teko patirti 
jos motinai ir jai pačiai. Kai mama papasakojo, kaip skuto Angusą ir 
pamatė, kad po visais tais plaukais slepiasi gražus veidas, Keja 
prisipažino šliūkštelėjusi Aleksui j veidą vandenį po skutimosi. 

„Tik nešvarų vandenį? — paklausė mama. — Aš į tavo tėvą 
šoviau ir vos jo nenudėjau." 

Plačiomis akimis Keja tada klausėsi kiekvieno savo motinos 
istorijos žodžio. 

— Kodėl į mane taip žiūri? — paklausė Aleksas. 


Keja jau žiojosi pasakyti, kas jai buvo papasakota, bet persigalvojo 
— dabar dar ne metas. Tad tik rūsčiai jį nužvelgė. 

— Jeigu manai pasinaudoti manimi prieš vestuves, tai 
žiauriai apsirinki. 

— Pasinaudoti? Prisimenu tą laiką, kai... 

Smarkiai pastūmusi, Keja išsirito iš po jo ir iškėlė kairę ranką. Iš 
jos veido Aleksas suprato, kaip ketinanti pasielgti. 

Su pralaimėjimo atodūsiu jis atsisėdo. 

— Kodėl manai, kad turiu žiedą? Ak, taip, Natas. Nematė 
pagrindo saugoti paslapties, kad nupirkau tau žiedą. 

— Žinoma, brolis man papasakojo viską, ką ketinai daryti, 
net apie tavo išvykas į Londono juvelyrines parduotuves. Jis man taip 
pat papasakojo, kad tos moters vyras duoda tau arklių ir kad tu 
nupirkai iš mano tėvo fermą. Pasak Nato, kad tu nori ją pervadinti į 
Makdauelo, bet ji turės vadintis Merlino ferma, antraip aš tenai 
negyvensiu. Ar mano brolis tau pasakojo, kad dėdė T. K. keliaudamas 
į Londoną nusivežė mano Floridoje pieštus piešinius ir juos pristatė 
„Afrikos draugijoje", bet ten pareiškė, kad moteris nebūtų galėjusi taip 
nupiešti, o juolab nukeliauti į Floridos gilumą, tad nieko nenori apie 
juos girdėti? 

-- Žinau, mylimoji, — švelniai patvirtino Aleksas. —Jis 
man minėjo. Bet nesijaudink, ką nors sugalvosime. O fermą tu gali pa- 
vadinti kaip nori. Parsigabenau iš Londono bent dešimtį žirgų ir 
susigrąžinau Tarką. 

Nors Natas tartum papasakojo „viską“, Aleksas gerai žinojo — 
draugas niekam nesisakė Anglijoje suradęs moterį, labai panašią į jį 
patį. Kita vertus, Aleksas matė, kad Natas dar nesuvokė, kaip buvo jos 
paveiktas. 

— Aš taip pat girdėjau, kad drauge su tavimi į Ameriką at- 
vyko ir tavo tėvas, — pasakė Keja, sugrąžindama Aleksą į dabartį. 

— Taip, tikrai, be to, Čarlstone man sugrąžino laimėtus pi- 
niginius prizus, ir dar prie šių pridėjau laimėtuosius keliose žirgų, 
lenktynėse Anglijoje. 

-— Taigi dabar esi turtingas, — konstatavo Keja, sėdėdama 
ant žolės kelios pėdos nuo Alekso ir žvelgdama tokiomis akimis, lyg 
ketintų jį suryti. 

— Ne pagal tavo tėvo standartus, bet žmoną išlaikyti pajėg- 
siu. — Jis nusišypsojo. — Ir vaiką ar du. 

— Aš turėsiu tik mergaites. 

— Išmintingas pasirinkimas. Jau pažįstu tavo brolius. 


— O kuo mano broliai negeri? — atsikirto ji, bet supratusi, 
kad Aleksas erzina, grėsmingai jį nužvelgė. — Dar atsiimsiu iš tavęs 
už tai. 

-—- Labai prašom, — atsakė Aleksas ir išskėtė rankas. 

Kaip kadais jis ir įsivaizdavo, Keja puolėjam į glėbį. 


